
— Bine. Hei, am auzit că diseară daţi petrecere. O să fie 
acolo și fratele tău, nu? 

Lee şi-a dat ochii peste cap. 

— Mda. 

Jaime a zâmbit cu încântare. 

— Super! 

— Şi tu vrei să-ți iei o rochie? am întrebat-o, doar ca să fac 
conversaţie. 

— Nu, îmi trebuie nişte jeanși. Căţelul meu a avut impresia 
că pantalonii mei sunt mai buni decât mingiuca lui chițăitoare. 

Am început să râd. ` 

— Ce căţel simpatic! 

— Mie-mi spui?! Cu asta te îmbraci diseară? a arătat Jamie 
cu capul spre rochia din mâinile mele. 

— Da. 

— Nu ştiu dacă e chiar culoarea ta..., a comentat ea, dar am 
văzut tresărirea mușchilor în obraji, iar expresia învăţasem să 
i-o citesc de-a lungul anilor. 

Gelozie! Am luat-o ca pe un semn bun. 

— Hmm, poate... Dar e la reduceri. Nu pot să rezist în faţa 
unui chilipir. 

Ea a râs politicos. 

— Mda, cred. Ei, atunci ne vedem mai târziu, copii! 

— Pa, Jaime! am răspuns noi în cor, după care l-am auzit pe 
Lee oftând şi spunând cât de tare îl enerva tipa. 

Am plătit rochia, apoi ne-am oprit iar la zona de restau- 
rante ca să-și ia o felie de pizza înainte de plecare. Eu mi-am 
luat doar un milkshake. 

— Să nu cumva să verşi aia în mașinuţa mea! m-a avertizat 
el după ce ne-am urcat, iar eu îmi savuram băutura. 

— Evident că nu! 

Dar era cât pe ce s-o vărs şi, când i-am văzut expresia ame- 
nințătoare, n-am mai pus gura pe băutură decât când ne-am 
oprit la semafor. 

După ce Lee a parcat în faţa casei, m-am uitat la ceas. 

— Aproape şase... Ar fi cazul să mă duc acasă să mă pre- 
gătesc, am spus eu. 

— Uneori eşti așa de copilăroasă, Shelly! 

Am râs. 

— Abia acum observi? 

Lee a râs şi s-a dus spre casă. 

— Ne vedem! mi-a strigat peste umăr. 

— Pa! 

Nu era nimeni acasă când am ajuns, dar n-am fost prea sur- 
prinsă. Fratele meu mai mic, Brad, avusese meci de fotbal și, 
probabil, tata îl dusese în oraş la un burger sau ceva. 

Am pus iPod-ul pe difuzor și am dat piesele interpretate de 
Ke$ha la maximum, ca să le aud şi de sub duș, când îmi vâjâia 
apa pe la urechi. 

Când am stat, înfășurată în prosop, să mă uit la rochie, am 
început să am dubii. Crescusem împreună cu Lee şi fără mamă, 
aşa că nu eram fetița fetiţelor; dar asta nu însemna că nu îmi 
plăcea să mă gătesc la petreceri. Am clătinat din cap şi m-am 
mustrat singură. Pentru Dumnezeu, rochia era mult mai lungă 
decât unele fuste de școală! Era OK. 

M-am aşezat la măsuţa de toaletă, cu trusa de machiaj în 
faţă, şi am pus la încălzit ondulatorul. Am aplicat cu grijă fon- 
dul de ten, am trasat un contur perfect cu dermatograful, ca 
să-mi evidenţiez ochii căprui. Mi-am aranjat cu răbdare părul, 
care acum, după duş, era lucios și mirosea a cocos, în bucle 
perfecte, de un negru intens. 

M-am simţit cam stânjenită când m-am văzut îmbrăcată cu 
rochia şi purtând o pereche de sandale negre, cu tocuri de cinci 

centimetri. Ştiam că vor fi fete mult mai machiate, cu rochii 
mult mai scurte decât a mea și cu tocuri mult mai înalte. Eram 
însă puţin îndoită şi mă întrebam dacă într-adevăr arătam bine. 

La momentul acela era deja opt şi treişpe. Când trecuseră 
două ore? 

Am smuls telefonul din priză şi am văzut un mesaj de la 
Lee, care mă întreba unde eram. 

Am pornit spre casa lui, mergând cu grijă. Tocurile nu erau 
chiar atât de înalte, dar mă simţeam mai bine cu balerini. 

În curte erau o mulţime de oameni, iar ușa de la intrare era 
deschisă, lăsând să se strecoare basul; tremura iarba de zgo- 
mot! Am zâmbit şi i-am salutat pe cei pe care i-am întâlnit, 
după care m-am dus la bucătărie să-mi iau ceva de băut. 

M-am uitat în frigider, fără să fiu surprinsă că scoseseră de 
acolo toată mâncarea, ca să facă loc băuturilor aduse de invi- 
taţi. Lee şi Noah se obișnuiseră să facă asta după ce, acum câ- 
teva luni, nişte puşti crezuseră că ar fi amuzant să lipească pe 
pereţi cu sos felii de şuncă și de friptură de curcan. 

Am luat o sticlă cu suc de portocale şi am deschis-o la bla- 
tul dulapului, un truc pe care îl învățasem de la tatăl lui Lee. 

— Bună, Elle! 

M-am întors şi am văzut un grup de fete care îmi făceau cu 
mâna. Le-am zâmbit. 

— Bună, fetelor! 

— Olivia ne-a spus că tu şi Lee o să faceţi o cabină de săru- 
turi la carnaval, a spus Georgia. E o chestie aşa de mişto! 

— Mersi! 

Am zâmbit. 

— De mulţi ani, n-a mai făcut nimeni așa ceva, a spus Faith. 
E o idee super! 

— Păi, suntem niște tipi destul de... super. 

Au râs. 

— În mod sigur o să trec pe la cabina aia, a spus Candice, 
cu un zâmbet pervers. Am auzit că participă și Jon Fletcher. 

— Şi Dave Peterson, a adăugat Georgia. 

— Participă şi Jon? am întrebat. 

— Aşa zicea Dave, a ridicat Candice din umeri. 

Faith a început să râdă. 

— E cabina ta, Elle... Ar trebui să ştii. 

Am zâmbit, intimidată. 

— Fi, da... 

— Hei, ştii pe cine ar trebui să mai convingi? m-a întrebat 
Olivia. Pe Flynn. 

O secundă, m-am întrebat despre cine naiba vorbea. Apoi 
mi-am dat seama că se referea la Noah, normal. 

— Nu cred că vrea. 

— Păi, l-ai întrebat? 

— Nu chiar... 

— N-ar putea să o facă măcar așa, ca o favoare pentru fra- 
tele lui mai mic? a întrebat Georgia. Joacă pe cartea vinovăţiei, 
o să meargă! 

— Dar cred că avem deja patru băieţi... 

— Dar dacă l-aţi avea pe Flynn, toate fetele din stat ar veni 
la carnavalul vostru, a spus Olivia. 

Şi ea, la fel ca toate celelalte fete, credea că ar avea o şansă 
cu Flynn. În fine, într-un fel chiar avea, fiind ṣefa majoretelor, 
iar Noah, în echipa de fotbal, numai că el nu i-a dat niciodată 
atenţie. i 

Totuşi, într-un fel sau altul, Noah avea o reputaţie de cu- 
ceritor, deşi nu-l văzuse nimeni acordând prea multă atenţie 
fetelor. Şi mai ciudat era că Noah părea aproape mândru de 
reputaţia asta. 


TE AA 

— Să ştii, dacă ai reuși să-l aduci pe Flynn la cabină, ai de- 
veni legendă! mi-a spus Faith. 

— Tu ai iubit, Faith! i-a tăiat-o Georgia, râzând. Nu poți să 
te duci la cabina de săruturi. 

— De ce nu? E pentru o cauză nobilă. De data asta ce e, sal- 
varea delfinilor? 

— Cred că asta a fost anul trecut, am râs. Nu, anul ăsta e 
pentru cercetarea în domeniul cancerului. 

— Şi mai bine! a exclamat Faith, fâcându-ne pe toți să chi- 
cotim. Tu întreabă-l! 

— Da, întreabă-l! m-a rugat Olivia. 

— Doar să-l întrebi! s-a rugat și Candice de mine. Te rog, Elle! 

— Păi... nu ştiu ce să zic... 

— Uite-l, uite-l că vine, a spus pe neaşteptate Candice, între- 
rupându-mă. 

M-a îmbrâncit uşor. 

— Măcar întreabă-l! Dacă spune nu, măcar ai încercat. 

— Bine, am oftat eu, resemnată. 

M-am dus repede să-l interceptez pe Noah, care voia să-şi 
mai ia o bere. 

M-a salutat din cap. 

— N-ai vrea să participi şi tu la cabina de săruturi pentru 
Carnavalul Primăverii? Te rog! Nu găsim un al patrulea băiat. 
E pentru o cauză nobilă. Eu şi Lee chiar avem nevoie de tine. 

Noah şi-a îndreptat umerii şi a deschis doza de bere. 

— O cabină de săruturi, da? 

— Da. 

— Super! 

— Ştiu! Sunt o tipă super! 

— Mai mişto decât ideea aia a ta cu rațele. 

— Ha-ha! 


Li UI 

A pufnit în râs, după care a zâmbit în colțul gurii, iar eu am 
simțit cum inima mi-o lua la goană. 

— Şi vreți să dau eu săruturi? La cabina voastră? 

— E pentru o cauză nobilă, am încercat eu. 

— Nu prea cred, Shelly. 

— Te rog, Noah! l-am implorat, facând o privire tristă, de 
căţel, şi accentuându-i numele. 

— Eşti dispusă să te aşezi în genunchi și să mă implori? 

— Nu, am spus eu încet, dar toate celelalte fete ar fi dispuse. 
Ai accepta? 

A râs puţin. 

— Tocmai de-asta o să spun nu, scuze! 

Am oftat. 

— Asta e, nu pot să spun că nu am încercat. 

— Stai puţin! Tu vrei să fac asta sau ele? m-a întrebat el, 
arătând cu capul spre fete. 

— Ele. 

A dat din cap. 

— Atunci, scuze din nou! Chiar nu pot să-mi risc demnita- 
tea. În plus, gândește-te cât de tare m-ar uri băieţii, când le-aş 
fura toate săruturile, a spus el, rânjind. 

— Eu aş fi zis mai degrabă ceva gen cât de mult te-ar urî 
organizaţia caritabilă fiindcă ai descurajat oamenii să vină la 
cabina de săruturi. 

A zâmbit. 

— Touché. 

— În fine... 

Am clătinat din cap. 

— Las-o baltă! 

M-am întors la grupul majoretelor şi am ridicat, spăşită, 
din umeri. 

— Îmi pare rău, fetelor! Nu vrea să participe: 

— Trebuia să te străduieşti mai mult, mi-a spus cu năduf. 
Olivia. Uită-te la mine şi învaţă! 

I-a dat sticla cu suc lui Faith, apoi s-a îndreptat spre Noah, 
care stătea de vorbă cu nişte băieți. În rochia ei neagră, extrem 
de scurtă, Olivia s-a rezemat de braţul lui, numai că nu s-a 
aruncat pe el, şi aveai impresia că i-a intrat ceva în ochi, după 
cum îşi flutura genele. 

Dar poate eram eu prea critică. Vreau să zic, tehnica asta a 
ei părea să întoarcă cel puţin câteva capete de băieți. 

Inutil să mai spun că și ei i-a zis „nu”; Olivia s-a bosumflat 
şi s-a întors la noi. 

— Băiatul ăsta e așa de enervant! 

— Şi așa de sexy, a spus încet Georgia, sorbindu-și sucul. 

— La naiba, da! a consimţit Olivia, râzând. 

Toate fetele au început să chicotească și să-l studieze. 

— Tie nu ţi se pare sexy, Elle? 

M-am uitat la Faith, clipind. 

— Păi, da. Sigur că e. 

— Atunci de ce nu spui nimic de fundul lui mişto? 

Am zâmbit ironic. 

— Fiindcă e atât de departe de nasul meu, încât n-are rost 
nici măcar să încerc. 

Mi-a aruncat o privire plină de compasiune. 

— Ce tot spui?! Eşti chiar frumușică! Adică, eu aș fi în stare 
să omor pe cineva ca să am părul tău. 

Am ridicat din umeri şi am roșit un pic. 

— Mersi, cred. Dar, în fine, pentru mine, e doar fratele mai 
mare al lui Lee. 

— Poate e şi asta ceva. Nu se ştie niciodată. 

Am râs. 


Cabina de săruturi 25 


— Da, bine. În visurile mele. 

Faith a ridicat din umeri, iar Candice a început să vorbească 
cu ea, așa că m-am scuzat şi m-am dus în salon, unde toată 
lumea dansa. Mi-am terminat sucul din câteva înghiţituri, am 
lăsat sticla jos şi m-am alăturat petrecăreţilor. Atmosfera era 
molipsitoare; nu toată lumea băuse alcool, dar asta nu împie- 
dica pe nimeni să se simtă bine şi chiar să o ia puţin razna. 

Nu îmi pusesem în gând să mă îmbăt. Ştiam că puteam să 
mă simt bine şi fără alcool. Dar nu avem deloc rezistenţă la bău- 
tură, aşa că, după două doze de cidru de mere, eram de-a drep- 
tul beată. Timpul zbura, iar eu dansam, râdeam și vorbeam. 

Se părea că toată lumea auzise de cabina de săruturi. 

Şi când mă întrebau dacă o să participe şi Flynn, eu le spu- 
neam că o să-l întreb, fiindcă mi se părea mai simplu aşa. 

Se facuse aproape unsprezece. Tocmai mă dusesem cu nişte 
băieţi, majoritatea din anii terminali, cu Lee, cu Jason şi cu 
Dixie, în camera de jocuri. Făceau concurs de shot-uri, aliniaţi 
lângă masa de biliard. 

— Pot să particip şi eu? i-am întrebat, intrând zâmbitoare 
în încăpere.. 

— Sigur, a spus Dixon şi mi-a pus şi mie un shot. 

— Hmm, n-ai băut destul, Elle? m-a întrebat Lee, îngrijorat. 

— Cui îi pasă? am spus eu, veselă. Trei, doi... 

Toată lumea şi-a luat shot-ul, apoi a trântit paharul pe masă. 
Dixon le umplea cu votcă iar şi iar. După o secundă, am pierdut 
numărul paharelor. Nici măcar nu-mi plăcea votca, era de-a 
dreptul grețoasă. Îmi ardea gâtul. Dar nu mai observam. 

'Totul era luminos şi neclar, şi zgomotos. Am început să râd 
fără motiv şi m-am lăsat pe vine, ca într-o criză de isterie. 

— Elle, te-ai făcut praf! a râs Chris şi a venit la mine să mă 
ridice. 


26 BETH REEKLES 


Am râs din nou. 
— Hai să dansăm! Vreau să dansez! Să danseze cineva cu 
mine. Chris, dansezi cu mine? 


— Dar nu e muzică! 

— Şi ce dacă?! Hai totuşi să dansăm! 

Pe urmă, m-am hotărât să mă urc pe masa de biliard. Am 
izbucnit în râs când am simțit vibrația basului din salon prin 
tăblia mesei. 

Am început să-mi mic şoldurile în ritmul muzicii, cu mâi- 
nile pe sus şi cu părul fluturând. Am încercat să-l trag sus și pe 
Lee, dar n-a vrut. 

— De ce nu vrei? m-am miorlăit eu. 

— Nu dansez! a spus Lee. Hai, Elle, dă-te jos! 

Am scos limba la el. A încercat să mă prindă, ca să mă dea 
jos, dar m-am desprins şi am continuat să dansez. Strica toată 
distracţia! 

— Vin imediat! 

— Unde te duci? l-am întrebat eu. 

Nu putea să plece, petrecerea nu se terminase! 

— Mă duc să-mi iau ceva de băut. Dixon, vrei ceva? 

— Nu, nu, am aici tot ce-mi trebuie, frate, a răspuns el şi 
mi-a făcut cu ochiul, râzând. 

I-am trimis o bezea. 

Era atât de cald în camera de jocuri, mi-am spus. Oare por- 
nise cineva căldura? Chiar începeam să transpir. Poate o baie 
în piscină m-ar răcori... 

Brusc, am găsit soluţia perfectă. 

— Să vină cineva cu mine să sărim în apă! am strigat, entu- 
ziasmată, am dus mâna la fermoar şi m-am apropiat de margi- 
nea mesei, clătinându-mă. 


IAN ma 

Dintr-odată, am simţit că nu mai aveam nimic sub tălpi şi 
că toată lumea s-a întors cu fundul în sus. Aveam picioarele în 
aer, capul atârnat în jos şi vedeam spatele cuiva. 

— Hei! am țipat eu. Lăsă-mă jos! Lăsă-mă jos! 

Nu m-a lăsat. Vedeam sub mine scările, în timp ce mă ducea 
sus. Mi-au transpirat palmele. Ăsta nu putea fi Lee. Nu era îm- 
brăcat în verde — sau era? Poate era? 

Nu, eram sigură că nu era îmbrăcat în verde. Avea o cămașă 
roşie. Nu ştiam cine era îmbrăcat în verde. 

Dar indiferent cine era, era al naibii de puternic, având în 
vedere că mă zbăteam ca o sălbăticiune. 

Până la urmă, am fost aruncată pe ceva moale. O saltea! 
Asta era. 

M-am ridicat în fund şi mi-am strâns picioarele sub mine 
cât am putut. 

— Noah Flynn, m-am văitat, când am văzut că se uita la 
mine mustrător. Mi-ai stricat petrecerea! Mă distram! 

— Erai gata să te dezbraci, a ripostat el. Fă o pauză două- 
zeci de minute! 

— Nu! am ţipat, îmbufnată. Nu fi nesuferit! Voiam să fac 
baie în piscină, dezbrăcată. 

Ela clătinat din cap, zâmbind. 

— Oricât ar fi de tentant, mă gândesc că ar fi mai bine să 
rămâi aici, până te mai trezeşti puţin. 

Am oftat şi m-am înfundat în perne. Apoi m-am ridicat iar. 

— O să mă laşi singură aici? 

— Nu. Nu am încredere în tine că o să rămâi în cameră. 

— Nu ai încredere în mine? De ce? Sunt prietena lui Lee. 
Doar mă ştii de-o viaţă! Ar trebui să ai mai multă încredere 
în mine. 

Noah a plecat spre ușă, clătinând din cap, a împins-o, după 
care a încuiat-o. 

Am ridicat o sprânceană, iar el s-a întors și s-a aşezat călare 
pe un scaun, cu faţa la mine. 

Dar chiar și în starea în care eram, gândul care îmi trecuse 
prin cap mi se părea ridicol. 

— Nu eşti beat? l-am întrebat. 

— Nu chiar. 

— De ce? E petrecerea ta. Fă-ţi de cap! 

— Cred că ţi-ai facut tu și pentru mine. 

— Scuze, am spus eu, facând puţin bot. Nu am vrut să-ţi 
stric distracţia. 

Noah a început să râdă. 

M-am așezat pe marginea patului şi am început să-mi legăn 
picioarele, sprijinindu-mă în mâini. 

— Noah... 

— Da. 

— Vii la cabina de săruturi, pentru noi? 

— Nu. 

— Te rog? l-am implorat eu, ţopăind în fund pe salteaua 
aceea elastică. 

Uau! Era ca o trambulină sau aşa ceva! Era ca patul lui Lee. 

— Te rog, te rog, te rog frumos de tot! 

— Nu! 

— De ce nu? m-am văitat eu. Eşti aşa de rău! 

— Nu vreau să vin la cabina de săruturi, pur şi simplu. 

— Dar de ce? 

— Nu vreau. 

— Te rog! E pentru... cred că e pentru cancer. Sau poate 
pentru delfini. Ce cuvânt ciudat e ăsta, delfini, nu? Delfini... 
del... fini... Cum ar fi un Dell fin. 

— Nuvin la cabina de săruturi, indiferent pentru ce e. 

M-am ridicat încet de pe pat şi m-am aplecat spre el, atât de 
aproape, încât aproape ne atingeam nasurile. 

— Nici măcar pentru mine? 

A clătinat din cap, apoi a exclamat: 

— Frate, duhnești! Câtă votcă ai băut, Elle? 

— Nu ştiu. Dixon a turnat. 

A oftat. 

— Indivizii ăia... jur că... 

— Ce? 

— Nimic. 

— Bine, atunci nu-mi spune. 

M-am ridicat repede și m-am dat înapoi, nesigură, simțind 
cum se învârtea totul cu mine. Camera pe care o vedeam era 
cenușie şi neclară pe la margini. 

— Cred că mi se face rău. 

Noah mă împingea deja în baie şi m-a aplecat peste WC 
exact la timp ca să-mi vărs maţele. 

După ce am terminat de vomat și n-am mai avut spasme, 
m-am trântit pe gresia rece, cu capul sprijinit de cadă. Mi-a 
dus la buze un pahar cu apă rece şi m-a forţat să beau. 

— Îmi pare foarte, foarte rău, Noah! m-am văitat eu. 

Acum, după ce vomitasem, simţeam că mi-era greață. 

— Chiar îmi pare foarte rău. Nu am vrut să-ți stric petrecerea. 

— Nu mi-ai stricat petrecerea, Elle, mi-a spus el. 

Am dat din cap cu putere, dar m-am oprit, fiindcă simțeam 
că iar îmi venea rău. 

— Ba da. Îmi pare foarte rău! 

— E în regulă! a râs el. Linișteşte-te! 

M-am strâmbat şi l-am lovit cu pumnul în piept. Uau! Ce 
piept solid! Pun pariu că are şi cele șase pătrăţele. Poate chiar 

opt, după cum îl ştiu eu. Sau poate are zece! Or exista și zece? 
Posibil... Dacă exista aşa ceva, Noah avea sigur. 

Oprindu-mă din pălăvrăgeala mea mintală, i-am spus: 

— Să nu râzi de mine! 

El a început să râdă și mai tare, apoi m-a ridicat în picioare. 
Era să cad, așa că m-a apucat de mijloc, să mă susțină. După 
ce m-a ajutat să merg spre pat, m-a lăsat să cad pe cuvertură. 
— Mă întorc în zece minute să văd... 

Deja adormisem. 

RAZELE SOARELUI încercau să pătrundă prin draperii, dar era 
o lumină slabă de dimineaţă, care făcea ca încăperea să capete o 
nuanță bleumarin. Am închis iar ochii, încercând să-mi înfund 
capul în pernele moi. M-am făcut ghem sub pilota groasă. 

Era așa de plăcut și de cald! Şi totul mirosea a... ceva între 
lămâie şi lemn. Orice ar fi fost, era un miros grozav! Şi puteam 
să jur că mai simţisem mirosul acela undeva, la cineva... 

Am căscat gura brusc şi am sărit în fund. 

Dormitorul meu nu mirosea așa. Şi patul meu nu era așa de 
confortabil. Şi nici camera mea nu avea draperii albastre. 

Deci... unde naiba eram? 

M-am uitat în jur. Totul îmi era oarecum familiar... Dar, 
în mod sigur, nu mai fusesem aici. Am dat pilota la o parte şi 
am văzut că eram îmbrăcată cu un tricou bărbătesc mult prea 
mare pentru mine, un tricou simplu, cenușiu. Mirosea exact 
ca pernele. 

Încă mai aveam lenjeria pe mine, totuși; ăsta era un semn 
bun, cu adevărat. 

M-am dat jos din pat, cu grijă. Ce naiba se întâmplase cu 
o seară în urmă?! Mi-am stors creierul, dar n-am găsit mare 
lucru. Îmi aminteam vag că dansasem pe masa de biliard. 
Chiar atât de mult băusem? 

Simţeam în gură un gust oribil, care se potrivea perfect cu 
durerea mea de cap. 

Probabil vomitasem. Îmi aminteam cum îmi ţinuse cineva 
părul la spate. Probabil fusese Lee; el avea grijă de mine. 

Dar unde mă aflam? 

M-am îndreptat spre uşă în vârful picioarelor şi am scos 
capul pe hol. Am scos, efectiv, un țipăt de ușurare când am 
văzut că mă găseam în casa lui Lee şi Noah. Camera în care 
dormisem era probabil a lui Noah - în toţi anii ăştia, nu fuse- 
sem niciodată în dormitorul lui. 

Deci... de ce mă aflam acolo? De ce nu eram într-una din- 
tre camerele pentru musafiri? Sau în camera lui Lee... 

M-am întors în pat, fiindcă îmi bubuia capul aşa de tare, 
încât nu credeam că o să mai pot sta mult timp în picioare, după 
care m-am uitat la ceas. Era abia opt şi jumătate. Cu speranța că 
îmi va trece mahmureala dacă dormeam, m-am băgat iar sub pi- 
lotă, inspirând mirosul lui Noah. 

Chiar când era gata să adorm, uşa s-a crăpat încet, făcând 
să scârțâie balamalele. 

Am deschis ochii imediat şi i-am întâlnit privirea. Noah 
stătea în cadrul ușii, doar cu un prosop înfăşurat în jurul mij- 
locului, destul de jos, cu pieptul şi abdomenul pline de picături 
de apă și cu părul negru ud. 

Am ridicat brusc o sprânceană. Şase pătrăţele. Cine s-ar fi 
gândit?! 

Nu puteam decât să roşesc, dându-mi seama cât de tare îmi 
bătea inima numai că se uita așa la mine. 

— Scuze! a spus el încet. N-am vrut să te trezesc. 

— Nu-i nimic! am spus eu, cu vocea puţin răguşită. 

Mi-am dres glasul, dar şi zgomotul acela mi-a produs du- 
reri de cap. 

— Oricum mă trezisem. 

— Bun. Un pic mahmură? 

M-am strâmbat în loc de răspuns, iar asta l-a facut să râdă. 

— Nici nu-ţi închipui! Nu ştiu ce am băut atât. 

— Aibăut o groază de votcă, asta ştiu, a spus el, așezându-se 
pe marginea patului. 

Inima mea o luase razna. Nu putea să-și pună un tricou şi 
niște blugi pe el înainte să vină la mine? 

— Ce vrei să spui? Că ştii asta... Când m-ai văzut tu? 

— Când te pregăteai să te dezbraci pe masa de biliard în 
fața băieților ca să faci baie dezbrăcată în piscină, a spus el pe 
un ton calm, uitându-se pieziş spre mine cu ochii ăia albaştri 
strălucitori. 

Mă întrebam în sinea mea dacă nu cumva auzea şi el cum 
îmi bubuia inima. Probabil. Speram ca măcar să nu mai roşesc. 
Ar fi fost penibil, de-a dreptul. 

Mi-a picat faţa când am conștientizat ce spunea. 

— O, Doamne! Spune-mi că n-am facut asta! 

— Nu, n-ai făcut-o. A trebuit să te iau pe sus până aici. 

Mi-am înăbuşit un strigăt de groază, cu obrajii în flăcări, şi 
mi-am acoperit faţa cu palmele, uitându-mă la el printre degete. 

— Nu pot să cred că am făcut asta! 

— Păi, cam da... 

— Mulţumesc, totuşi. Că m-ai oprit. Ar fi fost jenant... 

— Nu mai spune! a zis el, sarcastic, dar a zâmbit. Ai şi vo- 
mitat. Doar ca să ştii. 

— Cum, în faţa oamenilor? 

O, Doamne, e din ce în ce mai răul mi-am spus ruşinată. 

— Nu, a spus el, clătinând din cap şi stropindu-mă puțin. 
La mine în cameră. Am încercat să te împiedic să te faci de râs 
sau să pățeşti ceva. 

Am scos un geamăt, umilită. 

— Scuze pentru asta, Noah, nu am vrut să ratezi petrece- 
rea sau ceva... 

A ridicat din umeri. 

— E OK. Nu m-a deranjat. 

M-am strâmbat. 

— Da, sigur. În fine... Amândoi ştim că nu a fost cea mai 
frumoasă parte a petrecerii tale când ai avut grijă de mine. 

— N-a fost chiar așa de rău, m-a liniștit el după o clipă și a 
zâmbit din nou. 

Nu era un rânjet. Era un zâmbet adevărat, real, care îi făcea 
o gropiţă în obrazul stâng şi îi încrețea uşor pielea din jurul 
ochilor. Era molipsitor; i-am zâmbit și eu. 

— Ei, atunci mulţumesc, Noah! 

Nu am rezistat tentaţiei de a da o nuanţă uşor zeflemitoare 
numelui său. 

— Oricând, Shelly! 

A întins mâna să mă ciufulească, iar când am vrut să i-o 
dau la o parte, nu știu cum am făcut de am căzut din pat, tră- 
gându-l şi pe el peste mine. 

Noah era chiar greu. Nu avea nici măcar un gram de gră- 
sime în corp, dar avea o groază de mușchi. Și mă strivea. 

Am rămas însă cu ochii în ochii lui strălucitori. Nici el nu 
s-a mişcat; pur și simplu se uita la mine. 

Înainte să se transforme totul într-un concurs de priviri, 
mi-am regăsit vocea. 

— Noah..., am suflat eu. 

— Da? a spus el cu voce şoptită. 

— Mă striveşti! 

El a clipit de câteva ori, ca și cum ar fi încercat să revină la 
realitate. Apoi a spus: 

— A, da! Băga-mi-aş! Scuze! 

S-a ridicat în picioare, ținându-și prosopul; nu ştiu ce aș fi 
facut dacă l-ar fi scăpat. 

Nu, Elle! Exclus! Nici să nu îndrăzneşti s-o porneşti pe dru- 
mul ăsta! Taci! Nu te mai gândi! 

Mi-a întins mâna şi m-am ridicat rapid în picioare. Tricoul 
cu care eram îmbrăcată abia dacă îmi acoperea fundul, aşa că 
mă simţeam foarte stânjenită. 

— Xăă, când m-am schimbat? l-am întrebat eu, trăgând de 
tricou şi uitându-mă în jur. 

Mi-am văzut rochia aşezată pe un scaun. 

— A, am venit să văd ce faci şi tu te-ai trezit, şi ţi-ai dat ro- 
chia jos, fiindcă ai zis că nu vrei s-o şifonezi, aşa că ţi-am îm- 
prumutat un tricou. 

A ridicat din umeri şi s-a scărpinat puţin pe gât. 

Amclipit, iar creierul meu se străduia cu greu să-l urmărească. 

— Deci... m-ai văzut... doar cu lenjeria... 

Te rog, spune nu, te rog, spune nu, te rog... 

Buzele lui au avut o tresărire, se străduia din greu să nu 
zâmbească. 

— Äää... 

— O, Doamne! 

Mi-am îngropat fața în mâini. 

— Nu m-am uitat, jur! 

Am încercat să par indiferentă, spunând „nicio problemă’, 
când adevărul era că simțeam cum îmi bubuia sângele în 
urechi. Domnul Cuceritor nu s-a uitat? Puțin probabil. 

— Lee e jos, pregăteşte micul dejun, dacă vrei să mănânci! 
mi-a spus el. 

A rostit cuvintele repede, ca şi cum ar fi încercat să schimbe 
subiectul. 


[2 esti imi 


36 BETH REEKLES 


Stomacul meu s-a decis să-i răspundă cu un chiorăit și am 
început amândoi să râdem. 

— Superb! 

Am coborât scările, după ce am închis ușa în spatele meu. Am 
expirat - nici nu-mi dădusem seama că mi-am ţinut respiraţia — 
şi m-am rezemat de o ușă. 

— O, Doamne! am suflat eu, vorbind singură. 

Credeam că nu mai simţeam nimic pentru Noah. Dar după 
acele cinci minute, cu el înfășurat în prosop, eu, îmbrăcată cu 
tricoul lui, el, căzând peste mine... Inima mea, pur şi simplu, 
nu se liniştea! 

Era penibil! Ştiam că Noah nu văzuse niciodată în mine alt- 
ceva decât o fată enervantă care era prietenă cu fratele lui. Pen- 
tru el, nu eram nimic mai mult de atât, eram convinsă. 

Şi totuşi... 

Am căzut pe spate dintr-odată, fiindcă uşa a dispărut. 

Întinsă cât eram de lungă, am clipit și l-am văzut pe Noah, 
care acum purta o pereche de boxeri. 

Am izbucnit în hohote. 

— Ai boxeri cu Superman! 

El s-a uitat în jos, de parcă ar fi avut nevoie de o confirmare 
vizuală pentru asta. Am văzut cum s-a îmbujorat uşor şi singu- 
rul lucru la care puteam să mă gândesc era: l-am făcut pe Noah 
Flynn să roşească! 

Ela rânjit, ca şi cum nu i-ar fi păsat, apoi mi-a facut cu ochiul 
şi a spus: 

— Ştii şi tu că ți se par irezistibili, Shelly. 

Era chiar atât de evident? 

— Da, exact, m-am strâmbat eu. Foarte irezistibili. 

M-am ridicat şi am tras cât am putut de tricou. Încă zâm- 
bind prosteşte la gândul că îl facusem să roşească, am coborât 
la bucătărie. 

— Rochelle, Rochelle, Rochelle! a oftat amărât Lee când 
m-am trântit pe un scaun la masa de bar. Ce să mă fac eu cu 
tine, mica mea prietenă care vrea să se dezbrace și să înoate 
goală în piscină? 

— Să-mi faci ceva de mâncare? am întrebat eu cu speranţă. 

El a râs, s-a întors la aragaz şi a mai pus niște bacon în tigaie. 

— Câte fac eu pentru tine! 


Capitolul 4 


MI-AM PETRECUT aproape toată ziua jucând Mario Kart cu 
Lee. 

— De fapt, chiar sunt surprinsă că Noah a avut grijă de 
mine, i-am mărturisit eu. 

Ela râs. 

— Nu eşti singura. Aș fi avut eu grijă de tine, dacă eram 
acolo. Numai că eram cam ocupat... 

— Mda, mi-ai zis de Veronica. Ai mai sărutat și alte fete sau 
asta a fost singura? Ar trebui să ai grijă, o să ajungi ca frate-tău! 

Lee şi-a dat ochii peste cap. 

— Zise stripteuza. Împreună suntem o pereche frumoasă. 

— Eram băută. 

— Şi eu eram, puţin. 

— Nu şi Noah, după cât se pare. 

— Eu cred că era, dacă a avut grijă de tine. De obicei nu e 
aşa de... amabil. 

Am râs. 

— Ca să nu spunem altfel. 

— Exact. Hei, poate i s-a pus şi lui pata pe tine. 

I-am aruncat o privire. 

— Nu fi caraghios! Iar eu am trecut de mult peste faza asta, 
după cum știi. 

Lee şi-a încreţit nasul. 

— Oricum, ar fi fost ciudat. 

— În fine. 

L-am îmbrâncit, iar kartul lui a ieşit de pe traseu, aruncân- 
du-l pe Yoshi peste cascadă, în timp ce eu am preluat condu- 
cerea cu Luigi. 

Am ajuns acasă pe la cinci: aveam nişte teme de facut. L-am 
pus pe Lee să mă ducă acasă, fiindcă eram îmbrăcată cu blugii 
lui şi nu voiam să mă vadă lumea aşa. Am luat-o la fugă spre 
ușă, iar el râdea de mine. 

— Hei! 

— Ce e? am strigat, întorcându-mă. 

Mi-a aruncat rochia şi am reuşit să o prind chiar înainte să 
cadă pe jos. 

— Ne vedem mâine-dimineaţă! 

— Pa, Lee! 

Am închis uşa în urma mea şi am auzit: 

— Rochelle, tu eşti? 

— Da! Bună, tati! 

— Vino o secundă la bucătărie! 

Am oftat, întrebându-mă dacă aş fi în stare să ascult acum o 
predică sau nu. Nu-mi plăcea deloc când tata se supăra pe mine. 

Lucra pe laptop, la masa din bucătărie, iar pe Brad l-am 
auzit în sufragerie cu consola Wii. 

— Bună! am spus şi am pornit aparatul de cafea. 

— Poţi să-mi faci şi mie una, dacă tot eşti acolo? a între- 
bat el. 

— OK. 

— Frumoasă petrecerea? 

Am dat din cap. 

— Da, a fost mişto. 

— Nu te-ai îmbătat prea tare, nu-i aşa? Şi nici n-ai făcut 
cine ştie ce prostii? 

Mi-a aruncat o privire aspră pe deasupra ochelarilor: se re- 
ferea la băieţi. 

Nu-mi dădeam seama de ce-şi mai bătea capul. Nu era un 
secret că nu am avusem un prieten sau că nu mă sărutasem ni- 
ciodată cu un băiat. 
băut un pic. 

Tata a oftat, şi-a scos ochelarii şi şi-a frecat obrazul. 

— Rochelle, ştii ce ţi-am spus despre băutură... 

— A fost OK, pe bune. Oricum, Lee şi Noah au avut grijă 
de mine. 

— Noah a avut grijă de tine? 

Până și tata a fost atât de uimit, încât, pentru o clipă, a uitat 
de băutură. 

— Mda. Şi mie mi s-a părut ciudat! 

— Hmm... În fine, nu schimba subiectul, domnişoară! Ştii 
ce ţi-am spus despre băutură. 

— Ştiu. Îmi pare rău! 

— Data viitoare când se mai întâmplă, o să fii pedepsită o 
lună, ai înțeles? Şi să nu-ți închipui că n-o să aflu. 

— Am auzit mesajul, clar şi răspicat. 

Nu părea convins, dar a lăsat-o baltă. Nu era ca şi cum m-aş 
fi dus în fiecare noapte să beau; era o chestie care se întâmpla 
doar din când în când. 

— Deci tu şi Lee v-aţi gândit până la urmă ce o să faceți la 
stand? Mai sunt doar două săptămâni până la carnaval. 

— Da. Facem o cabină de săruturi. 

— Asta-i cam... neobişnuit, a râs tata. Sunteţi siguri că vi 
se dă voie? 

Am ridicat din umeri şi am pus două căni de cafea. 

— Nu văd de ce să nu ne dea. 

— Ei, e mai bine decât aruncarea cu mingi în nuci de cocos, 
a spus el. În fine, ascultă, mâine aș vrea să stai cu Brad, OK? 
Lucrez până târziu la serviciu. 

— Da, sigur. 

După ce mi-am pus o tonă de lapte în cafea, am dat-o peste 
cap. 

— Mă duc să fac un duş şi apoi la teme. 

— OK. Mâncăm la șapte. Avem chiftele. 

— Mişto! 


Detest zilele de luni. Au fost dintotdeauna naşpa. Nu există 
nici măcar un lucru cât de mic, care să poată salva o dimineață 
de luni. De când mă ştiu, îmi pun ceasul să sune cu douăzeci 
de minute mai devreme decât trebuie, fiindcă urăsc să mă dau 
jos din pat. 

În sfârşit, am tras de mine şi m-am sculat, după care mi-am 
luat din şifonier pantalonii negri. Şcoala noastră a fost con- 
struită pe la 1930 sau așa ceva şi, din nu ştiu ce motiv tâmpit, 
s-a păstrat tradiţia uniformei. Nu era cea mai urâtă uniformă 
din lume, dar mi-aş fi dorit să nu avem aşa ceva. 

Ca şi cum dimineţile de luni nu erau destul de proaste ori- 
cum, cea de azi era pe cale să devină al naibii de proastă. 

Hârşşşti! 

Am înţepenit cu un picior băgat pe jumătate în pantaloni. 
I-am scos repede şi am evaluat pagubele. Săptămâna trecută, la 
cusătura din interiorul cracului drept, apăruse o gaură minus- 
culă. Acum era o ruptură gigantică. 

— Băga-mi-aş! am mormăit şi am aruncat hainele pe jos. 

Croitoreasă n-am fost eu nici în vremuri mai bune, iar tata, 
în niciun caz, n-ar fi fost în stare să-mi coasă pantalonii. Trebuia 

să-mi comand alții online — pe joi ar fi trebuit să ajungă, am cal- 
culat eu. Până atunci însă, trebuia să-mi iau vechea mea fustă, 

Detestam fusta de uniformă. În primul rând, era plisată și 
ecosez, cu dungi albastre și negre. Trebuia să porţi ciorapi trei 
sferturi la ea. Nu dresuri. Nu cu picioarele goale. Şosete până 
la genunchi. Erau fete cărora le stătea bine, iar anul trecut mă 
resemnasem şi o purtasem un timp, după care am decis că n-o 
să mă mai ating niciodată de ea. 

Dar nu aveam de ales. 

Şi, mai rău de atât, acum era şi cam scurtă pentru mine. 

Am oftat iar. Trebuia să o port, deocamdată. Nu era ca şi 
cum aveam altă variantă. Am răscolit în sertar până am găsit 
perechea de ciorapi pe care o cumpărasem anul trecut pentru 
fustă. Am facut o grimasă când m-am văzut în oglindă, înainte 
să cobor la micul dejun. 

Brad s-a înecat cu cerealele când am intrat în bucătărie. 
Râdea așa de tare, încât împrăştia Cheerios peste tot. 

— Ce naiba ar trebui să fie asta? 

— Brad ai grijă cum vorbeşti! l-a certat tata. 

Apoi s-a întors să se uite la mine şi a ridicat sprâncenele. 

— Nu e puţin cam... nepotrivit pentru școală, Elle? 

Am pufnit şi m-am strâmbat, 

— Pantalonii mei sunt sfâșiați. 

— Cum ai reuşit să faci asta? 

— Am uitat să cos găurica aia din ei şi... nu ştiu, s-au rupt. 

Tata a oftat. 

— Va trebui să comanzi alţii. Nu am timp să merg cu tine 
la mall să-ți cumperi. 

— Da, ştiu. 

Abia îmi terminasem cerealele când l-am auzit pe Lee cla- 
xonând nerăbdător afară. Am pus castronul în chiuvetă şi am 

spus la revedere. Am fugit până la maşină și am sărit în ea îna- 
inte să mă vadă cineva în fustă. 

— Porţi fustă, a comentat Lee. 

— Nu mă înnebuni, Sherlock! am bombănit eu, iritată. Hai 
să plecăm! 

— Ce te-a supărat așa de tare, încât ţi-ai uitat pantalonii? a 
glumit el. 

— Mi s-au rupt. 

— Parcă urma să-i coşi. 

— Am uitat. 

— Arăţi bine, Shelly, stai liniștită! Chiar ar trebui să porți 
mai des fuste. 

L-am plesnit peste mână, iar el a zâmbit şi a dat drumul la 
radio. N-a durat mult și am ajuns la şcoală, când mi-am spus 
că trebuia să-mi iau inima în dinţi, şi, după ce am inspirat 
adânc, am coborât din maşină. Ajunseserăm puţin mai târziu 
ca de obicei şi cam toată lumea era acolo. 

Am trântit portiera și m-am dus în spate, să stau cu Lee pe 
capotă, când a venit la noi un grup de băieţi, să ne salute. 

— Hei, arătăm bine! a spus Dixon, arătând cu bărbia spre 
mine şi făcându-mi cu ochiul, 

M-am strâmbat şi mi-am încrucişat braţele la piept. 

— Mai taci! 

— Ce? a protestat el, inocent. 

Ştiam că era doar o glumă, dar nu aveam chef de asta. 

M-am hotărât să mă duc să stau cu fetele, după ce le-am 
văzut ceva mai încolo pe Lisa şi pe May, cu care eram colege la 
chimie. În timp ce mă îndreptam spre ele, cineva m-a plesnit 
peste fund, iar eu m-am întors furioasă. 

Era unul dintre jucătorii de fotbal, Thomas, care rânjea la 
mine. 

— Hei, tu m-ai plesnit peste fund? l-am întrebat eu cu fal- 
cile încleştate. 

— Poate. 

— Bună, mi-e dor de petrecerea de sâmbătă! a spus priete- 
nul lui, Adam. 

Nu îl știam prea bine, dar, din ce văzusem, era o jigodie aro- 
gantă. Ca și cum ar fi vrut să-mi demonstreze asta, a adăugat: 

— Aş putea să obțin o repetare a spectacolului? 

Câţiva băieți au început să râdă și să strige, iar Adam a în- 
ceput să-şi miște şoldurile ca o fată și să-şi scoată cămașa din 
pantaloni, ca și cum ar fi vrut să se dezbrace. Ar fi fost amu- 
zant, dar eram mult prea furioasă pe el şi pe fața lui arogantă. 

Am scrâşnit din dinți. 

— Poate te mai maturizezi şi tu! 

Adam m-a apucat iute de încheietura mâinii și m-a tras 
spre el. Lui, probabil, i s-a părut că era doar o glumă, dar mie 
nu. Mi-am smuls mâna din mâna lui şi m-am uitat urât la el. 

— Hei, potoleşte-te! a țipat Lee, apropiindu-se. 

— Obligă-mă! a ripostat Adam, întinzându-și mâinile în 
lateral, ca şi cum l-ar provoca. 

Aşa că l-am pocnit. 

În fine, am încercat să-l pocnesc. Cineva mi-a prins pum- 
nul înainte să se ciocnească de falca lui. 

Am încercat să-mi eliberez mâna, dar nu înainte ca un alt 
pumn să-l izbească în față pe Adam. Apoi l-a trântit cu spatele 
de un vechi 4x4 care era lângă noi şi mi-a dat drumul. 

M-am întors. Normal! Noah trebuia să fie salvatorul. 

— Bătaie! Bătaie! Bătaie! 

În mijlocul parcării s-a produs pe neaşteptate o mare hăr- 
mălaie, în care toată lumea țipa fie „Bătaie! Bătaie”, fie mai po- 
trivitul „Ooo!” sau „Au, asta cred că a durut? atunci când era 

cazul. Iar eu eram prinsă în mijlocul furtunii, încremenisem şi 
nu puteam să mă mișc. 

Mi-au trebuit vreo două secunde ca să revin la realitate. 
Am luat-o la fugă spre Noah şi am încercat să-l îndepărtez de 
Adam, care avea buza ruptă și sângera. Nu ar fi putut să pară 
mai livid de atât, nici dacă ar fi vrut. 

— Noah! am ţipat eu de mai multe ori, dar el nu asculta. 

Toţi băieţii ţipau şi se certau acum şi mai apăruse şi un pro- 
fesor care încerca să controleze situația şi s-o priceapă. Creie- 
rul meu însă nu înregistra nimic din toate astea. 

— Lee! am încercat eu, neputincioasă, şi m-am agăţat de 
braţul lui. Fă ceva! 

— Dar ce crezi că fac acum? mi-a răspuns el pe un ton ri- 
dicat. Nimeni nu o tratează așa pe prietena mea fără să scape 
nepedepsit. 

— Lee... 

Am oftat, învinsă, când el s-a întors în mijlocul îmbulzelii, 
să țipe şi să se îmbrâncească. 

— Frate, dacă o placi, e în regulă! s-a strâmbat Thomas la 
Noah. Dar sunt convins că fata are de dat la toți. 

S-a ferit la fix de un alt pumn care îi era destinat şi l-a privit 
provocator pe Noah. 

Am rămas acolo, uitându-mă urât la el. 

— Ce-ai spus? 

— Ai auzit, a spus el și mi-a făcut cu ochiul. 

M-am strâmbat. 

— Asta pune capac! a mârâit Noah. 

— Flynn! a urlat profesorul, năvălind prin mulţimea care a 
început să se disperseze repede. 

Toate celelalte lupte au încetat brusc, dar Noah s-a oprit 
doar pentru că stăteam eu în faţa lui, împingându-l în piept. 

— Ce se întâmplă aici? a întrebat profesorul; i-am recunos- 
cut vocea directorului adjunct, Pritchett. 

— A fost doar o mare neînțelegere, i-am spus eu. Serios! 

— Pentru toţi o săptămână de detenţie, a spus el. Noah 
Flynn, Rogers, în biroul meu, acum. Și tu, Rochelle! 

Am rămas cu gura căscată. 

— Dar eu ce am fâcut? 

— Nimic, dar vreau să stăm de vorbă. 

Am oftat, abătută, şi am simțit imediat un braț înconju- 
rându-mi umerii. Lee. 

— Mersi! am mormăit eu. Dar nu trebuia să te bagi. 

— Ba trebuia, la naiba! Nimeni nu are voie să te trateze aşa, 
Shelly. 

— Tu faci asta douăşpatru din şapte. 

— Dar eu am voie. Doar suntem cei mai buni prieteni. Ji- 
godiile alea... în niciun caz nu pot să-ţi vorbească așa fără s-o 
păţească. 

— Bine, mersi, i-am spus eu şi l-am îmbrățișat aiurea, din 
lateral. 

M-a îmbrățișat şi el. 

— Ştii, mi-a şoptit el la ureche, încep să cred că frățiorul 
meu mai mare s-a amorezat de tine, Shelly. 

M-am strâmbat. 

— Asta sau poate avea chef de bătaie. 

— A, posibil! 

— Sigur! l-am corectat eu, făcându-l să râdă. 

Când am ajuns în faţa biroului adjunctului, a sunat clopo- 
țelul, iar Lee a oftat. 

— Trebuie să mă duc la clasă. 

— Da. Ei, ne vedem mai târziu, sper! 

— Da. Baftă, a adăugat el, cu o expresie gravă. 

Am râs, i-am făcut cu mâna când a plecat și m-am trântit 
pe un scaun. Cineva s-a așezat lângă mine: Noah. Directorul 
adjunct şi Thomas au intrat direct în birou. Uşa s-a închis în 
urma lor cu un pocnet amenințător. 

După câteva secunde de tăcere, am spus încet: 

— Mersi! 

Cu coada ochiului, l-am văzut pe Noah Flynn îndreptân- 
du-şi umerii. 

— Nimeni nu poate să trateze aşa o fată fară s-o păţească. 
Mai ales când fata aia eşti tu. 

M-am uitat la el dintr-o parte, fără să întorc capul. 

— În fine, mulțumesc... Totuşi, nu trebuia să te bagi. Adică 
puteai să mă laşi să dau şi eu un pumn. 

— Ar fi fost un pumn bun, trebuie să recunosc. 

— De ce m-ai oprit? nu m-am putut abţine să îl întreb. 

A ridicat din umeri. 

— Să fiu sincer... nu prea ştiu. 

— De fapt, dacă am ajuns la asta, de ce ai simțit nevoia să te 
bagi? Lee, Dixon şi Cam s-ar fi descurcat. 

— Poate, a spus el. 

— Eviţi să-mi răspunzi. 

Noah a zâmbit. 

— Da, evit... Cred că... nu am vrut să te văd implicată 
într-o bătaie şi nu mi-a plăcut cum îți vorbeau... 

S-a întrerupt, şi-a trecut mâna prin păr, iar inima mea bătea 
din ce în ce mai tare. 

Apoi a spus niște cuvinte care au măturat și mica scân- 
teie de speranţă ce se aprinsese în mine; s-au revărsat ca un 
şuvoi: 

— Cred că, pentru mine, eşti ca o soră mai mică sau ceva 
de genul. 

— A, da, am dat eu din cap. Sigur. 

A dat și el din cap, apoi și l-a scuturat, ca şi cum ar fi încer- 
cat să-şi limpezească mintea. 

Încercam să-mi păstrez o expresie neutră. 

— Crezi că o să ai probleme mari? l-am întrebat eu, prefă- 
cându-mă că mă uit la unghii. 

— Nu! Niciodată nu am avut. Mai ales acum, când vor afla 
că îţi apăram onoarea, a adăugat el cu un rânjet. 

— Haha, am facut eu și mi-am dat ochii peste cap. Eu vor- 
beam serios. 

Noah a clătinat din cap. 

— Nu încep niciodată o bătaie, doar o termin. Ştii, în apă- 
rarea mea. 

— Nu văd de ce a trebuit să vin şi eu aici, totuşi. 

— Ah, vor un martor, ca să verifice niște chestii sau așa 
ceva. De obicei, ăsta e mersul lucrurilor. 

Am râs, m-am uitat la el şi am clătinat din cap. 

Am stat ceva timp, fară să vorbim prea mult, dar era o tă- 
cere plăcută, confortabilă, care chiar m-a uimit. Mi-am dat 
seama că, de fapt, era cea mai lungă perioadă petrecută cu 
Noah în ultimul an şi ceva, fără să pun la socoteală intervalul 
de timp pe care nu mi-l amintesc fiindcă eram beată. 

Când a ieşit Thomas şi a intrat el, i-am spus pe muteşte 
„baftă”. EI s-a mulțumit să zâmbească şi m-a salutat înainte de 
a închide ușa biroului. Atunci n-am mai avut nimic de făcut, 
aşa că am încercat să prind un pic de semnal pentru internet, 
ceea ce nu era prea simplu în şcoala asta. 

Când a ieşit, mi-a zâmbit, dându-mi de înțeles că totul era 
în regulă. 

Directorul adjunct Pritchett a strigat apoi „Rochelle!” şi m-a 
pofiit să intru. 


La i 

Am oftat şi m-am ridicat, îndreptându-mă spre birou. Nu 
mai fusesem niciodată acolo, doar trecusem prin faţa lui, şi 
nu era un loc deosebit de primitor. De acolo veneau regulile şi 
pedepsele. 

M-a întrebat de la ce pornise bătaia. I-am spus adevărul: că 
nişte idioţi mă tachinau în legătură cu ceva ce făcusem sâm- 
bătă seara la o petrecere, că eu m-am simțit jignită şi că băieții 
au intervenit şi a început bătaia. 

f — Înţeleg... Bine, mulțumesc, Rochelle! 

— Sper că nu am creat cuiva probleme, nu? Vreau să spun, 
nimeni nu a fost rănit sau ceva. .., am spus eu, îngrijorată, după 
ce m-am ridicat și mi-am pus rucsacul pe umăr. 

Directorul adjunct mi-a întins adeverinţa prin care îmi jus- 
tifica întârzierea la oră. 

— Nu, ai confirmat doar povestea lor, atâta tot. Nu-ţi mai 
face probleme, bine? Și fereşte-te de belele! 

Am dat din cap, neliniştită. 

— OK... 

— Acum du-te la clasă! 

Era semnalul că trebuia să-mi mișc fundul de acolo, așa că 
nu am mai întârziat nicio secundă. 

AM AUZIT. ZĂNGĂNIT. de tăvi în jurul meu, am ridicat 
capul şi am văzut o mulţime de fete adunate, mai mari sau 
mai mici. 

— Deci, a spus Jaime, veselă, aşezându-se vizavi de mine cu 
gura până la urechi. Spune-ne tot! 

— Despre ce? m-am încruntat eu, nedumerită, în timp ce 
puneam furculița lângă farfuria cu salată. 

— Despre Flynn, evident! a țipat Olivia, aplecându-se ca să 
audă mai bine. Vrem să ştim tot. Sunteţi cumva împreună sau ce? 

M-am strâmbat. 

— Dumnezeule, nu! 

— Dar i-ai spus „Noah”, a zis una dintre fete, iar eu m-am 
uitat spre ea; era Tamara, care îşi coborâse vocea pentru a-i 
rosti numele, ca şi cum i-ar fi fost teamă că el ar putea s-o audă. 
Nu i-ai spus Flynn. 

Am ridicat din umeri. 

— Mereu i-am spus așa. ÎI ştiu de când eram copii. Ba chiar 
mi-a spus azi-dimineaţă că îi sunt ca o soră mai mică. E un 
băiat bun. 

— Un băiat bun care se bate mereu? 

Georgia a ridicat din sprâncene, sceptică. 

— Te rooog! Te protejează. Întotdeauna a făcut asta. 

Mi-am mijit ochii şi am simțit că mi se încreţea fruntea. 

— Cum adică... întotdeauna m-a protejat? 

Fetele s-au uitat una la alta. Apoi, în final, Faith a spus: 

— Vrei să zici că nu ştii? 

— Evident că nu, am exclamat din ce în ce mai frustrată. 
Ce să ştiu? 

— Flynn le-a spus întotdeauna băieţilor să nu se apropie de 
tine! mi-a zis Olivia, pe un ton confidenţial. Le-a spus că dacă 
fac vreodată ceva să te rănească, o să le pară rău. 

Am clipit de câteva ori, holbându-mă la ea, apoi am izbuc- 
nit în râs. 

— E o glumă, nu? 

Fetele s-au uitat una la alta, iar eu n-am mai râs. 

— Ei, hai! am spus eu. Uite, se poartă ca un frate mai mare 
care mă protejează, bine? Nimic mai mult. 

Fetele au schimbat iar priviri, neîncrezătoare. 

Până la urmă, Jaime a zis: 

— În fine, dacă eşti aşa de convinsă... 

— Sută la sută. Întreabă-l pe Lee dacă nu mă crezi. 

— Apropo, unde ţi-e jumătatea? m-a întrebat Tamara. 

— La atelier, i-am răspuns. Vrea să se apuce din timp de 
banner. Eu, în schimb, am vrut să mănânc ceva. 

— Mi se pare normal, a spus Candice. Hei, l-ai convins pe 
Flynn să vină la cabină? 

— Nu vrea. Am încercat. Crede-mă, am încercat! 

Au oftat toate. 

— Mi-ar fi plăcut să vină. Aş fi dat bani buni la cabina aia, 
a spus Georgia, făcându-ne să râdem. 

— "Ţi-a spus de ce nu vrea? m-a întrebat Karen. 

Am ridicat din umeri. 

— Nu chiar. 

— Hei, a spus Lily deodată, uitându-se pe rând la Karen, 
Dana şi Samantha cu o sclipire în ochi. Poate Flynn o să vrea 
să vină la cabină, fără să participe. 

Au început toate să țipe, încântate. 

Nu că le puteam condamna. 

— O, Doamne! Elle, dacă nu poți să-l convingi să participe, 
măcar convinge-l să treacă pe acolo! 

Am şovăit. 

— Nu pot să promit nimic... 

— Dar încerci? a insistat Dana. 

Am auzit bipăitul telefonului şi am dat să vâr mâna în buzu- 
nar, dar mi-am amintit că n-aveam niciun buzunar la fusta aia 
nenorocită. Am oftat în sinea mea şi am băgat mâna în rucsac 
să caut mobilul. 

Vino la atelier, am nevoie de ajutor! scria în mesaj. 

Am pus telefonul la loc și m-am ridicat, luându-mi tava. 

— Trebuie să mă duc să-l ajut pe Lee. Presupun că are ne- 
voie de o mână de fată. 

Au râs şi ne-am luat la revedere. 

— Elle! 

M-am întors. 

— Da? 

— Roagă-l, mi-a spus Samantha cu o privire semnificativă. 

Am râs puţin şi am dat din cap spre ea, făcându-le să țipe 
încântate, apoi am clătinat din cap pentru mine. 

Şi, OK, să zicem că nu eram nici eu prea departe. Totuşi, tre- 
cusem peste asta. De tot, mai ales de când îmi spusese că eram 
ca o soră pentru el. 

Dar asta nu însemna că el era mai puțin atrăgător. 

Când am ajuns la atelier, Lee bătea nerăbdător cu un creion 
într-un placaj mare. După doar zece secunde, mă înnebunise 

deja - nu puteam să-l condamn pe domnul Preston că îl lăsase 
pe Lee pentru liniştea biroului său din spatele atelierului. 

— Bună, i-am spus eu, dar nu m-a observat decât când am 
ajuns chiar în fața lui. 

Am trântit rucsacul cu zgomot, făcându-l să tresară. 

— A, nu te-am auzit când ai intrat! a spus el. 

— Văd şi eu. Deci pentru ce aveai nevoie de mine? 

Mi-a arătat placajul din fața lui. 

— Cât de mari ar trebui să fac literele? 

Am oftat, mi-am răsfirat puţin părul, după care l-am răsu- 
cit și l-am strâns în coadă. 

— Bine, priceputule, dă-mi creionul! 

Am desenat pe placa uriașă conturul literelor pentru cuvin- 
tele CABINA DE SĂRUTURI. 

— Dar nu sunt egale! „U”-ul ăla e mult mai îngust decât ce- 
lălalt. Şi „S”-ul e la jumătatea lui „R”. 

— Ştiu. Dar poţi să le faci din nou şi să le măsori cum tre- 
buie. Pentru ce am eu în minte, însă, nu contează că nu e perfect. 

— Spune-mi, rogu-te! 

Mi-am muşcat buzele, încercând să-mi găsesc cuvintele 
care să descrie ceea ce gândeam. Nu era simplu. 

— Păi, punem o placă mare pe cabină, iar literele le batem 
în cuie în poziţii aiurea, așa, în toate direcţiile, fiindcă ar fi mai 
mişto decât să scriem drept „Cabina de săruturi”. Ai înţeles ce zic? 

Lee a dat din cap, cu ochii la placaj. Efectiv, puteam să-l văd 
cum îmi analiza în minte ideea. 

— Am înţeles ce zici. Ar fi mişto! 

— Ştiu, i-am spus eu. 

A început să îngroaşe conturul literelor, măsurându-le, ca 
să fie drepte şi egale. M-am așezat pe o bancă în faţa lui, legă- 
nându-mi picioarele. 

— Hei, i-am spus eu, știai că fratele tău i-a avertizat pe 
băieţi să se ţină departe de mine? 

Lee nici nu a ridicat capul, a ridicat doar puţin din umeri. 

— Da. Toată lumea ştie. 

— În afară de mine. Eu de ce nu am știut treaba asta? De ce 
nu mi-ai spus, mai precis? 

— Hm, nu ştiu, am crezut că o să-ți dai seama şi singură. 
De ce crezi că niciun băiat nu ţi-a dat întâlnire în toţi anii 
ăştia? 

M-am gândit o clipă la asta. Să fiu sinceră, nu îmi pusesem 
niciodată întrebarea. Nu mă panicasem că ar fi ceva în nere- 
gulă cu mine doar pentru că nu aveam un prieten. Într-un fel, 
cred că mă gândisem că băieţii mă considerau „unul de-ai lor”, 
fiindcă eram mereu împreună cu Lee şi atunci nu mă vedeau 
ca pe o fată pe care s-o inviţi undeva. 

— Ştii că tu eşti unicul pentru mine, Lee! am glumit eu. 

Lee a ridicat capul și mi-a făcut cu ochiul, așa că i-am tri- 
mis o bezea. Am râs amândoi, apoi el s-a întors la desenarea 
corectă a literelor. 

— Acum, serios, abia ai aflat asta? 

— Da. Mi-au spus nişte fete, fiindcă voiau să bârfească des- 
pre ceea ce s-a întâmplat dimineaţă. Nu că ar fi avut motiv de 
bârfă. Le-am spus că Noah mă consideră o soră. 

— A dus la extrem rolul de frate protector, a confirmat Lee. 
Deşi, evident, şi eu aș fi făcut la fel. Mai ales după felul în care 
s-au purtat cu tine tipii ăia dimineaţă... 

Creionul s-a rupt în pumnul lui. 

— Frate, calmează-te! am spus eu încet. 

Lee a aruncat creionul și a luat altul de la ureche. 

— Scuze! Chiar m-au enervat! 

— Nu mai spune! 

— Mda, în fine! Chestia e că Noah are perfectă dreptate să 
le spună să se țină departe de tine. Eşti așa de naivă, ai putea fi 
rănită foarte uşor. 

— Ce? am strigat eu, indignată. Cum adică „naivă”? 

Lee a ridicat iar din umeri. 

— Uneori eşti prea drăguță, Shelly. Nu în sensul rău. Vreau să 
spun doar că... în fine, înţelegi, ai toate şansele să te îndrăgosteşti 
de o jigodie care să te rănească. 

— A, am spus. Înţeleg... 

— Încerc doar să am grijă de tine. Şi Noah la fel. 

— Mersi, cred. 

— Cu plăcere, cred, m-a ironizat el, râzând. 

L-am plesnit cu o bucată de cauciuc pe care am găsit-o pe 
masa de lângă mine. El a dat-o la o parte şi a continuat să lu- 
creze, în timp ce îl priveam şi vorbeam. 

Mă tot întrebam de ce Noah mersese până într-acolo încât 
să le spună băieților să nu se apropie de mine. Fiindcă îmi dă- 
deam seama că era incredibil de incorect. Urma să împlinesc 
şaptesprezece ani în două luni. Nu fusesem sărutată, nu avu- 
sesem un iubit, niciodată nu mersesem la vreo întâlnire. Era 
extrem de multă lipsă de consideraţie din partea lui Noah. 
Cum îndrăznea să intervină în viața mea aşa?! Bine, era fru- 
mos din partea lui că avea grijă de mine, dar asta nu însemna 
că trebuia să-i împiedice pe toți băieţii să se apropie de mine! 

Când l-am întrebat pe Lee ce a făcut, mai exact, Noah, ca 
să-i sperie, acesta mi-a spus: 

— Le-a zis că, dacă vreodată te vor supăra cu ceva, o să aibă 
de-a face cu el! 

Am oftat în sinea mea. Era clar că Noah mă vedea ca pe o 
soră mai mică, vulnerabilă şi naivă, dar nu puteam să nu-mi 
doresc să fi făcut toate astea din cu totul alte motive. 

BRAD NU ERA cel mai dificil copil de zece ani de care trebuie 
să ai grijă. Ocupaţia lui principală era să se distreze cu jocurile 
video şi să se certe cu televizorul. Nu a trebuit decât să-i pregă- 
tesc cina. Apoi, la nouă şi jumătate, să trag de el pe scări până 
când a început să ţipe: 

— Bine! Mă duc să mă culc. 

Am oftat şi am savurat liniștea care s-a aşternut după ce s-a 
închis ușa de la dormitorul lui. 

M-am trântit în faţa televizorului şi m-am oprit la un film 
sângeros cu romani, sau gladiatori, sau ceva asemănător. 

Exact când era să adorm, a sunat telefonul. Am sărit în sus, 
gata să cad de pe canapea. 

— Alo? am mormiăit eu în telefon, fără să fi verificat cine suna. 

Aveam o voce tâmpită, dar nu îmi păsa. Indiferent cine era, 
trebuia să se descurce. 

— Ăăă, Elle? 

— Da! am răspuns, iritată. 

— Sunt, ăăă, Adam. Ascultă, nu-mi închide, voiam doar 
să-mi cer scuze pentru azi-dimineaţă! Nu mi-am dat seama ce 
spun, cred. Deci... da, scuze. 

Am clipit de câteva ori, încercând să-mi limpezesc mintea. 
Adam? Mă suna să-şi ceară scuze? 

Chiar nu-mi venea să cred. Deşi poate asta era din cauză că 
se abţinea cu greu să nu râdă. 

— Xăă... Elle? Mai eşti acolo? 

— D-da, am spus eu repede, bâlbâit. Scuze, eram la aragaz 
puţin. 

Ce naiba? Cine se zăpăceşte de la un telefon fiindcă are ceva 
pe aragaz? La ora zece seara? 

— Suni cam târziu, să ştii! m-am răstit eu. Şi poate e cam 
prea târziu şi pentru.scuze... 

— Ştiu, dar voiam doar să-mi cer iertare. 

— Bine, mersi, i-am tăiat-o eu. Trebuie să închid, Adam, 
așa că... 

— Stai o clipă! 

— Nu vreau să aud, indiferent ce vrei să spui. 

— Deci nu vrei să iei masa cu mine? 

Puteam să-mi imaginez foarte bine fața lui arogantă din 
tonul tupeist. Mă făcea să scrâşnesc din dinţi. 

— Să-mi dai şansa să-mi cer iertare aşa cum trebuie? 

— Nu! Pa! 

Am închis şi am aruncat telefonul pe canapea înainte să mai 
apuce să spună ceva. Ce jigodie! 

Şi Lee spunea că sunt:prea drăguță... Ha! 

Am pufnit la gândul acela, simțindu-mă satisfăcută de cât 
de dură fusesem cu Adam, dar nu la asta mă gândeam când 
m-am dus în cameră. 

Un singur lucru aveam în minte. Destul de previzibil: Noah. 

Nu ştiu de ce, dar nu puteam să mă gândesc decât la dimi- 
neaţa aceea când căzuserăm amândoi din pat: expresia din ochii 
lui, o expresie pe care mi-o aminteam perfect, dar pe care nu 
ştiam cum s-o interpretez, cu ochii lui strălucitori adumbriţi, 
care îmi susțineau privirea. 

Fiindcă nu te uiţi aşa la un surogat de soră, nu? 

Evident că eram caraghioasă; era doar capul meu somnoros 
care se pregătea să intre în lumea viselor. Dar asta mă făcea să 
mă gândesc că poate exista şi un alt motiv pentru care se im- 
plicase în bătaia de dimineaţă. 

M-am strâmbat, cu ochii închiși. 

— Eşti tâmpită, Elle! am mormăit. Complet idioată... 


A doua zi la şcoală, nu a fost chiar așa de rău. Am mai auzit » 
nişte fluierături şi vreo două comentarii ironice, dar nu le-am 
acordat atenţie. Şi le-am auzit doar când nu era Noah prin 
preajmă. 

Lee tot bombănea din cauza asta, iar eu i-am spus: 

— Păi, într-un fel e vina mea. Adică, eu am vrut să mă dez- 
brac ca să fac baie în... 

El mi-a aruncat o privire care m-a făcut să mă opresc. 

— Ce ţi-am zis eu ieri? Mult prea drăguță. 

— Cum a fost asta ceva drăguţ? 

— Nu e ca şi cum tot timpul umbli dezbrăcată, nu? Ai ceva 
decenţă. Ai făcut o greşeală la băutură, iar indivizii ăia te dez- 
bracă, practic, din priviri. 

Am ofiat. 

— Hai, hai! Nu sunt chiar aşa de sexy. 

— Te-ai mai uitat în oglindă în ultimul timp, domnişoară 
34c? 

— Lee! l-am repezit, plesnindu-l peste braţ. 

Simţeam că îmi ardeau obrajii. 

— Nu spune asta aşa de tare! 

El a izbucnit în râs şi mi-a pus mâna pe umăr. 

— Nu pot să cred că e aceeași fată care voia să facă baie dez- 
brăcată și care și-a scos hainele în fața băieţilor... 

— Taci! 

— Scuze! 

— Avem şedinţă pentru carnaval la prânz, i-am amintit 
când a sunat de intrare. 

Eu aveam chimie, Lee, biologie. Era singura oră pe care n-o 
făceam împreună. 

— Da, ştiu. 

— Pe curând! 

— Pa, Elle! 

M-am dus să mă așez la locul obișnuit în laborator, dar apoi 
am auzit: 

— Bună, Elle! Vino să stai cu mine! 

M-am uitat peste umăr şi l-am văzut pe Cody, care trăgea 
scaunul de lângă el. 

— E mort, l-am auzit pe Dixon mormăind în spatele meu. 

— Şi asta nu e nimic pe lângă ce-i va face Noah, a confirmat 
Cam, iar amândoi mi-au zâmbit înainte de a se așeza. 

M-am uitat la ei, şocată, şi mi-am spus: „Băieţii ăştia!” 

— Xăă... sigur, OK, i-am spus eu lui Cody și m-am dus 
lângă el. 

Nu îl cunoșteam prea bine, dar mi se părea un tip destul de 
drăguţ. Avea părul vopsit negru și un piercing în limbă; în plus, 
cânta uimitor la pian muzică clasică, îl văzusem o dată la un 
concert al şcolii. 

— Am auzit de bătaia de ieri, mi-a spus el, ca să lege o discu- 
ţie, în timp ce mâzgălea colţurile caietului. Nu-mi vine să cred că 
au putut să-ţi spună aşa ceva. 

— A, păi, ăăă... 

Am început să râd agitată, neștiind ce să spun. 

După câteva clipe, m-a întrebat: 

— E adevărat că tu şi Lee faceți o cabină de săruturi? La 
Carnavalul Primăverii? 

Am dat din cap zâmbind, fericită că a schimbat subiectul. 

— Da! Mişto, nu? 

— Da, a consimțit el, zâmbind. Deci participi și tu? 

A ridicat o sprânceană, cu o scânteie în ochii lui verzi şi cu 
un zâmbet semnificativ pe faţă, dar îmi dădeam seama că nu 
era chiar serios, din nota amuzată care se simţea în vocea lui, 

— Nu, am râs eu. Nu particip. 

— Păcat! Speram să nu fiu nevoit să mă fac de râs aici. 

— Poftim? 

— N-ai vrea să... Ştii... ăăă, să... — şi-a dres glasul — să 
mergi la un film, sau ceva... cu mine? 

Îmi venea să râd, doar fiindcă îl vedeam atât de intimidat. 

Dar am reuşit să mă abțin. 

I-am zâmbit ironic şi l-am întrebat: 

— Nuţi-e teamă că Noah o să-ţi rupă o mână sau ceva? 

A ridicat din umeri. 

— Cred că merită să risc pentru o fată frumoasă ca tine. 

— Păi, dacă zici așa, am spus eu zâmbind, de ce nu? 

— Serios? 

Ochii lui s-au luminat. 

— Serios-serios. 

— Mişto! Păi, o să te sun. 

Am dat din cap. Apoi mi-am dat seama. 

— Nu am numărul tău de telefon. 

— Uite! 

A scos capacul unui pix cu dinţii, mi-a luat braţul și l-a în- 
tors. Era foarte talentat la scrierea numărului de telefon de la 
cot până jos, trebuie să recunosc. 

— Puteam să-l trec în telefon. 

— Dar n-ar fi fost deloc amuzant. 

Am râs. 

Între timp, profesorul intrase în clasă. 

— Bine, toată lumea se linişteşte şi închide gura! Avem mult 
de lucru azi. Acum deschideţi manualul la pagina o sută trei- 
zeci şi şapte! La ultima lecţie am văzut cum se produce etano- 
lul, care sunt utilizările lui comerciale şi care sunt implicaţiile 
sociale... 

— Da! a strigat în glumă un băiat, cred că era Oliver. O face 
pe Elle să se dezbrace. 

Am roşit şi i-am ripostat: 

— De unde ştii tu? Tu erai deja beat-mort, cretinule! 

— Frumos! 

Cody a râs apreciativ; ceilalți băieţi au început să se ia de el, 
dar eu i-am zâmbit. 

Lee nu va avea nimic împotrivă când o să-i spun de întâlni- 
rea cu Cody. El, oricum, îl cunoștea mai bine decât mine. De 
Noah îmi făceam griji. 

— Hei, a spus Cody, după ce a sunat clopoţelul, iar eu mă 
pregăteam să fug la şedinţa pentru carnaval. 

— Da? 

— Sună-mă! 

Mi-a făcut cu ochiul, râzând. 

I-am zâmbit. 

— Pa, Cody! 


Am ajuns la şedinţă în acelaşi timp cu Lee. 

— Hei, n-o să ghiceşti ce s-a întâmplat la ora de chimie! 

— Ai primit o invitaţie la întâlnire? 

Zâmbetul meu s-a transformat în îmbufnare. 

— De unde ştii? 

— Mi-a dat mesaj Dixon. Zicea că e unul care vrea să îşi 
rişte gâtul. Cody, nu? 

— Da, am spus eu cu un zâmbet larg. N-ai putea să te pre- 
faci puțin mai încântat pentru mine, Lee? 

L-am înghiontit, în glumă. 

— Am întâlnire! Nu poți să te bucuri pentru mine? 

Lee a izbucnit în râs. 

— Mă bucur, Shelly! 

M-a îmbrățișat, dar e posibil să fi făcut asta doar ca să nu 
mă mai agit aşa. 

— Cody e un băiat drăguţ, dar mă întreb ce va spune fratele 
meu când o să afle asta. 

Am chicotit. 

— Nu-ţi face griji! O să fie bine! 

— Dacă zici tu... 

— Deci, Lee și Elle, ne-a întrerupt Tyrone, şeful consiliului 
școlar, făcând liniște cu o bătaie din palmele lui mari. 

Stătea în capul mesei, lângă Gen, care avea pixul și hârtia în 
față, gata să noteze ce era mai important. Fata îşi lua foarte 
în serios rolul de secretar al consiliului. Toată lumea s-a uitat la 
Tyrone și a tăcut instantaneu. 

— Am auzit că, în sfârşit, v-aţi gândit la un stand. 

— Da, am spus noi la unison. 

— O cabină de săruturi. 

— Aha, am confirmat în cor. 

S-a uitat la noi puţin îngrijorat. 

— Nu credeţi că e un pic cam... cam riscant? 

— Cum? De ce riscant? O să spunem că nu poți să vii la ca- 
bina de săruturi dacă ai viroză. Mare lucru! 

— Nu, vreau să spun... În fine, nu credeţi că e cam vulgar? 
a spus el. Unii nu sunt atât de încântați... 

— Dar am început să lucrăm la banner! a ţipat Lee, supă- 
rat. I-am găsit şi pe cei care să participe la cabină! Toţi sunt 
încântați de idee! 

— Tyrone, am spus eu calmă, dându-i un cot lui Lee. Nimeni 
n-o să creadă că e vulgar. În plus, cabină de săruturi se face la o 
mulțime de carnavaluri. Putem oricând să stabilim câteva re- 
guli. Gen, restricția de înălțime la carusel. Putem impune o li- 
mită de vârstă, dacă asta te frământă. 

— Sunt câțiva profesori care nu sunt încântați, a spus el. Eu 
cred că e o idee grozavă. Dar nu sunt atât de sigur că... 

— O să fie bine, i-am promis eu, zâmbindu-i larg. 

— Ei, dacă ați pus totul la punct, atunci trebuie să vă apucați 
de lucru. Carnavalul e duminica viitoare. Până vineri, trebuie 
să fie totul gata. 

— Da, ştim! O să fie gata, a spus Lee, 

— Perfect! Mai departe... Kaitlin, ai la tine numărul com- 
paniei care produce vată de zahăr? 

— Adu-mi aminte să-l întreb pe fratele tău dacă nu vrea 
totuşi să treacă pe la cabină, i-am şoptit eu lui Lee. Fetele mă 
bat şi acum la cap cu asta. 

— Ştii că va refuza. 

— Da, dar tot trebuie să-l întreb. 

— Ce ţi-am spus eu, Shelly? 

Lee a zâmbit şi mi-a dat un bobârnac peste nas, făcându-mă 
să mă frec pe faţă. 

— Eşti mult prea drăguță! 


Lee trebuia să se ducă la magazin să ia nişte chestii pentru 
mama lui, așa că m-a lăsat acasă la el, fiindcă urma să facem o 
listă de melodii pentru cabina de săruturi. Aveam de gând să 
mă apuc de ea înainte, să caut nişte melodii de dragoste, aşa că 
am intrat. 

Uşa era deja descuiată; am văzut pe alee maşina lui Noah, 
cea pe care o reparase singur. 

— Mama a zis că trebuie să iei nişte lapte, nu mai avem 
deloc! l-am auzit strigând. 

— A plecat deja, i-am răspuns. Sunt doar eu. 

Am intrat în bucătărie exact când Noah ieşea și s-a lovit de 
mine; paharul cu apă a ajuns pe tricoul meu. Mai era şi rece ca 
gheaţa; am scos o exclamaţie înăbușită de groază, sărind la un 
kilometru în spate. 

— Noah! am ţipat eu, trăgându-mă de tricou. 

Mi se lipise de piele şi probabil că nu mă ajuta deloc faptul 
că purtam un sutien roz, fiindcă toate cele albe erau la spălat. 
Am oftat. Ăsta-i norocul meu... 

M-am uitat urât la el. I-a tresărit un muşchi pe obraz şi s-a 
uitat la mine cu sprâncenele aproape lipite. 

— Ce este? De ce te uiţi aşa la mine? l-am întrebat eu, de-a 
dreptul înfuriată. 

Când am văzut că nu spune nimic, am trecut pe lângă el în 
viteză şi am intrat în bucătărie să-mi iau ceva de băut. 

— Hei, ce ai pe braţ? 

Nu i-am răspuns. 

— E adevărat că ţi-ai dat întâlnire cu un puști? 

Am pus paharul gol pe dulap. 

— Frate, Noah! Ce importanţă are? Am auzit deja de la Lee 
că sunt prea drăguță, nu trebuie să mă baţi şi tu la cap! 

— Nu mi-ai răspuns la întrebare. 

— Nici tu nu mi-ai răspuns, 

— Eu am întrebat primul, Rochelle! 

Vai de mine! Îmi spusese numele întreg. Oh! M-am întors 
cu faţa la el. 

— Da, am o întâlnire... cu Cody. E băiat bun. 

— Băiat bun? s-a strâmbat Noah. Elle, tu vorbeşti serios? 
Măcar îl cunoşti pe individ? Adică, îl cunoşti cu adevărat? 

— Ei... păi, nu chiar. Dar de asta mă şi duc la întâlnire. Ca 
să-l cunosc mai bine. Asta fac în general oamenii, ştii? Sau, 
stai... nu, scuze, tu nu ştii, domnule Cuceritor. Tu doar te culci 
cu fetele și dimineaţă le lași baltă. Deci e bine dacă ştii măcar 
cum le cheamă. 

Da, mă enerva. În mod normal, nu aş fi îndrăznit să spun 
aşa ceva, mai ales că nici nu ştiam dacă era adevărat. Dar el 
chiar îmi făcuse sângele să fiarbă. În plus, încă mai eram furi- 
oasă că îi amenința pe băieţi. Mi-am spus că, din cauza furiei, 
îmi bătea inima aşa de tare. 

— Vrea doar să ajungă sub fusta ta. 

— De când asta? am ţipat eu, aruncând mâinile în laturi. Și 
de unde ştii tu, până la urmă? Măcar îl cunoşti? 

— Cody Kennedy. Pianist de concert. Înscris deja la câteva 
cursuri pentru facultate. 

Am dlipit. OK, deci poate îl cunoştea. 

— Da, a spus Noah, plin de el. Știu despre cine vorbesc. 
Şi mai ştii ceva? Nu vrea decât să-ţi intre sub fustă, ca toţi 
ceilalți. 

— Deci tu vrei să spui că nu există niciun băiat respectabil 
în şcoală care să vrea să îşi dea întâlnire cu o fată şi pentru alt- 
ceva decât sex? Sau poate vrei să-mi spui că numai pentru asta 
sunt bună? Chiar nu am personalitate, Noah? 

— N-am spus asta. Dar toţi sunt la fel. 

— De unde ştii tu? Din cauza ta nu am avut niciodată o în- 
tâlnire! Nu știu de ce ai facut aşa ceva! 

— Pentru că ai prea multă încredere în oameni, a izbucnit 
el, întrerupându-mă. Tipul nu trebuie decât să-ți spună că te 
iubeşte şi nu mai are mult de aşteptat. 

M-am uitat urât la el. 

— Chiar crezi că sunt aşa de naivă? 

Noah s-a uitat urât la mine, după care a dat cu pumnul în 
ușă. Aceasta s-a trântit, apoi s-a deschis iar. 

— Fir-ar să fie, nu poţi să mă asculţi măcar o dată în viața 
ta? Încerc să am grijă de tine! 

— Nu trebuie să ai grijă de mine! am strigat şi eu. N-ai putea 
să nu te mai bagi în viaţa mea? Cred că pot să mă descurc și eu 
la o întâlnire, Noah! 

— De unde ştii? Băieţii se uită mereu după tine şi spun ce 
sexy eşti, n-ai observat până acum? Dacă vreun idiot crede că 
poate să-ți dea întâlnire şi apoi să te rănească, o să vadă el! 

Am ţipat, de frustrare. 

— Nu te mai băga în viața mea! 

— O să suferi! 

— Ba nu! În caz că n-ai observat, sunt fată mare acum. Pot 
să am singură grijă de mine. 

— De-asta voiai să te dezbraci sâmbătă în faţa tuturor? 

— Eram beată! 

— Şi cine a trebuit să aibă grijă de tine? a ripostat el. 

— Nu te-am rugat eu s-o faci! Nu te-am rugat nici să le spui 
băieţilor să nu se apropie de mine! 

Am vrut să trec în goană pe lângă el, ca să mă închid în ca- 
mera lui Lee. 

Noah m-a prins de braţ şi a spus: 

— Hei! N-am terminat discuţia, Rochelle! 

M-am întors şi l-am împins cât am putut, dar nu s-a clintit. 

— Heei! a strigat o altă voce: Lee. 

Ne-am uitat amândoi la el şi l-am văzut în cadrul ușii. 

— De ce vă omorâţi aici? Ce-am pierdut? 

Nu am răspuns nici eu, nici Noah, dar am continuat să ne 
uitam urât unul la altul. 

— Nimic, am răspuns eu până la urmă. Ne vedem sus, Lee! 

I-am auzit vorbind încet în bucătărie. Am oftat. Noah era 
aşa de... așa de enervant! Sigur, era incredibil de atrăgător. Dar, 
la naiba, de ce trebuia să se bage? Cum putea să presupună au- 
tomat că era imposibil ca un băiat să vrea să iasă în oraș cu 
mine pur şi simplu fiindcă mă plăcea? 

M-am aruncat pe patul lui Lee și am urlat în pernă, să mă 
descarc. 

Când a venit Lee să lucrăm pentru cabină, deja mă calma- 
sem şi căutam prin colecţia iTunes. 

Nu m-a întrebat nimic, în afară de: 

— Ai găsit ceva? 

De-asta îl iubeam aşa de mult pe Lee. 


A aşteptat până ne-am dus în sufragerie și am început să ne 
înfruptăm din mâncarea chinezească pe care o comandaserăm. 

— Deci ce s-a întâmplat cu Noah? 

— Am tipat la el şi i-am spus că exagerează cu ideea asta fixă 
de a mă proteja. El a ţipat la mine, încercând să spună că vrea 
doar să mă ocrotească. Am țipat iar la el, după aia ai venit tu. 

— Are niște motive, totuși, a spus Lee, prudent. Am încer- 
cat să-ți spun... 

— Da, ştiu că ai încercat, Lee, dar asta e altceva. Adică, tu 
eşti prietenul meu cel mai bun. 

Lee a zâmbit puţin. 

— Hmm... da, dar... dar Noah are şi el dreptate. Nu sunt 
toţi băieţi buni. 

— Da, dar... nu sunt atât de toantă, încât să mă las păcălită. 

— Vreau să am grijă de tine, Shelly! 

Mi-a pus mâna pe genunchi, iar eu i-am zâmbit. Vezi tu, 
când Lee a spus asta, a fost plăcut. Când mi-a spus Noah, m-a 
enervat la culme. 

— Ştiu. Cu Noah am eu o problemă. Pur şi simplu, exage- 
rează. Pot să supraviețuiesc unei întâlniri cu Cody. Tu știi cum 
e Cody. Nu ar încerca niciodată să facă ceva de genul ăsta. 

— Da, ştiu. 

— Noah nu știe, e clar. 

— M-aţi speriat mai devreme, să ştii. Vorbesc serios! 

— Ştiu că vorbeşti serios. 

Dar tot îmi venea să râd. 

— Cel puţin... să fii atentă! 

— Pentru numele lui Dumnezeu! Sute de oameni se duc la 
întâlnire. Și tu te duci la întâlniri. Nu cred că încerci să violezi 
o fată la prima întâlnire. 

Lee a izbucnit în râs. 

— Poate la a treia întâlnire. 

— De-asta nici nu vrea Karen să meargă cu tine la film. 

A râs din nou, fiindcă glumeam amândoi, dar, după ce am 
redevenit serioşi, a spus pe un ton grav: 

— Acum, serios, Elle, nu vrem să păţeşti ceva. 

— Ştiu. 

— Doar să ai grijă! 

— O să am. Promit! 

— Promiţi? 

— Promit cu degetul, i-am spus eu şi ne-am strâns dege- 
tul mic. 

Nu mă deranja că Lee încearcă să mă protejeze. De fapt, 
chiar îmi plăcea. Nu mă deranja nici că Noah făcea pe fratele 
mai mare şi că voia să mă protejeze. Ce nu-mi plăcea mie era 
că părea să vrea ca eu să nu mă duc la nicio întâlnire. 

Ce nesimţit! 

RESTUL SĂPTĂMÂNII a trecut chiar repede: am fost ocupați 
cu alcătuirea listei de melodii pentru cabină, cu pictarea ban- 
nerului, cu adunarea decoraţiunilor necesare, cu afişele şi cu 
anunţurile. Ca să nu mai spun de treburile cotidiene, precum 
temele. 

Şi am făcut tot posibilul să-l evit pe Noah când mă duceam 
acasă la Lee; 

Încă mai eram supărată pe el şi nu mai voiam un alt scandal. 

Era vineri şi nu aveam stare. În seara aia urma să merg cu 
Cody la film. Trebuia să mă întâlnesc cu el la şapte. M-am ho- 
tărât să apar acolo la şapte şi cinci. Trebuie să-l faci pe băiat să 
te aştepte puţin, nu? 

M-am dus acasă să-mi răscolesc şifonierul. Îmi tremurau 
puţin mâinile și respiram cam precipitat. Aveam o grămadă de 
griji şi de dubii, dar refuzam să le bag în seamă. 

Voiam ceva care să mă facă să arăt bine, dar nu disperată. 
Era doar un film, așa că, oricum, nu mă puteam îmbrăca prea 
elegant. Şi cum Cody nu era mult mai înalt decât mine, panto- 
fii cu toc ieşeau din discuţie. 

M-am oprit la o pereche de blugi gri-închis. OK, bine. Era 
un început. 

Dar şi așa, aveam doar jumătate din ținută. 

Nu cerusem sfaturi de la nicio fată: eram prea jenată să re- 
cunosc că nu fusesem niciodată la o întâlnire și că nu ştiam 
cucesă mă îmbrac la un film. Normal, fusesem deseori la film cu 
băieţi, dar numai cu amici. Acum era altceva. Pe băieţii cu care 
fusesem eu nu îi interesa cu ce eram îmbrăcată, dar acum... În 
fine, Cody avea să observe. 

Ştiam că intram în panică fără niciun motiv, dar nu mă 
puteam stăpâni. 

După multe ezitări, am ales, în sfârşit, o bluză de lână roz pal, 
cu mâneci până la cot. Avea la gât o danteluţă de un roz mai in- 
tens, aşa că era ceva mai elegantă decât o bluză obişnuită. Mi-am 
pus un lănţişor de argint și niște brățări și am decis că era OK. 

Sau poate ar fi trebuit să-mi pun ceva care să mă avantajeze 
mai mult? Prin bluza asta de lână nu mi se vedeau prea mult 
sânii, și dacă îi ai, arată-i, nu? 

M-am uitat la ceas. 

Rahat! Deja trecuseră cinci minute după ora la care ar fi tre- 
buit să plec. 

Trebuia să mă mulțumesc cu bluza de lână. 

— Pa! am strigat eu, coborând în fugă scările. 

— Distracţie plăcută! mi-a urat tata. 

Brad urla în continuare la jocul lui video. Am trântit uşa 
după mine şi am văzut că Lee deja mă aşteapta în mașină. Ups! 

Am ocolit mașina şi m-am urcat în dreapta. 

— Scuze, am spus eu cu respiraţia întretăiată. Dar nu strică 
să-l fac puţin să aştepte, nu? 

Am râs nervos şi am întors capul spre el. Apoi am scos un 
geamăt. 

— Noah! Ce cauţi aici? 

— Lee a avut ceva de facut. Așa că va trebui să fiu eu şoferul 
tău. 

— Dacă mi-ai fi spus, luam un taxi sau îl rugam pe tata să 
mă ducă. De ce nu mi-a dat Lee mesaj să-mi zică? 

— Am crezut că ţi-a dat. 

— Nu. 

— Ei, atunci, nu ştiu. 

Noah s-a întors spre mine şi m-a măsurat cu ochi critic. 

Mi-am netezit puloverul, nervoasă. 

— Arată OK? Nu ştiu dacă nu e prea banal sau... Mulțumită 
unei anumite persoane, n-am mai facut asta niciodată. 

El a zâmbit rece. 

— E în regulă. 

— Cum îmi stă părul? 

— OK? a răspuns el, nesigur. 

A băgat în viteză şi a ridicat din umeri. 

— Cel puţin, te-ai îmbrăcat normal. 

— Cum adică, normal? 

— Normal pentru tine. Adică nu arăţi prea multă piele sau 
ceva. 

— Uau! Presupun că a fost aproape un compliment. 

— Nu chiar. Dar, Elle, dacă tipul ăsta încearcă ceva, vreau 
să zic orice... 

— Noah! E băiat. Eu sunt fată. Mulţi se sărută la prima în- 
tâlnire, să ştii. Nu o să încerce să se culce cu mine în timpul fil- 
mului. Nu despre fine e vorba. 

Noah a ridicat din umeri şi s-a strâmbat puţin. 

— Zic şi eu... 

Un timp, n-a mai spus nimeni nimic. 

— Cred că săptămâna asta am vorbit cu tine mai mult decât 
tot anul trecut, am comentat eu. 

— Da. Straniu... 

Mi-am dat ochii peste cap. Da, era clar că nu era nimic 
între noi, chiar dacă eu aş mai fi fost îndrăgostită de el. Îmi era 

absolut indiferent, mai puţin când făcea pe ultraprotectorul. 
Cât timp pierdusem iubindu-l... 

Cu toate că arăta chiar foarte bine, mai ales cu părul ăla care 
îi cădea în ochi și cu fața luminată de ledurile de la bord. 

Te duci la întâlnire cu un alt băiat! Alooo! Pământul către 
Elle! 

Am clătinat din cap în sinea mea. 

— Mulţumesc că m-ai adus! Poţi să opreşti aici. 

— Bine! Are cine să te ducă acasă? 

— Cody a zis că mă duce el. Dacă nu poate, îl sun pe tata 
sau pe Lee. 

— OK. 

M-am fandosit un pic, apoi am coborât din mașină şi m-am 
îndreptat spre uşa cinematografului. 

M-am uitat în jur. Nici urmă de Cody! Să-mi fi tras ţeapă? 
M-am uitat înăuntru, dar nici acolo nu era... Unde era? Pal- 
mele începuseră să-mi transpire; stomacul meu părea că era 
făcut în întregime din fluturi. 

După vreo două minute, i-am dat mesaj să-i spun: Am ajuns. 
Eşti înăuntru? 

Aşa! Perfect! Nu suna prea disperat sau ceva. L-am trimis şi 
am aşteptat răspunsul. Am așteptat trei minute şi jumătate ca 
să-l primesc. 

Mai am puţin și ajung. 

A, minunat! Acum eu eram cea care aștepta. M-am rezemat de 
un stâlp de electricitate, uitându-mă la telefon, ca şi cum aş face 
ceva. În realitate, deschideam diverse aplicaţii şi le închideam la 
loc. Speram să nu par atât de agitată pe cât mă simţeam. 

— "Ţeapă? 

Am tresărit ca naiba și l-am pocnit pe Noah în pieptul ăla 
incredibil de dur. 

— Să nu mă mai sperii aşa! Şi, nu, de fapt, e pe drum. 

A rânjit. 

— Mi s-a părut că ai zis că vrei să-l faci să aştepte. 

— Ei, da... 

— Ți-am spus eu! 

— Noah, du-te acasă! Ce faci, mă urmărești? 

— Doar savurez spectacolul, a rânjit el. Arăţi de parcă ai 
luat ţeapă, să ştii. 

— Păi, nu mai am de ce să arăt așa, dacă ai venit tu, am ri- 
postat. Ha! Nu mai arăt atât de ridicol, nu? Pe urmă, Cody e 
probabil blocat în trafic sau ceva. Nu-i mare chestie! 

A dat din cap, sceptic. Am stat așa, în tăcere, un minut, care 
mi s-a părut nesfârșit. Mă tot întrebam dacă ar trebui să des- 
chid vreo discuţie, apoi mi-am amintit că eram supărată pe el 
şi am închis gura. Probabil semănam cu un peşte, închizând şi 
deschizând gura așa. 

Nu mă ajuta deloc că Noah îmi distrăgea mereu atenţia: se 
rezemase de stâlpul din faţa mea şi se uita cum îmi frângeam 
mâinile neliniștită. 

— Bună! 

M-am întors şi am zâmbit văzându-l pe Cody apropiindu-se. 

— Bună! 

Ochii lui au trecut peste mine spre Noah, care i-a aruncat cea 
mai rece privire pe care am văzut-o vreodată. Înfricoşătoare. 
Ameninţătoare. 

Am încercat să nu scrâșnesc din dinţi. 

— Nu ar fi cazul să pleci, Noah? 

El s-a mai uitat urât o secundă la Cody, apoi a ridicat din 
umeri și s-a dus spre maşină, fără să spună un cuvânt. Am scos 
fară să vreau un suspin de uşurare şi m-am relaxat. 

— Scuză-mă, a trebuit să mă opresc să iau benzină. Erau 
nişte cozi incredibile! Scuză-mă! Hai să intrăm! a spus Cody, 
făcând semn cu capul spre ușă. 

Am zâmbit şi l-am urmat. 

— Vrei să iei tu ceva de mâncare? Eu mă duc la bilete. 

— Sigur. Ăăă, floricele cu sare e bine? 

— Da, perfect! 

Mi-a zâmbit, dar, după ce m-am întors, am început să mă în- 
treb dacă nu era un zâmbet cam crispat. Hmm... Probabil era 
doar imaginaţia mea. După ce am comandat floricele, m-am 
gândit dacă nu ar fi trebuit să iau ceva puţin mai... în fine, ceva 
care să nu-ţi rămână între dinţi. Dacă am fi ajuns să ne sărutăm, 
atunci... Am oftat. Pur şi simplu, eram mult prea inexperimen- 
tată în privinţa etichetei unei întâlniri. 

I-am mulțumit vânzătorului şi m-am îndreptat spre locul 
unde stătea Cody, aşteptându-mă şi făcând o grimasă. 

— Ce căuta Flynn acolo? m-a întrebat el. 

A, de-asta făcea el feţe-feţe! 

— Pur şi simplu... era Flynn! am mormăit eu, clătinând 
din cap. Nu te mai gândi la el! 

— Nu ştiam că sunteți atât de apropiaţi. 

— Nu suntem. Lee nu a putut să mă aducă, așa că m-a adus 
Noah... Flynn. 

— Ah, OK! 

Am intrat în sală şi deja începuseră reclamele. L-am lăsat pe 
Cody în faţă, să aleagă el locurile. S-a dus undeva pe la mijloc. 
Nu în spate, unde se așază de obicei cuplurile care vor să se giu- 
giulească. Nu-mi dădeam seama dacă era semn bun sau rău. 

— Vrei să mergem undeva să mâncăm, după film? l-am în- 
trebat eu în şoaptă, după ce mi-am făcut curaj. 

— Am mâncat mai devreme, scuze... n-am ştiut... dar, 
dacă vrei... 

— A, nu, e în regulă, am spus eu repede. 

— Ssst! a făcut cineva din spatele nostru. 

Mi-am dat ochii peste cap și m-am cufundat în scaun. Înce- 
puse filmul şi eu nu ştiam ce să fac. Mă întrebam dacă o să fie 
aşa de prost gust Cody, încât să joace „Căscatul” și să-şi pună 
braţul pe după umerii mei. Sau dacă se va sprijini de braţul fo- 
toliului ca să-l ţin de mână. Sau dacă va încerca să mă sărute. 

Până la momentul acela nu-mi dădeam seama dacă întâlni- 
rea noastră fusese sau nu un succes, Întârziase, dar fusese destul 
de politicos. Nu încercase să facă nicio mişcare, dar poate exa- 
geram eu lucrurile. Poate doar în cărți şi în filme băiatul o să- 
rută pe fată la prima întâlnire? Poate era și el la fel de emoţionat. 
Poate că avea tot dreptul să fie nervos din cauza amenințărilor 
facute de Flynn, să nu se uite niciun băiat la mine, dar să mai şi 
iasă la o întâlnire cu mine. 

Era, pur și simplu, ridicol. Uneori îl detestam pe Noah. 

Filmul s-a terminat şi am ieşit din sală. Cody a început dis- 
cuţia, mai întâi despre film, apoi despre genul de pelicule care 
îmi plac mie. Lui îi plăceau filmele science-fiction și thrillerele. 
Mie îmi plăceau mai mult cele de acţiune sau cele de dragoste. 
Nu prea ne potriveam la capitolul ăsta. 

Nici în privinţa muzicii nu aveam gusturi asemănătoare, de 
fapt. 

Dar Cody era plăcut şi îmi era ușor să vorbesc cu el. 

Am pălăvrăgit tot drumul spre casă, iar când am ajuns, a 
oprit maşina. Mi-am scos centura, dar nu m-am mişcat. Am 
încercat să par degajată şi să mă comport ca în filme. (Întot- 
deauna am crezut că filmele sunt o excelentă sursă de educaţie. 
Ce norocoasă eram că văzusem John Tucker trebuie să moară!) 

— Ei, mulțumesc mult, Cody! i-am spus eu, zâmbind. M-am 
simțit foarte bine. 

— Da. Ar trebui să mai facem asta. Mai ai numărul meu? 

— Päi, nu l-am pierdut de aseară şi până acum. 

Am râs agitată iar el mi-a zâmbit. Am văzut că se uita la bu- 
zele mele și mi s-a accelerat pulsul. O, Doamne! Acum urma să 
mă sărute, nu-i așa? O, Doamne! 

S-a aplecat spre mine... da, sigur urma să mă sărute. 

Primul meu sărut. Primul meu sărut avea să fie cu Cody 
Kennedy. Era un tip simpatic, destul de drăguţ şi eram rela- 
xată în compania lui... Dar, sincer, nu simțeam nimic pentru el. 
Dacă m-aş fi agăţat de piercingul lui din limbă în cazul în care ar 
fi vrut să mă sărute franțuzește? Nu eram pregătită pentru asta. 
Dar se întâmpla. Se apropia tot mai mult... Primul meu sărut! 

M-am speriat. 

Am întors capul şi l-am sărutat pe obraz. 

Apoi am coborât din maşină înainte de a mă simţi prea ruşi- 
nată de isprava mea. l-am zâmbit și i-am făcut cu mâna, apoi 
m-am îndreptat spre casă cât de repede am putut, încercând 
totuşi să par în largul meu. Am intrat, am închis uşa și m-am 
rezemat de ea. Am dat afară tot aerul din plămâni şi m-am lăsat 
la podea, cu mâinile pe cap. 

— Sunt atât de idioată! 

Cody probabil nu va mai vrea o altă întâlnire. Nu că aș fi 
fost convinsă că aş mai fi vrut încă una, dar cred nu aș fi fost în 
stare să-l refuz, dacă mi-ar fi cerut-o. La urma urmelor, o sin- 
gură întâlnire nu era suficientă ca să-l cunosc cum trebuie, mai 
ales că fusesem şi atât de agitată. 

Până la urmă, mi-am târât picioarele spre dormitor și am 
ignorat pentru prima oară telefoanele lui Lee. Nu voiam să 
vorbesc acum despre asta. Voiam doar să mă mai cert puţin 
pentru eşecul cu care se încheiase prima mea întâlnire. 

Mai bine că nu particip la cabina de săruturi, mi-am spus 
eu, cu un zâmbet răutăcios. 

L-AM PUS LA CURENT pe Lee cu detaliile întâlnirii, iar el 
mi-a dăruit, în schimb, un zâmbet plin de compasiune. 

— "Totuşi ţi-ai dori și o altă întâlnire? Pare că nu te-ai simţit 
aşa grozav la prima... 

— Păi, nu chiar, am mormăit eu, ciugulind o scamă imagi- 
nară de pe blugi. Dar nu ştiu... Poate aș fi spus da, dacă m-ar 
fi invitat... Au! Ce-a fost asta? am exclamat eu, când Lee m-a 
plesnit cu putere pe coapsă. 

— Prea drăguță! s-a strâmbat el la mine. Nu-ţi place tipul 
ăsta mai mult ca un amic, e evident. Dar ai fi în stare să îl in- 
duci în eroare, doar ca să fii drăguță cu el. 

— Nu l-aş induce în eroare. Pur şi simplu... i-aş acorda o a 
doua șansă. Oamenii nu îşi găsesc sufletul pereche de la prima 
întâlnire sau ceva de genul. 

A ridicat dintr-o sprânceană. 

— Nu l-aş induce în eroare! 

— Ba da. Nu intenţionat. Ci fiindcă ai vrea să fii politicoasă. 

Am oftat şi m-am trântit cu spatele pe iarbă. 

— Sunt chiar atât de rea? 

— Cu Noah nu eşti drăguță. 

— Da, dar el e Noah. Apropo, mersi că mi-ai spus că o să 
mă ducă el cu maşina, am adăugat eu, sarcastic. 

— A, da. Am greşit, dar, hei, nu v-aţi omorât. 

— Eram gata s-o fac, crede-mă! Şi privirea aia pe care i-a 
aruncat-o lui Cody când a venit! Jur, fratele tău e cel mai ener- 
vant măgar din lume! 

Lee s-a mulțumit să râdă. M-am strâmbat la norii care tre- 
ceau pe deasupra capului meu, ca niște bucăţi de vată profilate 
pe cerul albastru. Simţeam că respirația îmi devenea din ce în 
ce mai regulată; privitul norilor avea ceva calmant. 

— Scuză-mă, a spus Lee în cele din urmă. Eşti simpatică 
atunci când te înfurii. 

— Mă rog. 

— În fine. Ai mai vorbit cu Cody de atunci? 

Era duminică, ora trei după-amiază. Şi nu, Cody nu-mi dă- 
duse nici vreun mesaj, nici vreun telefon, iar ceva îmi spunea 


că nici el nu se simţise prea grozav la întâlnire. 

— Nu, i-am răspuns. Nu am vorbit. 

Lee a ridicat din umeri. 

— Nu e interesat. 

— Ce? De unde ştii? Poate e ocupat. Sau poate se preface 
inabordabil, ceva. 

Lee mi-a zâmbit cu un colţ al gurii, plin de compasiune. 

— Îmi pare rău, Elle, dar pur și simplu nu e interesat! Cre- 
de-mă! Sunt băiat. Ştiu cum operează populaţia masculină când 
e vorba de fete. 

— Bine, am bombănit eu. Poate nu mai e interesat. Poate 
trebuia să mă resemnez și să-l sărut. 

— Vezi, iar faci aşa, a mormăit Lee. Nu e ca şi cum ai avea 
obligaţia să-l săruţi. Deci voi doi nu v-aţi înțeles, mare scofală! 
Mergi mai departe! 

— Nu pot să mă hotărăsc dacă sfatul tău mă ajută sau nu. 

— Nu sunt fată. N-o să stau aici să-ţi disec întâlnirea eşuată. 

— Doar mă asculți pe mine cum o disec, am mormăit eu. 

— Exact! 

Am oftat. 

— Bine, presupun că ai dreptate. Dar o să fie ciudat la 
şcoală, nu crezi? 

— Numai dacă faci tu să fie ciudat. 

— Da, presupun. 

Am sărit atât de repede în fund, încât am amețit. 

— Să nu cumva să-i spui lui frate-tău ce naşpa a fost la în- 
tâlnire, OK? Te rog! 

— De ce aş face asta? 

— Așa... dacă întreabă, Îi spui că a fost bine. Dacă trebuie 
să-i spui ceva, totuşi, spune-i că eu şi Cody nu ne potrivim. 
Dar nu-i spune că a fost atât de naşpa după cum ţi-am spus. 

— 0K..., a spus el prudent, fără să mă mai chestioneze. 

Nu voiam nici să-mi imaginez ce faţă arogantă ar fi făcut 
Noah dacă ar fi aflat cum fusese în realitate întâlnirea mea cu 
Cody. Oricare ar fi fost motivele pentru care Noah nu voia să 
am un prieten, se pricepea al naibii de bine să mă ţină singură. 

Am oftat încet şi am închis ochii, simțind cum soarele îmi 
încălzea obrajii. L-am auzit pe Lee că se întindea lângă mine şi 
am stat amândoi așa, prea mulțumiți şi relaxaţi ca să mai spu- 
nem ceva. Tot weekendul am lenevit. Nimeni nu putea să ne 
deranjeze cu nimic. 

Ne-am uitat la filme, am stat la soare, am plonjat în piscina 
lui Lee și am încercat să facem ceva teme (nu am reuşit prea 
multe în privinţa asta). Aşa că lunea a venit mult mai repede 
decât aş fi vrut. 

Prima oră aveam chimie. Cu Cody. Care nu mă sunase şi 
nu-mi dăduse niciun mesaj tot weekendul. Nu-mi dădeam 
seama dacă asta era fiindcă nici el nu mai voia o altă întâlnire 
sau dacă ar fi trebuit să-mi fac griji că nu mă plăcuse, 

Câţiva îmi dăduseră mesaj sau mă sunaseră să mă întrebe 
cum a fost la întâlnire. Eu spuneam întotdeauna: „OK”. 

Când mă întrebau dacă o să mai ies cu el, răspundeam: „Nu 
ştiu”. Când mă întrebau dacă ne-am sărutat, eram nevoită să 
zic: „Nu”, 

Dar acum trebuia să dau ochii cu el şi nu ştiam cum să mă 
comport. 

Da, Cody era drăguţ şi îmi era foarte uşor să vorbesc cu el. 
Dar nu îl plăceam în felul acela. În mod evident, și el simţea la 
fel, din moment ce nu mă sunase. Ar fi trebuit să fiu uşurată 
din cauza asta; dacă sentimentul era reciproc, n-ar fi trebuit să 
fie prea penibil, nu? 

— A,nu! 

Am ridicat capul și l-am văzut pe Dixon, apropiindu-se, 

— Iar eşti cu pantalonii! Mi-e dor de fustă! Erai aşa sexy! 

— Foarte amuzant! 

— Nu încercam să fiu amuzant, a spus el, râzând. 

Mi-am dat ochii peste cap și am continuat să-mi caut tema 
la matematică. 

— În fine, toată lumea vorbeşte despre marea ta întâlnire 
cu Cody... 

— De ce? N-a fost chiar aşa de interesant... Pe bune! 

— Da, ştiu. Dar e primul tip care a riscat să te invite la o 
întâlnire. 

Am ridicat din umeri, încercând să nu scrâşnesc din dinți 
amintindu-mi cât de mult mă înfuriase Noah cu încercarea lui 
de a mă proteja de suferință. 

— Cody le-a povestit tuturor că nu ai vrut să-l săruţi. 

— Nu e asta... Stai, a povestit tuturor? Chiar a spus asta? 

— Mă rog! Eu spun asta. L-au bătut la cap vreo doi băieți şi 
s-a aflat destul de repede. Asta doar fiindcă întâlnirea ta a fost 

aşa o mare noutate, înţelegi? Aşa că... acum toată lumea crede 
că nu ai vrut să-l săruți. 

— A fost... nu ştiu. 

— Hei, nu trebuie să te justifici în faţa mea, mi-a spus Dixon 
cu alt zâmbet larg. Numai că unii o să vorbească şi o să-ţi pună 
întrebări, așa că fii pregătită! 

— Mersi că m-ai prevenit! am murmurat eu. 

— N-ai pentru ce! 

Şi Dixon nu se înșelase - lumea venea mereu la mine și mă 
întreba: „E adevărat că nu ai vrut să-l săruţi pe Cody? De ce nu 
l-ai sărutat?” 

Prima oară am intrat în panică. Nu voiam să le spun adevă- 
ratul motiv, aşa că aiuram ceva gen: „Păi, nu mă simţeam prea 
bine. Nu ştiam dacă nu era ceva contagios”. 

Ce minciună! Sunt convinsă că toți îşi dădeau seama de 
asta, dar, dacă o făceau, nu o arătau. 

Am intrat în laboratorul de chimie, iar Cody era deja acolo. 
Am şovăit o clipă, întrebându-mă dacă ar trebui să stau lângă 
el sau nu. 

Mi-a zâmbit, aşa că m-am dus lângă el. 

— Bună, am spus eu, ca şi cum nu s-ar fi întâmplat nimic. 

— Dacă erai bolnavă vineri, trebuia să-mi fi spus, să ştii! 
m-a luat el în primire. 

— Ştiu, dar chiar m-am simțit bine și nu am vrut să anulez 
întâlnirea. 

Am încercat să nu vorbesc prea mult. 

— Scuze pentru asta. 

— Nicio problemă. 

— Deci, ăăă... da... 

Mi-am dres glasul, iar Cody a râs agitat. 

— N-aşvrea să par prea nesimţit sau ceva, dar... m-am mai 
gândit la asta și... 

— Ar fi mai bine să rămânem prieteni? am completat eu, 
apoi am regretat când mi-am dat seama că poate nu asta voise 
să spună. 

Frate, dacă îmi săpasem singură groapa? 

— Ăăă, da, a spus el, zâmbind neliniștit. Fără supărare! Mi 
s-a părut că pur şi simplu... nu ne potrivim. 

— Nu e nicio supărare, am spus eu, zâmbind. Şi mie mi s-a 
părut la fel. 

Speram că uşurarea mea nu era chiar atât de evidentă. 

— Deci, ţi-ai făcut tema? Eu n-am înțeles întrebarea a opta. 

Şi, uite aşa, viața mea a revenit brusc în albia ei normală, 
lipsită (din păcate) de poveşti de iubire. 


Lucram la bannerul pentru cabina de săruturi. Literele erau 
deja tăiate, iar Lee le finisase pe margine; trebuia doar să le mai 
vopsim şi să le batem în cuie. Aveam câteva decoraţiuni acasă 
şi terminasem de făcut şi afişele. Mai aveam şi două plăcuţe pe 
care scria preţul. 

— "Toată lumea m-a întrebat săptămâna asta ce s-a întâm- 
plat cu tine şi Cody, mi-a spus Lee. 

Era miercuri după-amiază. Trebuia să ne mișcăm rapid 
fundurile ca să terminăm totul până vineri. 

— N-ai spus nimic prea grav? 

— Nu le-am spus adevărul, nu, a râs el, îinmuindu-și iar pen- 
sula în vopseaua roz. Dar nu ştiu de ce le-ai spus că erai bolnavă. 

— Era mai credibil, m-am apărat eu. A fost prima chestie 
care mi-a venit în minte. 

— Da, cred, dar mulţi băieţi bănuiesc că, de fapt, Noah l-a 
speriat pe Cody. 

— Arăta destul de amenințător când îl aşteptam, am recu- 
noscut eu, făcând modele cu bureţelul de la ruj pe una dintre 
literele deja uscate. 

Lee a ridicat nepăsător din umeri. A trecut puţin până să 
spargă din nou tăcerea. 

— Shelly? 

— Da? 

— Pe tine te-a speriat? Vreau să zic... Ştiu că nu e chiar In- 
credibilul Hulk sau ceva, dar uneori îşi pierde cumpătul foarte 
repede. 

— Aşa e el. ÎI ştiu de mică. Nu mă poate speria, ştiu că e 
puţin... intimidant... 

— Presupun, a spus Lee, dând din cap. 

Pe neaşteptate, a aruncat pensula în borcan, stropindu-mă 
cu vopsea roz-bombon pe faţă, pe bluză, pe cravată, pe păr... 

— Lee! am țipat eu. 

— Scuze! 

Am luat o pensulă și am înmuiat-o în borcanul cu vopsea 
neagră, gata pregătită să-l stropesc. Dar ceva rece şi umed a 
aterizat pe faţa şi pe gâtul meu exact când mă pregăteam să-l 
împroşc; am fost atât de surprinsă, încât am aruncat pensula în 
borcan, alegându-mă şi cu o dâră neagră pe mine. 

Lee a lăsat pensula, apoi a început să râdă în hohote. M-am 
strâmbat la el, aşteptându-] să se oprească. 

— Nu e amuzant, Lee! 

— Ba e! Dacă ai f-f-fi v-v-văzut ce f-f-faţă ai... făcut! 

Se ţinea de burtă. M-am uitat urât la el și mi-am luat geanta. 

— U-u-unde te duci? 

— La vestiar, să-mi spăl rahatul ăsta de pe faţă, m-am răstit 
eu. Şi nu mai râde! 

— Nu pot să mă abţin, serios! a reușit să spună el, îndoit de 
râs. Aveai o faţă! 

Am ieşit din atelier ca o furtună, trântind ușa după mine. Ştiam 
că aveam o bluză de rezervă în dulap. Mai târziu urma să ne ducem 
la un burger și nu voiam să ies în lume arătând ca un Picasso. 

Întotdeauna am avut impresia că vestiarele de la școală sunt 
ciudate: un coridor lung, comun, plin de anunţuri şi chestii prinse 
în piuneze, care ducea spre „sala de fitness”, unde erau benzile de 
alergare şi greutăţile, iar mai departe, terenul de sport în aer liber. 
Vestiarele fetelor erau pe dreapta, ale băieţilor, pe stânga. 

Exact când am intrat pe hol, pe uşă a năvălit toată echipa 
de fotbal. Îmi scosesem deja cravata şi mă descheiasem și la un 
nasture; nu mă gândisem că s-ar putea să nu fiu singură. 

Toți băieţii au încetinit pasul când m-au văzut, iar eu am 
înțepenit. 

Apoi au început râsetele, fiindcă, din câte se părea, toți mă 
considerau nostimă, 

— Ce s-a întâmplat? m-a întrebat Jason, mușcându-și tare 
buzele, ca să nu mai râdă, 

— Vopseam bannerul pentru cabină, am spus eu. Lee avea 
un borcan de vopsea. E cazul să spun mai mult? 

A clătinat din cap. Cei mai mulţi dintre băieți s-au îndrep- 
tat spre vestiare, tot râzând şi uitându-se la mine. Pe vreo doi 
i-am văzut cum se uitau la cămașa mea pe jumătate descheiată 
şi mi-am acoperit pieptul cu braţul. 

— Ei, hai, am spus eu, după care am făcut o piruetă și le-am 
zâmbit larg - mai degrabă fac o glumă decât să mă arăt stânje- 
nită. Arăt chiar așa de rău? 

— Ei bine, aș plăti bani grei să te văd la galeria de artă, a 
spus unul dintre băieţi, râzând. 

Mi-am dat ochii peste cap şi m-am îndreptat spre zona fe- 
telor, spunându-le peste umăr „la revedere” 

O mână mi-a prins braţul, facându-mă să mă dezechilibrez, 
apoi aceeaşi mână m-a susținut să nu cad. 

M-am întors să văd cine era. Atunci mi s-a şters zâmbetul 
de pe faţă. 

— Aaa... 

— Ce faci? a şuierat Noah. Nu poţi să umbli pe aici pe ju- 
mătate dezbrăcată, Elle! 

— Umblu cum vreau, mersi! m-am răstit eu și mi-am smuls 
braţul din mâna lui. Ce-i mare chestie! Nu e ca şi cum m-aş 
pendula pe aici în chiloţi, la naiba! 

— Da, dar... 

M-a studiat din cap până în picioare, apoi mi-a aruncat o 
privire critică. 

— Lasă-mă odată în pace! am strigat eu, uitându-mă urât 
la el. Serios, e destul de nașpa că faci pe ultraprotectorul, nu e 
cazul să fii și aşa de... exagerat! 

— Deci ce s-a întâmplat cu tine şi Cody? Știu sigur că treaba 
cu „boala” e o minciună. 

Am rămas cu gura căscată. Mă şantaja? 

— Nu ai spus nimănui, nu? 

El a rânjit şi s-a uitat la mine de sus. 

— Eu nu bârfesc. Și nu, nu le-am spus. Fiindcă m-am gân- 
dit că ai un motiv bun. Deci, ce s-a întâmplat? 

Am ridicat din umeri. 

— Nimic. 

— E clar că s-a întâmplat ceva; te cunosc destul de bine ca 
să-mi dau seama când minţi. Deci, care e adevărul? 

Mi-am mușcat obrazul, întrebându-mă dacă ar trebui să-i 
spun adevărul sau să-i cer să nu-și mai bage nasul. Apoi m-am 
gândit că dacă nu-i spuneam, o să ajungă la concluzia tâmpită 
că băiatul a sărit calul. 

În timp ce mă gândeam la toate astea, nu puteam să nu ob- 
serv ce bine arăta Noah în echipamentul de fotbal, cu apărăto- 
rile alea de umăr şi cu casca sub braţ. Părul lui era puţin umed 
de transpiraţie şi arăta pur şi simplu... uau! 

Înainte să observe cum mă uitam la el, i-am răspuns: 

— El voia să mă sărute la finalul întâlnirii, dar eu l-am să- 
rutat pe obraz. Nu a încercat nimic, a fost o situaţie absolut 
normală, iar eu m-am făcut de râs și am întors capul. Nu e 
mare chestie. S-a facut prea mult tam-tam. E doar penibil! 

El mi-a studiat o clipă fața înainte să spună: 

— Asta e tot? Sigur? 

Am avut impresia că se străduia să nu râdă. 

Am pufnit, nemulțumită, gata să bat cu piciorul în podea. 

— Da. Absolut sigur. Ce-o iei mereu aşa în tragic? Ca şi 
cum orice băiat din școala asta ar putea să mă oblige să fac ceva 
ce nu vreau. 

Noah a ridicat dintr-o sprânceană, ca și cum ar fi vrut să 
spună că eram mult prea naivă. M-am decis să nu-l mai bag în 
seamă. 

— Acum aș putea să mă duc să curăț vopseaua asta neno- 
rocită sau inchiziţia spaniolă mai are şi alte întrebări fără sens? 

A zâmbit puţin. 

— Cineva e într-o dispoziţie proastă. 

— Sunt murdară de vopsea şi tu mă iei la întrebări pentru 
nimic! Normal că sunt într-o dispoziţie proastă! 

Am plecat repede de acolo. 

Dar când m-am uitat în oglindă, la vestiar... chiar și eu am 
început să râd. Arătam într-un hal! Aveam stropi de vopsea în 
păr, pe faţă, pe gât, pe bluzi 

Dar când am văzut că nu ieşea, nu mi s-a mai părut atât de 
amuzant. 

Sau când am văzut că nu aveam nicio bluză de schimb în 
dulap. 

După zece minute de frecat continuu, am reușit să scot vop- 
seaua din păr și să-mi curăţ parțial faţa. Vopseaua se prelinsese 

şi pe sub bluză, așa că stăteam acolo, în pantaloni și sutien, 
când ușa s-a deschis. 

Gândindu-mă că e Lee, nu m-am întors. 

— Hei, Elle? Lee a zis că se duce să mănânce cu băieţii, dar 
dacă vrei să te duc acasă... 

Noah s-a oprit când m-a văzut acolo. 

Am încremenit, clipind des la imaginea mea din oglindă. 
Am simţit cum mi se încălzeau obrajii şi am întors capul, spe- 
rând că nu am roşit atât de tare pe cât se vedea în oglindă. 

— Ce e? am țipat eu. 

— Nimic. 

— Nu, ce-ai zis? 

— Ah, da, exact, păi, ăăă, Lee se duce să mănânce cu 
băieţii, dar a zis că dacă vrei să mergi direct acasă, să te iau eu 
cu maşina. Și având în vedere că încă mai arăţi ca un soi de 
Picasso... 

M-am uitat la stropii de vopsea de pe claviculă şi am râs, 
încercând să nu par stânjenită că mă vedea în sutien. Mă mai 
văzuse doar în lenjerie, dar acum mi se părea cumva... altfel. 

— Da. Spune-i lui Lee să-şi vadă de treabă! 

— Bine! Tu cât mai stai? 

Am ridicat din umeri. 

— Nu ştiu. Dacă mă duci direct acasă, aş putea să mă spăl 
acolo, deci... 

Mi-am pus repede bluza udă pe mine, am încheiat-o în 
grabă şi mi-am agăţat rucsacul de umăr. 

— Să mergem! 

Nu eram prea încântată să plec cu Noah; eram aproape si- 
gură că trebuia să mă aştept la o predică, ceva. 

— Cum merge cu cabina? m-a întrebat el, degajat, în timp 
ce traversam parcarea. 

M-am uitat la el, prudentă, el mi-a prins privirea şi a ridicat 
uşor din umeri. 

— Ce? a spus. Nu pot să discut cu tine? 

Singura mea replică a fost să ridic din sprâncene, sceptică. 

A dat din umeri. 

— Mă rog... Deci ai de gând să răspunzi, da sau nu? 

Am oftat şi am strâns o clipă din ochi. Aveam senzaţia că 
trebuia să fiu supărată pe el, dar mi se părea că nu găseam ni- 
ciun motiv legitim. 

Presupun că Noah avea, pur şi simplu, un efect ciudat asu- 
pra mea. Dar dacă efectul ăsta era bun sau rău nu-mi dădeam 
încă seama. 

— Merge bine! Mai sunt niște chestii de făcut până vineri, 
dar o să le rezolvăm. Asta, dacă Lee nu o să vrea iar să mă vop- 
sească pe mine în loc să vopsească literele. 

— Ei, pot să spun că ai făcut o frumoasă exemplificare pen- 
tru impresionism. 

M-am oprit brusc, iar Noah s-a oprit şi el, câţiva pași mai în 
faţă, când a văzut că mă pierdusem pe undeva, pe drum. Am 
ridicat din sprâncene. 

— Poftim? 

— Cred că a fost un compliment. Noah Flynn tocmai a 
facut un compliment! Cineva să contacteze ziarele! 

A râs, sarcastic, dar în ochii lui am văzut o sclipire. I-am 
zâmbit şi am pornit după el. 

— Tu o să vii la carnaval? l-am întrebat. 

— Da. Nu prea am încotro. E una dintre chestiile alea la 
care te „încurajează” toți profesorii să te duci, ca să demon- 
strezi „spirit şcolar” şi alte rahaturi. 

— Ai de gând să treci şi pe la cabina de săruturi? 

A ridicat o sprânceană, cu o expresie plictisită. 

— De ce mă întrebi, Shelly? 

— Toate fetele, mai ales cele care participă, mă roagă să te 
conving să vii. Ideea de a-l săruta pe Noah Flynn e mult prea 
incitantă pentru unii. 

A zâmbit mai larg. 

— Ah, deci nu pentru tine mă rogi. 

În visele mele. 

— Nu, sigur că nu! 

— Păi, nu pot să-ți promit. Spune-le că s-ar putea să trec 
pe acolo, dacă te mai întreabă. Şi, fiind vorba de mine, sigur te 
vor mai întreba. 

— Ce plin de tine ești! am mormăit eu, clătinând din cap. 

Am făcut o pauză și m-am uitat cu atenţie în parcare. Sco- 
sese niște chei, dar nu vedeam mașina. 

— Undeţi-e maşina? l-am întrebat eu, ducându-mă după el. 

— N-am venit cu ea azi. 

— Atunci... cu ce ai venit? 

— Am luat motorul. 

Am scos un geamăt și am rămas mai în spate, după care 
m-am oprit complet, cu ochii la motocicleta frumoasă, roșu 
cu negru, pe care o făcuse dintr-o vechitură care zăcea în garaj. 
Arăta superb, nu mă înţelege greșit. Dar în viaţa mea nu mă 
urcasem pe o motocicletă: mă speria ca naiba numai gândul că 
aş merge cu ea. 

Și acum iată-mă fără nicio variantă decât aceea de a urca 
într-o capcană a morții pe două roți! Şi cu Noah! 

— Dacă mor, o să fie vina ta. 

— N-o să mori, Elle! Ba chiar îţi dau şi casca. 

— Nu ai decât o cască? Dar dacă... 

— N-o să păţesc nimic, m-a întrerupt el. Până acum n-am 
buşit-o. 

A bătut tare în coarnele motocicletei, ca şi cum ar fi vrut 
să-mi arate cât era de solidă. 

— Dar dacă o să cazi? Dacă, Doamne fereşte, intri în ceva? 
Nu degeaba e obligatorie purtarea căştii! Ai cumva impulsuri 
suicidale? 

Cu fiecare silabă, vocea mea devenea tot mai isterică. Nu-mi 
luasem ochii nicio clipă de la motocicletă. Cu fiecare secundă, 
mi se părea mai monstruoasă și mai înfricoșătoare. 

— Şi-e teamă pentru mine, Shelly? m-a tachinat el. 

A mijit ochii. Erau strălucitori. Zâmbea în timp ce arunca 
nepăsător casca dintr-o mână în alta, până i-am smuls-o, ener- 
vată la culme. 

— Nu trebuie să-ţi fie frică de motocicletă, a spus el, mân- 
gâind-o de parcă ar fi fost un cățeluş adorabil. Nu te mușcă! 

— Ea, poate nu, dar tu ai fi în stare, am mormăit eu în surdină. 

Dar el m-a auzit şi a început să râdă. Și-a pus geanta în com- 
partimentul de sub şa, după care a băgat şi rucsacul meu. 

Mi-am pus casca pe cap, scrâşnind din dinţi. Nu voiam să 
fac asta, dar nu aveam încotro. Trebuia să ajung cumva acasă, 
înainte să mă întâlnesc cu Lee şi cu ceilalți. Deşi mai degrabă 
m-aș fi dus pe jos, decât să plec cu Noah pe motor. 

Am bâjbâit la curelușe. Casca era uriașă și nu vedeam ce fă- 
ceam. Mirosea puţin a lămâie. Cum mirosea perna lui Noah. 
Era un miros plăcut. 

Mi-am alungat gândurile ca să revin la problema de faţă: 
să-mi fixez casca pe cap, ca să am mai puţine șanse să mor. 

— Uite... 

Noah mi-a dat mâinile la o parte și mi-a fixat casca. Mi-a 
atins gâtul cu vârful degetelor şi nu ştiu de ce am avut un fri- 
son. Ciudat...am încercat să mă adun, gândindu-mă că friso- 
nul era cauzat de spaima mea de a urca pe acest aşa-zis vehicul. 

— Nu fi aşa speriată! 

Mi-a zâmbit, din nou un zâmbet real, autentic, care îi făcea 
gropiţe în obraz. Care făcea ca inima mea să execute tumbe pe- 
riculoase. Îmi plăcea la nebunie zâmbetul ăla. 

S-a urcat pe motocicletă, iar eu m-am cățărat cu grijă în 
spatele lui. Slavă Domnului că nu sunt în fustă, doar la asta mă 
gândeam. 

Noah a întins mâinile în spate, mi-a luat braţele și mi le-a 
pus pe mijlocul lui. M-am crispat puţin, iar el mi-a spus: 

— Relaxează-te, Elle! 

O mişcare, iar motocicleta s-a trezit la viață cu un urlet. Nu 
înaintasem nici măcar un centimetru, dar eu îl țineam strâns 
de talie şi mă lipisem de el cât putusem. Inima îmi bubuia de 
groază. 

Prin vuietul din urechi auzeam hohotul lui de râs şi hurui- 
tul infernal al motorului. 

Apoi am pornit. 

Voiam să țip la el, să urlu: „Mergi mai încet! O să ne omori”. 

Numai că, după ce am deschis gura, sunetele s-au pierdut 
în vântul care vâjâia pe lângă noi. Înaintam săltând pe drum, 
ne strecuram prin trafic, făcând zigzaguri printre şirurile de 
maşini și camioane. 

Părul îmi flutura pe sub cască, iar bluza îmi tremura. Nu 
auzeam nimic altceva decât vuietul din urechi, huruitul moto- 
cicletei şi vântul. 

Când Noah a luat un viraj strâns şi a oprit apoi lin în faţa 
casei mele, nu puteam să mă mişc. 

Braţele mele erau încă încleștate pe abdomenul lui ferm. Pi- 
cioarele îmi erau lipite şi ele cât se putea. 

Noah mi-a desprins încetişor mâinile, iar asta m-a făcut să 
revin brusc la viață. 

M-am dat jos de pe motocicletă, simțindu-mi picioarele atât 
de moi, că, pe lângă ele, gelatina părea materie solidă şi am în- 
ceput să bâjbâi la cască. Mâinile îmi tremurau ca vai de lume. 

Cu o mișcare rapidă, Noah mi-a desfăcut casca, apoi mi-a 
tras-o de pe cap. 

— Ți s-a electrizat părul, s-a amuzat el şi a întins mâna să 
mă ciufulească. 

M-am strâmbat și am încercat să-mi netezesc pletele cu mâi- 
nile tremurânde, ceea ce era imposibil. Mă stăpânea impresia că 
aveam un cuib de pasăre pe cap. Clar, avea să dureze ore în şir 
să descurc nodurile alea. Stropii de vopsea care mai rămăseseră 
acolo n-aveau să-mi facă misiunea mai uşoară. 

— Ei, hai! a spus el, rezemându-se de motocicletă, degajat. 
Nu-mi spune că nu ţi-a plăcut. 

— Nu mi-a plăcut deloc, am răspuns eu, sincer. 

— Nu ţi-a plăcut să simți vântul prin păr, senzaţia de liber- 
tate sau viteza, pur și simplu? 

Am clătinat din cap. 

— Nicio șansă! Nu mi-a plăcut deloc. 

— Nici măcar că ai stat lipită de mine? a întrebat el cu un 
zâmbet încrezut. Să nu-mi spui că nu i-a plăcut asta! 

— Noah, a fost cel mai înspăimântător lucru pe care l-am 
facut în viața mea. Nu mă interesează cât de sexy eşti tu, mie 
nu mi-a plăcut nicio secundă. 

— Crezi că sunt sexy? 

A zâmbit mai larg, iar eu am simțit dintr-odată cum mi se 
încălzeau obrajii. 

— Ah, termină! Ca și cum nu ai ști! 

— E adevărat. Dar e plăcut să te aud că recunoşti. 

— Eşti un mare nesimțţit, ştiai? Şi n-o să mă mai urc pe mo- 
tocicleta aia în viața mea. 

— Dar sunt un nesimţit sexy, nu? a întrebat el. 

M-am încruntat. 

— Termină odată cu prostiile! Scoate-mi rucsacul! Te rog! 
am adăugat eu. 

Şi-a dat ochii peste cap, dar mi-a scos rucsacul. 

— Mersi! am spus, scurt, şi m-am îndreptat spre uşă. 

— A, Elle? 

— Cee? am oftat eu şi m-am întors, cu o privire exasperată. 

— Ai puţină vopsea... exact aici. 

Şi-a atins obrazul cu degetele, arătându-mi, cu un zâmbet 
uriaș pe faţă. M-am uitat urât la el şi am închis uşa cu zgomot. 

— Elle? Tu eşti? a strigat tata. 

A ieșit din bucătărie şi a facut ochii mari. 

— Ce s-a întâmplat? 

— Nici nu vrei să ştii. 

ABIA AM REUȘIT să terminăm la timp cabina. Vineri a tre- 
buit să lucrăm și în pauza de masă, după care am rămas la ate- 
lier până la șase ca să încheiem. 

Fetele din școală mă întrebau mereu dacă Noah va veni la 
cabina de săruturi. De fiecare dată, răspundeam la fel: „A zis 
că s-ar putea, dar eu nu mi-aş pune mari speranţe”. Şi de fie- 
care dată, vedeam bine cum chipul lor se umplea de încântare, 
fiindcă ele chiar îşi făceau iluzii. 

Nu îl mai văzusem pe Noah de miercuri, de când mă dusese 
acasă cu motocicleta. Eram convinsă că, data următoare când ne 
vom vedea, va face mişto de mine pentru că îmi scăpase porum- 
belul şi îi spusesem că era sexy. Era în stare să facă mare tam-tam 
cu asta, doar ca să mă umilească, nu aveam nicio'îndoială. 


Sâmbătă dimineaţă, Lee a venit să mă ia devreme, pe la opt. 
— Urăsc diminețile, am mormăit eu, coborând din maşină 
la Starbucks. 

Eram disperată să iau latte degresat cu frişcă. Încă eram 
pe jumătate adormită. Mă hotărâsem să iau şi un espresso, în 
speranța că mă voi trezi. 

— Mie îmi spui! a bombănit şi Lee. 
Ne-am târât până la tejghea, Lee a comandat şi a plătit. 

Carnavalul începea la zece, dar noi trebuia să fim acolo de la 
nouă, ca să ne asigurăm că totul era în regulă. Am rămas să ne 
bem cafeaua şi să ne mâncăm brioşele. Da, era cam dimineaţă, 
dar nu îmi păsa. Aveam nevoie de cafeină şi, cu siguranţă, îmi 
era de folos şi un influx de zahăr. 

Lee a aspirat, practic, două brioşe, înainte să termin eu una. 
Am plecat la fix ca să ajungem la şcoală la nouă. 

— Frumos şi devreme, după cum văd! Ca întotdeauna! a 
comentat amuzat Tyrone, clătinând din cap, când am ajuns 
la nouă fără două minute. Cabina voastră e lângă chioşcul cu 
vată de zahăr. 

— Perfect, a spus Lee şi ne-am îndreptat într-acolo. 

Am pus înăuntru patru scaune și am aşezat decoraţiunile 
de hârtie creponată. Apoi, am mers să lipim afişe cu reclame 
pentru cabina noastră. 

Toate standurile arătau destul de bine. Unele jocuri chiar 
erau ca lumea. Era acolo până şi un castel gonflabil cu un bazin 
plin cu bile de plastic, pentru copii. Începeau să se lege lucru- 
rile şi, trebuie să recunosc, târgul îmi depășise așteptările. 

M-am întors la cabina noastră, unde Lee flirta cu Rachel, 
una dintre colegele lui de la biologie. Era genul de fată care 
era întotdeauna plină de viaţă şi optimism, dar nu în sens rău. 
Ştiam că Lee o plăcea: în ultimul timp vorbea mai tot timpul 
despre ea. Dar nu îi văzusem niciodată împreună. Nu puteam 
decât să sper că îl plăcea şi ea. 

Asta, până să ajung la cabină. Atunci am fost aproape sigură 
că şi ea îi împărtăşea sentimentele. 

— Hei, dar văd că deja a început să funcționeze cabina! am 
glumit eu. 

Rachel își răsucea o şuviţă de păr şi se aplecase spre Lee. 

Ea a roşit; el şi-a dat ochii peste cap. 

— Lee mă întreba dacă vreau să mergem la un film, mi-a 
spus Rachel. 

— Aa! am făcut eu, zâmbind. Ei, distracție plăcută, copii! 
Când vă duceţi? 

— Mâine-seară. 

— Mişto! am spus eu. 

Zâmbetul ei avea ceva aproape prostesc, iar ochii îi scli- 
peau. Am dat din cap imperceptibil, spre Lee. Rachel îl plăcea, 
era sigur. F. 

Lee nu mai avusese o prietenă de luni în şir. Speram ca noua 
lui iubită să nu se supere că eram atât de apropiați. De obicei, 
cauza despărțirii era asta: iubita se enerva pentru că Lee petre- 
cea atât de mult timp cu mine, Lee se enerva pentru că ea era 
atât de deranjată de mine, şi, după aia — pac - amândoi își ve- 
deau de treabă. 

Așadar, l-am lăsat să stea de vorbă cu Rachel şi m-am dus 
la nişte fete și băieți care veniseră cu un sfert de oră înainte să 
înceapă carnavalul. 

— Bună! le-am salutat zâmbind pe Lily și Samantha. 

Jason şi Dave aşteptau deja acolo, adânciţi într-o discuţie 
despre un joc Mets, când a venit şi Jon. 

— Pe cine mai aşteptăm? m-a întrebat nerăbdător Dave 
când m-a văzut. 

— Pe Karen, Dana și Ash, m-am grăbit să-l lămuresc. Tre- 
buie să apară şi ele. 

— Nu putem să mergem acum? m-a întrebat Lily. f 

— Mai stai câteva minute! am spus eu. Lee flirtează cu Ra- 
chel şi probabil deja folosesc cabina. 

Au început să râdă. Samantha a spus: 

— Sunt împreună? În sfârşit! Rachel vorbeşte despre Lee de 
câteva săptămâni! 


DL 

— O, Doamne, nu-mi mai aduce aminte, a confirmat Lily. 
Stau la masa de alături şi zilele astea îmi venea să țip la ea să se 
întâlnească odată cu el! 

— Apropo, copii, o să lucraţi în schimburi de câte o jumă- 
tate de oră. E OK? În felul acesta, o să aveţi toți câte o pauză 
decentă. 

— Da. 

— Sigur. 

— E în regulă. 

— Super. 

Apoi am auzit. „Bună, bună!” și le-am văzut venind în fugă 
pe Dana şi pe Karen, gata-gata să dea peste noi. Și ele, ca şi ce- 
lelalte fete, purtau rochițe de vară drăguțe, roz sau roșii. Băieţii 
erau îmbrăcaţi cu blugi şi cămăși strâmte, care le scoteau mușchii 
în evidență. 

În fine, toţi arătau mai bine decât mine, îmbrăcată aşa, cu 
pantaloni scurți şi maiou negru. 

— Abh, fir-ar! a țipat Karen, începând să răscolească dispe- 
rată prin poşetă. Mi-am uitat rujul! 

— Am eu, nu-ţi face griji, i-a spus Lily. 

Karen a respirat uşurată. 

— Slavă Domnului! 

— Gata, copii, am venit, fără panică! a anunţat o voce. 

M-am întors şi am văzut-o pe Ash venind spre noi. 

— Hei, perfect, am spus eu. OK, deci, Ash şi Dave, voi 
intraţi primii. După aceea, Lily şi Karen. Apoi voi, ceilalţi, 
primiţi mesaj la zece douășcinci ca să veniţi la cabină, să faceţi 
schimbul. 

Au confirmat toți printr-o înclinare a capului. 

Toți nouă ne-am îndreptat spre cabină, uitându-ne cu in- 
teres la celelalte standuri şi cabine pictate în toate culorile. 


TIET TATE 

Rachel dispăruse când am ajuns noi, iar Lee atârna o sfoară la 
mijlocul cabinei, ca să separe zona fetelor de cea a băieţilor. 

— Suntem gata? am întrebat când l-am auzit pe Tyrone 
strigând că mai erau două minute până să se deschidă porţile. 

— Da, suntem gata, au spus ei în cor. 

M-am uitat la Lee şi ne-am zâmbit. 

Lumea a început să intre şi, în douăzeci de minute, era o 
coadă lungă la cabina noastră. 

Lee şi cu mine trebuia să stăm acolo să adunăm banii şi să 
ne asigurăm că niciun băiat — şi fată, de fapt - nu încerca să 
obțină ceva mai mult decât un sărut scurt. 

În prima oră, făcuserăm aproape două sute de dolari. 

— Ce nebunie! am exclamat, după ce am numărat banii şi 
am închis iar cutia. 

— Mie îmi spui?! Sigur o să câştig pariul cu Joel. 

— Ce pariu? 

— Am pus pariu pe treizeci de dolari că noi și cabina noas- 
tră o să facem mai mult decât standul lui cu baloane umplute 
cuapă. 

— A, da, îmi amintesc! 

Joel şi Francis făcuseră un stand la care trebuia să arunci 
săgeți în baloane pline cu apă. Dacă nimereai trei, câștigai 
unul dintre ursuleţii ăia gigantici. Îi vedeam chiar de unde 
stăteam noi. 

— Nu ştiu, am spus eu, sceptică. Par destul de aglomeraţi... 

— Da, dar pun pariu că nu au strâns două sute de dolari, a 
spus el, triumfător, bătând cu palma în cutia noastră metalică 
deja plină de bani. 

I-am zâmbit. Muzica pe care o alesesem cu atâta grijă ră- 
suna în difuzoare şi, dacă te uitai în jur, vedeai limpede că toată 
lumea se simţea bine. 

Pretutindeni se auzeau râsete; era de ajuns să simţi mirosul 
de zahăr ca să te umpli de energie. Toţi erau plini de însufleţire. 

Eu şi Lee ne-am plimbat vreo douăzeci de minute, după ce 
l-am lăsat pe Tyrone să supravegheze; ne-am luat un hotdog, 
un suc, apoi ne-am întors cu nişte suluri imense de vată de 
zahăr — din partea casei, normal, pentru că, din întâmplare, 
Rachel vindea la standul acela. 

A trebuit să trag de Lee ca să-l iau de acolo. 

— Vă stă bine împreună, i-am spus. Se pare că suspină după 
tine de câteva săptămâni. 

— Pe bune? a zâmbit el, privindu-mă cu ochii mari. 

— Da. 

— Ce tare! 

— Îmi pare bine că te întâlneşti cu ea. De un secol eşti singur. 

— Te plictisiseşi de compania mea? a glumit el, dându-mi 
un ghiont în coaste. 

— Nu. Pur şi simplu mă bucur pentru tine! 

— Da, şi eu la fel. Îmi place de ea. 

— Ştiu, Mi-ai mai spus asta de un milion de ori. 

A râs şi m-a luat pe după umeri, după care ne-am îndrep- 
tat spre cabină. 

— Acum trebuie doar să găsim un tip suficient de curajos 
încât să-mi înfrunte mânia şi să te invite în oraş. Asta, ca să nu 
zic suficient de curajos încât să treacă peste amenințările lui 
Noah. 

Am râs, dar nu era râsul meu. 

— N-o să se întâmple! O să mor fată bătrână dacă nu mă 
lasă în pace. 

— Ei, hai! Virgină la patruzeci şi cinci de ani, poate... 

I-am tras un cot și am muşcat din vata de zahăr. 

— Tacă-ţi fleanca! i-am spus eu, cu gura plină. 


100 BETH REEKLES 


A chicotit. 

— Ştii că glumesc. 

— Da, ştiu. 

Karen, Lily, Dave şi Ash făcuseră schimbul cu câteva mi- 
nute în urmă. Eu și Lee ne-am dus în spatele cabinei, să strân- 
gem banii şi să-i punem în cutie. Coada se făcuse acum destul 
de mare. Fetele entuziasmate se dădeau din belşug cu gloss, ca 
să-i sărute pe băieţi, iar băieţii încercau să se dumirească pe 
cine ar vrea să sărute dintre fete și făceau comparații. 

Eu și Lee stăteam lângă cabină, uitându-ne la cei care treceau. 

Pe neaşteptate, Karen a ieșit în goana mare din cabină, pă- 
rând îngrozită. 

— Ce s-a întâmplat? Eşti OK? Ce este? am întrebat-o noi, 
speriaţi. 

M-am gândit că vreun băiat încercase să-i facă ceva. 

— Nu pot, a spus ea pe un ton isteric. Nu pot s-o fac! El e 
acolo! 

— Cine? 

— Fostul tău? a întrebat-o Lee, încruntat. 

Ea s-a uitat de la mine la el, apoi a dat din cap, muşcându-și 
buzele. 

— Da... Bine, hai să-i dăm drumul! 

— Dar... dar nu putem să... Las-o pe Lily în locul tău până 
pleacă! m-am bâlbâit eu. 

Am simţit deodată cum mă îmbrâncea cineva. 

— Du-te la cabină! mi-a șuierat Lee. Măcar până pleacă 
fostul iubit al lui Karen. 

— Dar... dar... 

Nu puteam să intru la cabina de săruturi! Nu sărutasem în 
viaţa mea un băiat! 

— "Trebuie să te duci, nu avem altă variantă! mi-a spus el pe 
un ton rugător. 

Mai întâi mă trezesc că merg cu motocicleta - cu Noah, nu cu 
altcineva. Acum mă trezesc că intru în cabina de săruturi. Adu-mi 
aminte de ce am crezut eu că asta e o idee așa de bună! 

— O să fie bun ca exerciţiu! a glumit el, când am plecat, 
ameţită. 

M-am îndreptat spre scaunul lăsat gol de Karen, am luat 
rujul de pe masă şi m-am dat puţin. Era roşu-aprins, nu era 
chiar culoarea mea preferată. Nici măcar nu eram îmbrăcată 
potrivit pentru cabină. 

M-am uitat la coada de băieţi din faţa mea. Lily mi-a zâmbit 
încurajator înainte să spună: 

— Următorul! 

Atunci l-am văzut. 

M-am răsucit repede spre Karen şi Lee, uitându-mă la ei, 
disperată. 

Nu fostul iubit al lui Karen era la rând. 

— Flynn? am şuierat, privind uluită la ea. 

Inima mea se zbătea ca nebuna, iar ochii îmi ieşiseră aproape 
din orbite. 

Nu-mi venea să cred! După ce mă rugaseră de atâtea ori să 
încerc să-l conving pe Noah să vină, tocmai acum plecase! Şi 
era îndrăgostită până peste cap de el! Cât de jalnic era? 

— Scuze! a spus ea fară sunet, mușcându-şi buzele. 

— Următorul! a strigat din nou Lily. 

Rahat! El era următorul! Am înghiţit în sec. Lily mi-a arun- 
cat o privire prin care îmi spunea să trec peste asta. 

Așa că am înghiţit în sec, mi-am dres vocea şi am spus cu 
voce tremurată: 

— Următorul? 

Noah a intrat în cabină și s-a aşezat în faţa mea. 

— De când participi tu la cabină? m-a întrebat el. 

— De când ai apărut tu, iar Karen s-a speriat, am mormăit 
eu, în timp ce el mă studia din cap până în picioare. Ce e? Nu 
m-am îmbrăcat pentru asta, OK? 

— Nu, eşti în regulă. 

Ooo! Am clipit, şocată. Era ca şi cum mi-ar fi spus că ară- 
tam bine. 

— Mersi... Nu credeam că o să vii. 

A ridicat din umeri. 

— Nu am plătit să stau de vorbă cu tine, ştii? mi-a spus el şi, 
cu un gest semnificativ, mi-a împins peste masă cei doi dolari. 
Am plătit pentru un sărut. 

Doar glumește... nu? 

Glumește cu mine, face mişto! 

A ridicat dintr-o sprânceană și s-a uitat la mine, aşteptând. 

O, Doamne, chiar nu glumește. Trebuie să-l sărut! 

Nu puteam să mă obişnuiesc cu ideea că primul meu sărut 
avea să fie cu Noah Flynn. Fratele prietenului meu cel mai bun. 
Tipul care mă făcea să simt cele mai inexplicabile chestii şi care 
mă putea scoate din minţi în maximum trei secunde. 

Am înghiţit în sec şi probabil că s-a auzit, fiindcă el s-a 
uitat la mine, ridicând dintr-o sprânceană. Ochii mi s-au oprit 
pe buzele lui; păreau atât de moi şi de bune de sărutat. Min- 
tea mi-a zburat la imaginea cu Noah înfăşurat în prosop... în 
echipamentul de fotbal... 

Tar acum mă pregăteam să-l sărut. 

Ştiam că nu mă obliga nimeni s-o fac dacă nu voiam; nimeni 
nu m-ar fi putut sili să-l sărut. Şi tocmai asta era partea proastă: 
ştiam că aveam posibilitatea să mă retrag, dar nu puteam. 

M-am aplecat și eu când s-a aplecat el. 

Dacă aveam vată de zahăr între dinţi? Dacă aveam gust greţos? 

Taci, tac, taci! 

Primul meu sărut... 

CÂND I-AM ATINS BUZELE, am simţit gust de mentă şi vată 
de zahăr, ceea ce nu era chiar atât de rău. L-am sărutat şi eu și, 
pentru o clipă, am uitat de toate: am uitat că eram într-o ca- 
bină de săruturi, am uitat că eram în public, am uitat că el era 
Noah, cel pe care ar fi trebuit să-l urăsc fiindcă se băga mereu 
în viața mea. Pentru o clipă, am uitat chiar şi că acesta era pri- 
mul meu sărut, 

Pur şi simplu, l-am sărutat şi eu, am făcut ce făcea și el. Şi 
când am simţit că limba lui o atingea pe a mea, am deschis 
gura puţin mai mult, lăsându-l să mă sărute. L-am sărutat și 
mai apăsat. Nu aveam nici cea mai vagă idee ce făceam; pur și 
simplu mă lăsam condusă de el. 

Ne-am despărţit în aceeaşi clipă, dar el a rămas acolo, cu 
fruntea sprijinită de a mea. Amândoi respiram precipitat. 

— La naiba! a spus el. 

Avea un zâmbet în colțul gurii și ochii îi sclipeau. Nu-mi dă- 
deam seama dacă era un „la naiba” bun sau dacă era „la naiba, 
tocmai am sărutat-o pe prietena cea mai bună a fratelui meu”, 

— Da, am spus eu, totuşi, făcându-l să râdă. 

Din mulţime s-au auzit câteva fluierături insinuante. Abia 
dacă le-am auzit. 

Cineva m-a bătut pe umăr, facându-mă să tresar. 

— Ă3ă... intru eu acum, dacă vrei, a spus Karen, zâmbin- 
du-mi cunoscător. 

Încă amețită de sărut, am dat din cap şi m-am ridicat, lă- 
sând-o să-mi ia locul. Am ieşit din cabină încet, având senzația 
că nu era adevărat. Trebuie să fi fost un vis. Nu îmi venea să 
cred că mă sărutasem cu Noah Flynn! Şi în faţa atâtor oameni! 

După ce fusesem gata să mă dezbrac în public nu cu mult 
timp în urmă, probabil că sărutul de mai devreme nu conta 
prea mult pentru reputația mea. Abia mă stăpâneam să nu-mi 
acopăr faţa cu palmele. 

Buzele mă gâdilau, dar era o senzaţie plăcută. Încă mai sim- 
team gustul de mentă şi vată de zahăr şi înțepăturile uşoare de 
pe obraz, de la barba lui. 

Era ireal. 

Avusesem parte de primul meu sărut. Şi nu fusese un sim- 
plu sărut; nu o pupătură pe buze sau ceva de genul, ci un sărut 
ca la carte. 

Şansele ca eu să am primul sărut la cabina de săruturi cu Noah 
erau aşa de slabe... Începeam să cred că nici nu se întâmplase. 

— Vezi, n-a fost chiar aşa de rău! 

Am tresărit când am auzit vocea lui Lee. 

— Ce? a întrebat el, neatent, ridicând ochii din telefon. 

— Cred că... cred că... tocmai m-am sărutat cu fratele tău, 
m-am bâlbâie eu încet, încă nevenindu-mi să cred. 

Sprâncenele lui au zvâcnit spre frunte. 

— Cum naiba am ratat asta? Nu că aş fi vrut să văd. Tu şi 
frate-meu? Ciudat! De-a dreptul ciudat. Dar, pe bune, cum de 
n-am văzut? 

— Îi dădeai mesaj lui Rachel? 

— Da. 

— Atunci de-aia n-ai văzut. 

A râs şi a clătinat uşor din cap. 

— OK, ai dreptate. Hei, ăăă, te superi dacă mă duc diseară 
la film cu Rachel? După ce se termină carnavalul? 

— Normal că nu, am spus eu. Nicio problemă. Găsesc eu pe 
cineva să mă ducă acasă. 

— Poate te duce tatăl tău. Nu l-a adus pe Brad? 

— Da. Sunt şi ei pe aici. 

Şi, într-o clipită, m-am trezit înconjurată. Erau cel puţin 
zece fete care voiau să ştie dacă era adevărat: chiar mă săruta- 
sem cu Flynn la cabină? Adică, pe bune? 

Voiau să afle toate amănuntele. Am oftat şi le-am explicat 
cum a renunţat Karen... ăăă, da, a fost şi limbă... Ce?... Nu, 
nu ştiam dacă îmi plăcea sau nu de el în felul acela... Poate? 
Nu ştiam. 

Şi da, fusese primul meu sărut. 

Evident, toate erau absolut geloase. Voiau să afle dacă aveam 
să încep o relaţie cu Flynn. Normal, niciuna nu voia ca Flynn 
să fie luat de cineva. Voiau un Flynn fără prietenă, cu care să 
poată flirta şi la care să poată saliva (probabil în acelaşi timp). 

Dar toată lumea voia să ştie. 

Vestea s-a dus repede - mesaje, telefoane, și cum, oricum, 
toată lumea venise la carnaval... Popularitatea mea ajunsese la 
cote maxime, iar eu mă simțeam iremediabil pierdută. 

Nişte fete dintr-a zecea au trecut pe acolo, iar una dintre ele 
a arătat spre mine: 

— Asta-i aia care s-a sărutat cu Flynn. 

La început m-am strâmbat. Pe de altă parte, însă, puteam fi 
cunoscută și pentru lucruri mai rele. 


— Vrei să fii cu el? m-a întrebat Lee atunci când am rămas, 
în sfârșit, singuri, după terminarea carnavalului. 

Elevii din consiliu şi nu numai încă mai goleau cabinele și 
numărau banii. | 

— Adică, am crezut că ai trecut peste pasiunea ta pentru el. 

— Am trecut. Nu ştiu. E Noah. Înţelegi? 

— Nu chiar. În primul rând, e fratele meu. În al doilea rând, 
sunt băiat. 

— Presupun că ai dreptate. Dar înţelegi ce vreau să spun... 
Într-un fel, îl urăsc şi într-un fel, îmi place de el. 

— Păi, dacă nu eşti sigură, nu face nimic. Poate ar trebui să 
vorbeşti cu el sau ceva? 

Am ignorat ultima parte. 

— Oricum nu ştiu ce aș vrea să fac. Dacă aş ieși cu el, ceea 
ce, oricum, e puţin probabil, şi s-ar termina naşpa, ar fi posibil 
ca asta să ne afecteze prietenia. Nu vreau așa ceva. 

— Ce siropoasă eşti! 

— Tacă-ți fleanca! 

— Dar şi eu mă gândeam la fel... Cinci sute cincizeci, a 
murmurat el, punând pe masă teancul de bani. Dacă ați ieşi 
împreună şi după aia ar urma o despărțire naşpa, poate n-ai 
mai vrea să stai cu mine. Şi mi-ar fi dor de tine. 

— Şi mie mi-ar fi dor de tine. Niţel. 

— Mersi, a râs el, sarcastic, apoi am izbucnit amândoi în 
hohote. 

— O să fie aşa de aiurea să mă văd iar cu el. 

— Da. 

— Cum știi tu să mă consolezi, Lee! am spus eu, pe un ton 
ironic. 

L-am plesnit peste braţ. 

— N-ai putea să fii puţin mai înțelegător? 

A ridicat din umeri. 

— Nu cred că ar trebui să te cuplezi cu fratele meu. E ciu- 
dat. Şi cam scârbos. 

— Pentru tine. 

— Da. 

Am clătinat din cap. 

— Lee, aici sunt numai cinci sute patruzeci şi nouă de dolari. 

— Ei, la naiba! 

Mi-a întins iute o bancnotă de un dolar, iar eu am pus-o în 
teanc. Făcusem bine că mai numărasem și eu o dată. 

— Deci te duce taică-tău acasă? 

Am clătinat din cap. 

— A trebuit să-i care pe prietenii lui Brad la film după ce au 
plecat, aşa că nu a putut. Găsesc eu pe cineva. Dacă tu mă lași 
baltă ca să te duci cu iubita... 

— Nute las baltă! Ai zis că e OK! Te-am întrebat de la început! 

Am început să râd pe înfundate. 

— Stai cuminte, am glumit! 

Lee şi-a dat ochii peste cap. 

La final, am numărat şase sute paisprezece dolari. Cabina 
noastră adunase cei mai mulţi bani, ceea ce era destul de mişto. 
Asta probabil fiindcă noi nu trebuise să cumpărăm o groază 
de ursuleți gigantici, hotdogi sau brioşe, dar, în fine. Lee a plecat 
cu Rachel, iar eu am rămas să mai curăț mizeria cu Joel, care tot 
bombănea din cauza pariului pe care îl pierduse în fața lui Lee. 

— E vina ta, să ştii! Pe bune, îmi datorezi treizeci de dolari. 

— De ce? 

— Dacă nu intrai tu în cabina de giugiuleală, băieţii n-ar 
mai fi făcut coadă în speranţa unui sărut franțuzesc, a spus el, 
cu o față și un ton inocente. Așa că scoate treizeci de parai! 

Am chicotit și i-am dat un brânci. 

— N-o să se întâmple! Şi nu a fost vina mea. Sau cumva, 
Doamne fereşte, vrei şi tu să afli toate detaliile picante referi- 
toare la primul meu sărut? 

Îmi luasem un ton isteric de entuziasmat, iar Joel s-a prefa- 
cut oripilat. A râs şi m-a lovit şi el, cu şoldul. 

— OK, OK, ține-ţi banii! Scuteşte-mă, te rog! 

Cineva a tușit în spatele nostru şi ne-am întors amândoi ca 
să-l vedem pe Noah, cercetându-mă cu o sprânceană ridicată; 
privirea scurtă pe care i-a aruncat-o lui Joel i-a spus acestuia 
să-şi țină gura. Joel s-a întors şi a început să adune de pe jos 
nişte bețe de Ia vata de zahăr şi nişte ambalaje de hotdog. 

Rahat! Ce fac acum? 

Până la urmă, ce căuta aici? 

Noah mi-a făcut semn cu capul, iar Joel mi-a dat un brânci 
uşor, să mă duc cu el. I-am aruncat o privire neajutorată, dar el 
deja plecase spre ceilalți. 

M-am dus după Noah în parcare. Peste tot erau împrăştiate 
hârtii şi ambalaje, dar şi resturi de mâncare pe care pescărușii 
încă nu apucaseră să le înhaţe. 

— Lee mi-a spus că nu are cine să te ducă acasă, așa că am 
venit să te iau. 

De ce prietenul meu cel mai bun se purta câteodată aşa de 
băieţeşte? Bine, el probabil credea că îmi făcea o favoare. Dar 
pe bune? Chiar nu băgase în seamă minicriza pe care o făcu- 
sem mai devreme şi îi spusese lui Noah să mă ducă acasă? 

— Bine! 

Ce altceva puteam să spun? Încă nu pomenise nimic despre 
sărut. Asta era bine? Sau nu? 

— Stai, n-ai venit cu motocicleta, nu? 

— Nu! s-a amuzat el. Am luat maşina, dacă deteşti motorul 
aşa de tar 

— Slavă Domnului! am respirat uşurată. 

Pe neaşteptate, inima mea a început să se comporte ciudat, 
parcă sărea şi făcea tumbe. Probabil doar din cauza emoțiilor. 

Aproape că mi-aş fi dorit să fi venit cu motorul; aşa nu s-ar mai 
fi pus problema unor tăceri jenante între noi. 

M-a condus prin parcarea aproape goală și am urcat amân- 
doi în maşină. Tensiunea era de-a dreptul insuportabilă. Nu 
ştiam ce să spun şi nici cum să mă port. ÎI sărutasem. Și fusese 
un sărut destul de intens. Nici măcar unul la beţie. Ce-ar fi tre- 
buit să fac acum? 

— Te superi dacă trecem mai întâi pe la mine? m-a întrebat 
el. Tata a adus un joc video pentru Brad. Mi-a zis să ţi-l dau ție. 
— Da, sigur, am spus eu, dând din cap. Nicio problemă. 

— OK. 

După vreo două minute, m-a întrebat: 

— Cât aţi adunat până la urmă cu cabina? 

— Şase sute paisprezece dolari. 

A fluierat uşor. 

— Uau! 

— Ştiu, Am făcut chiar mai mult decât chioșcul de hotdog. 

A dat din cap şi s-a aşternut din nou tăcerea. Am dat puțin 
mai tare aparatul de radio, în speranţa că se va mai risipi tensi- 
unea. Nu a avut prea mare efect. 

Totul mi se părea aiurea. Încordat. 

M-am uitat la Noah cu coada ochiului. Dădea încet din cap, 
în ritmul muzicii, iar soarele bătea din partea lui dreaptă, fa- 
când să pară întunecată partea dinspre mine. 

Probabil că sărutul nu însemnase nimic pentru el, am încer- 
cat eu să-mi spun. Era un fustangiu, aşadar ce însemna pentru 
el un sărut? Era doar un sărut. Probabil că penibilul situaţiei şi 
tensiunea din aer erau doar în capul meu, fiindcă făceam atât 
de mare tapaj că fusese primul meu sărut. 

Deși... El îl transformase într-un sărut franțuzesc. Și la 
sfârşit părea la fel de ameţit ca mine. Dar poate că asta era din 

cauza faptului că sărutam groaznic, iar el nu a spus nimic ca să 
nu mă facă să mă simt penibil. 

Mintea mea alerga cu doi kilometri pe minut. Eram tulbu- 
rată, îngrijorată, voiam să-l sărut din nou... 

Nu. Asta nu se va întâmpla! Nu-l vei mai săruta iar pe Noah, 
Rochelle, pentru că Noah este Noah! E fratele mai mare al lui 
Lee. E nesimțitul care e responsabil pentru lipsa vieții tale amo- 
roase şi care ţi-a spus că te vede ca pe o soră. Adu-ţi aminte, ar 
trebui să fii supărată pe el fiindcă face atâta pe protectorul, fi- 
indcă e enervant și băgăcios. Nu ar trebui să te gândești că l-ai 
săruta. Eşti supărată pe el... nu? 

Chiar nu mă ajuta cu nimic să-mi spun toate astea. 

“Tot aş fi vrut să-l mai sărut. 

Mi s-a părut că drumul cu maşina a durat o veșnicie și nici 
nu ajunseserăm la jumătate. Am oftat. Am simţit că se uita la 
mine, dar eram prea ocupată cu durerile mele sufleteşti ca să-i 
acord atenție. 

Voiam să-l sărut din nou, să mă conving că nu fuseseră fo- 
curi de artificii, îmi spuneam. Dar nu puteam s-o fac. Eram 
gata să pun pariu că el mă vedea tot ca pe prietena fratelui 
său, tot ca pe fetiţa cu care crescuse... Dar atunci când căzu- 
serăm amândoi din pat, după petrecerea dată de el și de Lee? 
Eram convinsă că atunci fusese ceva, dar poate mă amăgeam 
singură. 

Şi probabil mă amăgisem singură şi atunci când intrase 
peste mine, iar eu eram doar în sutien şi mi se păruse că se uita 
la mine. 

Dar poate era ceva între noi și încă nu ne dădeam seama. 
Poate doar un sărut... Numai ca să mă conving că nu era așa. 
Sau poate să mă conving că era așa. Ar fi chiar atât de rău? 

Nu. Nu puteam să-l sărut iar. Nu aş fi putut s-o fac... 

Sau aș fi putut? 
Am oftat din nou și am intrat pe strada lui. Ce aveam să fac? 


În final, a oprit maşina în fața casei lui. 

— Intru şi eu să iau jocul pentru Brad, am spus. Mă duc pe 
jos de aici. 

Adevărul era că nu voiam să stau în mașină cu el mai mult 
decât era necesar. 

— Bine, cum vrei. 

Am coborât, am intrat după el în bucătărie şi am rămas 
lângă ușă, muşcându-mi buzele neliniştită, în timp ce el răsco- 
lea într-un teanc de hârtii de pe dulap. 

S-a întors cu un joc nou, Mario, şi mi l-a întins. Era la nici 
un metru de mine. Doar câţiva centimetri de aer ne separau. 

Înainte să-mi dau seama ce făceam, m-am ridicat pe vârfuri 
şi mi-am lipit buzele de buzele lui Noah. 

Mi-am dat seama cât de prosteşte mă purtam și am făcut un 
pas înapoi, cu obrajii în flăcări şi cu inima bubuind. 

Noah s-a uitat la mine, clipind, din câte de părea, din cauza 
șocului. S-a uitat fix la mine, cu o expresie indescifrabilă, 

— O, Doamne! m-am bâlbâit, simţindu-mă mai mult decât 
umilită. Îmi pare rău! A fost doar... adică am vrut doar... o, 
Doamne, am... 

Noah a facut un pas în faţă şi mi-a închis gura foarte efici- 
ent, strivindu-mi buzele cu buzele lui. Toată rezistența și în- 
cordarea din mine au dispărut într-o clipă (din cauza șocului 
sau din altă cauză, nu ştiu sigur). L-am prins cu mâinile de gât. 

Am uitat degrabă că mă facusem de râs și l-am sărutat. 
Mâinile lui erau pe spatele meu şi în păr şi mă strângeau atât 
de tare, încât aveam impresia că trupurile noastre erau lipite pe 
fiecare milimetru. 

Şi, ca să declar oficial, în mod sigur a fost un soi de foc de 
artificii. 

Cu mâinile pe şoldurile mele, Noah m-a ridicat pe dulapul 
din bucătărie, astfel încât picioarele mele erau de o parte şi de 
alta a trupului lui. A început să mă sărute pe gât, iar atunci mi 
s-a limpezit puţin mintea și mi-am dat seama ce făceam noi 
mai precis acolo. 

— Noah, nu... nu putem face asta, am spus eu cu respirația 
întretăiată şi tremurată. 

Ela oftat, s-a dat un pas înapoi şi şi-a trecut mâinile prin păr. 
Nu aveam idee la ce se gândea; expresia lui era impenetrabilă. 

Mi-a întâlnit din nou privirea și am avut impresia că ar vrea 
o explicaţie. 

— Nuvreau să... să fiu şi eu una dintre fetele cu care te culci 
şi pe care a doua zi nu le mai suni, am spus, împingându-mi 
bărbia în față. Nu vreau să risc să pierd prietenia cu Lee doar 
pentru asta. 

Noah s-a uitat lung la mine. 

— Asta crezi că fac, pe bune? 

— Xăă, păi... am îngăimat eu. Nu asta? 

A venit mai aproape, iar acum ne despărțeau doar vreo doi 
centimetri. Dacă aş fi putut să mă dau în spate, m-aş fi dat, dar 
încă mai eram pe dulap. 

— Hai să clarificăm un lucru! a spus el încet și ferm. Două 
lucruri. Primul: ai idee câte dintre fetele pe care le-am sărutat 
la o petrecere au pretins a doua zi că m-am culcat cu ele? Şi doi: 
indiferent ce-ar crede fetele alea, de fapt, ele nu vor să fiu prie- 
tenul lor. Ele așa spun, dar gândeşte-te! Cine şi-ar dori o relație 
serioasă cu un tip care are reputaţie de bătăuș sau de uşuratic? 

I-am cercetat fața şi mi-am dat seama imediat că vorbea 
serios. 

Noah putea să fie un nesimțit, da, dar mincinos nu prea era. 

Am înțeles ce voia să spună. Chiar dacă fetele nu voiau o 
relație de durată, nu le deranja să aibă o aventură cu un tip sexy, 
despre care se ştia că era violent. De multe ori, mi s-a părut 
cumva ciudat că unele fete povesteau că se culcaseră cu el, când 
el părea că dormise singur, dar Lee și cu mine nu am vrut nici- 
odată să-l întrebăm prea multe. 

— Înţelegi ce vreau să spun, nu? 

Am dat din cap. 

— Da. Dar... dar tu niciodată nu ai face rău unei fete. Nu 
eşti genul acela. 

— Nu, dar asta nu mi s-a părut să conteze prea mult. 

— Păi, stai puţin, ce vrei să spui? am zis eu, întinzând mâi- 
nile cu palmele în sus și simţindu-mă mai mult decât nedume- 
rită. Nu e vina ta că ești ușuratic? Sau că ai căpătat reputaţia asta? 

— Exact! 

— Şi? l-am îndemnat eu să continue. 

Şi-a muşcat buzele. Oare Noah Flynn părea să fie... nervos? 
Nu, probabil era doar imaginaţia mea. Singura dată când îl vă- 
zusem aşa fusese atunci când îl surprinsesem în boxerii cu Su- 
perman şi îl făcusem să roşească. 

— Vreau să spun doar, a continuat el rar, uitându-se mai 
degrabă la dulap decât la mine, că nu te-aș trata ca pe un nimic, 
aşa cum se pare că îţi imaginezi tu. 

— Tot nu înțeleg ce încerci să-mi spui, Noah. 

— Nici eu, a răspuns el, cu un hohot neașteptat de râs, şi 
şi-a trecut mâna peste faţă. Dar... 

S-a apropiat şi mai mult. Acum mai era un centimetru între 
noi, iar mâinile lui se odihneau pe coapsele mele. Am început 
să respir precipitat, iar inima îmi bătea tot mai tare. 

— Dar știu că vreau să te sărut din nou. 

O parte din mine ar fi vrut să spună nu şi să-l împingă cu 
fermitate. Nu aveam de gând să-mi risc prietenia cu Lee doar 
ca să-l mai sărut pe Noah. Pe urmă, nici nu puteam să mă gân- 
desc la noi doi ca la un cuplu. 

Ca să nu mai spun că nu eram deloc genul de fată care se să- 
rută cu oricine. Eram o romantică incurabilă. 

Sau, cel puţin, aşa crezusem. 

Dar când Noah a aplecat capul încet spre mine, dându-mi 
o groază de timp să îl resping, nu am facut-o. L-am lăsat să-şi 
lipească buzele de ale mele şi l-am sărutat pentru a treia oară 
în ziua aceea. Mă sărutam cu Noah Flynn, cu el, dintre toți 
băieţii! Nici măcar nu mă mai sărutasem cu altcineva. 

Noah mi-a strâns picioarele în jurul mijlocului lui, iar eu 
l-am luat de gât, jucându-mă cu părul de pe ceafa. Dintr-odată 
am simțit că nu mă puteam sătura de el — de gustul lui, de atin- 
gerea lui. Nu puteam să pricep cum de avea efectul ăsta asu- 
pra mea. 

M-a ridicat de pe dulap și m-a scos din bucătărie în braţe. 
Chiar nu eram convinsă că era o idee bună, dar când îi simțeam 
buzele pe buzele mele mi se încețoşa mintea şi nu mă mai pu- 
team concentra suficient. Abia când amândoi ne-am prăbuşit 
pe ceva moale şi elastic, o saltea, conștiința mea adormită a 
părut să se trezească. 

— Noah! am spus eu, încercând să mă retrag. 

Acum îmi dădeam seama încotro ne îndreptăm. 

— Noah... 

— Da? a murmurat el și a început să-mi sărute lobul urechii. 

Am simţit scântei în tot corpul şi o clipă am uitat ce voiam 
să spun. 

— Nu putem să... nu sunt... 

— Mmm? 

S-a retras doar cât să se uite în ochii mei. Eu tot nu-mi amin- 
team ce voiam să spun. El a părut că înțelegea însă, fiindcă a 
făcut ochii mari şi a spus: 

— A, nu, nu am vrut să... Ştii tu... nu aveam de gând să... 

— Nu pot să fac asta, m-am bâlbâit eu. 

M-am tras de sub el, m-am ridicat din pat şi m-am îndrep- 
tat spre uşa dormitorului, aranjându-mi maioul. Nu puteam 
să gândesc când eram aşa de aproape de el. Trebuia să plec de 
acolo, ca să pot gândi. 

O mână m-a prins de braţ şi m-a tras înapoi, iar o altă mână 
mi-a trecut pe deasupra capului şi a împins ușa. Noah se lipise 
de mine. Nu mai aveam spaţiu deloc; ușa era în spatele meu, cu 
mânerul înfipt în mine, iar Noah era în față. 

— Noah, am spus eu, ferm. Nu o să fac asta. N-o să fie nimic 
între noi fiindcă nu ne potrivim, pur şi simplu. Noi nu facem 
altceva decât să ne certăm. Îi sperii pe băieţi să nu se apropie 
de mine. Şi eu nu sunt vreo... jucărie pe care s-o foloseşti când 
ai tu chef. Ai înţeles? 

Noah a oftat încet şi i-am simţit respiraţia pe faţă. Şi acum 
mirosea a mentă şi a vată de zahăr. 

— Niciodată nu m-am gândit că eşti o jucărie, a mormăit 
el, uitându-se în ochii mei. 

— OK, Dar, spune-mi sincer, domnule Cuceritor, ai vrea să 
fii iubitul meu? 

El a oftat din nou și și-a lipit fruntea de fruntea mea. 

— Tu să-mi spui! 

Am scos un geamăt de frustrare. 

— Nu vrei să mă ajuţi deloc, Noah! Ne certăm şi eşti atât de 
nesimțit, ca să nu mai spun că eşti fratele lui Lee, dar... 

— Dar? 

Umilită cum mă simţeam, am izbucnit: 

— Eu una am simţit ceva când ne-am sărutat. Nu ştiu ce 
naiba să fac, dar n-am de gând să mă sărut cu tine dacă doar 
ne hârjonim şi atât. 

— Deci vrei să ştii adevărul, Elle? 

Noah începea să pară de-a dreptul frustrat şi mă privea în 
ochi. 

— Tu eşti singura fată care e ea însăşi când e lângă mine, iar 
mie îmi place asta. Faptul că nu mă vrei mă scoate din minți. Eşti 
singura fată care nu mi-a căzut la picioare și asta mă înnebuneşte. 
Nici nu m-am mai uitat la alta, din cauza ta, ştiai asta? Nu mă 
pot gândi decât la tine. 

Uau! 

OK. 

Deci nu că-mi mărturisea dragostea lui şi că mă iubea de ani 
de zile... dar, la naiba! Cine ar fi bănuit că eu, Rochelle Evans, 
fata care nu avea niciun strop de experiență în domeniul băieţi, 
putea fi fata care să îl scoată din minți pe Noah Flynn?! 

Eram şocată. 

— Şi de când simți asta? Doar de curiozitate. 

A ridicat din umeri. 

— De vreo două luni. 

Am dat din cap, încercând cu disperare să par calmă şi si- 
gură pe mine.. 

— Parcă ziceai că mă consideri sora ta mai mică. 

— Asta până ai crescut, a spus el simplu. Te-am făcut să 
roşeşti. 

— Dacă e aşa, atunci de ce mi-ai zis că-ți sunt ca o soră? 

Şi-a ferit privirea. 

— Tu nu mă vrei. Nu sunt genul de tip care să spună cuiva 
ce simte cu adevărat. Ştii asta. Ştii că discuţia asta e o tortură 
pentru mine? 

Am zâmbit puțin, după care am spus pe nerăsuflate. 

— Şi eu te doream, crede-mă! 

Arăta ca și cum ar fi câștigat un milion de dolari sau ceva. A 
aplecat capul şi mi-a atins ușor buzele cu buzele lui. 

— Vreau doar... vreau... să nu crezi că sunt interesat doar 
de un lucru, OK? Nu e așa. Ăsta e unul dintre lucrurile care îmi 
plac la tine. Ești dulce şi inocentă. Altfel. Ceva drăguţ. 

— Acum i se pare că sunt și drăguță? 

Am ridicat dintr-o sprânceană, iar el a zâmbit cu buzele pe 
buzele mele. 

— Şi eu care credeam că sunt doar prietena enervantă a fra- 
telui tău... 

— Bine, și asta. 

Am râs și l-am atins cu degetul pe piept. 

Apoi a spus din nou: 

— Nu sunt interesat de tine doar pentru chestia aia, OK? 

— Dacă ai fi, aş începe să mă îndoiesc de inteligența ta, am 
bombănit, făcându-l să râdă. 

Dar pe neaşteptate am simțit o căldură interioară. 

El mi-a pus un deget sub bărbie și mi-a ridicat capul. Ex- 
presia feței lui, încreţitura frunții... Arăta mai prudent ca 
niciodată. 

Nu voiam să mă gândesc la el ca la fratele lui Lee sau ca la 
nesimţitul care făcea uneori pe ultraprotectorul cu mine. Re- 
fuzam să las în mintea mea toate urmările oribile ale acestei 
situaţii; aveam timp mai târziu pentru asta. 

Acum era doar Noah. M-am aplecat spre el şi l-am sărutat. 

Și, evident, cu lipsa mea de experiență, mi-am ciocnit dinții 
de dinţii lui. Nici nu credeam că se poate face asta. Ei bine, am 
putut. 

— Scuze, am murmurat eu, mușcându-mi obrazul. 

Şi-a lipit buzele de gura mea. Am simţit în piept vibrația da- 
torată râsului lui înăbuşit. 

— Repetiţia e mama învățăturii. 

De data aceea nu ne-am mai ciocnit dinţii. 


Am rămas în pat sărutându-ne o veşnicie. Am vorbit puţin 
despre şcoală, despre facultatea la care voia să se ducă (se gân- 
dea să aleagă San Diego, fiindcă era mai aproape) şi ne-am şi 
contrazis puţin, dacă All Time Low sunt mai buni decât Linkin 
Park. (Noah era mare fan al noii muzici Linkin Park, iar mie 
nu-mi plăcea deloc.) Am descoperit că era plăcut să stau cu el 
şi când nu ne sărutam. Efectiv îmi plăcea compania lui, chiar 
şi când ne certam pe muzică. 

Dar nu vorbeam mai mult de câteva minute consecutiv, că 
el începea iar să mă sărute. Şi când făcea asta, uitam complet 
ce discutaserăm mai devreme; uitam că, de fapt, ar fi trebuit să 
plec de mult acasă. Eram uluită cum săruturile lui îmi umpleau 
stomacul cu fluturi sălbatici. 

Asta pentru că săruta atât de bine, mi-am spus. Vreau să 
spun, nu că am fi avut vreo „conexiune” sau ceva. Eram mult 
prea diferiţi pentru asta. Nu era nicio garanţie că el va mai vrea 
să fie cu mine peste o săptămână sau mai mult, când el nu avu- 
sese niciodată o relaţie pe termen lung. 

— Aşadar, a spus el după un timp, sprijinindu-şi capul în 
mână şi privindu-mă în ochi, ce facem noi aici? 

— Nu am de gând să mă culc cu tine, am răspuns eu, ferm. 

— Ți-am mai spus, a oftat el, atingându-mi genunchiul, nu 
doar asta mă interesează. 

Nu ar fi trebuit să-mi placă de el! Nu se putea să-mi placă! 
Eram prea diferiţi; era greşit. Ca să nu spun că n-aş fi putut da 
ochii cu Lee să-i spun că eram cu fratele lui. 

Dar... îmi plăcea să stau așa cu el. Îmi plăcea ce simțeam 
când îl sărutam; ce simțeam când mă lua în braţe; zâmbetul 
din ochii lui când ne certam pe formaţii. Era plăcut să stau aşa 
cu Noah. Ca şi cum ar fi fost firesc. 

Dar merita oare să-l fac să sufere pe Lee? Nu puteam să-i 
fac asta, nu? Deja îmi spusese clar că asta ar fi fost aiurea pen- 
tru el, că ne-ar fi putut afecta prietenia şi nu merita. Nu? 

— Nu... nu ştiu, am admis eu după un timp. Doar că... 
n-ar trebui să... iar Lee... 

— Înţeleg. 

Noah a tăcut o clipă. Degetul lui trasa cercuri pe genun- 
chiul meu, iar eu îi urmăream mișcarea, așteptând, 

A vorbit cumva poticnit. 

— Păi... poate nu trebuie să afle Lee. 

Am stat o clipă să pricep ce spunea, de fapt. 

— Adică să-l mint? 

— Poate doar să nu-i spui tot adevărul... 

A strâmbat puţin gura, ca şi cum se chinuia să vorbească. 

— Până când ne dăm seama ce trebuie să facem. 

Am clătinat din cap. Dacă Lee nu ştia, nu avea de ce să su- 
fere. Dacă relaţia mea cu Noah nu ar fi mers, atunci Lee n-ar 
mai fi trebuit să ştie nimic, iar lucrurile ar rămâne la fel. Dacă 
relaţia mea cu Noah ar fi mers, atunci aş fi trecut peste bariera 
asta şi i-aș fi spus lui Lee, când ar fi fost cazul. 

L-am auzit oftând şi m-am uitat la el. Mi-a zâmbit ironic. 

— "Ţi-am zis eu că fetele nu vor o relaţie cu un băiat despre 
care se ştie că dă cu pumnul. 

L-am împins uşor de braţ. 

— Nu e asta. Şi pe urmă, ştiu că nu ai lovi niciodată o fată. 
Nu eşti genul acela. 

Şi, înainte să mai gândesc, am spus: 

— OK! 

— OK? 

— Dar trebuie să-mi promiți că vei face totul, absolut totul, 
ca Lee să nu afle. 

Noah a dat din cap. 

— Normal că da. 

Apoi s-a ridicat puţin şi s-a aplecat să mă sărute pe nas. Am 
zâmbit şi mi-am mișcat capul în așa fel, încât să-l pot săruta 
pe buze. L-am simţit arcuindu-se şi, după ce m-am îndepărtat, 
am zărit gropiţa aia din obrazul stâng, care apărea doar când 
zâmbea. 

Peste umărul lui, am aruncat o privire la ceasul digital și am 
văzut ora, uitându-se urât la mine cu cifre roşii. Mi-am înăbuşit 
o exclamaţie de uimire; trebuia să fiu acasă, la cină, în douăzeci 
de minute. Unde se dusese toată după-amiaza? 

— Trebuie să plec! am spus eu, speriată. 

— Aaa... 

Dacă nu l-aş fi cunoscut mai bine, aş fi zis că era dezamăgit. 

— Vrei să te duc cu maşina? 

Am întors capul spre el, cu sprâncenele ridicate. 

— Pot să merg. Am picioare. Două, de fapt. 

A zâmbit. 

— Cum vrei tu! Încercam doar să fiu atent... 

— E OK. Serios! 

Voiam să-mi limpezesc puţin capul şi nu puteam s-o fac 
dacă Noah era cu mine. 

— Eşti dulce când faci aşa, i-am spus, arătând cu capul spre 
expresia lui. 

S-a strâmbat. 

— Nu spune că sunt dulce! Te rog! 

— Vai, ce dulce eşti! l-am tachinat eu, râzând. 

L-am împins uşor de umăr, gest pe care apoi l-a repetat şi el, 
dându-și ochii peste cap. 

M-am dus să-mi iau telefonul de pe comoda de lângă pat şi 
am scăpat o întrebare înainte să mă gândesc prea mult. 

— De ce nu-ţi place să ţi se spună Noah? 

— Noah nu e chiar cel mai tare nume din agendă. Nu poţi 
să-ţi închipui niște inşi alergând înspăimântați la auzul nume- 
lui Noah. Flynn e mai... 

— Potrivit pentru tine. 

— Exact. Deci de ce tu îmi spui numai Noah? 

— Fiindcă am crescut cu tine. Apoi ca să te enervez. Dar e 
şi oarecum sexy. 

Cuvintele mi-au ieşit din gură înainte să-mi dau seama ce 
spuneam. Am strâns buzele şi mi-am acoperit gura cu palma, 
simțind că-mi ardeau obrajii. Nu-mi venea să cred că spuse- 
sem aşa ceva! Adică, da, chiar mi se părea că Noah era un nume 
sexy — poate nu pentru alţi bărbaţi, dar pentru Noah Flynn, da. 
El îl făcea să fie sexy. Totuşi, nu-mi venea să cred că îi spuse- 
sem lui asta! i 

Ela zâmbit şi mi-a luat mâna de pe faţa, care sigur era roşie 
ca focul. 

— Ei, dacă zici tu aşa, parcă nu mi se mai pare chiar rău. 

Am râs, ruşinată, iar el m-a pupat pe buze, după care mi-a 
lăsat mâna. Trebuia să plec chiar în clipa aceea. Dacă ar fi venit 
cineva acasă, pe neaşteptate, în mod sigur i s-ar fi părut mai 
mult decât ciudat că eram acolo cu Noah. Nimeni n-ar fi putut 
să creadă că stăteam de vorbă, pur şi simplu. 

Am dat un ocol pe la bucătărie în drum spre ieşire, ca să-mi 
iau geanta şi jocul video pentru Brad. 

Când m-am întors și l-am văzut pe Noah rezemat de cadrul 
ușii, am tresărit. Nu făcuse niciun zgomot; habar n-aveam că 
era acolo. 

— Eşti liberă mâine? m-a întrebat el. 

— Nu cred... Am o groază de teme, așa că... 

Numai după ce am spus-o, m-am gândit că n-ar fi fost rău 
să par mai misterioasă, să-l întreb la ce se gândea mai exact, 
să-i spun că aş putea fi disponibilă sau nu. Dar am îndepărtat 
repede ideea asta - nu eram eu capabilă de așa ceva. 

— Naşpa! 

Am aşteptat să mai spună ceva, dar nu a mai scos niciun 
cuvânt. Mi-a răspuns, oferindu-mi zâmbetul lui inconfunda- 
bil şi s-a uitat la mine cu ochii strălucitori. Mă întrebam dacă 
asta însemna că ar fi vrut să ne întâlnim. Dar el nu a mai spus 
nimic. 

— Hmmm, am facut eu, încet. 

A zâmbit. 

— Găsesc eu o modalitate să te văd, nu-ţi face griji! 

I-am zâmbit şi eu. Într-o singură zi, trecusem de la o viaţă 
amoroasă zero la ceea ce puteam numi o relaţie ascunsă cu cel 
mai dorit băiat din școală, iar asta doar datorită cabinei aceleia 
de săruturi. 

— Pa! am şoptit şi am trecut pe lângă el, să mă duc la uşă. 

— Hei, stai așa! a spus el şi m-a tras înapoi de cureaua de la 
blugi. Vreau un sărut de rămas-bun! 

— Hmm, nu. 

Uau, probabil că era prima replică de flirt pe ziua aceea. 
Bravo mie! 

— Nu? 

A ridicat provocator din sprâncenele negre. 

S-a aplecat, oricum, să mă sărute, și eu eram gata să-i răs- 
pund la sărut, dar el s-a îndepărtat după ce mi-a atins doar 
uşor buzele. A făcut o față inocentă, la care eu mi-am dat ochii 
peste cap. 

— Pa, Shelly! a strigat în urma mea, pe un ton jucăuș. 
— Pa, Noah, i-am răspuns cu acelaşi ton şi am zâmbit în 
sinea mea. 


Am zâmbit tot drumul spre casă. 

În noaptea aceea, am stat în pat și m-am gândit la el. Nu 
aveam de unde să ştiu cât va dura povestea asta; întotdeauna 
crezusem că sunt mai degrabă genul de fată care dorește relații 
de durată, serioase. Din ce auzisem, cea mai lungă relație a lui 
Noah durase o săptămână. Nu aveam ce face, însă. Nu voiam 
să-i aduc suferință lui Lee, dar pentru Noah simțeam o atracție 
care nu era doar fizică... 

Nu că aș fi fost atât de tâmpită să mă îndrăgostesc de el. 

Nu. În niciun caz. 

Dacă exista ceva care putea să strice relația mea cu Lee, 
atunci asta era. Nu, nu se va întâmpla așa ceva! Nu se va putea 
întâmpla! Nu voi permite! 

Trebuia doar să încerc să rezolv problema cât mai bine. Iar 
dacă asta însemna să-i ascund lui Lee relația mea cu Noah, 
atunci asta aveam să fac. Nu voiam să renunţ la Noah; numai 
când mă gândeam la după-amiaza trecută simțeam o căldură 
interioară. 

Sunt aproape sigură că am adormit zâmbind. 

A VENIT şi ziua de luni. Mult prea devreme. Eram pregătită să 
le povestesc fetelor despre sărutul meu cu Noah, fiindcă ştiam 
că vor vrea să afle toate detaliile. Eram pregătită pentru toate 
privirile invidioase pe care urma să le primesc. Eram pregătită 
şi să resping toate supoziţiile lor că am fi împreună. 

Şi eu, şi Noah fuseserăm prea ocupați ca să ne putem întâlni 
cu o zi înainte, dar vorbiserăm prin mesaje. Încă mă simţeam 
ameţită și fericită amintindu-mi ultimul mesaj pe care mi-l tri- 
misese după ce îi spusesem că voiam să mă duc să mă culc: 
„Vise plăcute”. 

Nu era deloc în stilul lui Noah, dar tot îmi plăcuse. 

Am auzit maşina parcând în fața casei, așa că am coborât 
repede scările și am strigat un „la revedere” peste umăr. 

— Bună! i-am spus lui Lee și i-am zâmbit, urcându-mă în 
dreapta. 

— Bună! Ce eşti aşa de fericită? Credeam că o să-ţi fie groază 
de ziua de azi, după toată povestea aia cu cabina de săruturi. 

Am ridicat din umeri. 

— Nu ştiu. De ce n-aş putea să fiu binedispusă? 

— Păi, în primul rând, fiindcă e luni. În al doilea rând, nu 
eşti o persoană matinală. Crede-mă, știu asta! 

Am ridicat din umeri. 

— Nu te mai plânge! Sunt binedispusă şi gata! Hai s-o lăsăm 
așa cum a picat! 

Lee a râs. 

— Bine, atunci... 

Cum am ajuns la şcoală, abia am coborât din maşină și deja 
m-am trezit înconjurată de ţipete şi de întrebări. Aveam im- 
presia că toate fetele voiau să le descriu sărutul. 

— Lăsaţi-o puţin să respire, fetelor! l-am auzit pe Lee râzând 
de mama focului. 

— Vai, ce norocoasă eşti! Cât aş fi vrut să fiu eu acolo! Aș fi 
în stare să omor pe cineva ca să-l sărut pe Flynn. Nu-mi vine să 
cred că ai plecat, Karen! 

— Să ştii că nu te condamn. Probabil te-ai speriat când ţi-ai 
dat seama că trebuie să-l săruți pe Flynn! 

— Mi-aș fi dorit să fi fost eu în locul tău. 

— Nu pot să cred că ai apucat să-l săruți pe Flynn! 

— Totuşi nu e cam aiurea cu Lee? 

— Nu, m-am strâmbat eu. Sigur că nu e! Lee e prietenul 
meu cel mai bun. 

— Da, dar te-ai sărutat cu fratele lui. Şi am văzut eu, ăla 
n-a fost un mic sărut, a adăugat Candice, mișcând sugestiv din 
sprâncene. 

— Da, dar e Lee. 

— Ai mai vorbit cu Flynn de atunci? 

— Îţi place de el, Elle? 

Faith apăruse pe neaşteptate în fața mea. 

— Nu cumva ţi s-a pus pata pe el? 

— Eu abia dacă pot formula o propoziţie când sunt cu el, a 
comentat altă fată. 

— Nu eşti singura! 

— Elle e singura care poate vorbi cu el. 

— Nu-mi dau seama cum poți să te comporţi aşa normal 
cu el, a spus Georgia. 

Am ridicat din umeri. 

— Am crescut împreună cu el, fiindcă am fost mereu ală- 
turi de Lee. Şi, nu ştiu, Faith, am zis eu, întorcându-mă spre ea. 
E doar Noah. 

— Doar Noah? au ţipat ele, uimite. 

Mi-am muşcat obrazul. Chiar trebuia să mă gândesc mai 
bine ce aveam să spun înainte să-mi dau drumul așa. 

— Vorbim despre Flynn! Cum poţi să spui asta? 

— Uite, mă duc să vorbesc cu cineva. L-am sărutat pe Noah, 
da, a fost mişto. Dar acum n-am putea să mergem mai departe? 
M-am săturat să vorbesc despre asta. 

Mă enervasem, dar am încercat să traversez parcarea încet, 
ca să nu par prea furioasă. 

Când am ajuns, în sfârșit, la Lee și la ceilalți băieţi, am scos 
un suspin adânc de uşurare. 

— Cred c-a fost distractiv, a spus Lee, degajat. 

I-am tras un cot în coaste. 

— O, Doamne! Trebuie să ne povesteşti totul, dragă! O, 
Doamne! Nu pot să cred că l-a sărutat pe Flynn! O, Doamne! a 
făcut Cam, cu vocea piţigăiată. 

Toți băieţii au izbucnit în râs, iar eu mi-am dat ochii peste cap. 

— Nu începe și tu! Te rog, te implor! 

— Nu-ţi face griji, n-o să te întrebăm, mi-a spus Dixon. 
Dar, pe bune, voi nu sunteţi împreună? 

— Nu. 

A dat din cap. 

— Mişto! 

— De ce, eşti interesat? 

Mi-am fluturat pleoapele, ca și cum aş fi flirtat cu el. 


Cabina de săruturi 127 


— Poate, a spus el în glumă. 

Apoi a adăugat. 

— Nu, doar că... ştii tu, bârfele. 

— O să-i spun şi lui Noah când îl văd, am zis eu cu un aer 
serios, făcându-i pe toți să râdă, după care l-am îmbrâncit în 
joacă pe Dixon. Să ai o ambulanță pregătită! 

— Touché! 

— A, stai! a spus Warren deodată. Am uitat! Părinții mei nu 
sunt acasă vinerea viitoare, deci știți ce înseamnă asta, nu? 

— Petrecere! a tipat Lee şi s-a repezit la Warren să bată cuba. 
Mişto! 

— Nu vă apucaţi să spuneți la toată lumea. Nu vreau să iasă 
prea mare scandal. 

— OK, nicio problemă! au încuviinţat cu toții. 

— Te bagi, Elle? m-a întrebat Warren, văzând că nu am 
spus nimic. 

— Normal. Dar de data asta o să rămân la băuturi nealco- 
olice. Nu vreau să mai ajung iar în punctul de a face baie goală 
în piscină. 

— La naiba, Elle, mi-ai spulberat visele! a bombănit Cam- 
den şi a început să râdă. 

Lee s-a uitat la mine sceptic. 

— N-avea grijă, Shelly, o să stau cu ochii pe tine! 

— N-o să stai, o să fii prea ocupat să te giugiuleşti cu Ra- 
chel! a spus Oliver şi am izbucnit în râs. 

Apoi a sunat clopoţelul și toată lumea a intrat în şcoală. 


Eu şi Lee am primit de la director o menţiune specială pen- 
tru că am strâns atâţia bani cu cabina. Dar nu a fost singurul 
lucru pe care l-am primit. 

Am mai avut parte de o groază de fluierături şi comentarii 
referitoare la mine şi la Flynn. Chiar începea să mă irite treaba 

asta. Nu erau comentarii la fel de jignitoare ca acelea pe care 
le primisem după petrecerea lui Lee şi Noah, dar felul în care 
erau spuse mă enerva. 

Pe joi, agitația se mai potolise. Apăruseră alte zvonuri şi 
bârfe, așa că am trecut în planul al doilea. 

Nici că puteam fi mai fericită! 

Mă săturasem să vorbesc despre sărutul cu Flynn la carna- 
val. Mă săturasem să le aud pe fete spunându-mi cât de geloase 
erau. Mă săturasem ca băieţii să se uite altfel la mine pe hol, fi- 
indcă nu mai eram chiar aşa de inocentă. 

Şi după aia, ca să pună capac, m-am dus joi după-amiază la 
Lee, după cum stabiliserăm, ca să constat că nu era acasă. 

— Eu mă duc la magazin, mi-a spus mama lui. Dacă vrei să 
stai să-l aștepți, ești binevenită! 

— OK, să văd cât întârzie. Mulţumesc, June! 

— Pa, Elle! mi-a spus ea veselă înainte de a pleca. 

Am oftat şi i-am dat un mesaj lui Lee să-l întreb unde era. 

La Rachel. Scuze! Nu știam că vii. 

Clar, uitase că stabiliserăm să ne întâlnim. Nu era stilul lui. 

Nicio problemă, mă duc acasă. Am adăugat şi o feţişoară 
zâmbitoare, ca să vadă că nu eram supărată pe el, cu toate că 
eram un pic iritată. Lee nu mă lăsase niciodată baltă pentru 
vreo fată fără să-mi dea măcar un mesaj inainte. 

Înseamnă că o place foarte mult pe Rachel, mi-am spus. 

Mă îndreptam spre uşă, când am auzit o mișcare la etaj, așa 
că am ridicat capul. 

— Salut! a spus Noah. Lee nu e aici. 

— Mda, tocmai mi-a zis mama ta. S-a dus la magazin, apropo. 

— A, OK. 

Am stat legănându-mă pe călcâie în timp ce el cobora scă- 
rile cu ochii la mine. Nu știam dacă să plec sau nu... Nu voiam, 
acum că ştiam că Noah era acolo. 

Toată săptămâna, de câte ori îl zărisem pe hol, sau pe tere- 
nul de sport, ori când eram la masă, îmi aminteam de senzaţia 
pe care mi-o dădeau buzele lui şi ardeam de nerăbdare să-l 
sărut din nou. 

Purta o pereche de pantaloni de trening pătaţi de ulei şi un 
tricou alb. Nimic special. Deci cum naiba reuşea să arate ca un 
manechin? Nu era deloc de nasul meu. 

Începusem să mă conving că indiferent ce se petrecuse între 
mine şi Noah în weekend era doar un capitol încheiat din viaţa 
mea, iar el uitase deja de asta. Că trebuia să uit şi să merg mai 
departe. 

Apoi m-a sărutat. Luată prin surprindere, l-am lăsat să mă 
împingă lângă perete, după care am pus tot sufletul în sărutul 
meu. 

Din câte se părea, grijile şi îndoielile mele fuseseră de-a drep- 
tul nebuneşti. Când ne-am despărțit, în sfârşit, ca să respirăm, el 
a rămas atât de aproape, încât, atunci când unul dintre noi vor- 
bea, ni se atingeau buzele. 

El a spus încet: 

— Am aşteptat toată săptămâna să fac asta. 

Am simţit că mă cuprindea un fior de plăcere. Am încercat 
să nu roșesc şi să par calmă, ca să nu vadă cât de ușurată şi de 
fericită eram. 

Nu trebuia să mă atașez prea mult de el, mi-am spus eu; tre- 
buia să am grijă. De dragul lui Lee. 

Încercând să fac pe fata cochetă şi sigură care nu eram, i-am 
răspuns: 

— Îmi pare rău că te-am făcut să aștepți! 

A ridicat din umeri. 

— A meritat. 

Ei, asta nu avea cum să mă facă să nu roşesc. 

— Cam cât zici că avem la dispoziţie? m-a întrebat el. 

— Hmmm... o jumătate de oră, pe puţin, am spus cuo 
voce meditativă, în care se simţea râsul. 

Ochii lui albaștri au devenit şi mai strălucitori, dacă era po- 
sibil aşa ceva. M-a sărutat iar, repede, apoi m-a luat de mână și 
m-a tras după el sus. 

— Te duci la petrecerea lui Warren, săptămâna viitoare? 
m-a întrebat el pe neaşteptate. 

— Da, i-am răspuns. Tu? 

A dat din cap. 

— Numai să nu te îmbraci prea sumar, OK? 

— De ce? l-am întrebat eu, curioasă. 

Nu-mi spusese niciodată ceva de genul acesta înainte de 
alte petreceri. 

— Nici nu-ţi închipui cum au-putut să vorbească băieții 
săptămâna asta despre tine, a spus el furios și i-a tresărit un 
muşchi pe obraz. 

— Ba cred că da, am murmurat eu, fâră să mă gândesc. 

— Ce-ai auzit? a izbucnit el şi mai furios, dar furia lui nu 
era îndreptată împotriva mea. 

Am ridicat din umeri, străduindu-mă să nu-mi dau ochii 
peste cap. Chiar trebuia să-mi ţin gura, chiar trebuia. 

— Doar comentarii despre cabina de săruturi, atât. 

— De exemplu? m-a îndemnat el să continui. 

Îmi dădeam seama că se înfuriase. După atâţia ani, cunoş- 
team toate semnele: mușchiul acela din obraz, trosnetul degetelor, 
linia care se forma pe fruntea lui, chiar deasupra sprâncenelor, 
picioarele care luau poziţia de luptă. 

A început să-şi flexeze degetele, muşchiul din obraz tre- 
sărea... 

A, uite şi picioarele! 

— Spuneau doar tâmpenii, am oftat eu din toţi rărunchii, 
aruncându-mă pe pat. 

Nici măcar nu am putut să mă bucur de salteaua elastică, 
atât de încărcată era atmosfera. 

— Comentarii despre mine, că te-am sărutat, că dacă mai 
e valabilă oferta cu taxa de doi dolari... E în regulă, nu s-a în- 
tâmplat nimic, l-am asigurat eu în grabă. 

Noah clătina din cap. 

— Eşti sigură că nu a încercat nimeni ceva? Deloc? 

Am oftat. 

— Sigur! Linişteşte-te odată! 

— Vorbesc serios, Rochelle, a spus el, încruntându-se. 

Cum a reușit să-mi strice buna dispoziţie, mi-am spus eu 
cu amărăciune. 

— Dacă vine cineva la tine şi... 

— Sunt fată mare, pot să am grijă de mine. Nu trebuie să fii 
aşa de... de... obsedat de control, mereu! Calmează-te! 

— Nu sunt obsedat de control! 

— Ba da! l-am contrazis, ridicându-mă în fund ca să mă 
strâmb la el. O să mă îmbrac cum vreau eu la petrecerea de 
săptămâna viitoare. N-am nevoie să-mi spui tu cu cine să mă 
întâlnesc, sau cu ce să mă îmbrac, sau cu cine să vorbesc! 

— Nu vreau decât să nu păţești ceva! a ţipat el. 

— N-o să păţesc nimic! Nu toţi băieţii sunt aşa de nesimțiți 
ca... 

— Ca mine? a completat el. 

— Da! Da, ca tine! 

Stăteam deja în faţa lui şi încercam să-l privesc drept în 
ochi. Nu era tocmai simplu, dat fiind că el era mai înalt cu vreo 
zece centimetri decât mine, dar am făcut tot posibilul să mă 
uit urât la el. 

— Am impresia că nu pricepi cât de răi sunt unii dintre 
băieţii ăștia, a încercat el să mă convingă. Tu te comporţi ne 
mal, iar ei cred că flirtezi şi interpretează greșit. O să încerce 


Îi i i a 


132 BETH REEKLES 


facă ceva şi tu nici măcar n-o să știi că tu i-ai atras, dar exact 
aşa stau lucrurile! 

— Nu încerc să atrag pe nimeni! m-am răstit, indignată. 

— Exact despre asta vorbesc! Nu vrei să faci asta şi nu-ți dai 
seama c-o faci, dar când te porți aşa ca tine şi glumeşti cu ei, 
unii interpretează greşit; ei cred că flirtezi. Şi dacă nu ai grijă, 
o să suferi! 

— Foarte bine! Dar n-am nevoie să mă îndrumi tu la fie- 
care pas! 

L-am lovit cu palma în piept, el m-a prins de mână și apoi 
m-a sărutat. 

Sărutul acela a avut o dulceaţă deosebită, alimentată de o 
furie care s-a dizolvat uşor, uşor în pasiune. Era ciudat cum 
se schimbase situaţia, dintr-o ceartă înfierbântată se transfor- 
mase într-o repriză de săruturi înfierbântate. 

Mâinile lui Noah se înfipseseră în părul meu, ca să mă ţină 
cât mai aproape, în timp ce mă trăgea spre pat. Nu puteam să 
judec când mă săruta. Capul mi se învârtea şi pierdea orice 
gând raţional. 

Ne-am despărţit ca să respirăm şi am observat cum se uita 
la corpul meu, în timp ce eu încercam să mă adun. Eram îm- 
brăcată, dar niciodată nu mă simţisem mai ruşinată. 

M-a aşezat pe spate, ținându-mă tandru în braţe şi m-a să- 
rutat lung și delicat. 

— Eşti superbă, Elle! Ştiai? i 

Superbă. 

Nu sexy. Nu tare. Superbă. 

Una era să-mi spună asta Lee, când îmi cumpăram ceva şi îl 
întrebam cum arătam. Una era să-mi spună asta tata, ca acum 
câteva luni, când mă duceam la Balul Iernii. Dar cu totul alt- 
ceva era să aud așa ceva din gura lui Noah. 

I-am zâmbit și l-am sărutat. 

— Nuvreau să te controlez, a murmurat el, evitând să se uite 
în ochii mei; se juca în părul meu, înfăşurându-l pe degete. Doar 
că... mă scoate din minţi când îi aud pe băieţi vorbind aşa des- 
pre tine. Nu vreau să pățeşti ceva. Ţin... țin prea mult la tine. 

Eram convinsă că nu voise să spună că „ţine la mine” în sens 
romantic; crescuserăm împreună, normal că ţinea la mine. Dar 
inima mea tot s-a oprit niţel. 

I-am zâmbit. 

— Îmi pare bine să aud. 

— Chiar dacă sunt un mare nesimțit? 

Am izbucnit în râs. 

— Chiar dacă eşti un mare nesimțit. 

— Ca să nu mai spunem un nesimţit sexy, a zâmbit el. 

— Hmmm, discutabil. 

A ridicat dintr-o sprânceană şi, pe neaşteptate, m-a tras în 
aşa fel, încât m-am trezit prinsă sub el, cu mâinile deasupra 
capului. 

— Poate vrei să mai încerci o dată, mi-a spus el la ureche cu 
o voce ușor răgușită, sărutându-mă încet pe gât. 

Am început să mă foiesc, mă gâdila. 

— OK, am chicotit eu, poate ești puțin sexy... 

— Mai încearcă, Shelly, a spus el încet, pe un ton care se 
voia amenințător, dar îi simțeam amuzamentul din voce. 

A început să mă sărute mai jos pe gât, exact acolo unde mă 
gâdila cel mai tare, iar eu am început să râd şi să mă agit. 

— OK, OK, am spus eu cu vocea întretăiată, când am obo- 
sit. Eşti foarte, foarte sexy! 

— Ştiu. 

Şi-a lipit buzele de buzele mele şi mi-a dat drumul la mâini. 
Degetele mele s-au strâns în părul lui negru. 

Încă ne sărutam, indiferenți la tot ce era în jur, când afară 
s-a auzit trântindu-se portiera unei maşini. 

— Fir-ar! a exclamat Noah încet, iar eu m-am ridicat în coate. 

A sărit din pat şi s-a dus la fereastră. 

— Cine e? 

— Mama... Deja a venit de la magazin... 

S-a întrerupt, după ce a văzut cât era ceasul. 

'Trecuse aproape o oră de când plecase. De ce oare timpul 
zbura așa când eram împreună? 

— Mă duc s-o ajut la bagaje, a spus el. Strecoară-te pe uşa 
din spate! 

Am dat din cap. 

— OK. 

S-a oprit la uşă, cu o sclipire de râs în ochi. 

— Cee? 

— E destul de amuzantă chestia asta, cu strecuratul, a spus 
el. Nu crezi? 

— Noah! Am venit! a strigat June de jos. Mă ajuţi să iau astea 
din maşină? 

— Da, mamă, vin! a strigat el, apoi mi-a zâmbit, arătându-și 
gropiţa. Hai! Poţi să ieși pe acolo când ea e la maşină. 

M-am ascuns în capătul scărilor şi am așteptat până când 
Noah a ieşit din casă după maică-sa. Mi-a făcut semn din cap, 
iar eu am luat-o la fugă spre bucătărie, ca să mă furișez pe uşa 
din spate. Am așteptat până când am auzit că intrau în casă cu 
pungile, apoi m-am strecurat pe portiţa laterală în stradă. 

M-am trezit gândindu-mă că Noah avea dreptate. Furişatul 
ăsta avea ceva palpitant. 

Mă întrebam doar cât de mult va dura relaţia noastră. 

LA ORA ŞAPTE încă mă mai gândeam cu ce să mă îmbrac. 
Lee trebuia să ajungă în patruzeci şi cinci de minute. De două 
ore mă tot pregăteam şi mă schimbasem deja de vreo cincizeci 
de ori, cred. 

Săptămâna trecuse extrem de repede; deja venise petrece- 
rea lui Warren. 

Stăteam cu mâinile în şolduri în faţa şifonierului şi îmi stu- 
diam iar hainele, cu ochi critic. Ştii ceva, mi-am spus eu, în sti- 
lul ăsta, o să mă duc îmbrăcată doar cu lenjeria. 

Nu voiam să-mi pun rochie sau fustă, în mare parte fiindcă 
uitasem să mă epilez pe picioare, iar asta îmi limita considera- 
bil garderoba „de petrecere”. 

Mi-ar fi plăcut, de fapt, să port un maiou negru, simplu, cu 
spatele gol şi cu niște breteluţe încrucişate. Era cam la baza gâ- 
tului, aşa că nu se putea spune că era decoltat; nu-mi dădeam 
seama însă dacă ar fi potrivit ca ţinută de petrecere. 

Am oftat şi mi-am frecat clavicula (nu voiam să-mi stric ma- 
chiajul). Chiar mă interesa dacă eram sau nu îmbrăcată bine?! 

Ştiam de ce voiam să arăt bine, de fapt. 

Voiam să arăt bine pentru Noah. 

Dar era o prostie. La naiba! O să-mi pun maioul negru, iar 
dacă n-o să pară ţinută de petrecere, ce? 

Mi-am luat blugii. Erau bleu-deschis şi sfâşiaţi artistic pe 
picioare. Mi-am pus şi maioul şi m-am așezat la măsuța de to- 
aletă să-mi aranjez părul. Nu prea aveam chef de petrecere, aşa 
că l-am strâns într-o coadă, în vârful capului. 

M-am dat cu rimel; mai aveam doar câteva minute până 
când venea Lee. 

Apoi am primit un telefon. 

— Lee, care-i treaba? l-am întrebat eu, simțind imediat că 
s-a întâmplat ceva. 


Altfel de ce ar fi sunat? 
— Uite, ăăă... chiar îmi pare rău, dar te-ai supăra dacă... 
în fine... 


— Zi odată! l-am îndemnat. 

— Păi, Rachel m-a întrebat dacă nu pot s-o iau şi pe ea, fi- 
indcă prietena ei a lăsat-o baltă și... 

— Vrei să ştii dacă poţi să mă lași baltă pe mine ca să-ţi iei 
iubita, ca un prieten minunat ce eşti? i-am spus eu, sec, dar 
zâmbeam şi, probabil, el ştia asta. 

— De fapt, voiam doar să te întreb dacă nu te superi s-o 
luăm şi pe Rachel. Nu te-aş lăsa baltă! Trebuie să recunoşti! 

— Păi, o să-l rog pe tata să mă ducă, i-am spus eu. Te las 
singur cu Rachel. 

— Nu trebuie să faci asta, Shelly! Nu fi bleagă! 

— Nu, e în regulă, Lee, chiar nu mă deranjează! i-am spus 
eu, sincer. E OK! 

Până atunci, toate relaţiile lui se terminaseră pentru că eram 
prea apropiaţi, iar prietenelor lui nu le plăcea ca eu să fiu femeia 
numărul unu din viaţa lui. Nu voiam să-i stric şi relația cu Rachel. 

S-a gândit o clipă. 

— Păi, aş putea să-i spun lui Noah să te aducă. Încă nu a 
plecat. 

L-am auzit strigându-l pe frate-său, în timp ce eu îi ziceam: 

— Nu, Lee, nu-i spune... e OK, pe bune... 

M-am întrerupt, oftând. 

— Elle? Shelly, mai eşti acolo? Alo? 

— ce? 

Rămăsesem pe gânduri şi nici nu-l mai auzisem pe Lee. 

— Noah a spus că te duce el, nicio problemă. Ajunge la tine 
cam în douăzeci de minute. 

— D-d-dar..., am protestat eu încet, cu voce slabă. 

— Mersi, Elle! Îţi rămân dator. Ne vedem mai târziu! 

— Pa... 

Am oftat şi am lăsat telefonul să-mi cadă din mână pe pat, 
după care mi-am acoperit faţa cu palmele. 

M-am ridicat şi m-am privit în oglindă cu ochi critic. 

Mă machiasem simplu, cu excepția rujului roşu-închis. Blu- 
gii erau strâmți; tricoul îmi sublinia silueta şi îmi lăsa aproape 
tot spatele gol. Mă simțeam bine. Doar că Noah avea să gă- 
sească ceva nepotrivit la ţinuta mea, probabil. 

Însă nu asta mă îngrijora; mă îngrijorau mai mult bârfele care 
aveau să înceapă când colegii ne vor vedea venind împreună. 

Exact atunci s-a auzit soneria. Mi-am pus telefonul în bu- 
zunar şi, în timp ce coboram, l-am auzit pe tata strigându-mă. 

A deschis ușa și l-am văzut cum făcea ochii mari: 

— Noah? 

— Bună seara, Elle e gata? a întrebat Noah, șocant de politicos. 

— Xa... 

Tata s-a întors, gata să mă strige iar, şi m-a văzut. Părea 
nedumerit. 

— O clipă, Noah! 

M-a tras după el în bucătărie. 

— Ce caută aici? m-a întrebat el încet. 

— Lee s-a dus s-o ia pe iubita lui, iar Noah a venit să mă ia 
pe mine. 

— A, bine. În primul moment am crezut că aveți întâlnire. 

Am râs forțat. 

— Da, sigur! 

— Ai grijă, totuşi! Încă nu sunt sigur că pot avea încredere 
în băiatul ăsta, cu bătăile lui... şi cu motocicleta aia... 

— Da, ştiu, tati! Dar Noah e OK! Nu-ţi face griji! 

L-am sărutat scurt pe obraz. 

— Pa! 

— Fără alcool! a strigat el după mine. 

M-am întors la uşă şi am închis-o în urma mea. l-am zâm- 
bit lui Noah, încercând să par dezinvoltă. 

— Gata de plecare? 

El s-a uitat la mine din cap până în picioare, foarte încet. 
Nu am roşit, dar am oftat în sinea mea. Stai că începe! Mă în- 
trebam cât de tare se va înfuria. Expresia din ochii lui îmi ac- 
celera bătăile inimii. 

— Tu chiar nu asculţi nimic din ce-ţi spun eu, nu? 

— Nu. 

I-am zâmbit dezinvolt şi am pornit spre maşină. 

— Pe bune, Elle, chiar trebuie să te îmbraci aşa de... de... 

— Așa de cum, Noah? l-am întrebat aspru, dar, într-un fel, 
abia aşteptam să aud ce credea despre mine. 

— Păi, uită-te la tine! a izbucnit el cu furie, încleştându-și 
falcile. Nu poţi să-ţi pui ceva mai puţin... sexy? 

Nu m-am putut abţine să nu zâmbesc. Cine s-ar fi gândit 
că va veni o zi când Flynn îmi va spune mie că sunt sexy? Mă 
simțeam flatată, deși nu era la fel de plăcut ca atunci când îmi 
spusese că eram superbă. 

— Nu e amuzant! s-a stropşit el. 

— O, calmează-te! Puteam să mă îmbrac şi mai sumar. E 
doar o petrecere! Nu o să mă schimb, Noah! Dacă trebuie, mă 
duc acolo pe jos, dar n-ai ce-mi face. Dacă vrei să mă schimb, 
mă duc şi vin îmbrăcată cu cea mai scurtă fustă şi cu cea mai 
strâmtă bluză din dulap. 

Am făcut câteva pase de uitături urâte. 

Apoi a urcat în maşină, oftând, şi a trântit portiera. 

Am făcut la fel şi mi-am încrucişat braţele la piept. Dar 
eram oarecum bucuroasă că eu câștigasem disputa. 

Apoi el a spus: 

— Eşti foarte sexy când te înfurii. 

M-am uitat la el, ridicând dintr-o sprânceană. Făcea mişto 
de mine sau ce? 

El mi-a văzut privirea şi mi-a făcut cu ochiul. 

Mda, eram convinsă că făcea mişto de mine. 

— Ei, hai, a spus el. 

A pus mâna pe coapsa mea şi s-a aplecat spre mine, şoptind: 

— Ştii că n-o să poți rămâne supărată pe mine pentru tot- 
deauna, Shelly! 

— Stai să vezi! 

A râs şi s-a retras, apoi a ieşit de pe alee în stradă, spre casa 
lui Warren. 

— Tot nu pricep de ce te frământă aşa, deodată, cu ce mă 
îmbrac eu la petreceri, i-am spus. La celelalte petreceri la care 
am fost, eram îmbrăcată şi mai sumar decât acum... 

A ridicat din umeri. 

— Era altceva. Atunci băieţii nu aveau atâta tupeu şi nu în- 
drăzneau să se apropie de tine. Dar după ce puştiul ăla, Cody, 
te-a invitat în oraş, toţi au impresia că m-am dat la o parte şi că 
acum au şanse cu tine, Plus că micul nostru show de la carna- 
val a contribuit şi el cu ceva. 

Mi-am muşcat obrazul şi am simţit că roşesc. 
— În fine... 
El s-a mulţumit să mă strângă uşor de coapsă și să râdă. 


Am oprit în capătul străzii lui Warren, după colţ. 

Nimeni nu a observat că am venit împreună. 

Imediat m-au luat înăuntru niște fete care tot trăncăneau: 
cât de sexy arăta Jon Fletcher, ce pantofi de prost gust avea 
Hannah Davies sau cât de mult le plăcea melodia aia. 

După un timp, l-am văzut şi pe Lee pe afară, dar era foarte 
ocupat să se sărute cu Rachel. Am mai luat o gură de cola din 
cutie, simţindu-mă ameţită numai de atmosfera de acolo, după 
care am intrat iar în casă. 

M-am îndreptat spre sufragerie; toată mobila fusese scoasă 
pentru ca încăperea să fie transformată în ring de dans. Nu era 
nicio lumină aprinsă, în afară de vreo câteva becuri verzi şi al- 
bastre, care se aprindeau intermitent, ca un stroboscop. Era 
foarte mişto: culorile acelea îți dădeau impresia că te aflai în 
apă. Era așa ciudat! M-am dus să dansez, mișcându-mi şoldu- 
rile în ritmul muzicii, cu mâinile în aer. 

Cineva m-a luat de mijloc, să dansăm, şi m-am întors. Am 
clipit de câteva ori şi am văzut că era Patrick, un băiat din ulti- 
mul an, care făcea parte din echipa de fotbal. 

— Patrick! am exclamat eu, zâmbind. Nu te-am văzut până 
acum. 

El a râs şi s-a dezechilibrat, lovindu-se de un scaun. 

— Ups! Cum merge treaba, Elle? 

— Bine, da... 

— Mişto! Hei, vino cu mine! a spus el şi m-a luat de mână. 

— Unde să mergem? 

— Să luăm o gură de aer. E cam aglomerat aici. 

— OK! 

Aerul nopții părea chiar rece comparativ cu căldura din casă. 

— Băi, frate, ce frig e! am exclamat, frecându-mi brațele. 

— Vino aici! 

Patrick m-a îmbrățișat de la spate, iar căldura trupului lui 
m-a dezgheţat un pic. 

Am râs şi am clătinat din cap, dar până să mă dau la o parte 
şi să-i spun să stea liniștit, am simțit că mă săruta pe umăr. Am 

l rămas un moment acolo, şocată, iar creierul meu abia reușea 
să înțeleagă ce se întâmplase. Apoi m-a sărutat pe gât, puţin 
mai sus, ţinându-mă cu mâinile de mijloc. 

M-am întors la el, ca să-l împing, dar Patrick a crezut că 
voiam să stau cu fața la el și m-a ţinut de spate. Înainte să apuce 
să mă sărute, i-am împins fața într-o parte cu palma şi m-am 
eliberat din strânsoarea lui. Ar fi fost mai eficient să-i dau un 
genunchi între picioare, dar nu mi-a trecut prin minte. 

S-a împleticit după ce l-am împins (era băut, nu se ţinea prea 
bine pe picioare), dar altcineva a fost cel care l-a făcut să cadă 
grămadă pe iarbă, după care m-a strâns tare de braţ. 

— Frate, mereu strici distracţia! a bălmăjit Patrick și s-a 
chinuit să se ridice. Strici cheful tuturor, Flynn! Ce tot faci aşa 
pe durul? 

Probabil că era beat ca lumea, fiindcă era clar că îl provoca 
pe Noah, iar Patrick era un băiat destul de isteț şi n-ar fi facut 
asta niciodată dacă era treaz. 

A fost trântit înapoi, cu un pumn în burtă, și a căzut pe 
spate iar, cu un geamăt. 

— Altcineva? a întrebat Noah tare și clar, uitându-se la 
mulţimea pe care nici nu o văzusem când se formase în grădină. 

Băieţii au intrat repede în casă, mai ales dacă au văzut că bă- 
taia s-a terminat. 

— Hai! 

Mi-a smucit brațul şi m-a tras după el pe lângă casa lui Warren. 

— Au! Noah! am protestat eu. 

Avea picioarele mai lungi şi făcea paşii mai mari decât mine, 
aşa că mă chinuiam să mă ţin după el. 

— Noah! am încercat eu din nou. Mă doare! 

Asta a părut să-i atragă atenţia. A slăbit considerabil strânsoa- 
rea, după care m-a luat de mână și a continuat să mărșăluiască 
pe stradă cu mine. ] 

Am început să mă înfurii. Cine se credea? Abia era zece ju- 
mătate, Până la finalul petrecerii mai erau câteva ore bune. Nu 
voiam să mă duc acasă. Până la incidentul acela cu Patrick mă 
simţisem foarte bine. 

Dar cel mai mult mă deranja că trebuia să-i explic tatălui 
meu de ce plecasem atât de devreme. 

Când am ajuns la maşina lui Noah, el a descuiat porti- 
era, iar eu am rămas acolo, neclintită, cu braţele încrucișate la 
piept, privindu-l cu ochii mijiţi. 

Şi-a frecat ochii cu vârful degetelor. 

— Vrei să urci în maşină, te rog? 

— Nici nu mă gândesc! Nu plec cu tine nicăieri! Eşti vreun 
obsedat agresiv, cumva? Nu mă urc în maşina aia cu tine la 
volan după ce ai băut, oricât mi-ai spune tu că reziști la băutură. 

— Nu am băut nimic, Rochelle! Crezi că sunt tâmpit? Şi 
cum ai spus? Obsedat agresiv? 

Am ridicat din umeri. 

— În fine! Nu poţi să mă obligi să plec. Nu sunt obligată să 
vin cu tine nicăieri. Vreau să rămân aici. 

Am văzut în lumina slabă cum îşi încleșta fălcile. Pe fața lui 
Noah cădeau umbre care făceau ca furia abia stăpânită să aibă 
ceva puţin fioros. 

— Pleci chiar acum, înainte ca alt beţiv nenorocit să se mai 
ia de tine! 

Vorbea sacadat, cu încordare. 

Am continuat să mă uit urât la el. 

— Mă descurcam şi singură. N-a fost chiar aşa de nasol! 

A scos un sunet, ceva între o pufnitură și un hohot de râs 
batjocoritor, care m-a făcut să mă înfurii şi mai tare. 

— N-a fost chiar aşa de nasol? a repetat el, cu o sprânceană 
ridicată. Tu... 

— Tu exagerezi, m-am stropşit eu. Eşti, ca întotdeauna, un 
nesimţit enervant, obsedat de control, iar dacă îţi închipui că o 
să merg cu tine undeva, atunci... 

— Urcă naibii în mașină! a izbucnit el deodată, bătând cu 
palma în capotă. 

Izbitura aceea m-a făcut să tresar. Dar am scrâșnit din dinţi 
şi m-am ținut tare. 

— Te rog! a adăugat el în final. 

M-am urcat în maşină. 

După ce s-a urcat la volan, a oftat. 

— Mulţumesc! 

Am dat din cap. 

— Nu era cazul să urli aşa. 

După o secundă a spus: 

— Ştiu! Îmi cer scuze! 

Am stat acolo, îmbufnată, jucându-mă cu franjurii de la tă- 
ieturile blugilor. 

— Patrick nu mi-a făcut nimic, să ştii. 

— Ar fi făcut. 

— Am ieșit doar să luăm aer. E o crimă? 

— Asta ţi-a zis el? 

— Xăă, păi, da... m-am bâlbâit eu. 

Noah a oftat din greu şi şi-a sprijinit capul de volan, exas- 
perat, apoi s-a îndreptat și m-a privit în ochi. Părea mult mai 
calm, ba chiar avea un aer neajutorat. 

— Şi tu chiar ai crezut că vă duceţi afară să luaţi aer? 

— La început, da. 

— Elle, exact asta încercam să-ți spun... Eşti atât de naivă 
când e vorba de băieţi! 

— Şi a cui e vina? am ripostat, întorcându-mă în scaun ca 
să mă încrunt la el. Dacă nu ai fi fost atât de protector și i-ai fi 
lăsat naibii pe băieți să mă scoată la întâlniri, acum n-aş fi fost 
aşa de naivă, şi inocentă, şi drăguță! Eşti cel mai mare ipocrit 
din lume, Noah Flynn! 

Noah s-a uitat la mine o fracțiune de secundă, după care și-a 
lipit buzele de buzele mele. A fost un sărut scurt, însă, căci s-a 
retras imediat. 

— Ei, asta e una dintre metodele prin care poți să câştigi o 
dispută, a spus el, zâmbind. 

— Nu e corect! Ai trișat! Şi nu ai câștigat. 

— Nu serios? 

S-a uitat în oglinda retrovizoare și a pornit. Nu-mi plăcea 
cum conducea, la limita maximă de viteză. Nu mergea pur şi 
simplu, forţa maşina să meargă cât se putea de tare. 

— Da, serios! N-a fost corect! 

— Atunci dă-i bătaie, continuă discuţia, Elle! Eşti invitata 
mea. 

Am deschis gura, gata să încep iar, dar... m-am blocat. Ce 
spuneam? Sărutul lui mă amețea prea tare. Acum nu mai pu- 
team să-mi amintesc argumentele. 

A zâmbit triumfător. 

— Am câștigat! 

— Aşteaptă tu, Noah! am mormăit eu. O să-ţi plătesc pen- 
tru asta! Cu vârf şi îndesat! 

— Abia aştept. 

Mi-a prins privirea și mi-a facut cu ochiul. 

Am simțit că roşesc și am sperat că era prea întuneric ca să 
observe. 

Am mers vreo douăzeci de minute. Aveam geamul deschis, 
iar adierea rece a nopții îmi bătea pe față. Niciunul dintre noi 
nu vorbea, dar nu era o tăcere grea. 

Când a oprit maşina, mi-am scos centura şi am coborât. 
Am făcut ochii mari când am văzut că nu eram acasă la mine. 

— De ce am venit aici? l-am întrebat eu, întorcându-mă, şi 
l-am văzut coborând. 

A ridicat din umeri. 

— Petrecerea nu s-a terminat, Elle! 

Felul în care a spus asta m-a făcut iar să roşesc şi am încer- 
cat să-mi limpezesc mintea. 

— Dar... dar părinții tăi unde sunt? 

— Mâine au un seminar prin sud, aşa că s-au dus mai de- 
vreme, ca să nu plece dimineaţă. 

O clipă m-am gândit că ar trebui pur şi simplu să plec acasă 
pe jos, dar era cam frig. Şi întuneric. La ora aceea din noapte 
puteam să dau peste tot soiul de indivizi dubioşi. 

Cel puţin aşa îmi spuneam în timp ce îl urmam în casă. 

Dar în realitate? 

Pur şi simplu, voiam să mai stau cu Noah. 

Mai întâi m-am dus la bucătărie să-mi iau ceva de băut, fi- 
indcă simțeam că muream de sete. 

— Eşti OK? m-a întrebat el din uşă, după ce am lăsat jos 
paharul gol. 

Am dat din cap şi mi-am frecat obrajii. 

— N-o să vomiţi sau ceva? 

— Nu am băut nimic, de fapt. După ultima petrecere m-am 
gândit că ar fi bine să mă ţin departe de băutură o perioadă. 

— Ah... 

Dintr-odată, brațele lui m-au cuprins. M-a sărutat în creş- 
tetul capului. 

— OK, s-ar putea să nu fie nevoie să am grijă de tine chiar 
tot timpul. 

Am râs. 

— Într-un fel, îmi place să ai grijă de mine. Ce nu-mi place 
e când devii nesimțit. 

A chicotit și m-a sărutat din nou pe cap, jucându-se cu de- 
getele în coada mea. 

— Vrei să te duci acasă? m-a întrebat el. 

Am clătinat din cap aşa, cum stăteam rezemată de umărul 
lui, apoi m-am uitat la el. 

— Cred că aș vrea să mai rămân puţin. 

— Ai putea să te culci în camera de oaspeţi. Dacă nu vrei 
să te duci acasă. 

Am ridicat din umeri, nesigură. Depindea numai de cât de 
repede trecea timpul când eram cu el. 

Am început iar să ne sărutăm și am urcat scările înlănţuiţi. 
După ceva timp, eu îi scoteam tricoul și, până să apuc să am 
dubii, mi-a scos şi el maioul. 

M-a prins de mâini și m-a ţinut strâns, a întrerupt sărutul, 
dar nu s-a îndepărtat. Fruntea lui era lipită de a mea, nasul lui 
era lipit de nasul meu. Simţeam denivelările acelea în locul în 
care fusese rupt. M-am uitat în ochii lui de un albastru electric, 
atât de strălucitori în întuneric. 

— Rochelle, a spus el încet, nu trebuie s-o facem! Putem 
aştepta. Eu te aştept! 

Toate îndoielile pe care le aveam s-au spulberat fără urmă la 
aceste cuvinte. Nu îmi pusesem în plan să se întâmple, mai ales 
atât de repede: întotdeauna îmi imaginasem că se va întâmpla 
atunci când voi avea o relaţie serioasă cu un băiat pe care să-l 
iubesc. Dar mi se părea că totul era aşa de bine, de firesc, cu 
Noah, încât nu-mi mai păsa. 

Şi poate că nu aș fi mers până la capăt dacă el nu mi-ar fi 
spus, cu vocea aceea atât de blândă, că mă va aștepta. Dar asta 
a fost. Ştiam că ţinea cu adevărat la mine. 

Aşa că i-am răspuns, la fel de încet ca el: 

— Ştiu, dar vreau s-o fac. 

CÂND M-AM TREZIT, mirosul acela de citrice care îmi deve- 
nise din ce în ce mai familiar îmi gâdila nările, iar sunetul ciu- 
dat de liniştitor al ploii de primăvară ce bătea în geam se auzea 
înfundat, ca şi cum ar fi fost de vată. 

Suprafaţa dură și netedă de sub capul meu se ridica şi co- 
bora încet, iar braţele în care mă aflam erau calde şi mă făceau 
să mă simt în siguranță. Dacă ascultam cu atenţie, puteam să 
aud și bătăile înfundate ale inimii lui. 

Am clipit de câteva ori, somnoroasă, dar corpul meu nu 
voia deloc să se trezească. Era atât de bine şi de plăcut aici! 

Când am început să disting dezordinea din dormitorul lui 
Noah, pentru că lumina slabă a dimineţii începea să se insinu- 
eze prin perdea, m-am trezit imediat. 

Atunci mi-am dat seama perfect ce făcusem, iar pulsul mi-a 
luat-o la goană din cauza panicii. 

Mă culcasem cu fratele lui Lee. Cu Noah. 

Eram prea confuză ca să înţeleg cu adevărat ce simţeam 
despre asta. Singurul lucru de care eram sigură era că, dacă 
Lee afla cumva, avea să sufere enorm. Eram un om îngrozitor, 
absolut îngrozitor. 

Am încercat pe cât posibil să rămân nemişcată, ca să nu-l 
trezesc. Trebuia să-mi limpezesc mintea înainte ca el să... 

S-a mişcat sub mine, s-a întins, după care m-a luat iar în brațe. 

— "Neaţa, mi-a spus el degajat. 

— Ar... ar trebui să plec, m-am bâlbâit, dându-i braţele la o 
parte. Dacă Lee mă vede aici... 

— Nu cred că a venit acasă azi-noapte, de fapt, a spus el şi 
a căscat. 

Voiam să mă duc la geam să văd dacă maşina lui era afară. 
Dacă într-adevăr Lee era aici, atunci trebuia să fac în așa fel 
încât să nu mă vadă când plecam. Dar dacă nu era aici... 

— Ar trebui să o şterg, am spus eu din nou şi m-am ridi- 
cat din pat. 

Mi-am luat lenjeria şi m-am îmbrăcat repede, rușinată. 

Băi frate, ce a fost azi-noapte în capul meu? Să-i ascund pri- 
etenului meu cel mai bun nişte săruturi nu era mare chestie, 
dar asta? Cu siguranță îşi va da seama că s-a schimbat ceva. Și 
dacă o să afle... 

Nu mă gândisem deloc la Lee noaptea trecută. Ar fi trebuit. 
Nu mă gândisem decât la Noah; nici măcar o secundă nu îmi 
trecuse prin minte că ceea ce făceam era o trădare oribilă. 

— De ce te grăbeşti așa? m-a întrebat Noah, întinzându-se 
leneş. 

M-am uitat la el, în timp ce îmi puneam blugii. După ce dă- 
dusem cuvertura la o parte nu se deranjase să se acopere. 

— Păi... eu... trebuie... 

Noah s-a încruntat, puţin nedumerit, şi s-a tras spre mar- 
ginea patului, acolo unde mă aşezasem, încercând să-mi pun 
mai repede blugii pe mine. M-am certat singură că mă gră- 
beam așa; nu făceam decât să întârzii mai mult. 

— Elle? 

Mi-a dat părul peste umeri, dar nu m-am uitat la el. 

— Ce s-a întâmplat? 

— Ni... nimic! 

Fir-ar să fie, m-am bâlbâit! Dacă nu mă bâlbâiam, păream 
mai convingătoare. Am mai încercat o dată. 

— Nimic. 

— Elle... 

Mi-a atins umărul şi m-a întors puţin spre el ca să mă uit 
în ochii aceia uluitor de albaştri care mă priveau de sub părul 
negru ca pana corbului. 

— "Trebuie să plec, am repetat. 

Am vrut să mă ridic, dar el m-a tras înapoi. 

— Nu pleci înainte să-mi spui care e problema. De ce am o 
senzație neplăcută, ca şi cum ai regreta ce s-a întâmplat? 

Eram gata să-mi dau drumul și să-i spun adevărul, dar am 
reușit să mă abțin. 

— Nu... nu regret. 

— Haide, Shelly, îmi dau seama când minţi! 

A oftat. 

— Trebuia să ştiu că așa va fi. 

— Aşa, cum? l-am întrebat, intrând imediat în defensivă. 

— Aşa ca acum, a spus el, făcând un gest spre mine, ca și 
cum gestul acela ar fi explicat totul. Te porţi ciudat, ca şi cum 
ți-ar părea rău. Şi chiar îți pare rău: se vede asta pe faţa ta. 

A închis ochii o clipă. Părea aproape... trist. 

— Nu îmi pare rău... nu e că îmi pare rău, dar, pur şi sim- 
plu, sunt speriată. Să nu afle Lee. M-ar uri pentru asta. Vreau 
să spun, a fost... minunat, dar... 

M-am întrerupt şi mi-am muşcat obrazul, îmbujorată. 

— Îmi pare rău! 

— Ce? Dumnezeule, nu, nu îţi cere scuze! a spus el încet, 
dându-mi părul peste umăr. Am senzaţia că eu ar trebui să-mi 
cer scuze. Uite, ţi-am mai spus, nu am vrut de la tine doar sex 

şi nici acum nu vreau, dacă nu vrei şi tu. OK? Dar nu doresc 
să renunți la relaţia asta. Indiferent cum se cheamă relația asta. 

M-a sărutat pe tâmplă. Părea atât de... frământat. 

— Ştii că detest rahaturile emoţionale. Te rog, nu mă face 
să îndur torturile astea! 

În mod sigur, nu îmi părea rău pentru ce se întâmplase, iar 
dacă Lee nu afla, atunci nu avea de ce să sufere. Deci, pur şi 
simplu, trebuia să fac în așa fel încât să nu afle. 

Ar fi fost mai bine să pun punct acestei poveşti înainte să 
mă afund prea tare. Ar fi fost mai bine să mă retrag înainte să 
fac vreo prostie, cum ar fi să mă îndrăgostesc de el. Fiindcă nu 
începeam să mă îndrăgostesc de el. Normal că nu. În niciun 
caz. Şi nici nu aveam de gând s-o fac. 

Am dat din cap, ca şi cum aş fi încercat să mă asigur de 
acest lucru. 

Pur şi simplu, trebuia să am grijă să nu mă îndrăgostesc de 
el. Şi, oricât de stupid ar fi fost, nu aveam de gând să închei 
relaţia asta. Nu voiam s-o fac. 

Atunci m-am aplecat şi l-a sărutat delicat pe buze; simțeam 
furnicături în locul unde mâna lui îmi atingea pielea pe ceafă. 

— Chiar trebuie să plec, i-am spus eu. 

Nu neapărat pentru că voiam să plec de acolo, ci pentru că 
nu voiam ca Lee să bănuiască ceva când venea acasă, dar şi pen- 
tru că tata şi-ar fi făcut griji, întrebându-se pe unde umblam. 

Noah nu a mai încercat să mă oprească. Doar a dat din cap 
şi m-a sărutat iar. 

— OK. 

De data asta chiar am plecat. 


Am aflat pe urmă că Lee nu-și petrecuse noaptea la Rachel, 
așa cum crezusem iniţial; de fapt, dormise pe canapea, la Warren, 

fiindcă băuse şi nu putea veni acasă cu maşina. Dar nu am vor- 
bit cu el decât la telefon, pentru că îmi era teamă că o să vadă 
ceva schimbat la mine. Ştiam că, din punct de vedere fizic, nu 
arătam altfel după noaptea trecută, dar eram îngrijorată să nu 
vadă ceva schimbat în comportamentul meu. 

— E totul OK? 

Am tresărit. Vorbeam la telefon şi tot încercam să nu par 
prea agitată. 

— Adică, ştiu că a fost chestia aia cu Patrick și că Noah te-a | 
luat cu forța de acolo după aceea, dar... sigur eşti OK? 

— Da, am spus eu. 

Cel puţin la asta puteam răspunde sincer. 

— Da, sunt OK, Lee, pe bune. N-a fost mare chestie. 

Dar nu eram prea încântată să ajung la școală. Toate între- 
bările alea la care trebuia să răspund, fiindcă plecasem aşa de- 
vreme... Probabil aveau să mă întrebe de mine şi de Patrick, 
de mine şi de Noah... Puteam să scap destul de repede cu un 
răspuns inocent, dar nu îmi plăcea să mint. Mi-era groază de 
ce avea să urmeze. 

Însă nu din cauza asta eram trează luni la trei dimineaţa, fi- 
xând tavanul şi dorindu-mi să adorm. Nu, eram trează fiindcă 
nu mă gândeam decât la Noah. 

Aş fi vrut să-i spun totul lui Lee, dar nu puteam. Nu numai 
fiindcă m-ar fi detestat pentru că l-am mințit şi s-ar fi simţit 
groaznic să afle aşa ceva, dar şi pentru că ar fi fost aiurea să-i 
spun că mă culcasem cu fratele lui. 

În momente de felul acesta, îmi doream ca mama să fi fost 
lângă mine. Dar ea murise într-un accident de mașină când 
eu eram mai mică, iar Brad avea vreo trei ani. Am trecut prin 
toate acele etape importante - cum ar fi prima menstruație 
şi primul meu sutien - fără s-o am alături. Dar acum... În 


Cabina de săruturi 153 


fine, era mai greu să vorbesc despre asta cu tata, nu? Iar Lee 
ieşea din discuţie. 

Așa că trebuia să țin totul în mine şi să sper din tot sufletul 
că nu va afla nimeni. 

Am oftat şi mi-am trecut mâinile peste față. Mi se închideau 
ochii, dar nu puteam să adorm. Mintea mea era prea agitată. 

Idiotul de Noah! El era vinovat de toate astea, mi-am spus 
eu, dar pe buze îmi juca un zâmbet. 

Toate astea. 

LUNI DIMINEAȚĂ, nici măcar Lee nu a observat ceva schim- 
bat la mine - din fericire. Dar poate asta se întâmpla pentru că 
era prea prins în iubirea lui. Nici că i-aș fi putut fi mai recu- 
noscătoare când îl auzeam spunându-mi ce amuzantă, ce fru- 
moasă, ce drăgălașă, ce deşteaptă şi ce dulce era Rachel. 

Până am ajuns la şcoală, totul a fost super. 

— De ce ai plecat așa devreme de la Warren? a fost prima 
întrebare a lui Jaime. 

— Din cauza lui Flynn? Chiar te-a sărutat Patrick? El zice 
că nu, dar nu se ştie niciodată. Am auzit că Flynn s-a enervat 
rău de tot. 

— O, da, era furios! 

Olivia apăruse de nicăieri lângă Jaime. 

— Am văzut toată faza. Cum l-a bătut pe Patrick, tot. 

— Dar nu m-a sărutat, am spus eu. Patrick, vreau să zic. 

— Şi ce a făcut Flynn? 

— Am auzit că i-a rupt o coastă lui Patrick. 

Apăruse, tot din senin, şi Candice, făcându-mă să tresar. 
Frate, de unde ieşeau fetele astea? 

— Poftim? am exclamat eu. 

— Am întrebat ce a făcut Flynn, a repetat Jaime. 

M-am uitat cu gura căscată la Candice. 

— Vorbeşti serios? Patrick e bine? 

— Nu ştiu, a spus ea. El așa a spus, crede că e coasta ruptă 
şi nişte băieţi au confirmat povestea, după ce au fost la spital. 

— O, Doamne! am exclamat. 

Nu avea cum să-i rupă o coastă lui Patrick! Nu doar fiindcă 
Patrick era băut și voia să mă sărute. Așa ceva era de neconceput. 

— Hei! Hei! Pământul către Elle! 

Abia când Jaime a pocnit din degete chiar în nasul meu 
mi-am dat seama că ele încă mai vorbeau cu mine! 

— Ce? 

— Flynn te-a dus acasă sau ce? a întrebat Karen. 

Când apăruse și ea?! 

— Am văzut cum te târa după el. 

— Ah, faza aia! M-a dus acasă şi probabil că el s-a întors la 
petrecere. 

Speram să nu sune ca o minciună. 

Nu cred că mă pricep prea bine să mint; până să apară 
situaţia asta cu Noah, nu mai minţisem. 

— Nu, nu cred că s-a întors, a spus Olivia, gânditoare. Sunt 
sigură că nu s-a întors! 

— Ciudat! am spus, ridicând din umeri. Vin imediat, vreau 
să aflu ce s-a întâmplat cu Patrick. 

Am plecat înainte să mai poată deschide o altă discuţie. 

L-am apucat de braţ pe Joel, fiindcă a fost primul băiat pe 
care l-am văzut. 

— A, bună! a spus el, zâmbind. Ce s-a întâmplat sâmbătă? 
Am auzit că Flynn te-a dus acasă cu forța după faza cu Patrick. 

— Auzi, Patrick chiar are o coastă ruptă? am întrebat. 

— Ăăă... cineva zicea că s-ar putea, a spus el. Dar nu e la 
spital, vine la şcoală. 

— Înseamnă că Flynn i-a tras un pumn ca lumea. 

— Mă bucur că n-am fost eu ținta, a comentat amuzat Cam. 

— Cred și eu, a consimțit Joel. 

— Ştii cumva dacă a venit? l-am întrebat eu. 

— Cine, Flynn? Habar n-am. 

— Nu... nu... Patrick, l-am lămurit eu, poticnindu-mă în 
cuvinte de nerăbdare. 

A ridicat din umeri. 

— Nu l-am văzut. 

— OK, mersi. d 

— Stai puţin! a strigat Joel după mine. Unde te duci, Elle? 

— Să-l caut pe Noah, am spus eu, furioasă, suficient de tare 
ca să mă audă. 

M-am îndreptat repede spre locul în care Noah îşi lăsa de 
obicei maşina: în colţul îndepărtat al parcării, sub un copac 
mare. Şi, evident, am găsit indicii grăitoare că era acolo: fetele 
din primul an, care chicoteau și încercau să se ascundă în spa- 
tele maşinilor; alte fete care stăteau rezemate de mașinile lor și 
încercau să-i prindă privirea; plus fumul de țigară. 

M-am repezit spre puştii care se zăreau în apropiere. Erau 
vreo doi drogaţi la umbra unui copac și niște indivizi imenşi 
din echipa de wrestling. Noah avea o ţigară în gură şi stătea re- 
zemat de un sicomor înalt. Butona la telefon, cu un aer preo- 
cupat și plictisit în acelaşi timp. 

Întotdeauna mi-a fost greu să-mi dau seama care erau prie- 
tenii lui Noah. Putea să stea cu băieții din echipa de fotbal sau 
cu băieţi de la alte clase. Era cam nestatornic. Nu era singuratic 
sau izolat, dar nu era nici prieten cu toată lumea, aşa ca mine şi 
ca Lee. Probabil intimida prea mult. 

— Noah! am strigat eu, fără să iau în seamă uităturile urâte 
sau surprinse de la fetele care îl spionau și de la ceilalți puşti, 
care se întrebau ce naiba făceam. 

El a ridicat capul şi, când a văzut ce supărată eram, s-a dez- 
lipit încet de copac. 

— Eşti incredibil! i-am strigat eu. 

El s-a apropiat de mine, aruncând din mers ţigara și stri- 
vind-o cu bocancii negri pe care îi purta de obicei. Şi-a vârât 
telefonul în buzunarul de la spate. 

— Ce? a facut el pe inocentul. 

L-am îmbrâncit în piept cât am putut de tare, la fiecare 
cuvânt: 

— I-ai rupt coasta! 

— Ce tot vorbeşti? 

Îmbrâncelile mele nu au avut niciun efect asupra trupului 
lui plin de mușchi, dar puteam să jur că asupra nervilor lui, da. 
Ca atunci când te bâzâie o muscă la cap. 

— Patrick! Toată lumea spune că i-ai rupt o coastă! A tre- 
buit să se ducă la spital! 

Noah a rânjit prosteşte. Nici măcar n-a ridicat o sprân- 
ceană, nici măcar n-a părut că se simțea măcar puţin vinovat. 
Doar a zâmbit. 

— Da, am auzit. 

— Ar putea să te dea în judecată, am șuierat eu. 

— Da, dar ştim amândoi că nu o va face. 

— Nici măcar n-a făcut ceva! Şi nu e cazul să te arăţi aşa de 
fericit! am țipat eu şi l-am îmbrâncit iar. I-ai rupt o coastă! Fără 
niciun motiv! 

— Pe naiba! s-a răstit şi el. Individul era grămadă pe tine. 
Toată lumea a văzut că încercai să scapi de el! 

— Era beat! 

— Ce mă interesează pe mine că era beat, drogat sau, pur și 
simplu, sonat? mi-a strigat Noah. Eu încerc să am grijă de tine, 
Rochelle, iar individul a primit ce a meritat. 

— O coastă ruptă? Probabil nu va mai putea juca fotbal câ- 
teva săptămâni! 

— Atunci nu trebuia să se lege de tine, a spus Noah, ferm. 
Dacă are o coastă ruptă, nu-i problema mea, nu mă priveşte! 
Până la urmă, ce-ţi pasă de el? 

— L-ai bătut pentru un motiv atât de stupid! Tu... Bolnav 
de violență ce eşti! 

L-am lovit în piept cu pumnii, iar Noah m-a prins strâns de 
încheieturi. M-am uitat urât la el și am încercat să mă eliberez, 
dar n-am putut: mă ţinea prea strâns. 

Cu ţipetele noastre adunasem o ceată de gură-cască. 

Cineva m-a tras ușor de umăr. 

— Hai, Shelly, a spus încet Lee. Calmează-te! Calmaţi-vă 
amândoi! 

Noah a dat ochii peste cap. 

— Să mă calmez? am zbierat eu la Lee. Fratele tău a luat la 
bătaie pe cineva care a facut o greşeală la băutură și i-a rupt o 
coastă! Cum e posibil să nu vezi nimic rău în asta? 

— N-am spus că nu este nimic rău în asta, a continuat el, 
liniștit. Dar calmează-te odată! 

Am strâns din falci, dar mi-am dat seama că Lee avea drep- 
tate, ca de obicei. Mi-am smuls mâinile din încleştarea lui Noah, 
iar, de data asta, mi-a dat drumul. Am continuat să mă uit urât 
la el. 

— Nu-mi vine să cred ce-ai făcut! i-am spus eu. 

Noah s-a mulțumit să ridice din umeri. 

— Uneori te urăsc, ştii asta, nu? 

— Da, ştiu, a spus el, având în ochi o altfel de strălucire, 
care mi-a făcut inima să bată mai puternic. 

Nu! Nu-i da voie să-ți facă asta! Fii în continuare supărată pe 
el! Eşti supărată pe el, Rochelle, ai uitat? A bătut pe cineva fără 

motiv. Să nu cumva să nu mai fii supărată pe el doar fiindcă s-a 
uitat așa la tine şi tu vrei să-l săruți! 

Înainte să clachez și să fac vreo prostie, l-am apucat de braț 
pe Lee şi m-am îndepărtat în grabă. Nici măcar n-a fost nevoie 
să-mi fac loc prin mulțime. Colegii se dădeau la o parte ca să 
trec, apoi se adunau iar, ca să bârfească. 

— Am crezut că o să-l omori, mi-a spus Lee, stăpânindu-și 
cu greu râsul. 

N — Nu chiar, am mormăit eu. Ah, uneori mă înfurie așa de 
tare! Adică, pe bune, nu era cazul să-i rupă o coastă lui Patrick! 

— Uite, ştiu că așa se spune, dar tu ar trebui să ştii mai bine 
ca oricine că e posibil să fie o exagerare. Poate că nu e chiar atât 
de rău. Şi, pe urmă, vorbim de Noah! Doar ştii cum e el. Nu 
înţeleg de ce te-ai înfuriat așa. 

— Nu pot să fac nimic fără să stea el cu ochii pe mine! Şi să 
nu începi iar că sunt eu prea drăguță sau alte rahaturi. Începe 
să mă enerveze că toată lumea vrea să aibă grijă de mine. 

Bine, poate că atunci, la petrecere, chiar aveam nevoie de 
ajutorul lui Noah. Şi îi eram recunoscătoare că fusese acolo și 
îl oprise pe Patrick. Dar felul în care se purtase mă deranja, ca 
şi cum era convins că o să fac ce zicea el. 

Lee a oftat, înfrânt, dar mi-a zâmbit când a ridicat mâinile 
în sus, în semn de capitulare. 

— Uite, știu că eşti supărată pe el, dar nu-ţi vărsa nervii pe 
mine. Și înţeleg ce vrei să spui. O să încerc să stau de vorbă cu 
el, ce zici? Să-i spun să nu se mai bage. 

Nu ştiu de ce reacționasem aşa de exagerat cu Noah. Cred 
că din cauza faptului că eram stresată că Lee ar putea afla ce fă- 
cusem după petrecere. 

— Mă îndoiesc că o să aibă efect. 

— Eu ştiu sigur că nu va avea. 

— Dar mersi că te-ai oferit! 

— Nicio problemă! Deci, ţi-ai făcut tema la engleză sau nu? 
Fiindcă eu nu am apucat să fac şi încheierea şi m-am blocat. 

Am zâmbit. Lee se pricepea cu adevărat să mă facă să mă 
simt mai bine. Îl iubeam pe prietenul meu, îl iubeam din tot 
sufletul, iar optimismul lui era atât de contagios, încât nu pu- 
team rămâne supărată prea mult timp. 

Era exact opusul fratelui său, evident. Al acelui frate tâm- 
pit şi sexy. 


Poţi să mă consideri laşă, dar, în pauza de masă, m-am as- 
cuns în bibliotecă. Nu puteam să mai suport alte întrebări, de 
ce fusesem atât de furioasă pe Flynn, cum de putusem să-i vor- 
besc aşa... Chiar îmi trecuse prin cap să plec acasă şi să chiu- 
lesc de la orele de după-amiază, mi-era silă de toată lumea, dar, 
până la urmă, am rămas. 

Lee mi-a ţinut companie, evident, însă, la un moment dat, 
tot a trebuit să plece. 

Eram aproape sigură că o să dau peste Noah - sau, mai rău, 
peste vreuna dintre fete — în drum spre clasă. Nu s-a întâmplat 
însă. Karma mea făcuse brusc o întoarcere la o sută optzeci de 
grade, probabil. 

Când s-a sunat de plecare - stătusem tot timpul cu ochii pe 
minutar la ora de chimie -, am fost fericită la culme. Nu voiam 
decât să plec de acolo. 

Dar Lee avusese biologie, aşa că a trebuit să-l aştept în faţa 
şcolii, rezemată de mașina lui. 

— Bună, Elle! 

M-am întors și am ridicat capul din telefon, fiindcă jucam 
Solitaire. Am zâmbit, dar mi s-a părut că am avut un zâmbet 
cam forțat. 

— Patrick! Bună! Ce-ți face... ăăă, coasta? 

El a schițat un zâmbet. 

— Ei, nu e aşa de grav pe cât spune lumea. E doar o vână- 
taie, dar mama m-a trimis la doctor fiindcă devenise parano- 
ică, să nu fie rupt ceva, atâta tot. 

Spusese astea destul de liniștit, așa că am simţit cum mi se 
ridica o greutate de pe umeri. 

— A, cebine! Adică, nu, nu e bine... dar... adică toată lumea 
zicea că ai coasta ruptă și... Îmi pare foarte rău, Patrick, sincer! 
E numai vina mea! Nu am vrut să pățești ceva sau... 

— Nu, e vina mea! a spus el repede. Am venit să-mi cer 
scuze. Nu te-am văzut la prânz. 

— Nu trebuie să-ţi ceri scuze, am insistat eu. 

— Ba da, trebuie, şi îmi cer scuze! Nu trebuia să fac ce am 
făcut, iar berea aia nu mă scuză cu nimic. 

— Serios, e OK, i-am spus eu, cu înflăcărare. Îmi pare rău 
că Noah a fost așa de... 

— Da, bine, nu-ţi face griji! Flynn a fost Flynn. Nu ai nicio 
vină, Elle, așa că nu-ţi mai face griji. 

Mi-a zâmbit. I-am zâmbit și eu. 

Am auzit cum cineva îşi dregea vocea, ne-am întors amân- 
doi și l-am văzut pe Noah, furios. 

Nu l-am băgat în seamă şi m-am întors la Patrick, care făcea 
tot posibilul să nu pară că voia s-o ia la goană. 

— Ei, sper să-ţi treacă repede! 

— Mulţumesc, Elle! Şi, pe bune, chiar îmi pare rău! 

— Nu te mai gândi! La revedere! 

— Pa! a spus el, din mers. 

I-am aruncat lui Noah o privire urâtă şi m-am întors la So- 
litaire. Simţeam că încă era acolo, cu ochii pe mine. 

— Ce voia? m-a întrebat el după un timp. 

— Să-şi ceară scuze. 

— Ce, şi cu asta, basta? Voia doar să-şi ceară scuze? 

Am lăsat jocul şi mi-am vârât telefonul în buzunarul de la 
pantaloni, după care m-am uitat urât la Noah. 

— Da, cu toate că tu trebuia să-i ceri lui scuze, fiindcă l-ai 
bătut! A trebuit să se ducă la spital din cauza ta! 

M-am gândit să-l fac să se simtă vinovat, așa că nu am mai 
spus că a mers la medic fiindcă mama lui devenise paranoică. 

— Nu începe iar... 

Făcuse vreo doi paşi spre mine şi acum se întorsese puţin, 
trecându-şi mâna prin păr. 

— Ce să încep, Noah? 

— Eşti foarte sexy când te înfurii pe mine, să ştii, a comen- 
tat el cu voce răguşită. 

Pe moment, mintea mea s-a golit şi mi s-a tăiat respiraţia. 
De ce avea efectul ăsta asupra mea? 

— Taci, Noah! Pleacă! 

Până la urmă, unde era Lee? Nu ar fi trebuit să întârzie atât 
de mult... 

M-am uitat în jur. Majoritatea colegilor deja plecaseră, iar 
puţinii care mai rămăseseră se uitau curioşi la mine şi la Noah. 
Până la urmă, l-am văzut pe Lee: era cu Rachel lângă mașina ei, 
stăteau de vorbă şi arătau simpatici și îndrăgostiţi. 

Fir-ar! Aş fi vrut să se grăbească. 

— Poţi să vii acasă și cu mine, să ştii, a spus Noah, degajat. 

Am refuzat să-i răspund. 

— Elle? 

Până la urmă, m-am uitat la el, iar când am facut-o, zâmbea 
victorios, crezând că a câştigat. 

— Vrei să vii cu mine sau nu? m-a întrebat el. Lee o să stea 
acolo un secol, amândoi ştim asta. Oferta mea e valabilă trei- 
zeci de secunde. Timpul trece. 

Chiar voiam să ajung mai repede acasă. Până s-ar îndura 
Lee să vină, probabil mi s-ar fi descărcat telefonul şi aş fi murit 
de plictiseală... 

— Tic-tac, a glumit Noah. 

— Cu motorul sau cu maşina? 

— Cu motorul. 

— Nu! 

A râs. 

— Ştii că nu ţi-a displăcut chiar așa de mult, Shelly. Şi ai o 
scuză să te ţii de mine. 

— Xăă, nu! 

Atunci fața lui a avut o expresie ciudată, ca şi cum era nedu- 
merit; ca şi cum era iritat de reacția mea. Sincer, nu-mi plăcuse 
deloc experienţa cu motocicleta lui şi nu mă grăbeam deloc s-o 
repet, decât dacă nu ar fi fost o situaţie deosebită. De exemplu, 
dacă aş fi fost urmărită de o hoardă de maimuţe-ninja, iar mo- 
torul lui Noah ar fi fost singura scăpare. 

Apoi a oftat şi mi-a atins uşor obrazul, făcându-mă să mă 
uit la el. 

— Hai, Elle! Nu mai fi supărată pe mine! 

Nu se mai referea la Patrick acum, mi-am dat eu seama. 

— Nu sunt supărată pe tine! Mă rog... Sunt, fiindcă l-ai 
bătut pe Patrick. Dar în afară de asta, nu sunt supărată, ştii tu, 
pentru toată chestia aia... ăăă, de alaltăseară. 

— Ei, nu! M-ai evitat toată ziua şi acum te porți ciudat. 

— Nu mă port ciudat. 

— Ba da! Nici nu te cerți cu mine, cum faci de obicei, şi nici 
nu eşti veselă, ca de obicei. Eşti supărată! 

Am oftat. 

— Nu sunt supărată... doar că... 

— Ce? 

O, Doamne, nu spune nimic! Inventează ceva! Orice, numai 
adevărul, nu! 

Şi, ca de obicei, gura mea părea să acționeze independent 
de creier. 

— Îmi fac griji să nu afle Lee și... n-aş vrea să mă uiţi acum 
că... ştii tu. Am făcut-o. 

O, Doamne, Dumnezeule! Am zis „am făcut-o”. 

Bravo, Elle! Eşti complet şi iremediabil tâmpită! 

Noah nu a părut să observe ceva, totuşi, a răspuns, pur şi 
simplu: 

— Elle, am crezut că am terminat cu tortura asta ieri-di- 
mineaţă. i-am spus că nu te-am vrut doar pentru sex. 

Vedeam pe faţa lui că era sincer. Ochii larg deschişi erau ru- 
gători. Nici urmă de zâmbet nu i se vedea pe chip. 

Am dat din cap. 

— Bine! 

A oftat încet, uşurat. 

— Deci... vii cu mine? Te las direct acasă la tine, dacă vrei. 

Zâmbetul îi revenise, fiindcă ştia că nu o să rezist tentaţiei 
de a-l săruta iar. Şi eram tentată, apoi mi-am amintit că era cu 
motocicleta. 

— Noah, în niciun caz n-o să mă mai urc pe chestia aia! 

El a ridicat braţele, în semn de capitulare. 

— OK, OK... tu pierzi... 

Atunci m-am încruntat. 

— Tot sunt supărată pe tine că era gata să-i rupi coasta lui 
Patrick. E foarte rău, fiindcă ţi-ai pierdut cumpătul și te-ai pur- 
tat prosteşte, am adăugat eu, înainte să spună ceva. 

A oftat. 

— Ştiu. 

M-am uitat în ochii lui şi singurul răspuns pe care am putut 
să i-l ofer a fost să dau din cap. El mi-a zâmbit ușor, cu aerul că 

şi-ar cere iertare, și asta îl făcea adorabil, dar eu mi-am păstrat 
o expresie neutră. 

— Îmi pare rău! 

Am dat iar din cap. 

— Cred că ar trebui să pleci. 

— Îhi! 

Nu părea să fie de acord cu mine. 

— La revedere, Noah! am spus eu cu voce calmă. 

A mai stat o clipă, după care s-a îndepărtat, şi pot să jur că 
l-am auzit râzând încetişor. 

În fine, putea să iasă şi mai rău. 

Auzeam undeva în capul meu o vocişoară care îmi spunea 
că n-aş fi fost acum în încurcătura asta dacă n-am fi facut ne- 
norocita aia cabină de săruturi. 

ÎN FINE, s-a terminat săptămâna de școală. Nu îl prea mai vă- 
zusem pe Noah, dacă nu puneam la socoteală situaţiile când 
trecuserăm unul pe lângă altul la prânz sau pe hol, în drum 
spre clasă, sau data aceea când îl zărisem atunci când mă duse- 
sem la Lee în vizită. 

Era vineri seara. Soarele tocmai apunea, colorând cerul în roz 
şi roşu, înainte de a deveni negru și înstelat. Idilic, de-a dreptul! 

Băieţii plonjau în piscină, lansându-şi provocări: cine face 
mai mulţi stropi, cine face cea mai tare scamatorie și toate 
chestiile stupide care le trec, de obicei, prin minte. Eu stăteam 
întinsă pe şezlong cu Rachel și cu prietena lui Cam, Lisa, care 
era în clasă cu mine. Fetele ar fi vrut să meargă la cumpărături, 
dar eu eram mulţumită să stau așa acolo, cu ochii închiși, rela- 
xată, dând din când în când din picior în ritmul melodiei care 
se auzea din boxele de lângă piscină. 

Mi se părea destul de cald ca să mă simt bine în costum de 
baie. Nu era chiar vreme de plajă, mai ales la ora nouă seara, 
dar era plăcut. 

— Hei, fetelor, nu veniţi şi voi? 

Am deschis leneş ochii să mă uit la Oliver, care şi-a scuturat 
părul ud de apă, agățându-se de marginea piscinei. 

— Poate, peste un minut, am spus eu. 

— Hmm, poate, a spus Lisa. Nu ştiu... 

— Mda, nu prea vreau să-mi ud părul, a recunoscut şi Ra- 
chel cu un zâmbet timid. 

Oliver şi-a dat ochii peste cap, dar a zâmbit. 

— Chiar nu-i rece? l-a întrebat Lisa, bănuitoare. 

— Convinge-te singură! a invitat-o Warren, apărând din 
apă lângă Oliver. 

— Nu, mersi, a râs Rachel. E foarte bine aşa! 

Warren s-a uitat la mine, întrebător. 

— Nu intri, Elle? 

— Poate..., am răspuns eu lenevoasă și am închis din nou 
ochii. 

— Elle, ce e cu tine şi cu Flynn? Adică, pe bune, m-a între- 
bat Rachel încet. 

Am simțit șezlongul scârțâind uşor când s-a aplecat şi Lisa 
spre mine. 

Am ridicat din umeri. 

— Nimic. 

— Dar te porţi aşa de... Nu știu... E ciudat... Te porţi aşa 
de normal când e el prin preajmă. 

— Da, dar asta nu e o surpriză, am precizat eu. Am crescut 
împreună cu Lee, iar Noah a fost întotdeauna prin preajmă. 
De-asta nici nu-i spun Flynn. Dar şi pentru că îl calcă pe nervi 
că nu-i spun Noah. 

Am auzit-o pe Lisa râzând încet şi am zâmbit. Rachel a 
continuat: 

— E aşa de protector cu tine, încât m-am gândit că ar putea 
să fie ceva... ştii tu... 

Am clătinat încet din cap. 

— Nu, Pur și simplu, așa e el. Nu e nicio chestie. 

Nu era tocmai o minciună... 

— E posibil, a spus Rachel. 

— Eu cred că v-ar sta foarte bine împreună, a comentat 
Lisa. Sunteţi atât de diferiţi, aţi fi perechea perfectă, nu crezi? 

Nu m-am putut abţine și am pufnit, sceptică. 

— Dar ne certăm permanent! Dacă am ajunge să fim îm- 
preună, nu că vom ajunge, Doamne, iartă-mă, nu, ne-am omori 
unul pe altul! 

Amândouă au izbucnit în râs, după care au început să vor- 
bească despre un film nou. Le-am lăsat să pălăvrăgească, mult 
prea adormită şi mulţumită ca să mă întrerup din visare. 

După câteva momente de liniște, m-am simţit apucată de 
gleznă. Apoi de celălalt picior, după care de mâini. Dispăruse 
şi şezlongul de sub mine, totul în numai o secundă. 

Am deschis brusc ochii şi i-am văzut pe Lee, Dixon, Warren și 
Joel, toți râzând cu gura până la urechi de expresia mea îngrozită. 

Am început să țip la ei, în timp ce mă duceau pe sus. 

— Daţi-mi drumul! Lăsaţi-mă jos! 

Ei continuau să râdă. 

— Asta nu se poate, Shelly! a spus Lee. 

— Lăsaţi-mă jos! O să mă scăpaţi! Lăsaţi-mă jos! 

— Dacă zici tu, a spus Joel, cu un zâmbet viclean. 

Băieţii au început să mă legene, o dată, de două ori... 

Am ţipat și am început să râd, neputincioasă. 

— Nu! 

Prea târziu! Deja mă lansaseră. 

Am aterizat în mijlocul piscinei, stârnind un val imens de 
apă, şi i-am auzit pe toţi râzând când m-am dus la fund. Mai 
mult am simţit, decât am auzit, cum băieţii au sărit după mine. 

Apa era gheaţă! Am ieşit la suprafață să iau aer, cu părul 
lipit de faţă şi de gât. Îmi clănțăneau un pic dinţii. 

— Nu pot să vă sufâr! am izbucnit eu, dar râdeam. 

Au râs şi ei şi m-am uitat la fete, care se amuzau de mama 
focului. 

— N-o să vă mai distraţi așa de tare când o să vă arunce și 
pe voi, le-am spus eu, iar ele au început să râdă și mai tare. 

Am înotat până la scară ca să ies. 

— Nu! Abia ai intrat, nu poţi să ieşi aşa repede! a protes- 
tat Warren și a sărit spre mine, încercând să mă îndepărteze 
de scară. 

Am rânjit şi am încercat să ies, dar era ca şi cum aș fi mers 
prin nisipuri mişcătoare: îl simţeam pe Warren cum mă trăgea 
iar înapoi. 

— Ce-i cu ţipetele astea? 

M-am săltat pe scară exact când Warren a pus mâna pe 
mine să mă tragă. Sutienul meu a rămas în mâna lui şi toată 
lumea a amuţit, în timp ce Noah se uita la mine cu o figură 
dezaprobatoare. 

Mi-am acoperit cât am putut de repede pieptul cu braţele, 
simţindu-mi obrajii în flăcări. 

O, Doamne! 

Cât de umilitor era asta! 

Obrajii îmi ardeau, chiar dacă restul corpului tremura de 
frig. 

Apoi am auzit pe cineva izbucnind în râs. Lee. Cunoşteam 
foarte bine râsul acela. Și după ce a spart el tăcerea aceea aiu- 
rea, penibilă, au început și ceilalți să râdă. 

— Warren, te urăsc în mod oficial! i-am spus, întorcându-mă 
să mă uit la el urât, după ce m-am asigurat că sunt bine acoperită. 

El a zâmbit, stânjenit, apoi a spus: 

— Scuze, nu am vrut să te prind de el... n-am avut intenţia 
să ţi-l scot. 

— Eşti un idiot! i-am spus în glumă. 

— Îl vrei înapoi sau... Vreau să zic, nu-mi pare rău dacă 
nu-l mai vrei, a glumit el, iar eu am râs sarcastic. 

— Nu mai am o pereche de mâini cu care să-l iau, i-am 
spus cât se poate de sec. 

— A, da. 

A rânjit prosteşte iar şi a aruncat sutienul spre mine; acesta 
a căzut pe jos, cu un plesnet. Oliver a înotat până la Warren, 
care nici nu îl văzuse, l-a tras sub apă şi l-a ținut acolo câteva 
secunde înainte să-l lase să ia aer. 

Am râs și eu, ca toată lumea. 

— Ți l-am aranjat eu! mi-a spus Oliver cu mândrie, ridi- 
când degetul mare în sus. 

— Stai să pun eu mâna pe el, atunci chiar o să-i pară rău! 
am amenințat, dar încă mai râdeam aşa de tare, încât nimeni 
nu mă putea lua în serios. 

— Stai să pună Flynn mâna pe el, mai degrabă! l-am auzit 
pe Dixon mormăind și, când m-am întors, l-am văzut pe Noah 
uitându-se la noi încruntat. 

Am oftat. Acum începe... 

— Nu! i-am spus eu șuierat, trecând pe lângă el în drum 
spre casă. 

Din fericire, părinţii lui Lee se duseseră să ia masa la resta- 
urant, fiindcă el ne invitase pe toţi acolo, şi încă nu se întor- 
seseră. Dacă ar fi fost acasă, ar fi fost mult prea jenant să mă 
duc să caut un tricou de-ale lui Lee cu mâinile strânse la piept. 
Aveam şi eu haine la piscină, evident, dar nu aveam mâinile li- 
bere să le iau. 

Am răscolit prin sertarele lui Lee până am găsit un tricou de 
la un concert la care fuseserăm acum vreo doi ani şi mi l-am 
pus cu chiu, cu vai pe corpul ud. Nici măcar n-am auzit că a 
urcat cineva. 

Noah se rezema de cadrul uşii, cu brațele încrucişate și cu 
o expresie care îmi făcea să-mi transpire uşor palmele. Expre- 
sia era, de fapt, neutră, dar umbra aceea din ochii lui albaştri 
mă neliniştea. 

— Ce, ai reuşit să-i rupi o coastă și lui Warren? m-am răstit 
eu, ascunzându-mi nervozitatea prin iritare. 

— Nu, a spus el, încruntându-se. 

— A, atunci, ce? Un picior? Sau un braţ, eventual? 

A făcut vreo doi paşi spre mine. 

— Nu. Cred că a înţeles mesajul să se potolească doar din 
privirea pe care i-am aruncat-o, a spus el cu aroganță. L-am 
făcut să-i tremure chiloţii. 

— Cum?... Nu i-ai spus tu nimic lui Warren? Nu i-ai făcut 
nimic? O, Doamne, cred că am intrat într-un univers paralel... 

A râs sarcastic. 

— Nua fost nevoie să fac nimic. A înţeles mesajul de la bun 
început. 

Am clătinat încet din cap, încă şocată. 

— Pe urmă, până şi eu mi-am dat seama că a fost un acci- 
dent, a mormăit el, nemulțumit. 

— Nimeni n-a văzut nimic. 

— În afară de mine. 

— Bine, da, dar... vreau să spun, ai... ştii ce vreau să spun. 

A râs de obrajii mei roşii şi de zăpăceala mea. 

— Oricum, tu eşti cel care poartă boxeri cu Superman. 

Îi vedeam marginea de sus a boxerilor iţindu-se din blugi. 
Mi-am amintit cum roşise când îl văzusem cu ei. 

— În fine, a spus el ca să încheie discuţia, dar nu m-a pri- 
vit în ochi. 

Am zâmbit triumfător, fiindcă mi-am dat seama că l-am 
făcut să se simtă jenat. 

Când am ieşit din cameră, trecând pe lângă el, i-am spus cu 
dezinvoltură: 

— Imaginează-ţi ce s-ar spune dacă s-ar afla că durul Flynn 
poartă boxeri cu Superman... 

— N-o să îndrăzneşti! 

M-am uitat la el peste umăr, cu un zâmbet inocent, şi mi-am 
muşcat buzele, ca și cum i-aș fi zis să mă pună la încercare. 

Când a încercat să mă înhaţe, am scos o exclamaţie înăbușită 
de surpriză şi am fugit în camera cea mai apropiată, care s-a în- 
tâmplat să fie chiar camera lui. 

Încă nu știam dacă să spun mulțumesc sau să mă plâng de 
ghinion, dar acum eram captivă în camera lui, iar el a închis 
ușa şi mi-a zâmbit. 

M-am dat un pas înapoi, dar la fiecare pas al meu, făcea şi 
el un pas spre mine. 

Când am ajuns cu spatele la perete şi nu am mai avut unde 
să mă duc, Noah a profitat de situaţie și s-a lipit de mine; 
respiraţia lui fierbinte îmi gâdila faţa. 

— Uneori, Elle, a şoptit el, atingându-mi buzele ușor, ești 
mult prea irezistibilă. 

M-a străbătut un mic fior. 

El şi-a trecut buzele cu delicateţe peste obrazul meu, acce- 
lerându-mi pulsul la cote demenţiale și tăindu-mi respiraţia. 
Când nu am mai putut suporta amăgirile lui, i-am prins obra- 
jii în mâini şi l-am sărutat. De data asta nu mi-am mai ciocnit 
dinţii de ai lui. Aveam o groază de experiență. 

El s-a retras când am rămas fără aer, am deschis ochii foarte 
încet şi i-am întâlnit privirea. Noah mi-a dat încet la o parte o 
şuviţă de păr ud şi a întârziat tandru cu palma pe obrazul meu. 

— Eşti superbă, Elle, ştiai? a spus el încet, mângâindu-mi 
obrazul cu degetul. 

Am văzut că zâmbea când m-am îmbujorat. Era aşa de ciu- 
dat! Fetele îmi spuseseră de vreo câteva ori că eram drăguță, 
băieţii mă mai tachinaseră, spunând că eram sexy, dar când 
spunea asta Noah, inima mea făcea niște salturi aiurea. 

— Îmi place să te fac să roșești. 

Îi simţeam râsul în voce. 

— Termină! am murmurat eu, împingându-l ușor. 

— Ar trebui să te întorci, a murmurat el, înainte să ajungă 
să se întrebe de ce durează aşa mult. 

— Sau înainte ca Lee să-şi închipuie că ne-am omorât unii 
pe alții. 

Noah a chicotit. 

— Da, mai degrabă așa. 

Dar nu s-a îndepărtat. Aș fi putut să plec, dacă voiam, dar 
amândoi am rămas exact în același loc, iar degetul lui îmi mân- 
gâia în continuare obrazul. Privirea mea a alunecat pe linia 
pomeţilor lui, pe obraz, pe denivelările nasului, pe genele lui 
lungi, pe pistruii aproape invizibili de pe nas ~ micile detalii pe 
care, de fapt, nu le observasem niciodată. 

— Noah... 

— Da? 

— Chiar trebuie să plec. 

Spusesem asta cu șovăială - vocea îmi trăda adevăratele sen- 
timente -, dar el a oftat şi a facut un pas înapoi, lăsând mâna 
jos. Atmosfera era atât de încărcată, încât mă sufoca. Nu-mi 
doream decât să rămân aici, cu Noah, dar ştiam că nu se putea, 
aşa că m-am întors și m-am dus spre scări. 

Aveam furnicături în obraz, acolo unde mă atinsese el; încă 
mai simțeam gustul buzelor lui. A trebuit să mă opresc o clipă 
ca să-mi compun o expresie neutră, să nu-şi dea nimeni seama 
că s-a întâmplat ceva. Cel mai greu îmi era să zâmbesc natural. 

— Flynn părea destul d? enervat, a spus Rachel încet, după 
ce am ajuns la ea. Ce a zis? 

— Nu l-am văzut, am minţit eu; mă detestam că puteam 
s-o mint atât de ușor. 

— Să vezi ce față a facut Warren, a spus Lisa, râzând. 

A luat telefonul, a apăsat câteva taste şi mi l-a întins. Pe 
ecran era faţa lui Warren, alb ca varul, cu ochii scoşi din orbite 
şi cu gura căscată prosteşte. 

Am râs. 

— O, Doamne, e fantastic! 

Şi asta a fost tot. 

Am oftat în sinea mea, uşurată. Nimeni nu părea să suspec- 
teze că fusesem împreună cu Noah. 

Eram ferm hotărâtă să resping orice gând la el și să mă 
bucur, alături de prietenii mei, de restul serii. 

CU ŞCOALA şi cu tonele de teme pe care le-am avut, urmă- 
toarele două săptămâni au trecut fără să-mi dau seama. Dacă 
nu eram cu Lee, mă furișam pe undeva cu Noah. Am fost la un 
film şi, de câteva ori, am putut să ne întâlnim, când tata era la 
serviciu şi Brad nu era acasă sau când nu era nimeni la el. 

Cred că amândoi am fost surprinşi să aflăm că puteam să 
stăm și de vorbă, nu doar să ne sărutăm. După ce am fost la 
film, am rămas în maşina lui cel puţin o jumătate de oră, discu- 
tând. Ne-am distrat cu jocuri video sau am stat, pur și simplu, 
la televizor şi a fost... în fine, a fost frumos. 

Nu că nu ne mai certam sau nu ne mai contraziceam în le- 
gătură cu aproape orice, inclusiv cu programele de la televizor. 

Încă îmi mai plăcea emoția pe care mi-o dădea furişatul 
acesta. Dar nu îmi plăcea deloc sentimentul de vinovăţie care 
o însoțea, că îi mințeam pe cel mai bun prieten al meu, pe tata 
şi pe toată lumea... 

Într-o seară ploioasă de duminică, stăteam pe o băncuţă din 
garaj, iar Noah meşterea la capcana aia pe două roţi pe care o 
numea motor. Uşa era puţin crăpată, dar nu atât de mult, încât 
să ne vadă cineva. 

— Nu pot să cred, i-am spus, că, în opinia ta, al doilea Trans- 
formers a fost mai bun. N-are cum să-l bată pe primul, jur. 

— Ei, hai, maşinile alea gemene? Au fost mortale! 

M-am strâmbat. 

— Dar primul a fost... mişto de tot! 

— Al doilea e mai mişto, Elle, ascultă-mă ce-ţi spun! Hei, 
îmi dai și mie cheia aia? 

— Unde e? 

M-am ridicat şi m-am uitat în jur, Nu eram eu prea price- 
pută la mecanică, dar măcar știam cum arată o cheie. Poate că i 
nu pricepeam eu ce meşterea Noah acolo, dar arăta foarte sexy. 

— Pe raftul de deasupra capului tău. 

M-am urcat pe bancă şi m-am prins de raft, uitându-mă 
după cheie. Am strâmbat din nas când am văzut pânzele de 
păianjen de acolo şi am sperat să nu atârne deasupra mea vreo 
hidoșenie. 

— Äää... 

Am văzut cheia şi am luat-o. Când m-am întors să mă dau 
jos, m-am lovit cu capul de raft. 

— Au! am ţipat eu, instinctiv, şi am aruncat cheia ca să duc 
mâna la cap. 

Reacţia aceea m-a dezechilibrat şi mi-a alunecat piciorul de 
pe bancă. 

M-am prăbuşit la podea cu un bufnet şi am urlat ca din 
gură de şarpe. Ameţită, am clipit de câteva ori, încercând să 
scap de stelele verzi din ochi, până când mi s-a limpezit privi- 
rea. Am simţit un val de durere. 

— La naiba! l-am auzit pe Noah. 

— Au! m-am văitat eu, cu mâna la obraz. 

Simţeam gust de sânge; probabil îmi mușcasem limba. 

Noah aruncase șurubelnița și cârpa pe care le avusese în 
mână şi acum se lăsase pe vine lângă mine; cu o mână mă ţinea 
de spate şi cu cealaltă îmi dădea părul din ochi. 


ET ITI 


Cabina de săruturi 177 


— Eşti bine? Elle? 

Am pus încet un deget pe obraz şi am clipit, fiindcă frate, 
ce mă durea! 

— Arată naşpa? l-am întrebat eu, ca un copil. 

El a râs. 

— Nu! E doar o zgârietură. S-ar putea totuși să te alegi cu 
o vânătaie... De fapt, cred că ar trebui să o curățăm puțin. La 
cum te știu eu, probabil o să ți se infecteze, iar atunci chiar că 
o să arate naşpa. 

Nu am râs. Doar m-am uitat la el, îmbufnată că făcea mişto 
de mine. 

Dar avea dreptate. Trebuia să dezinfectăm rana, erau în ga- 
rajul ăla tot felul de chestii, praf, benzină, pânze de păianjen. 

M-am ridicat în picioare, susținută de Noah. Puteam să 
stau şi singură în picioare, dar l-am lăsat să mă susțină în con- 
tinuare. Îmi plăcea. Mă simțeam bine cu braţul lui pe umerii 
mei. Parcă era de acolo. 

Frate, chiar trebuie să renunţ la cărţile alea siropoase! 

Am strâns din ochi. 

— Ce e? Ce s-a întâmplat? 

— Sunt OK, am spus eu şi am făcut un gest cu mâna. Am 
senzaţia că mi-am rupt fundul, dar sunt OK. Nu e nimic! 

Încet, încet, m-am îndreptat iar. Aşa! Totul e OK. Noah s-a 
uitat lung la mine, apoi a ridicat din umeri. 

Am intrat în casă pe ușa care dădea din garaj în camera de 
jocuri. Noah a aruncat o privire pe hol şi m-a luat pe scări, spre 
camera lui. A închis ușa cu piciorul, eu m-am așezat pe margi- 
nea patului şi el s-a dus în baie. 

M-a trecut un frison; mă durea fundul. 

— Ce moacă poţi să fii! a râs el, apărut dintr-odată lângă 
mine. 


178 BETH REEKLES 


Mi-am dat ochii peste cap. 

— Nu întotdeauna. 

— Nu. Doar jumătate din timp. 

S-a lăsat pe vine în faţa mea. După ce mi-a adresat un zâm- 
bet încărcat de părere de rău, mi-a luat bărbia între degete - o, 
atât de delicat - şi mi-a răsucit uşor capul. Am stat acolo, aşa, 
încercând să nu strâng din ochi în timp ce el îmi ştergea încet 
obrazul cu o cârpă udă; apoi mi-a dat cu un dezinfectant şi asta 
chiar m-a usturat. 

— Scuze, a spus el când am strâns a patra oară din ochi. 

— E în regulă! Nu e vina ta. 

— Nu trebuia să-ţi cer să-mi dai cheia. 

Părea enervat, dar ştiam că nu pe mine era supărat. 

— A fost o prostie din partea mea. 

— E în regulă. Pe bune! A fost un accident și oricum, a fost 
vina mea. Nu-i mare scofală! 

El nu a spus nimic, deși părea că ar fi vrut să spună. 

— De când eşti tu așa mare doctor? i-am spus eu în glumă, 
după o clipă, încercând să distrag atenţia amândurora - a mea, 
de la zvâcnetul dureros din obrazul stâng, și a lui, de la ce îl 
frământa. 

— De când mă tot bag în bătăi. 

Faţa lui era impenetrabilă, nu puteam să-i descifrez expresia. 

— Ajungi să înveţi singur când eşti în situaţia asta. 

— A... 

— Dă-i drumul, spune! 

— Ce să spun? 

— Că sunt un idiot dependent de violenţă. Asta-mi spui 
mereu. 

— Păi, eşti, am replicat eu, simplu. Vreau să zic, cum naiba 
ajungi să te iei la bătaie? Te-am văzut, Noah, nu e bine, și... 

Suspinul lui adânc m-a întrerupt la jumătate. Apoi a spus: | 

— Bine, OK. Sunt un idiot şi mă iau la bătaie doar de dra- | 
gul bătăii. Ai câştigat. 

A mărturisit toate astea cumva repede; de când era mic nu-i 
plăcea să recunoască atunci când greşea. Toată lumea știa asta. 

Dar acum recunoscuse, pur şi simplu, că nu avea dreptate, 
iar eu aveam. 

OK, nu ţineam neapărat să am dreptate în privința asta, | 
dar... m-am simţit cumva mândră. Mă întrebam dacă așa se 
simţea şi Noah când avea dreptate în micile noastre discuții. 

— Tocmai ai recunoscut că am câştigat... 

Nu-mi puteam stăpâni defel încântarea și se simţea asta din 
vocea mea. 

Noah şi-a dat ochii peste cap. 

— Da, bine, am recunoscut. Bine, savurează-ţi momentul | 
de glorie! | 

— Dar eu vorbeam serios, i-am spus eu. Despre tine, ştii... 
că pari să cauţi motiv de bătaie. | 

El s-a dat puţin în spate şi s-a uitat în ochii mei. Nu mai era 
urmă de glumă sau de tachinare în aer. 

— Ştiu că vorbeai serios. Şi ştiu că şi eu vorbesc serios. Nu 
mă pot abţine. Îți aduci aminte de vara aia când te-ai dus cu 
Lee în tabăra de fotbal? Aveai treisprezece ani sau cam așa 
ceva. Când te-ai întors, nu mai încetai să spui ce bună era pră- 
jitura cu brânză. 

— Da? 

Unde voia să ajungă?! 1 

Apoi m-am gândit: Şi-a adus aminte de tabăra mea de fot- 
bal? Eu abia dacă îmi mai aminteam de ea. Aveam doar imagi- 
nea vagă a câtorva săptămâni de distracţie. Uitasem cu totul de 
prăjitura cu brânză. 

— Ei, aia a fost vara în care am început cu bătăile și prosti- 
ile la şcoală. Părinţii m-au trimis la vreo doi psihologi. Încer- 
cau să mă ajute, ştiu. Dar chestia e că... 

A oftat uşor. 

— Au încercat, dar au eşuat lamentabil. Sunt un băiat rău 
şi aşa o să fiu mereu. Presupun că aşa e construit creierul meu. 

A ridicat din umeri, ca și cum nu i-ar păsa. 

Îmi plăceau foarte mult aceste conversații în care reușeam 
să-l văd pe Noah cel din spatele zâmbetului sexy; când mă lăsa 
să-i descopăr latura vulnerabilă. Habar n-aveam că fusese la 
psiholog, poate că nici Lee n-avea. 

— Eşti dulce când pari aşa de stânjenit, l-am tachinat eu, ca 
să mai dezgheţ atmosfera. 

— Unu, nu sunt stânjenit, a spus el, ştiind că glumesc. Şi 
doi - m-a lovit cu genunchiul în genunchi =, să nu-mi mai spui 
niciodată că sunt dulce. 

Am râs, iar el mi-a oferit zâmbetul acela care-i făcea gropiță 
în obrazul stâng. De la atâta hăhăială a început să mă doară 
obrazul, am scos un geamăt şi mi-am dus mâna la faţă. 

Noah mi-a dat mâna la o parte, s-a aplecat spre mine şi m-a 
sărutat delicat pe obraz. M-am încălzit în tot corpul; presupun 
că „pupă buba” face bine nu numai la vârsta de cinci ani. 

Am tresărit, totuşi. Nu trebuia să mă simt aşa de bine și de 
fericită. Trebuia să casc ochii și să fiu atentă cu sentimentele 
mele pentru el. 

Poate că acum, că îmi făcuse mărturisiri, eram mai apropiaţi, 
dar asta era rău. Nu trebuia să ne apropiem. Nu îmi puteam 
permite să am sentimente pentru Noah; dacă aveam, atunci 
când situaţia s-ar fi complicat, totul putea scăpa de sub con- 
trol: Lee ar ajunge să mă urască, eu n-aş fi cu Noah şi m-aş da 
cu totul peste cap. 

Dar când mă uitam în ochii lui Noah, încercând să-mi rețin 
râsul în timp ce mă săruta tandru pe obrazul rănit, nu mă pu- 
team gândi decât la el. La cât de mult îmi plăcea să fiu cu el. La 
cât de minunat era când mă ţinea, pur şi simplu, de umeri. La 
cât de albaştri şi strălucitori erau ochii lui... 

— Elle, a dat el să spună, cu un aer grav, dar eu începusem 
deja să vorbesc. 

— Cred că mă dor şi buzele, i-am spus eu, arătându-le cu 
mâna, 

El a râs aproape fără zgomot, a clătinat un pic din cap, dar 
s-a apropiat de mine... 

Uşa, care nu fusese închisă de tot, a fost împinsă înainte ca 
noi să ne putem îndepărta. 

— Ce se întâmplă aici? 

Noah a sărit în picioare şi s-a întors spre ușă, în timp ce eu 
am rămas înțepenită pe marginea patului. 

Când l-am văzut pe Lee, mi-a trecut prin minte o serie în- 
treagă de înjurături pe care n-aş fi îndrăznit niciodată să le ros- 
tesc cu glas tare. 

— Am zis, ce se întâmplă aici? a repetat, uitându-se suspi- 
cios, cu ochii mijiţi, de la mine la Noah. 

Apoi s-a uitat iar la mine şi a rămas cu gura căscată. 

— Dumnezeule! Shelly, ce s-a-ntâmplat cu fața ta? 

— Mersi, am bombănit eu, sarcastic, dar nu aveam destul 
entuziasm ca să pot destinde atmosfera. 

Într-o clipă, Lee a fost în fața mea, ca să îmi cerceteze obra- 
zul rănit. S-a răsucit pe călcâie şi s-a uitat urât la fratele lui. 

— Tuai făcut asta? 

— Ce? a făcut Noah, încordat. Ce-ai spus? 

— Ce, eşti surd? a mormăit Lee. 

Apoi a spus, mai tare: 


_— 

— Tu ai facut asta? Ai lovit-o pe Elle? 

Fălcile lui Noah s-au încleştat atât de tare, încât puteam să-i 
văd toți mușchii incordându-se. 

— Tu chiar crezi... că aş lovi-o pe Elle? 

— Da, nu m-ar mira! s-a răstit Lee, furios. Atunci cum 
naiba s-a întâmplat? Ce naiba făceaţi aici? 

Lee nu înjura aşa decât dacă era chiar furios. Îmi dădeam 
seama bine că situaţia se agrava, der amorţisem de parcă eram 
înțepenită. 

Noah a ripostat cu aroganță: 

— Nu trebuie să-ţi dau ţie socoteală, frățioare! 

Pumnii lui Lee s-au încleştat şi s-au descleştat, auzindu-i 
tonul rece. 

— Atunci ce s-a întâmplat cu Elle? 

— Nu s-a întâmplat nimic, am spus eu, timid, și amândoi 
s-au uitat la mine cu asprime. 

Am lăsat iute capul în jos, iar părul îmi ascundea fața când 
m-am uitat iar la ei. 

— E în regulă, sunt OK... 

— Pe naiba eşti OK! a mormăit Lee, sumbru. 

A arătat cu degetul spre mine şi aproape că a ţipat la Noah. 

— Ce s-a întâmplat? 

— A venit la tine şi s-a împiedicat în garaj. Nu-i aşa mare 
chestie. Linişteşte-te odată! N-are nimic! 

Tonul acela relaxat îl scotea din sărite pe Lee şi sunt sigură 
că Noah ştia asta. Și pe mine m-ar fi enervat. 

— Nu e vina lui, am încercat eu, dar nu m-a băgat niciunul 
în seamă. 

— Şi tu ai lăsat-o să cadă? Pun pariu că s-a împiedicat de 
rahaturile tale de pe jos. 

— Doar nu-ţi imaginezi că am vreo putere divină ca să-i 
pot controla stângăcia! 

Uau, mersi, Noah! 


— Dar a fost vina ta, nu? Ştiam eu! s-a strâmbat Lee, clăti- 
nând din cap. 

Îşi mușca obrazul de furie. Sunt sigură că își dădea seama 
că nu Noah era de vină, dar era aşa de supărat pe el, că îl învi- 
nuia oricum. 

— A fost un accident, a spus Noah printre dinţi, cu ochii lui 
albaștri scăpărând de furie. 

Lee a ridicat din umeri, ceea ce l-a înfuriat şi mai tare pe 
Noah. 

— Nu m-ar fi mirat deloc să-i fi făcut tu asta. 

— Gata, asta pune capac, a mârâit Noah, repezindu-se la 
Lee, care luase deja poziţia de luptă. 

Am sărit de pe pat și m-am băgat între ei înainte să se omoare. 
L-am împins pe Noah în piept cât am putut de tare, fară niciun 
efect. Dar cel puțin acum, că eram între ei, nu mai încercau să 
se bată. 

— Noah! am spus eu încet. Noah, uită-te la mine! Noah! 

El a încetat să mai arunce pumnale din ochi spre Lee şi s-a 
uitat la mine cu o expresie ceva mai blândă. 

— Ştii că n-aş putea să te lovesc vreodată, Elle! Dacă aş fi 
putut, ţi-aș fi împiedicat căderea. Nu te-aș lovi niciodată, ştii 
asta, da? 

Am dat din cap, cu răbdare. 

— Da! Ştiu! Dar nu trebuie să te baţi cu Lee, bine? Doar și-a 
făcut griji pentru mine. 

— Nu te-aș lovi niciodată, a spus el încrâncenat, cu fălcile 
încleștate. 

— Ştiu, i-am spus eu, încercând să folosesc un ton cât mai 
cald cu putință. 

I-am pus palma pe pieptul care se ridica şi cobora repede, 
din cauza respirației precipitate. 

— Ştiu, OK? Acum linișteşte-te! Te rog. Știu că nu m-ai lovi 
niciodată. Liniştește-te, te rog! 

El mi-a mai susținut privirea câteva secunde, după care s-a 
dat înapoi, trecându-şi mâna prin păr. M-am întors şi l-am 
apucat de mână pe Lee, după care l-am tras după mine în ca- 
mera lui. 

După ce a închis ușa în urma noastră, a spus: 

— Uau! Nu am mai văzut pe nimeni care să-l poată calma 
aşa! A fost... ciudat. Şi, în mod normal, voi ţipaţi unul la altul. i 

— Uite, las-o baltă! Cel puțin nu v-aţi luat la bătaie, am 
oftat eu şi m-am aruncat pe salteaua elastică. 

El s-a trântit lângă mine, apoi a întins mâna și mi-a atins 
obrazul. Am inspirat adânc și m-am ferit. 

— Scuze! a spus el. Deci povesteşte-mi ce s-a întâmplat. 

Ce poveste inventase Noah? Că venisem la Lee... 

Aşa că am bolborosit ceva cum că am venit după el şi am 
auzit că umbla cineva în garaj, dar era Noah. Că m-am dus în 
camera de jocuri să-l caut, dar am căzut și m-am lovit la obraz. 

Mi se strânsese stomacul şi simțeam că îmi venea să vomit. 
Cel mai probabil din cauza sentimentului de vină, m-am gân- 
dit eu. Nu-mi plăcea deloc că trebuia să-l mint pe Lee. Dar nici 
nu puteam să-i spun adevărul, mai ales acum, când încă era 
supărat pe Noah, chiar dacă se mai calmase. 

Deci, stăteam și eu în garaj și flirtam cu Noah, ne mai săru- 
tam, după care el s-a apucat iar să meșterească la motocicletă și 
eu am căzut ca o pleaşcă. A, apropo, noi doi ne întâlnim pe furiș 
de câteva săptămâni, deci nu e mare chestie. Facem asta în mod 
regulat, atâta doar că eu nu cad tot timpul. 

Mda, asta ar fi mers la fix. 

Nu era momentul potrivit, mi-am spus eu. Nu puteam să-i 
spun. 

Nu că ar fi fost ceva de spus - nu aveam niște sentimente 
de genul ăla pentru Noah -, şi chiar dacă aveam, nu era mo- 
mentul. 

— Bine, deci n-a fost vina lui, a mormăit el. Dar el... 

Nu l-am lăsat să termine: eram disperată să-l întreb ceva. 
Dar adevărul era că mă temeam de răspunsul lui. 

Numai că mi-am dat drumul la gură: 

— Tu chiar crezi că ar putea să mă lovească? 

Lee s-a uitat lung la mine, apoi a lăsat ochii în jos. 

— Ştiu, ştiu, e fratele meu. Dar în prima clipă chiar am cre- 
zut că a luat-o razna şi că tu ai fost la locul nepotrivit în mo- 
mentul nepotrivit sau că v-aţi certat iar... Nu vreau să cred că 
ar putea s-o facă, dar... 

— Nu m-ar lovi, am spus eu încet, cu mâinile pe tricou. 

Era rupt, probabil se rupsese când am căzut de pe bancă. 

— Chiar şi Noah ştie că există o limită. 

— Sper. 

— Sunt sigură că ştie. 

— Până acum săreai la gâtul lu: și acum îl aperi? 

Nu era o acuzaţie, doar o curiozitate. 

— Şi ţie ţi-a sărit muştarul cam repede! am spus eu. Ce s-a 
întâmplat? 

A oftat, ciufulindu-se. 

— Pur şi simplu, sunt nervos. Am picat testul la istorie, ai 
uitat? Părinţii mei au spus că poate petrec prea mult timp cu 
Rachel. Sunt stresat, atâta tot. 

Am întins mâna şi mi-am petrecut degetele printre degetele 
lui. El m-a strâns şi a inspirat adânc. 

— În fine, nu schimba subiectul, domnişorico! De când 
sunteți voi așa buni amici? Păreaţi destul de apropiaţi când am 
intrat eu. 

Inima mea începuse să bată nebunește. Nu credeam că vă- 
zuse ceva; Lee nu era genul care s-o dea pe după vişin, m-ar fi 
întrebat direct dacă ar fi bănuit ceva. 

Nu e momentul-potrivit acum. Nu chiar acum. Poţi să-i spui 
altădată, dar nu acum... 

Mi s-a strâns stomacul. Trebuia să-i spun. Adică... până la 
urmă, oricum urma să afle, aşa că de ce să nu-i spun acum, 
înainte să afle din altă parte? Trebuia să-i spun, pur şi simplu. 

Nu voiam. M-ar fi urât. 

Dar m-ar fi urât mai puţin decât dacă ar afla din altă parte. 

— Lee, te rog, să nu mă urăşti... 

— Elle? s-a auzit o voce prin ușă. 

M-am întrerupt, oftând, şi m-am trântit iar pe pat. Noah îşi 
găsise cel mai prost moment din lume. Nu acum, exact când 
mă pregăteam să-i spun lui Lee! Nu acum! 

— Ce naiba vrei? s-a răstit Lee, când a văzut că nu mai spu- 
neam nimic. 

Noah s-a uitat urât la el, dar a continuat: 

— Elle, pot să vorbesc cu tine o secundă? 

— Sigur. 

I-am mai strâns o dată mâna lui Lee și m-am ridicat din pat. 
I-am aruncat un zâmbet care se voia încurajator, am ieşit și am 
închis uşa în urma mea. 

Noah se scărpina la ceafă cu fălcile încleştate. A durat ceva 
timp până să-i descifrez expresia: se gândea intens la ceva. A 
deschis gura, a închis-o, apoi m-a tras după el în camera lui, 
iar. De data aceasta a închis uşa cum trebuie. 

— Te înţeleg dacă... dacă, ştii tu, nu mai... dacă vrei să în- 
chei, ştii tu, povestea asta. Dacă nu vrei să mă mai vezi. 

M-am încruntat puţin. Ce-i venise aşa, deodată? 

— De ce aş vrea aşa ceva? 

A ridicat din umeri. 

— Înţeleg dacă vrei asta. Mai devreme îmi spuneai că sunt 
violent, după aia, a venit faza cu Lee, care zicea că te-am lovit 
şi eu... te înțeleg. 

Am rămas încruntată. 

— Obsedat de violență nu figurează printre primele cinci 
calităţi în topul nimănui, nu? 

A zâmbit cu amărăciune. 

— Dar niciodată n-aş face ce a spus Lee, ştii asta, nu? Vor- 
besc serios! Nu ți-aş face rău niciodată, Elle, jur! 

Am dat din cap. 

— Ştiu, OK? Știu! 

— Dar pot să pricep dacă nu mai vrei să... 
parte. În povestea asta. Dacă vrei să termini... 

— Nu vreau. Vreau să zic, am precizat eu repede, când am 
văzut că îi pică fața, nu vreau să termin. 

A zâmbit, a râs puţin, ușurat, apoi m-a tras spre el şi și-a 
lipit fruntea de fruntea mea. 

— Am o influenţă așa de proastă asupra ta! Să te las să iei 
decizii proaste ca asta... 

— Care asta? 

— Asta, să rămâi cu mine! 

M-a sărutat repede pe buze, apoi s-a îndepărtat și a spus: 

— Du-te, du-te înainte să-și închipuie că mi-ai făcut vânt 
pe geam sau ceva. 

Am râs și am ieșit din cameră, clătinând din cap. Lee mă 
aştepta în faţa dormitorului, dar nu trăsese cu urechea. Pur şi 
simplu, mă aștepta. 

— Ce-a fost asta? 

Am minţit ceva, că Noah mi-a zis că nu m-ar lovi și am 


mergi mai de- 


făcut un gest cu mâna, ca şi cum nu ar conta. Dar inima mea 

bătea nebunește, așteptând ca Lee să dea încet din cap şi 
să-mi accepte minciuna. 

— Asta este cumva partea în care prietena mea cea mai 
bună îmi spune că e îndrăgostită nebunește de fratele meu? 

M-am strâmbat şi am început să râd. 

— Lee, chiar spui tâmpenii! i-am zis eu. 

Îndrăgostită? Eu, îndrăgostită de Noah Flynn? 

Da, sigur! 


Tata s-a mulțumit să ofteze şi mi-a spus să fiu mai atentă 
când i-am povestit că am căzut în garaj la Lee. 

— Sincer, acum! a spus el. Eşti mai împiedicată decât mama 
ta. Ți-aduci aminte când s-a împiedicat la scara rulantă de la 
mall? Mai, mai să-i pună copci la picior! 

A clătinat din cap, zâmbind nostalgic la amintirea aceea. 

Nici la şcoală nu mi-a pus nimeni la îndoială povestea cu 
căderea în garajul lui Lee. De ce ar fi făcut-o? În primul rând, 
nici nu era o minciună. Minciuna părea că mergea mână în 
mână cu relația mea cu Noah, iar eu detestam chestia asta. 

Se părea însă că, pe zi ce trecea, deveneam tot mai bună la 
ocolit adevărul. Nu că aş fi fost mândră sau ceva... 

În pauza de prânz, îi aşteptam pe Lee și pe ceilalți băieți 
să-şi ia de mâncare, când toată masa s-a umplut de fete. 

— Ştii, mă gândeam la Flynn, m-a anunţat Jaime, uitându-se 
în ochii mei. 

— Aaa, spune tot, a zis Tamara, nerăbdătoare. 

— Are pe cineva? m-a întrebat ea direct. 

Toată lumea știa că Flynn era singur, că nu avea o iubită, 
doar aventuri. Deci, de ce ajunsese dintr-odată să se întrebe 
dacă „are” pe cineva? Oare aflase ceva? Ne văzuse? De-asta mă 
întreba pe mine? 

Am înghiţit în sec şi mi-am strâns degetele în palma asu- 
dată. Am încercat să scap uşor. 

— Nu sunt chiar la curent cu ce face Noah în timpul liber. 

— Eşti mai la curent decât oricare dintre noi, a bombănit | 
Olivia. Afurisito! 

Dar mi-a facut cu ochiul, zâmbind larg, şi eu am râs, sim- 
ţindu-mă mai liniştită. 

— De ce întrebi? i-am spus lui Jaime. 

A ridicat din umeri. 

— Am ajuns la o teorie. 

— La o teorie? am repetat eu. 

Jaime a dat din cap, iar Candice s-a tras mai aproape, să-mi 
şoptească la ureche. Încercând să par degajată, ca şi cum pul- | 
sul meu nu ar fi accelerat sălbatic, mi-am umplut furculiţa cu 
salată de paste. 

— Noi credem că Flynn are o iubită misterioasă. 

Era gata, gata să scap furculiţa din mână. Abia am reuşit să 
nu casc gura. 

Samantha a pufnit. | 

— Mă îndoiesc. Vorbim despre Flynn. E atât de fustangiu, 
că nu pot să mi-l închipui într-o relaţie de durată cu cineva... 

— Păi, ar fi posibil, dacă ar găsi fata potrivită, a zis Karen, 
arătând spre ea însăși. 

— Numai gândiţi-vă! a continuat Candice. Nu l-am văzut 
cu nicio fată — şi vreau să spun nicio fată — de săptămâni bune. 

În mod normal, îl ocheam giugiulindu-se cu câte o norocoasă | 
pe la petreceri, dar... | 

— O, Doamne! a chiţăit Tamara. Ai dreptate! N-a mai fost 
nicio fată cu el de câteva săptămâni. Dar a văzut toată lumea 
muşcătura aia pe care o avea acum două săptămâni, nu? 

— Cine ar fi putut să n-o vadă?! a râs Olivia. 

Încercam din răsputeri să nu roşesc sau să par prea vino- 
vată ori îngrijorată. Fetele astea observau mai multe chestii 
decât îmi imaginam eu. 

— L-ai văzut cu cineva, Elle? Când ai fost acasă la el, cu Lee? 

Am clătinat din cap. 

— Nu, nu l-am văzut cu nimeni. 

— Mă întreb cine o fi... 

— Dacă e cineva, a precizat Faith. 

Atunci am spus, vai, cu câtă dezinvoltură: 

— Poate e gay. 

S-a așternut tăcerea un timp, iar eu am continuat, calmă, 
să-mi mănânc salata. Toată lumea se uita la mine cu gura căscată. 

— Imposibil! 

— Nu se poate! 

— Nu crezi cu adevărat asta, nu? 

— Nu, n-are cum! 

Nu m-am mai putut abține; am izbucnit în râs. 

— Glumeam! Dacă aţi fi văzut ce feţe aveaţi adineauri... 
Păcat că n-am avut aparatul de fotografiat! 

Candice m-a plesnit peste mână şi s-a strâmbat. 

— N-a fost frumos din partea ta, Elle! 

— Scuze! Nu m-am putut abţine. 

Reuşisem totuşi să le abat atenţia de la presupusa iubită mis- 
terioasă pe care o avea Noah Flynn şi ieşisem din vizorul lor. 
Am oftat neauzit, ascultând cum discutau despre băieţi. Auzi- 
sem destule bârfe legate de Flynn când nu eram încurcată cu 
el; nu ştiu cum aș fi supravieţuit dacă fetele ar fi aflat că mica 
şi nevinovata Rochelle avea o relaţie cu băiatul cel rău, Flynn. 

La naiba, li s-ar părea la fel de credibil dacă le-aș spune că 
mi-am cumpărat motor! 

MULT PREA REPEDE a venit şi jumătatea lui mai. 

Ca şi cum n-aş fi fost destul de ocupată cu ceea ce se întâm- 
pla în viața mea - ca să nu mai spun că se apropiau și tezele —, 
mai aveam pe cap şi consiliul şcolar, 

— Balul Verii o să fie la începutul lui iunie, ne-a anunţat 
Tyrone. 

— Cum? Dar asta înseamnă că nu avem timp deloc! a pro- 
testat cineva cu glas tare. | 

Tyrone şi-a ridicat braţele, în semn de capitulare, și toată | 
lumea a făcut linişte. | 

— Nu eu aleg data, mă scuzaţi! Este singura zi în care 
putem să primim sala de bal de la Royale. 

— Ai fâcut rost de Royale? a ţipat încântată Kaitlin, spu- 
nând cu voce tare ceea ce gândeau cam toate fetele. 

Hotelul Royale era extravagant, alb complet, numai aur şi 
marmură. 

Tyrone a dat din cap. 

— Da. Bugetul ne-a ajuns să o închiriem, dar o să fim la li- 
mită cu decoraţiunile și cu orchestra, dacă nu mărim un pic 
preţul la bilete. 

— Păi, putem face asta, am spus eu. E vorba de Royale! Nu 

va avea nimeni de comentat dacă va trebui să plătească niţel | 
mai mult ca să ajungem acolo. 

— E adevărat, a spus el şi toată lumea a dat din cap, semn 
că erau de acord cu mine. În fine, oricum ar fi, trebuie să rezol- 
văm cu mâncarea, cu orchestra, cu biletele și... 

— Ne trebuie o tematică, a spus una dintre fete, punând 
palmele pe masă. 

Faith a sărit pe scaunul ei, încântată. 

— Sigur trebuie să avem ceva de genul medieval! Am văzut 
eu un spectacol cu temă medievală şi a fost supermişto! 

— Nu, au refuzat băieţii aproape simultan. 

Am început să râd când am văzut ce faţă îngrozită făcuse Lee. 

— Ce ziceţi de alb şi negru? 

— Nu prea e de vară. 

— Vintage? Ceva gen anii '60 sau cam pe acolo? Sau nu... 
Ar trebui să facem ceva gen Nebunii ani '20! Băieţii să se îm- 
brace ca nişte gangsteri, cu costume stridente, iar fetele ştiţi că 
aveau ceva... a, cum se numesc fustele alea scurte? Flapper. Ar 
fi aşa mişto, a propus Bridget, încântată. 

— Xăă, nu! i-a tăiat-o cineva. 

— Pot să-mi iau şi pistol, dacă mă îmbrac ca Al Capone? a 
glumit Tony. 

— Ar merge la fix, a spus sarcastic unul dintre băieţi. 

Era Max, care făcea engleza cu mine. 

— Perioada prohibiţiei? La balul şcolii? Fiindcă nimeni n-o 
să încerce să introducă ilicit alcool ca, pe urmă, să se interzică 
şcoala să mai organizăm alte petreceri. 

— Păi, am putea face un bal mascat... 

— Da! O, Doamne, da! Ce mişto! 

Am scos un geamăt şi m-am dat cu capul de masă, după 
care m-am îndreptat. 

— Hai să fim serioşi! Nu vi se pare că s-a făcut de atâtea 
ori? Toată lumea face baluri mascate în ziua de azi. Sunt peste 
tot la televizor. Trebuie să găsim altceva... 

— Am avut deja tema aia tâmpită, Hollywood, sau cum îi 
zicea, la Balul Iernii, a bombănit Eric. Măcar balul mascat e 
mai mişto. 

— Dar s-a facut de atâtea ori! 

— De acord, a spus Lee. 

— Normal că ești de acord, l-am auzit pe Tyrone murmu- 
rând, în timp ce dădea din cap spre noi. 

— Hei, putem să facem iar un minicarnaval, a spus Lily, cu 
o sclipire în ochi. Ştiţi voi, cu prezicătoare, cu vată de zahăr, cu 
altă cabină de săruturi. 

— Dacă Elle participă, sunt pentru, a râs Tony, unul dintre 
băieţii dintr-a douăsprezecea, făcându-mi cu ochiul. 

M-am mulțumit să mă scălâmbăi un pic, sperând că n-am 
roşit. După atâta timp, ei încă mai aduceau în discuție cum mă 
sărutasem cu Flynn la celebra cabină. 

— Nu, nu facem asta! a spus Lee cu un ton care semăna atât 
de bine cu al lui Noah, încât am căscat ochii la el. 

— Bine, deci, a bombănit Tyrone, pierzându-și răbdarea în 
mod evident. Sunteţi de acord cu balul mascat? 

Toată lumea a ridicat mâna, în afară de Lee şi cu mine. 

— Atunci aşa rămâne! Lee, Elle, pot să contez pe voi pen- 
tru afişe şi bilete? 

— Sigur, am oftat noi în acelaşi timp. 

După ce Tyrone ne-a impus ce aveam de facut, fără să ne dea 
vreun indiciu referitor la design, toți ceilalţi au început să-şi îm- 
partă între ei sarcinile. 

Nu mă înţelege greşit - chiar aşteptam cu nerăbdare Balul 
Verii. Avea să fie ca lumea, mai ales că se făcea la Royale, dar 
detestam ideea că va trebui să am un partener. 

Balurile din şcoala noastră erau pentru elevii de la toate cla- 
sele. Balul de iarnă şi cel de vară erau la noi mari evenimente. 

La Balul Iernii mă dusesem cu Lee, ca prieteni, fiindcă, la mo- 
mentul respectiv, nu avea o iubită. 

Dar acum o invitase pe Rachel. 

Tar asta însemna că nu venea cu mine, așa că trebuia să-mi 
caut un partener. În niciun caz nu mă duceam singură. 

Deci... 

Cu cine aş fi putut să mă duc? 

Ştiam cu cine aș fi vrut să mă duc, apoi m-am gândit la zvo- 
nurile şi la bârfele care s-ar împrăștia ca un virus dacă mi-aş. 
face apariţia cu Noah Flynn... Numai când mă gândeam mi se 
făcea greață. 

Şi nici nu puteam să vin cu el fără să-i spun mai întâi lui Lee: 
m-ar fi urât dacă l-aş fi luat așa prin surprindere; dar când aş 
fi găsit ocazia să-i spun? Și când aş fi avut curajul să-i spun... 

Mulțumită lui Noah, nu prea vedeam băieţii stând la coadă 
să mă invite. 

Partea bună ar fi fost că, dacă veneam singură şi era un bal 
mascat, poate nu ar fi aflat nimeni că eram eu. 

Încă mai aveam speranța nebună că o să mă invite Noah. 
Mă gândeam dacă nu ar fi cazul să fac ceva aluzii, iar ocazia 
s-a ivit peste câteva zile. 

Făceam modele de afişe şi de bilete pe computerul lui Lee, 
când i-a sunat telefonul. 

— Hei, Dixon... Cum? Vorbeşti serios? Băi, frate! Vin 
imediat! 

A sărit în picioare şi şi-a luat repede tenişii, arătând ca un 
copil de cinci ani în dimineața de Crăciun. 

— Care-i treaba? 

— E la mall, în zona aia cu restaurantele, cu nişte băieți, şi 
cine crezi că e acolo? Cumpărând gogoși? 

— AX... 

— Matt Cain. De la San Francisco Giants. Nu ştii? Jucătorul 
de baseball? Aruncător? | 

— A, aha, mişto! Deci pleci... | 

— Normal că da! a râs el. Hei, nu ştii unde e şapca mea de 
baseball? 

— În şifonier, am spus eu, arătând cu mâna. 

Am scotocit în sertarele lui haotice de la birou, i-am găsit 
un marker şi i l-am întins peste umăr înainte să iasă în fugă 
din cameră. 

— Ne vedem mai târziu! a zbierat el, după care ușa de la in- 
trare s-a închis cu zgomot. 

Am râs de una singură. Auzisem de Matt Cain, dar nu eram 
mare fan baseball. Sigur, era un joc mişto, distractiv de urmă- 
rit. Fusesem la vreo două meciuri cu tata, Brad şi Lee. Eu per- 
sonal preferam fotbalul american. 

Mai ales dacă juca Noah... 

Vineri, el şi colegii lui aveau iar meci, mi-am amintit eu. 
Sferturile de finală sau semifinala. Probabil aveam să mă duc 
cu unul dintre fotbalişti. 

Am salvat ce lucrasem până atunci și m-am ridicat să plec 
acasă. Lee urma să stea cu băieţii un secol şi chiar n-aveam de 
gând să rămân singură. 

Tocmai mă îndreptam spre ieșire, când am auzit zgomote 
în garaj. Am închis în urma mea, am facut un ocol și am văzut 
uşa pe jumătate deschisă. M-au întâmpinat un hârjâit metalic 
şi muzica ritmată care se auzea de la radio, cu mici pârâituri. 

M-am aplecat pe sub uşă. 

— Noah? am întrebat eu, uitându-mă prin garajul pustiu, 
cu toate că ştiam că el era. 

S-a auzit un huruit și a apărut pe neaşteptate de sub mașină, 
întins pe un skateboard, plin de ulei pe față, pe braţe și pe tri- 
cou şi având un soi de unealtă în mână. 

— A, bună! m-a salutat el. Mi s-a părut că l-am auzit pe Lee 
plecând. 

— Da, e un jucător de baseball la mall, aşa că a fugit. Lu- 
cram la afişele pentru bal. 

Noah a scos un geamăt. 

— Detest porcăriile astea de evenimente școlare. 

— E opțional, să ştii. 

— Da, dar nu prea... opţional pentru echipa de fotbal, a 
mormăit el. Ca la carnaval. Doar te „încurajează! să participi, 
dar toată lumea ştie că o să stai pe banca de rezerve dacă nu îţi 
faci apariţia. 

Am râs. 

— Nu pot să cred că se întâmplă asta. 

— Numai imaginea contează în şcoala asta nenorocită, a 
bombănit el. 

— De-asta ești încă aici? 

A rânjit. 

— Hei, nu mă cunoşti? Note maxime, mare fotbalist... Pen- 
tru asta au trecut cu vederea vreo două bătăi. Mai ales că nicio- 
dată nu am început eu. 

M-am mulțumit să-mi dau ochii peste cap. 

— Deci tu şi Lee vă duceţi la bal? m-a întrebat el și s-a băgat 
iar sub mașină. 

Nu m-am obosit să-l întreb ce făcea; oricum nu aș fi înţeles. 

— Nu. El se duce cu Rachel. 

Noah a ieşit de sub maşină şi m-a privit cu îngrijorare. 

— Atunci tu cu cine te duci? 

— Nu ştiu, am mărturisit eu. 

Expresia de pe fața lui îmi spunea că l-ar ameninţa cu bătaia 
pe primul băiat care ar îndrăzni să mă invite, dar m-am prefă- 
cut că nu observ, 

— E un bal mascat, apropo. 
— Da? 
— Da. 
A dat din cap și a intrat iar sub mașină. Era ceva care mă 
cnerva cumplit la Noah: de cele mai multe ori, nici măcar nu 
puteam să bănuiesc la ce se gândea. Asta, în timp ce eu şi Lee 
reușeam să ne completăm întotdeauna propoziţiile și ştiam 
exact ce gândea celălalt - mă rog, cu excepția poveştii cu Noah. 
Noroc chior... sau prefera să ignore semnele că se petrecea ceva. 
Dar cu Noah... Noah era ca un cub Rubik. Un puzzle im- 
posibil, dar un puzzle la care încă nu voiam să renunţ, pentru | 
că era mult prea interesant, mult prea atrăgător. 
— Păi, dacă te invită cineva, spui nu. 
— Poftim? 
— Nu vreau să te duci cu vreun idiot care o să încerce și el 
ceva, ai înțeles? 
Vocea lui se auzea destul de slab, cu toată muzica și cu zăn- 
găniturile metalice, dar tot i-am simțit tonul poruncitor. 
— Dacă te invită cineva ca Dixon - ca prieten - atunci, OK, 
spui da, dacă vrei, dar... | 
— Nu poţi să-mi spui tu cu cine pot şi cu cine nu pot să mă 
duc, am protestat. 
Ştiam că așa va face, dar mă înfuria faptul că se aştepta să-l 
ascult orbește. 
— Elle... | 
— O să mă duc la bal cu cine vreau eu, ai înțeles? Că mă in- 
vită sau nu ca prieten. | 
Noah a ieşit de sub maşină şi a pus jos cheia. | 
— Ascultă, Elle! Eu încerc aici să am grijă de tine şi tu 
nu-mi faci deloc misiunea uşoară. E un bal, toți băieţii vor să 
încerce ceva, Gândeşte-te numai ce s-a întâmplat la petrecerea 

aia. Şi dacă e şi bal mascat, şi au şansa să nu fie descoperiţi fu- 
rând un sărut, atunci sigur vor încerca. 

Bine, poate avea dreptate cu balul mascat. Și ce? 

— Nu toţi sunt așa nesimțiți, Noah! 

— O groază de băieţi sunt nesimțiţi. 

— Poate nu-mi pasă! m-am răstit eu. 

Îmi păsa, de fapt, dar nu aveam de gând să fiu de acord cu 
Noah fără să mă cert cu el întâi. Chiar dacă avea dreptate. 

— Poate vreau să mă sărute un băiat în timpul unui dans 
lent. 

— Mie, fii sigură că îmi pasă, mi-a spus el ferm, dar nu s-a 
răstit sau ceva. 

Stătea în fața mea, dominându-mă cu înălţimea. Mă enerva 
că eram atât de mică faţă de el când încercam să-l ucid cu 
privirea. 

— De ce? De ce îţi pasă, până la urmă? m-am răstit eu, mi- 
jind ochii. 

Pe undeva, cred că ştiam răspunsul, dar nu mă interesa. Mă 
înfuriase. 

— Fiindcă vreau dansul ăla lent doar pentru mine, a ripos- 
tat el. 

Probabil s-a gândit că replica asta siropoasă o să mă îmblân- 
zească — cum sunt eu romantică - şi cam efectul ăsta l-a avut. 
Fiindcă atunci când m-a sărutat, l-am sărutat şi eu, simțind 
cum îmi bubuia inima şi cum mă înfiorasem toată. 

— 'Teurăsc, am bolborosit eu, cu gura pe buzele lui, zâmbind. 

— Ştiu, a spus el şi am simţit că zâmbea. 

Faptul că ne întâlneam pe furiş şi teama că ar putea să ne 
prindă cineva făceau ca toată povestea asta să fie palpitantă. 
Îmi dădeam seama că nu puteam continua așa la nesfârșit, dar, 
cu siguranţă, aveam de gând să savurez fiecare clipă. 

— Chiar ai vorbit serios? l-am întrebat eu, cu respirația în- 
tretăiată, după câteva minute. Când ai vorbit de dansul lent? 
A dat din cap. | 
— Da, am vorbit serios. De fapt, vreau toată noaptea. l 
— Nu, pe bune? 
— Da. 
M-a sărutat iar, repede. 
— E felul tău de a mă invita la bal? 
— Nu chiar, a chicotit el și m-a sărutat din nou. Dar pe acolo. 
— Mă mulțumesc cu ce primesc. 
M-a mai sărutat o dată, apoi s-a apucat iar de maşină. 
Pe capota lucioasă am văzut că aveam pete de ulei pe față 
şi pe gât. Trebuia să încerc să le curăț înainte de a pleca acasă. 


— Asta e! am spus eu încet şi am zâmbit. Asta e aleasa. 

— Așa ai spus şi despre ultimele cinci rochii! s-a plâns Lee. 

Era exact ca Brad când primea legume la masă. 

— Da, dar de asta sunt sigură. | 

— Cât de sigură? Ai fost sigură şi de celelalte. Mie mi-a plă- 
cut aia roz. | 

— Asta doar fiindcă îmi ieșeau sânii afară, practic. | 

Mi-am dat ochii peste cap în oglindă, iar Lee a râs. | 

— Îţi imaginezi ce ar zice fratele tău dacă aș apărea îmbră- | 
cată cu aia? 


— N-ar putea să-şi țină mâinile acasă. 

O clipă a părut atât de serios, încât mi s-a strâns stomacul și | 
am făcut ochii mari de frică. Apoi a zâmbit. | 

— Sau, ştii tu, ar sta acolo cu o bâtă în mână să gonească | 
băieţii. Deci, eşti sigură de asta? 

Am dat din cap, zâmbind. 

— Sigură! 

— Cât costă? 
— E la reduceri. Şaizeci de dolari. 
Lee a dat din cap. | 
— Mişto! | 


Mi-am trecut iar mâinile peste rochie, admirându-mă în 
oglindă. Avea culoarea merelor verzi şi era lungă până la ge- 
nunchi. Când mă mișcam, partea de jos se înfoia și se umfla, 
iar spatele era gol până la şolduri. Se închidea cu nişte breteluţe 
la ceafă şi avea un decolteu în formă de „V”, nu prea adânc. La 
gât era decorată cu un şir de mărgeluţe argintii, care străluceau 
în lumină. Îmi plăcea la nebunie. 

— Sigur asta e? m-a mai verificat Lee o dată. 

— Da! am spus. Arată OK, nu? Acum, înainte s-o cumpăr! 

— Da, Shelly, arăţi superb! 

— Aşa ai spus şi la aia albastră. Şi la aia neagră. 

— Păi, arătai bine cu toate, a spus el cu atâta sinceritate, 
încât am început să râd. 

Lee era perfect în situaţii de-astea. Îmi spunea părerea lui 
sinceră; nu zicea doar „iţi stă bine” sau „nu, nu te face grasă”. 
Îmi spunea direct dacă rochia îmi făcea fundul mare sau dădea 
senzaţia că aveam picioarele groase. 

Am intrat înapoi în cabină și mi-am pus pantalonii scurți 
şi tricoul. 

Chiar îmi plăcea rochia. Lee avea deja smoching, de la Balul 
Iernii. Băieţii erau aşa de norocoși! Eu nu aş fi putut să port ro- 
chia albastră cu mâneci lungi pe care o cumpărasem la redu- 
ceri pentru Balul Iernii, fiindcă aș fi fost recunoscută în ea. Ca 
să nu mai spun că era prea cald pentru ea. Pentru fete e mult 
mai greu! 

„O să-mi iau şi ceva de încălțat de la mall, dar asta o să fie | 
mai simplu”, m-am gândit eu, ieşind din magazin. Deja pusesem | 

ochii pe nişte pantofi argintii cu toc înalt la un magazin din 
apropiere. Trebuia doar să găsim nişte măşti... 

Băi, frate! 

— Ce? m-a întrebat Lee când am scos un geamăt, după ce 
am plecat. Ce mai e? 

— Ne trebuie măști. 

— Nu mă-nnebuni, Sherlock! a exclamat el, dramatic. 

L-am plesnit cu mâna liberă. 

— Mulţumesc, sergent Sarcasm! Dar ne trebuie nişte măști 
care să se asorteze cu ţinutele noastre. Ceea ce înseamnă că 
ţie îţi trebuie una mov, cum e cravata, iar mie îmi trebuie una 
verde-măr, care să se asorteze cu rochia. Sau, nu, aaa, pot să iau 
şi una argintie... 

— Trebuia să fi luat rochia roz, a îngânat Lee. 

— Termină! 

Am reuşit să găsim un magazin elegant de îmbrăcăminte 
care avea și câteva măști. Lee a luat imediat o mască de pasăre, 
cu un cioc imens și pene verzi, şi mi-a aruncat-o în braţe. 

— Ce zici de asta? 

— Ei, maturizează-te! 

Am râs şi eu. Era o oglindă chiar în fața mea, iar masca era | 
haioasă. | 

Nu luam prea în serios toată povestea asta. Lee ar fi vrut să | 
cumpere o mască mov, un fel de mască de zombi. Eu am găsit | 
una de cyborg stâlcit, care era argintie şi se potrivea într-un fel 
cu rochia. 

Până la urmă, după ce vânzătorul ne-a făcut nişte recoman- 
dări, am reuşit să ne hotărâm. 


Lee a luat o mască mov, care îi acoperea numai ochii, stil su- 
pererou. Era destul de mişto, de fapt. Masca mea era ceva mai 
elaborată şi-mi acoperea inclusiv nasul. Avea aproape aceeaşi 

nuanţă ca rochia, doar puţin mai închisă, şi pe margini era de- 
corată cu mărgeluţe şi paiete argintii. Era perfectă, puţin cam 
scumpă totuşi. Mi-am spus, însă, că dacă am luat rochia la re- 
ducere, îmi permiteam să plătesc ceva în plus pentru mască. 

— Acum mai trebuie să-ţi găsim un partener şi am termi- 
nat, a spus Lee. 

M-am oprit brusc şi am scos iar un geamăt. 

— Fir-ar! 

Ce explicaţii o să-i dau când o să mă vadă cu Noah? Ci- 
neva sigur avea să mă recunoască sau pe Flynn... Mai ales Lee. 
Sigur Lee. 

Aveam o mare problemă. 

Trebuia să găsesc o scuză foarte bună. 

Sau ai putea să-i spui adevărul, ştii... 

Am oftat și am clătinat din cap. 

— Las-o baltă! 

— Mai e încă o săptămână, a spus el, optimist. E timp des- 
tul să te invite cineva. 

— M-au şi invitat, am spus eu. Trei. I-am numărat. Şi tu la 
fel. Dar Noah a spus „nu” înainte să pot eu răspunde. E mereu 
acolo, uitându-se peste umărul meu, în cele mai nepotrivite 
momente, jur. 

Lee a râs. Apoi a spus: 

— Hei! Poate te duci cu Noah! 

M-am uitat la el, sperând să nu-şi dea seama cum mi se 
accelerase pulsul. Dar era atâta nevinovăție pe faţa lui zâmbi- 
toare şi deschisă, încât mi-am dat seama imediat că nu bănuia 
nimic. 

— De ce? 

— Fiindcă nici el nu are parteneră şi nici pe tine nu te lasă 
să ai. Ar fi perfect, amândoi sunteţi singuri. 

Mi-am dat ochii peste cap. De fapt... aş putea să folosesc 
scuza asta. Dacă Lee ar fi crezut că de-asta veneam împre- 
ună... decenu? 

Sau ai putea să-i spui adevărul. 

Dacă Lee le-ar fi spus celorlalți că de-asta suntem împre- 
ună, toată lumea l-ar crede. 

Sau ai putea să-i spui, pur şi simplu. Să-i. Spui. Adevărul! 

Trebuia să mă mai gândesc la asta. Părea o idee destul de bună. 

Lee s-a târât după mine cât mi-am luat pantofii, apoi ne-am 
dus la zona de restaurante ca să ne luăm nişte înghețate gigan- 
tice şi suc. 

— Nu-mi vine să cred că mai este doar o săptămână până 
la bal! a spus el. 

— Hei, şi numai vreo două şi puţin până la ziua noastră! 
am exclamat eu. 

— Ştiu! 

A zâmbit. 

— Ai aflat ce primeşti? 

— Cred că primesc o maşină, dar nu sunt sigură. Tata nu 
vrea să-mi spună. 

— Deci e surpriză şi nu prea? 

— Cam așa, am râs eu. Am văzut o groază de broşuri cu 
mașini pe care a uitat să le ascundă. Tu? 

— Nimic special. 

A ridicat din umeri, cu gura plină de îngheţată. 

— S-ar putea să primesc un computer, am pus şi eu ceva bani 
deoparte. Modelul pe care îl am eu e cam vechi. Plus că se mișcă 
greu, adică și mai greu decât alea de la bibliotecă. 

— Ştiu. Te-ai plâns de asta. Eu tot cred că ai un virus de la 
jocurile alea cu mașini pe care le-ai jucat cu olandezii. 

— Hei, jocul ăla e mişto de tot! 

— Nici măcar nu pricepi despre ce e vorba. E în olandeză. 

— şi? Ă 

Am râs, dar mi-am dat seama că râsul meu nu suna prea vesel. 

— OK. 

— Bine, Shelly, a spus el, lăsând lingura deoparte. 

Toată lumea ştie că, dacă Lee se opreşte din mâncat, în- 
seamnă că e ceva serios, așa că mi-a captat atenția imediat. 

— Ce se întâmplă? 

— Ce? 

— Nu mă lua pe mine cu „ce?”. Ceva e cu tine. Acum ai de 
gând să-mi spui despre ce e vorba? 

— Pe bune, nu-ţi face griji, n-am nimic! 

— E vorba de Noah, nu? 

Am căscat ochii la el, speriată că până la urmă m-a prins. 
'Trecuseră de-acum aproape două luni; deja incepusem să mă 
gândesc că norocul nostru nu va mai dura mult. 

Dar mai devreme nu părea suspicios sau ceva... Deci, ce 
voia să spună... 

În capul meu nu era decât o întrebare: Ce? 

— Ştiam eu! 

— Lee, nu e... nu..., m-am bâlbâit eu, pierdută şi speriată. 

Îmi transpiraseră palmele și mi se strânsese stomacul. Brusc, 
îngheţata mea cu caramel și căpşune nu mi s-a mai părut aşa de 
apetisantă. 

— Nu-l lăsa să te necăjească, Elle! a spus Lee cu blândeţe, 
acoperindu-mi mâna cu palma şi zâmbindu-mi cald, liniștitor. 
Vrea să aibă grijă de tine și ştiu că e cam exagerat, dar... mai 
suportă-l puţin, bine? Mai sunt doar două săptămâni şi se ter- 
mină şcoală, da? Anul viitor lucrurile vor fi altfel. Iar el nu vrea 
decât să nu păţeşti ceva. 

Nu-mi găseam cuvintele. 

Nu ştia de întâlnirile noastre pe ascuns. Nu știa că era ceva 
între mine şi fratele lui. Credea că mă preocupa faptul că Noah 
era ultraprotector cu mine şi că nu-mi dădea voie să am un 
partener la Balul Verii. 

Nu ştiam dacă eram ușurată sau dacă mă simțeam rău din 
cauza sentimentului de vinovăţie. Era un amestec ciudat. 

M-am străduit să zâmbesc. Uneori era aşa de drăguţ! 

— Mersi, am îngânat eu. Şi, da, ai dreptate. Am uitat că 
Noah pleacă în septembrie la facultate. Ştii unde se duce? 

Lee a clătinat din cap. 

— Ştiu că voia să se ducă la San Diego, dar nu cred că s-a 
hotărât cu adevărat. Şi-a depus dosarul și la vreo două facultăți 
din Ivy League. 

— Serios? 

Lee a dat din cap și a mai luat o lingură de înghețată. 

— Da, chiar. O să fie ciudat când n-o să mai fie aici. 

— Ştiu ce zici! Măcar o să fie mai multă linişte. Şi atunci voi 
fi eu cel mai sexy tip din şcoală, a adăugat Lee cu un zâmbet 
plin de sine, care semăna ciudat de mult cu al fratelui său. 

Semănau foarte bine: amândoi erau bruneţi, cu ochi albaștri, 
şi aveau linia obrazului bine marcată. Şi nasul lor era la fel, îna- 
inte ca Noah să şi-l rupă. Dar Noah era puţin mai înalt şi mai 
musculos. Nu că Lee arăta prea rău; verile petrecute la sala de 
gimnastică şi înotul îşi spuseseră cuvântul. 

Am râs. 

— S-o crezi tu, Lee! 

— Doar fiindcă ți s-a pus ţie pata pe fratele meu, m-a ta- 
chinat el. 

— Termină! Nu mi s-a pus nicio pată! 

A râs din nou şi a mai luato gură uriașă de înghețată. Mi-am 
dat ochii peste cap şi m-am întors şi eu la înghețata mea. 

O parte din mine încă se mai gândea că Noah o să plece la 
facultate. 

Într-un fel, aș fi vrut să rămână undeva mai aproape de 
casă, să ne vedem mai des. Nici nu îndrăzneam să mă gândesc 
că urma să plece. Ar fi fost așa de aiurea! Şi, cu siguranță, mi-ar 
fi fost dor de săruturile lui... 

Apoi mi-am dat seama că mi-ar fi fost dor să stau, pur şi 
simplu, cu el. 

Dar mai era o voce care îmi spunea că ar fi bine dacă ar 
pleca la o facultate mai îndepărtată. Atunci aș putea să pornesc 
de la zero la şcoală, fără să-i mai amenințe el pe băieţii care ar fi 
vrut să își dea întâlnire cu mine. Nu că aş fi avut vreo întâlnire 
adevărată, de la experienţa dezastruoasă cu Cody, asta dacă nu 
puneam la socoteală rendez-vous-urile mele secrete cu Noah. 

Am oftat. Viaţa mi se complicase foarte mult! 


Capitolul 18 


— DECI, AXĂ... 

Warren s-a rezemat de dulap, lângă mine. 

— Da? l-am impulsionat eu, când am văzut că se opreşte. 

— Ţi-ai găsit partener pentru bal? 

Am clătinat din cap. 

— Noah i-a speriat pe toţi. 

A râs agitat. 

— Da, ştiu... păi, mă gândeam... Poate vrei să vii cu mine? 

— Ca prieteni sau... 

— Mă gândeam mai degrabă ca la o întâlnire, a spus el, evi- 
tând să se uite în ochii mei. 

I-am zâmbit cu căldură, minunându-mă cât era de nervos. 
De obicei, era un tip sigur pe el. 

— Nu ştiu, Warren... 

— Păi, am putea merge doar ca prieteni. 

— Ce zici de asta: dacă nu găseşti pe altcineva cu care să te 
duci, atunci vin cu tine! Dar sunt convinsă că sunt o mulțime 
de fete care ar vrea să vină cu tine, i-am zâmbit eu iar. 

El a părut puțin dezamăgit, dar a zâmbit. 

— O să-ţi aduc aminte de asta. 

— OK, am râs eu. Baftă! 

— O să am nevoie, a spus el. Toată lumea s-a repezit să-și 
caute partener încă de când s-au distribuit fluturaşii. A mai | 
rămas mai puţin de o săptămână. i 

— Ştiu. E aiurea. Eu mi-am luat rochia abia sâmbătă. 

— Serios? 

Am dat din cap. | 

— Păi, mă duc să văd dacă îmi găsesc o parteneră. Pa, Elle! 

Am închis dulapul şi m-am întors. Am tresărit când l-am vă- 
zut pe Thomas chiar în faţa mea. Zâmbea; în fine, de fapt, rânjea. i 

— Bună, Elle! 

— Xăă, bună... 

Voiam să plec mai iute de acolo sau să-i spun lui să plece. 
Doar că nu aveam curaj. Apoi am înţeles ce voia să spună Lee 
când zicea că sunt prea drăguță. Presupun că asta era una din- 
tre situații. 

— Deci, de ce l-ai refuzat? m-a întrebat el, arătând cu capul 
spre Warren. 

— Nu e treaba ta, m-am repezit eu. Dacă-mi dai voie... 

Am încercat să trec pe lângă el, dar mi-a ținut calea. Am în- 
cercat pe partea cealaltă, dar el s-a mișcat din nou. Exact când 
voiam să mă uit urât la el, a făcut un pas în faţă, forțându-mă 
să mă lipesc de dulap. 

— Atunci ce-ai zice să vii cu mine? 

— Nu, mersi! 

— Ei, hai, Elle, de ce nu? m-a întrebat el, cu acelaşi aer ener- 
vant şi sigur de el. Tu nu ai partener, nici eu nu am parteneră. 

De ce nu? 

— Pentru că nu vreau să vin cu tine. Bine? 

Tocmai se pregătea să răspundă când cineva l-a imbrâncit 
într-o parte, izbindu-l de dulap, iar eu am tresărit înspăimân- 
tată, cu inima bubuind. 

— Tai-o! i-a spus Noah, amenințător. 

Rory s-a strâmbat și l-a împins pe Noah. S-a uitat urât la el, 
apoi a plecat. Până să spun eu ceva, Noah m-a luat de mână şi 
m-a tras după el. 

— Unde mergem? 

M-a băgat într-o săliță de studiu plină de computere, rafturi 
cu cărți, canapele şi un dozator de cafea stricat. A închis uşa în 
urma noastră și, din fericire (sau poate din nefericire) camera 
era goală. În clipa aceea a sunat clopoțelul, anunțând începerea 
cursurilor. Eu aveam oră liberă, dar asta nu era relevant. Niciu- 
nul dintre noi nu s-a mișcat. 

— Câţi tipi pe ziua de azi? Patru? Sau cinci? 

Am pufnit. 

— Doi, de fapt. lar Warren nici nu se pune. Deci unul. 

— Dar ai înţeles ce am vrut să spun? 

Mi-am dat ochii peste cap. 

— Am auzit că ţi-ai luat o rochie, a continuat el. Cum arată? 

— Minusculă, scurtă şi strâmtă, i-am spus eu, sarcastic. 

A ridicat o sprânceană, iar eu m-am strâmbat, oftând artistic. 

— E până la genunchi, verde, iar partea de jos e fluidă. E 
chiar foarte frumoasă. 

A dat din cap. 

— Sună bine. Sunt convins că o să arăţi superb. 

Apoi a coborât vocea. 

— Şi, ăăă, dacă tot am întârziat... 

A mai făcut vreo doi paşi spre mine, iar eu am zâmbit, gata 
să mă ridic pe vârfuri ca să-l sărut. Ştiam că ar fi trebuit să gă- 
sesc o scuză să plec, dar nu voiam. Braţele lui m-au prins de 
mijloc, calde şi sigure. I-am zâmbit cu gura pe buzele lui. 

— Hei, Elle? Noah? Sunteţi... 

Lee a tăcut brusc. 

M-am îndepărtat în grabă de Noah, m-am împiedicat şi 
m-am chinuit să-mi recapăt echilibrul. Tremuram ca o piftie şi 
am simţit brusc că mi-era greu să respir. M-am uitat la Noah, 
care înlemnise acolo, cu ochii la fratele lui. 

Hărmălaia făcută de copiii care se duceau la clasă încetase, 
aşa că ne-am trezit că stăteam toţi trei acolo, înconjurați de 
tăcere. 

Lee a închis gura, care până atunci rămăsese deschisă, apoi 
a inspirat, ca şi cum ar fi vrut să spună ceva. Numai că nu s-a, 
auzit nimic. 

Şi eu amuţisem. Trebuia să înţeleagă: nu puteam să-l pierd. 

Nu ar fi trebuit să afle așa. Acum avea să mă urască definitiv. 
Trebuia să spun ceva. 

Dar nu ştiam ce aș putea să spun ca să nu înrăutăţesc și mai 
mult situația. 

M-am uitat la Noah, care a ridicat imperceptibil din umeri; 
nici el nu ştia ce ar trebui să facă. 

— Noah? a spus Lee, în cele din urmă, cu voce gâtuită, ui- 
tându-se la mine. 

În ochii lui nu era tristeţe sau furie, doar tulburare. 

— Noah? Te rog, Shelly, spune-mi că nu este ceea ce pare. 
Spune-mi că există o explicaţie logică! 

— Eu... Lee... Eu... trebuie să mă crezi, nu am... noi... 

— Rochelle! a spus Lee, încordat. Spune-mi că nu e ceea ce 
pare! 

S-a uitat în ochii mei. Mi-am dat seama că nici el nu cre- 
dea în fărâma aceea de speranţă, de fapt. S-a apropiat de mine 
cu paşi grei şi înceţi, dar s-a oprit la vreo câţiva metri, ca și cum 
ceva îl ţinea pe loc. Următoarele cuvinte spuse de el au fost o ru- 
găminte disperată, care mi-a frânt inima. 

— Te rog! + 

Iar eu am avut un singur răspuns, un răspuns care ştiam că 
o să-l facă să sufere şi mai mult. 

— Îmi pare rău, Lee, îmi pare aşa de rău... 

Am vrut să-l iau de mână și să-i spun din ochi că nu am 
vrut niciodată să se întâmple asta. Dar el s-a dat în spate, înde- 
părtându-se ca şi cum ar fi avut o repulsie. Mi-au ţâşnit lacrimi 
din ochi și am simțit un nod în gât. Dar nu voiam să plâng, să 
nu creadă Lee că încercam să-l impresionez. 

— Te rog, Lee, nu e... nu am... 

— Nu ai, ce? a izbucnit el, dar, oricât de mult se străduia să 
pară furios, simţeam durerea pe care i-o provoca trădarea mea. 
Nu m-ai minţit ca să poți să te culci cu fratele meu? 

— Lee! 

— Când aveai de gând să-mi spui, mai exact? Sau ai crezut 
că o să te poți ascunde la nesfârşit? Tu crezi că n-am observat 
semnele de la ondulator - a rostit cuvintele cu ironie - sau cât 
de agitată erai când primeai un mesaj? Crezi că n-am observat 
că se întâmpla ceva? 

— Eu... nuam... 

Am inspirat adânc, încercând să-mi adun gândurile. 

— Dacă ai ştiut, de ce nu ai spus nimic? 

— Aşteptam să-mi spui tu, Elle! a ţipat el. Am fost cei mai 
buni prieteni toată viaţa, iar acum ai secrete faţă de mine! 
Mereu ne-am povestit totul. M-am gândit că ai motive seri- 
oase să nu-mi zici, dar că, în final, o vei face. 

Înainte să găsesc vreun răspuns, el a râs cu amărăciune. 

i uite ce secret aveai tu! De-asta m-ai minţit tu atâta 
timp. Şi m-ai lăsat să aflu aşa. 


— Nu trebuia să afli așa! m-am repezit eu, disperată. 
Trebuia să mă asculte, trebuia să mă înțeleagă - trebuia să 
mă ierte. 

— Atunci trebuia să-mi fi spus de la început, a țipat el. 

Nu-mi aminteam când ne certaserăm ultima oară cu ade- 
vărat. Mai aveam discuţii din când în când; era ceva normal 
în orice relație. Dar niciodată nu fusese așa. Niciodată nu 
ţipaserăm unul la altul. 

— Ei, hai, Lee! Nu e doar vina lui Elle! a intervenit Noah, 
cu un ton degajat şi calm, când a văzut că nici eu, nici Lee 
n-am mai spus nimic câteva secunde. N-o lua chiar aşa! Tu... 

— Tu! a spus Lee cu o voce care semăna mai mult cu un må- 
râit. Să nu îndrăznești să mă provoci! Cât de ipocrit poți să fii, 
cât? Să le spui băieţilor să stea departe de Elle, să nu se atingă de 
ea, iar tu o tratezi ca pe o târfă agățată în club! 

Muşchii din obrazul lui Noah au început să tresară şi am 
văzut cum strângea pumnii. 

— Habar n-ai despre ce vorbeşti! 

— Vrei să spui că nu te-ai culcat cu ea? l 

Lee a ridicat din sprâncene şi s-a uitat la mine și la Noah, t 
acuzator. Cum niciunul dintre noi n-a spus nimic, a luat tăce- 
rea drept răspuns. S-a strâmbat și şi-a trecut mâna prin păr. 

— Ştiam eu. Deci, într-adevăr, te-ai culcat cu fratele meu! 
Minţindu-mă pe mine. L-ai ales pe el - un oarecare - în locul 
meu, cel mai bun prieten al tău. Dacă mi-aţi fi zis acum că 
sunteţi îndrăgostiţi nebunește, poate ar fi fost altceva, dar... 

— Nu, Lee, nu a fost aşa. S-a întâmplat doar o dată. 

A tăcut o secundă, apoi a întrebat: 

— Când? 

Vorbise aşa de încet, încât, o clipă, am crezut că n-am auzit 
bine. Cu siguranţă, momentul în care se întâmplase nu era cel 
mai important detaliu aici. 

— Poftim? | 

— Când s-a întâmplat? a repetat el, uitându-se drept în ochii | 
mei, însă eu am căutat să îmi feresc privirea. 

Mi-era prea ruşine. 

— Rochelle! 

— Acum vreo două luni, am bolborosit, tot cu ochii în 
podea. După petrecerea lui Warren. 

— Adică... adică atunci când aţi plecat mai devreme? 

Am dat din cap. 

— Când era beată? a strigat Lee, întorcându-se spre fratele 
lui. Te-ai culcat cu ea când era beată? După toate rahaturile pe 
care le-ai spus... 

— Nu eram beată! am ţipat eu. Nu sunt atât de tâmpită! 

— Serios? a ripostat Lee. În clipa asta, mi-e greu să cred! 

Dintr-odată, acel obstacol care îl ţinuse potolit pe Noah a 
cedat, iar el s-a repezit la Lee, l-a apucat de gulerul tricoului și 
l-a trântit cu spatele de perete. 

— Tu chiar crezi că aș putea s-o tratez așa? Tu chiar crezi că 
nu am niciun pic de respect pentru ea? 

— Ai pus-o să mă mintă luni în şir. 

— A fost alegerea ei, s-a răstit Noah, împingându-şi iar 
fratele în perete. 

Am văzut că Lee se uita la mine peste umărul lui Noah, iar 
eu nu am putut decât să îi arunc o privire jalnică. Da, fusese 
alegerea mea. 

Mi-am mușcat buzele o clipă, uitându-mă cu atenție la fața 
prietenului meu. Pentru prima oară în viaţă, nu îmi dădeam 
seama la ce se gândea. Ochii îi erau întunecați, expresia lui era 
neutră şi avea o atitudine calmă. În momentul acela era exact 
ca fratele lui, iar asta mă speria. 

Dar, în loc să aibă o reacție față de mine, Lee a ridicat pum- 
nul şi l-a lovit pe Noah drept în falcă, suficient de tare ca acesta 
să slăbească strâmtoarea și ca Lee să-l dea la o parte. S-a mai 
uitat la mine o dată, cu o expresie incredibil de dezamăgită, 
apoi a ieșit și s-a îndepărtat în grabă pe coridor. 


PERETE EET IT EI TROIA 


214 BETA REEKLES 


Noah şi-a frecat falca. 

— N-a fost o lovitură proastă! 

Am căscat gura la el, după care am revenit la realitate. Nu 
era momentul să mă cert cu Noah. În clipa aceea, cel mai im- 
portant era să fac în aşa fel încât să nu-l pierd pe Lee. 

În secunda următoare alergam după el pe coridor, strigându-l 
pe nume şi încercând să-l ajung din urmă, în timp ce el cobora 
scările şi se îndrepta spre parcare, L-am auzit pe Noah fugind 
după mine, dar nu l-am băgat în seamă. Nu conta decât Lee. ' 

— Lee, te rog, opreşte-te, stai o clipă! am strigat eu, du- 
cându-mi o mână la coaste. 

Mi se tăiase de tot respirația. 

Lee era cam cea mai importantă persoană din viața mea. În 
afară de chestia cu Noah, ştia totul despre mine. Știa cât purtam 
la sutien. Ştia că nu-mi plăcea mirosul de jojoba de la şamponul 
pe care îl folosea înainte. La naiba, ştia şi de semnul din naștere 
în formă de căpşună pe care îl aveam pe fund! Eram ca frații de 
cruce! Nu puteam să-l pierd. Trebuia să fim cei mai buni prie- 
teni până la moarte... şi probabil ar fi trebuit să murim amân- 
doi odată. Eram născuți la doar câteva minute distanţă. 

Lumea spune că te îndrăgosteşti şi rămâi pentru totdeauna 
cu acea persoană; cu persoana care îţi cunoaşte cele mai as- 
cunse și mai întunecate secrete şi care te iubeşte chiar și așa, 
persoana care ştie exact ce să spună ca să te facă să râzi, sau 
să zâmbeşti, sau să te simți mai bine. Persoana fără de care nu 
poți trăi, indiferent ce-ar fi. 

Nu mă interesa deloc de cine aveam să mă îndrăgostesc, ca 
să fiu sinceră. Tot ce mă interesa era să nu-l pierd pe Lee. 

Acesta s-a oprit brusc, cu spatele la mine. Vedeam cum, din 
cauza tensiunii, toți mușchii spatelui erau încordați și cât de 
greu respira. După un timp, care mie mi s-a părut un secol, s-a 

întors să se uite la mine, exact când Noah s-a apropiat în fugă 
şi s-a oprit în spatele meu. 

Lee avea mâinile strânse în pumn, dar încă îi tremurau. Şi 
obrazul îi tremura; făcea eforturi mari să nu plângă. 

— Te rog! am spus eu încet. Nu e cum crezi tu! 

— Atunci cum naiba e? s-a răstit el. Nu-mi vine să cred, 
Elle! Să mă minţi atâtea luni și să te întâlneşti pe ascuns tocmai 
cu fratele meu! Ai idee ce simt, când ştiu că prietena mea cea 
mai bună l-a preferat pe fratele meu, doar pentru sex? 

— Nu am... adică nu l-am preferat. Nu, stai, vreau să zic, 
nu a fost doar pentru... 

Am clătinat din cap, încercând în zadar să găsesc niște cu- 
vinte cu sens. 

— Nu am știut ce să fac! Ştiam că o să reacţionezi aşa dacă 
o să îţi spun, dar eu... nu am putut... am crezut că e mai bine 
pentru tine, că... 

— Ştii ceva, Rochelle? Păstrează-ţi cuvintele pentru cineva 
căruia îi pasă! 

A urcat în maşină. A pornit motorul, a dat înapoi şi a plecat. 

Jar eu nu eram convinsă că se va mai întoarce vreodată. 

AM RĂMAS ACOLO, cu ochii la locul din care tocmai plecase 
maşina lui Lee. Huruitul motorului și scârțâitul cauciucurilor 
pe pietriș încă îmi mai răsunau în urechi. 

M-am prăbuşit la pământ, dar, de data asta, nu era nimeni 
să mă prindă. 

Noah s-a apropiat încet, cu prudenţă, din spate. I-am auzit 
pașii şi i-am văzut umbra, dar nu m-am uitat la el. Nu puteam 
să suport. 

S-a oprit în spatele meu. Cu picioarele ţepene şi şovăielnice, 
m-am ridicat şi m-am scuturat de praf. 

Lee mă părăsise. Era prietenul meu cel mai bun, geamănul 
meu, jumătatea mea. Şi mă părăsise. 

Mă ura. Stricasem totul. 

Dacă i-aş fi spus mai demult; dacă n-am fi fost atât de idioţi, 
încât să ne sărutăm la școală sau... 

Sau dacă nu aş fi fost cu Noah, pur şi simplu... 

Am oftat şi mi-am trecut degetele prin păr. Dacă Lee n-avea 
să mai vorbească niciodată cu mine? Dacă îl pierdusem, nu doar 
pentru un timp, până când avea să-și revină, ci pentru totdeauna? 

Noah mi-a pus uşor mâna pe umăr. 

— Elle! a început el încet, dar eu i-am dat mâna la o parte 
și m-am îndepărtat. 


În | 
| 

Dacă n-ar fi fost Noah şi cabina aia idioată de săruturi, ij 
nimic din toate astea nu s-ar fi întâmplat. | 
— Elle! a spus el iar, când a văzut că plec. | 
— Lasă-mă în pace! l-am repezit eu. 
Aveam o voce înfrântă, dar nu oglindea nici pe departe cât 
de rău mă simţeam. Noah nu a încercat să vină după mine. 
M-am întors spre şcoală, singură. 


a mai venit; când mă întreba cineva, spuneam că i-a fost rău şi 

s-a dus acasă. L-am evitat pe Noah şi am încercat să mă port ca 

și cum nu s-ar fi întâmplat nimic. 
Am vorbit cu Dixon să mă ducă acasă, după ce am ignorat 

toate mesajele scrise şi vocale trimise de Noah. | 
— Sigur eşti bine, Elle? Arăţi de zici că îţi vine să vomiţi, a | 

spus Cam. il 
Dixon a călcat frâna. | 
— Dacă ai de gând să dai la rațe, te rog s-o faci afară, nu în 

maşină! | 
Am clătinat din cap, încercând s-o iau în glumă. 
— Nu am de gând să vomit, nu te speria! Sunt doar... cred | 

că am luat și eu boala lui Lee. 
— Mare surpriză! a râs Cam. Voi doi nu puteţi nici să vă 

îmbolnăviţi separat, este? 


Nu m-am putut concentra la nicio oră în ziua aceea. Lee nu 
| 
| 
| 


— Presupun că nu, am murmurat eu. 
Când am ajuns acasă, maşina tatei era deja pe alee. Uitasem | 
că antrenamentul lui Brad se anulase - singura zi în care eram 
şi eu singură acasă, m-am gândit eu, oftând, în timp ce deschi- 
deam uşa. 
— Elle? Tu eşti? a strigat tata din bucătărie. 
— Da, bună! 


pan 

M-am dus la el și i-am zâmbit. 

— Treabă? 

A dat din cap. 

— Toată echipa încearcă să încheie afacerea până miercuri, 
aşa că e destul de stresant. Mai ûrziu, la cinci jumătate, am 
teleconferință. O să dureze cam vreo oră. Îi pregăteşti tu masa 
lui Brad? Avem lasagna la congelator. 

— Sigur! i-am spus. Nicio problemă. 

Am făcut cafea pentru amândo, apoi mi-am luat cana și am 
trecut în sufragerie, ca să-l las pe t:ta să lucreze. Brad era întins 
pe jos, înconjurat de hârtii, și părea că era cu ochii în manua- 
lul de matematică. Se auzea însă shb de tot sunetul de la Super 
Mario Bros, iar el a tresărit când an intrat în cameră. 

— Dă-mi! i-am cerut eu, 

— Ce să-ţi dau? Tema la mate? Vite-o aici, poftim! Am ajuns 
la unghiuri. 

Am râs sarcastic. 

— Foarte amuzant. Dă-mi consola! 

Fratele meu s-a uitat la mine, încăpățânat. I se vedea la subraţ 
consola roşie de plastic Nintendo DS. 

— Bine, i-am spus eu degajată, înseamnă că trebuie să pun 
mai multe legume la masă. Mă gândesc la broccoli. 

A mijit ochii. 

— N-ai curaj! 

— Pune-mă la încercare! 

— Uff, bine! Doamne, Elle, ce enervantă eşti! 

A împins spre mine consola, pe podea, şi s-a întors la tema 
de la matematică, pe care am observat că nici n-o începuse. 
M-am instalat pe canapea cu volumul de poezii după care 
învăţam la engleză, ca să-mi beau cafeaua și să încerc să nu mă 
mai gândesc la Lee şi la Noah. 

Încercarea de a-l analiza pe Larkin nu îmi împiedica însă 
mintea să zboare. Ce s-o fi întâmplat când Noah a ajuns acasă? 
Oare s-or fi luat la bătaie? 

Nu voiam să vorbesc cu Noah. Nu aveam nevoie decât de Lee, 
iar el nici nu mi-ar fi răspuns la telefon, dacă l-aș fi sunat. Aşa 
că nu aveam cum să ştiu ce se întâmpla cu frații Flynn. Îmi do- 
ream cu disperare să mă duc acasă la ei, dar afară ploua torențial 
şi tata nu m-ar fi lăsat să ies sub nicio formă pe o vreme atât de 
câinoasă, iar dacă Lee nu ar fi vrut să mă primească, ar fi trebuit 
să-i mărturisesc totul tatălui meu. 

Nu că mi-era teamă că n-ar fi înțeles, dar nici măcar nu aş fi 
ştiut cu ce să încep. Nu puteam să intru în bucătărie ca o floare 
şi să anunţ: „Hei, ştiai că am avut o relaţie secretă cu Noah 
Flynn, iar acum Lee a aflat şi mă urăşte? A, și poate vrei să-ți 
mai fac o cafea, dacă tot am venit!” 

Da, sigur. 

Ar fi fost perfect. 

Abia pe la opt seara, când a sunat telefonul, am aflat ceva. 

— Alo? a răspuns tata. A, bună, June, ce mai faci? 

Îmi dădeam seama că vocea ei sună aproape isteric, dar nu 
auzeam ce spunea. Tata s-a uitat la Brad și la mine, apoi a ple- 
cat cu telefonul pe hol, ca să nu auzim. 

— Ce-a fost asta? m-a întrebat Brad. 

— De unde să ştiu? m-am răstit la el. 

— De unde să ştiu? m-a îngânat el, iar eu i-am aruncat cu o 
pernuţă în cap, drept răspuns, încercând să aud ce spunea tata. 

Mi-era rău de la stomac. Ce se întâmpla? 

În sfârșit, tata a revenit în cameră, uitându-se fix la telefo- 
nul din mâna lui. 

— Noah a plecat de acasă. 

Mi s-a oprit inima. 

— Cum adică, Noah a plecat de acasă? Unde a plecat? 

— S-a certat rău cu Lee, iar June zice că a luat o geantă şi a 
plecat. Nu le-a spus unde pleacă sau cât are de gând să stea. Nu 
răspunde la mobil, aşa că Matthew a plecat după el, încercând 
să-l găsească. 

Tata a clătinat din cap, cu tristeţe. 

— Păi... adică... n-are cum să... nu putea să ajungă prea 
departe, nu? m-am bâlbâit eu. 

— Nu ştiu. A plecat acum vreo douăzeci de minute. 

Mi s-a strâns stomacul, ca şi cum aș fi fost într-un carusel. 
Am înghiţit în sec. 

— June ţi-a explicat... de ce s-au... certat? 

Tata s-a uitat în ochii mei, după care a spus: 

— Brad, ce-ar fi să te duci să faci un duș și să te pregătești 
de culcare? 

— Ce? Nu-i corect, nu e nici ora nouă! 

— Brad! 

— Bine! a bombănit fratele meu şi a plecat tropăind pe scări. 

Uşa de la dormitor s-a trântit în urma lui. Tata a oftat, apoi 
s-a așezat în fotoliu, iar eu am înţeles că trebuia să mă aşez. 

— După câte se pare, a spus tata, împreunându-și mâinile, 
s-au certat din cauza ta. Ai ceva să-mi spui, Elle? 

Am înghiţit în sec și am simțit iar că-mi venea rău. 

— Ce a zis June? 

— Nu evita întrebarea, domnişoară! 

M-am uitat la genunchi. 

— Eu am... într-un fel... mă întâlneam cu Noah. 

— Cum adică, te întâlneai cu el „într-un fel’? 

— Xăă, păi... la cabina de săruturi pe care am facut-o noi 
pentru carnaval, el m-a sărutat şi după aia... ăăă, noi am... 
presupun că se poate spune că ne întâlneam pe ascuns. 

— Ai avut o relație cu el. 

— Nu chiar! E complicat! 

— Atunci vorbeşte! 

Exista vreo modalitate în care să explic situaţia fără să-l dez- 
amăgesc pe tata? Ştiam că nu îl simpatiza prea tare pe Noah - 
cu bătăile lui, cu motocicleta lui... Dar nu fusese niciodată o 
problemă... până acum. Fiindcă în niciun caz n-ar fi fost feri- 
cit că aveam o relaţie cu Noah. 

— Ne-am întâlnit pe ascuns fiindcă nu voiam să afle Lee. 
Noah şi cu mine ne certăm tot timpul și nu am crezut că relația 
noastră ar putea să meargă, dar aș fi vrut, şi de-asta am conti- 
nuat, apoi Lee a aflat şi acum totul s-a terminat şi viața mea e 
distrusă. 

Am inspirat adânc după ce am terminat. 

Tata arăta... OK, cred că „siderată” e singurul cuvânt care 
putea descrie expresia lui. Ca şi cum n-ar fi vrut să creadă. Am 
lăsat iar ochii în podea. 

— De cât timp durează povestea asta mai precis, Rochelle? 

— De vreo două luni. De la carnaval. 

Tata şi-a scos ochelarii și i-a ridicat pe frunte, apoi a început 
să se frece la ochi, așa cum făcea când era stresat. 

— Şi în timpul ăsta, nu i-ai spus nimic lui Lee? 

— Am crezut că-l protejez, am explicat eu. 

Tata a clătinat din cap. 

— Ciudat mod de a-l proteja. Dar... Noah? Dintre toți 
băieții? Nu e chiar cel mai... stabil, când e vorba de relații. 

— Ştiu, ştiu, nu e băiatul ideal sau ceva, dar... 

— Îl iubeşti cumva? 

— Ce? Nu! am exclamat. Nu, sigur că nu! 

Tata s-a mulțumit să ofteze. Am continuat să vorbesc, în- 
cercând să mai minimalizez daunele. 

— Mă face fericită, tată! 

S-a uitat iar la mine, încruntat. 

— Eşti sigură, Elle? 

Am dat din cap. 

— Da. 

Aveam vocea răgușită și, nu știu de ce, abia mă abţineam să 
zâmbesc. Am clătinat din cap, am încercat să-mi dreg vocea şi 
m-am ridicat. 

— Deci ce s-a întâmplat cu Lee și Noah? Ce ţi-a spus June? 

— Erau la masă, mi-a răspuns tata, și Lee s-a enervat pe 
neașteptate. A început să ţipe la Noah, apoi s-au certat, Noah 
s-a dus sus, a luat o geantă şi a ieşit pe ușă. 

A sunat din nou telefonul și amândoi ne-am uitat la ecranul 
lui luminos, pe măsuţa de cafea. Tata a răspuns, iar eu am stat 
ca pe ace, ascultând frânturi de discuţie. 

— Bună! Hmmm... Da, acum am vorbit cu ea. Cum? Nu, 
nu, n-am idee... 

A oftat iar, după care câteva momente doar a ascultat. 

Apoi mi-a întins telefonul. 

— Vrea să vorbească puţin cu tine! 

Îmi tremura mâna când am luat telefonul. 

— Alo? 

— A, Elle, bună! Ascultă, ai idee unde s-ar fi putut duce 
Noah? Nu răspunde la telefon, Matthew n-a putut să-l găsească 
şi... nu ştim unde să-l mai căutăm. 

— Eu... îmi pare rău, chiar nu știu. 

A oftat, așa că am adăugat: 

— Ele impulsiv, știți asta. Poate că s-a dus doar să facă o tură 
cu mașina, să se calmeze. Se va întoarce acasă, nu vă faceți griji! 

— Ei bine, a spus ea, cu o oarecare prudență, presupun că 
tu îl cunoşti mai bine decât oricare dintre noi, nu, Elle? 


Cabina de săruturi 


— Nu... n-am vrut să spun că... 

Dar nu am putut formula un răspuns coerent, nu îmi gă- 
seam cuvintele. 

— E în regulă! Am cam bănuit că a apărut o fată în viaţa 
lui. Se purta altfel. Doar că niciodată nu m-am gândit că tu 
eşti fata. 

Nici de data asta nu am avut un răspuns în afară de: 

— Äää... 

— Ascultă, dacă ai vreo veste de la el, te rog, te rog, doar 
spune-mi că e OK! 

— Sigur! 

Apoi, înainte să spună ea „mulțumesc” și la „revedere, m-am 
repezit: 

— Lee e acolo? Aş putea să vorbesc cu el. 

— Eu... 

S-a oprit. 

— Nu cred că e o idee prea bună în clipa asta, Elle. Îmi pare 
rău! 

— Nu vrea să mă vadă, așa-i? 

— Nu, a spus ea, şovăind puţin. Vrei să mi-l dai iar pe tatăl 
tău, te rog? 

— Sigur! La revedere! 

— La revedere, Elle! 

I-am întins din nou telefonul tatălui meu. Conversaţia nu a 
mai durat mult; tot ce am auzit a fost: 

— Îhî, ştiu, da... Nu, am înțeles... da, sigur. 

Restul serii nu am mai vorbit prea mult. Mă gândeam că 
poate ar trebui să-l sun pe Noah, în caz că ar răspunde, doar 
ca s-o liniştesc pe mama lui. Dar nu-mi venea să pun mâna pe 
telefon s-o fac. 

Ştiam că tata era dezamăgit de mine. Poate ar fi fost mai 
bine dacă m-ar fi certat, sau dacă s-ar fi arătat furios, supărat, 

sau ceva - orice ar fi fost mai bine decât atmosfera mută şi ne- 
plăcută care ne înconjura. 

Era nouă și douăzeci şi trei de minute când am simțit că nu 
mai puteam suporta. 

— Mă duc la culcare! l-am anunţat eu, ridicându-mă. | 

Tata nu a spus nimic până aproape să ies din sufragerie. 

— Pot să înțeleg de ce nu mi-ai spus mie, dar lui Lee? Elle, 
trebuie să vorbeşti cu el! Va trece peste asta. Sunteţi prieteni de 
prea mult timp ca să lăsaţi să vă despartă aşa ceva. 

Nu am putut decât să dau din cap. 

— Sper săai dreptate, tată! Sper din tot sufletul să ai dreptate! 

NU AM PUTUT să adorm, oricât am încercat; mi-era imposi- 
bil să mă relaxez când îmi făceam atâtea griji. Îmi făceam griji 
pentru Noah, desigur, dar cel mai mult pentru Lee. Noah era 
capabil să aibă grijă de el, n-avea să păţească nimic. Dar Lee? 
Nu putea să repare toate astea cu un plasture. 

S-a făcut miezul nopţii când am simţit că nu mai rezistam. 
Am luat telefonul şi am format doi pe apelare rapidă. 

A sunat. A sunat, şi a sunat, şi a sunat. Şi, când era gata să intre 
căsuţa vocală, a răspuns. 

— Shelly? 

Am răsuflat uşurată; nu-mi dădusem seama că îmi ţinusem 
respiraţia. 

— Lee! 

Câteva clipe am tăcut, singurul semn că eram amândoi la 
telefon fiind respiraţia noastră. Eu am spart tăcerea. 

— Ce faci? 

— Sincer? Nu ştiu. 

Am dat din cap, cu toate că nu mă putea vedea. 

— Îmi pare așa de rău, Lee! Sincer, n-am vrut niciodată să 
se ajungă aici. Nu aşa! 

A oftat. 

— Da, dar tot s-a întâmplat. 

— Ştiu, ştiu. Am dat-o în bară rău de tot. 

— Ăsta-i eufemismul secolului, a pufnit el, dar am auzit clar 
hohotul de râs pe care a încercat să-l mascheze tușind. 

Am pufnit și eu în râs. 

— Ştiu! Îmi pare rău. Doar că... mi s-a părut că e cea mai 
bună variantă, să nu-ţi spun. Ştiam că o să te superi când o să 
afli că m-am întâlnit pe ascuns cu fratele tău. A fost o prostie 
din partea mea... Am tot vrut s-o termin şi detestam faptul că 
trebuia să te mint, dar n-am terminat-o, am mers mai departe, 
şi... 

M-am întrerupt, neștiind ce să mai spun. 

— Am crezut că e mai bine să nu-ți spun: era posibil ca 
relaţia noastră să nu meargă și nu voiam să fii prins la mijloc. 
Am crezut că... te protejez. 

N-a spus nimic mult timp. Ştiam că era încă acolo, îi au- 
zeam respiraţia în telefon. 

— Îmi pare rău, Lee! Îmi pare așa de rău! 

Nu m-a surprins că aveam ochii plini de lacrimi. Mi-am 
tras nasul, încercând să nu plâng. Lee şi-ar fi dat seama că je- 
lesc, chiar dacă nu mă vedea. 

— Mă urăşti? 

A trebuit să-l întreb. Nu suportam să nu știu, mai ales că nu 
îmi răspundea. 

— Lee? 

— Nu... nu te urăsc, a răspuns el, șovăitor. Dar în mod sigur 
nici nu te plac prea mult în clipa asta. Nu pot să cred că te-ai 
ferit de mine atâta timp! Și Noah, la fel, când eu credeam că voi 
doi nu rezistaţi nici cinci secunde fără să vă certaţi. 

A fost rândul meu să tac. Mi-era mult prea frică să nu înrău- 
tățesc situația. 

Mi-am înăbuşit un căscat. | 

— Culcă-te, Elle! a oftat Lee, cu vocea blândă și caldă. Ne 
vedem dimineaţă! 

— Adică vii să mă iei la şcoală? 

— Normal că vin. Când n-am venit? 

Atunci am început să plâng, dar erau lacrimi de ușurare. 
Mi-am şters obrajii cu dosul palmei. Nu voiam să mă audă Lee 
şi să mă creadă penibilă. 

— Ne vedem dimineaţă! a repetat el. Noapte bună, Elle! 

— Noapte bună! i-am răspuns eu. 

Dar chiar înainte să închidă, am spus repede: 

— Lee? 

— Da? 

— Ştii că te iubesc, nu? 

I-am simţit zâmbetul în voce când a spus: 

— Da, ştiu. Şi eu te iubesc! Deşi asta nu înseamnă că tre- 
buie să te plac tot timpul. 

A fost rândul meu să zâmbesc. 

— Ştiu! 

Se spune că, dacă iubeşti pe cineva, îl laşi să plece. Ei bine, 
nici în ruptul capului nu l-aş fi lăsat pe prietenul meu să plece 
fără să mă lupt pentru el. 

Apoi am închis. În câteva secunde am adormit. 


A doua zi dimineaţă, m-am aşezat la măsuţa de toaletă ca 
să-mi acopăr cu anticearcăn pungile de sub ochi. Nu voiam să 
bănuiască nimeni că s-a întâmplat ceva; nu puteam să poves- 
tesc nimănui despre Noah. Oricum, asta nu l-ar fi făcut pe Lee 
să se simtă mai bine. 

Sunetul inconfundabil al celor două claxoane scurte m-a făcut 
să sar de la măsuţă. Aveam un zâmbet uriaş, care se întindea de la 
o ureche la alta. Am înhățat rucsacul şi am fugit pe scări. 

— Ne vedem diseară! am strigat eu. 

— A venit Lee? m-a întrebat tata. 

— Da. Pa! 

Am urcat pe scaunul din dreapta al Mustangului şi m-am 
aruncat de gâtul lui Lee. Frâna de mână mi-a intrat în burtă și 
m-am lovit cu cotul de volan, dar nu-mi păsa. Îl aveam pe Lee. 
Doar asta conta. 

El a râs şi m-a strâns în braţe cu putere. 

— Şi mie îmi pare bine să te văd. 

— O să fac orice ca să-mi răscumpăr greşeala, jur! Pe cu- 
vânt, îmi pare tare rău! 

— Ştiu, a spus el. Și o să-ți aduc aminte de asta! 

— Orice, în limite rezonabile, am adăugat eu. Deci fără pro- 
vizii de milkshake pe viață. Ştii că trebuie să pun bani deoparte 
pentru facultate. 

El s-a oprit un pic, cu mâna deasupra schimbătorului de vi- 
teze, şi s-a uitat în ochii mei. 

— Mi se pare corect! Atunci ce-ai zice de un sărut? 

Am clipit. 

— Poftim? 

— Ai auzit bine. 

Avea o sclipire jucăuşă în ochi, dar eu tot nu-mi dădeam 
seama dacă glumea sau nu. 

— Asta-i partea când prietenul meu cel mai bun îmi de- 
clară că e îndrăgostit nebunește de mine? am încercat eu să 
glumesc şi am râs agitată. 

Lee a întors capul, evaziv, şi-a dres vocea şi a băgat în viteză. 
Cred că inima mea chiar se oprise. 

— Păi... 

Şi-a dres din nou vocea, s-a răsucit un pic în scaun și şi-a 
pus centura. 

O fracțiune de secundă am rămas cu gura căscată, înainte 
ca el să înceapă să râdă. I-am zâmbit, după care am râs şi eu. 
L-am plesnit peste braţ cu dosul palmei, iar el s-a ferit. 

— Glumeam! a zis el. Nici nu se pune problema. Dar n-am 
putut să rezist. Chiar ai crezut că vorbesc serios? Ei, hai, Shelly, 
ar fi fost prea aiurea! 

Am zâmbit. 

— Da, aici ai dreptate! 

A ieşit de pe alee şi am tăcut amândoi câteva secunde, apoi 
eu l-am întrebat, timid: 

— Ai mai... ăăă... ai mai vorbit cu fratele tău de aseară? 

Mâinile lui Lee s-au strâns mai tare pe volan; încheieturile 
i se albiseră. 

— Nu, mi-a răspuns el printre dinți. Şi ştii ce zic eu? Călă- 
torie sprâncenată! Dacă chiar nu poate să se descurce cu mi- 
zeria pe care el singur a făcut-o, atunci înseamnă că e doar un 
laş. Ai şi tu partea ta de vină, dar nu trebuia să te trateze aşa. 
Meriţi ceva mai bun. 

Am clătinat din cap. Nu puteam fi de acord cu asta. 

— Nu se va schimba niciodată, Elle! Mereu va fi un fustan- 
giu egoist. 

— Nu cred că într-adevăr gândeşti aşa. 

Niciunul dintre noi nu era sută la sută sigur de povestea asta 
cu „fustangeala”, dar uite că acum Lee o credea. 

A ridicat din umeri. 

— E Noah. 

Ca şi cum ăsta era răspunsul la toate. 

Din păcate, nu mi se părea că era răspunsul corect; răspun- 
sul care aș fi vrut să explice totul. 

În dimineața aceea mă trezisem devreme şi nu mai putu- 
sem să adorm. Eram mult prea ocupată să mă gândesc la Noah 

şi la relația noastră, indiferent ce fel de relaţie era. Eram feri- 
cită cu Noah, da, dar Lee rămânea in continuare cea mai im- 
portantă persoană din viața mea şi nu puteam risca să-l pierd. 
Iar dacă asta însemna că trebuia să sacrific relația cu Noah, o 
făceam fară să clipesc. 

Nu ştiam însă ce părere avea Noah despre toate astea. 

Oare ar mai fi vrut să fim împreună? Poate pentru el era 
doar ceva trecător, ceva care să dureze până pleca la facultate, 
în toamnă. Ceva care, oricum, i-a dat mult prea multe bătăi 
de cap. 

— Ce e? m-a întrebat Lee. 

— Nimic. Nu contează! 

De data asta nu a mai insistat. 


La şcoală nimeni nu părea să suspecteze că s-ar fi întâmplat 
ceva; nici măcar vreun zvon nu circula. Totul era absolut nor- 
mal. Așa cum ar fi trebuit să fie. 

M-am uitat pe furiș la Lee, când stăteam de vorbă cu colegii. 
El mi-a prins privirea şi mi-a zâmbit cam fără chef, ridicând 
un umăr. Şi el se simţea la fel de aiurea ca mine, purtându-se 
ca şi cum totul mergea ca pe roate. 

N-a fost prea rău până când ne-am dus spre sala de clasă și, 
peste zgomotul făcut de elevii care treceau pe coridor, m-am 
auzit strigată. 

— Elle! Stai o secundă! Elle! 

Inima a început să-mi bată mai tare. Era vocea lui Noah. 
M-am agăţat de braţul lui Lee şi m-am uitat la el, disperată. Ce 
trebuia să fac acum? 

— Elle! 

Se apropiase. Nu voiam să dau ochii cu el în clipa aceea. 

— Elle, stai! 

L-am luat de braţ pe Lee şi l-am tras după mine pe primul 
coridor. Ne-am oprit chiar în faţa clasei. 

— Nu pot să dau ochii cu el chiar acum! i-am explicat încet, 
lăsându-i, în sfârşit, braţul. 

— Da, nu te condamn. 

Mi-a zâmbit. 

— Nu te mai gândi la el! 

— O spui de parcă ar fi foarte simplu. N-o să pot să-l evit 
toată viaţa. E fratele tău, pentru numele lui Dumnezeu! 

— Mersi că mi-ai amintit! a mormăit el, iritat. 

Apoi a oftat și şi-a trecut de vreo câteva ori mâna prin păr, 
ciufulindu-l şi mai mult. 

— Nu contează, dar presupun că ai dreptate. O să fie destul 
de aiurea acum pentru voi. 

— Mulţumesc pentru susţinere! am bombănit, sarcastic. 

— Hai! 

A intrat în clasă şi așa s-a încheiat discuţia. 

Am reușit să-l evit pe Noah până la pauza de prânz. 

Stăteam cu Rachel și cu Lee, care se aşezaseră sub nişte co- 
paci de lângă terenul de fotbal. 

— Foarte sănătos, a comentat Rachel, arătând cu capul spre 
doza cu suc de portocale şi ciocolata pe care le aveam. 

— Da! Doar mă ştii, mereu înnebunită după alimentele 
sănătoase. 

— Am auzit de chestia aia cu Flynn, adică Noah, a spus ea 
încet, zâmbindu-mi cu simpatie. 

Imediat, Lee s-a ridicat în picioare, apoi s-a aplecat și a să- 
rutat-o repede pe Rachel. 

— Mă duc să joc fotbal cu băieţii! Ne vedem mai târziu. 

— Subiectul e încă destul de sensibil, am mormăit eu. Mai 
mult pentru Lee. 


SS EEE ORE EEE TITI TITI] 


T 


232 BETH REEKLES 


— Da, dar m-am gândit că poate ai vrea să vorbim, ca fetele. 

— Ai perfectă dreptate! 

— Deci... 

S-a lăsat pe spate, rezemată pe coate, şi m-am aşezat și eu 
lângă ea, în aceeaşi poziţie. 

— Chiar îţi place de el? Sau a fost doar sex? 

Am roșşit. 

— Asta s-a-ntâmplat doar o dată. După aia mi-a fost prea 
frică să nu ne prindă cineva. 

Am expirat pe nas, căutând cuvintele potrivite. 

— Nu are el prea multe calități. Uneori e prea protector, se 
bate, e impulsiv... 

— Dar, indiscutabil, e sexy, a contracarat ea. Să nu-mi spui 
că asta nu e o calitate! 

Am râs. 

— Ai grijă, practic, vorbeşti despre cumnatul tău! 

A ridicat din umeri și ne-am amuzat amândouă. Aş fi vrut 
să schimb subiectul, dar nu găseam nicio metodă subtilă. 

Rachel a continuat discuţia. 

— Lui Lee o să-i fie destul de greu dacă nu te împaci cu fra- 
tele lui. Îmi dau seama că e aiurea pentru el, iar dacă vei ajunge 
să suferi, s-ar putea să nu mai vrei să-l vezi pe Lee şi atunci i-ai 
lipsi, şi ştiu că nu vrea să-şi piardă nici fratele, şi... 

S-a întrerupt, şi-a muşcat buzele şi s-a uitat în altă parte. 

— Lee ţi-a spus toate astea? 

A zâmbit, vinovată. 

— Ieri, când m-a sunat, părea că era gata să izbucnească în 
plâns, ştii? Nu vrea să te piardă. Voi sunteți ca nişte frați gemeni. 

Am rupt un fir de iarbă şi l-am răsucit pe deget. 

— Majoritatea prietenelor pe care le-a avut s-au simţit ame- 
nințate de apropierea noastră. Ziceau că le era teamă de o 

chestie din aia, ştii, când te îndrăgosteşti de prietena cea mai 
bună. Ceea ce e, pur și simplu, caraghios şi mai mult decât aiu- 
rea, ştii? În fine. Ideea e că mă bucur că tu nu eşti așa. 

Am râs. 

— De fapt, cred că eşti prima dintre prietenele lui care nu 
mă urăşte. 

— Semănaţi ca două picături de apă. Nu aş putea să-mi în- 
chipui că ați avea o altfel de relație. 

— În sfârșit, am exclamat eu, mai e cineva care își dă seama 
de asta, în afară de Cam și de Dixon! 

— Dar, după cele ce mi-ai spus, parcă sunt puţin neliniştită 
că a avut așa de multe prietene. 

— N-au fost chiar aşa de multe, de fapt, am liniștit-o. O 
să-ţi spun un secret! 

— Ooo, sunt numai urechi, a spus ea şi am început amân- 
două să râdem. Dă-i drumul! 

— Eşti prima fată pentru care m-a lăsat baltă. Așa că tre- 
buie să fie ceva serios între voi. 

— Sper, a spus ea. Chiar îl plac foarte mult. 

— Ar fi cazul! N-ai văzut cum se uită la tine? 

I s-a îmbujorat toată faţa. 

— Deci nu e doar imaginaţia mea? 

Am clătinat din cap. 

— Vă stă foarte bine împreună! 

— Mulţumesc! 

Am stat în tăcere un pic, uitându-ne la băieții care se jucau 
în fața noastră. 

— Deci ce crezi că o să faci în privinţa relaţiei cu Flynn? 
Adică Noah. Doamne! Lee îmi tot spune să-i zic Noah, dar 
mi se pare aşa aiurea, ştii? 

Am oftat. Credeam că reușisem s-o abat de la subiectul ăsta. 

— Nu ştiu. N-ar trebui să fac nimic, dar vreau să fac şi... 
sunt debusolată. Iar Lee... 

Am oftat iar. 

— Nu ştiu. ~ 

— Păi, ar fi bine să te hotărăşti repede. 

— De ce? 

— Vine spre noi. 

Am sărit în sus şi am vărsat sucul în iarbă. 

— Rahat! am mormăit și m-am ridicat repede, ca să nu mi 
se ude pantalonii. 

M-am scuturat de praf, am ridicat capul şi l-am văzut pe 
Noah, care traversa cu paşi mari terenul de fotbal, îndrep- 
tându-se spre mine cu o expresie hotărâtă. Toate privirile erau 
îndreptate asupra lui sau asupra mea, vorbind de câteva fete 
extrem de geloase. 

— Elle! Unde te duci? a strigat Rachel după mine. 

Am alergat spre toaleta fetelor de parcă luase ceva foc. M-am 
încuiat într-o cabină şi am refuzat să ies de acolo, cu toate că 
fetele - Rachel, Lisa, Olivia, Jaime și Karen -— au încercat să mă 
convingă să las prostiile. 

Nu am fâcut-o decât când am auzit bubuituri în ușă și pe 
Lee strigând: 

— Shelly, mişcă-ți fundul de acolo în clipa asta! 

Am deschis uşa. 

— Nu poţi să intri aici! E toaleta fetelor! 

— Nu mă interesează! Hai afară! Adună-te! 

— Lee Flynn! Ce Dumnezeu faci aici? a strigat o profesoară 
care apăruse pe neaşteptate, domnișoara Harris, una dintre 
profesoarele de matematică. 

— Xăă... probleme feminine? Am crampe foarte mari, să 
ştiţi. 

— leşi afară imediat, tinere, dacă nu vrei să fii pedepsit 
două săptămâni! 

Lee şi-a dat ochii peste cap, apoi m-a luat de mână, înainte 
să apuc să spun sau să fac ceva. Nu voiam să aibă probleme, aşa 
că l-am lăsat să mă târască după el. Totuşi, o clipă, norocul a 
fost de partea mea: a sunat clopoțelul şi a trebuit să intrăm în 
clasă. În timpul orei de engleză, mi-am verificat telefonul. Alt 
mesaj de la Noah. 

L-am şters fără să-l citesc. 


Capitolul 21 


NOAH NU A VENIT acasă nici marţi, nici miercuri. Părinții 
lui tot nu primiseră vreo veste de la el, dar erau mulțumiți că 
Lee îl văzuse la şcoală şi că era teafar şi nevătămat. Eu am con- 
tinuat să-i ignor mesajele scrise şi vocale şi să-l evit la şcoală. 
Miercuri seara a sunat pe fix, iar tata a răspuns. I-a închis tele- 
fonul aproape instantaneu. 

Joi dimineaţă n-am mai avut noroc. 

Am intrat la toaletă înainte de oră şi, când am ieşit, am dat 
peste ceva - nu, stai. Peste cineva. 

— O, vai, scuze! am spus eu automat. 

Eram aşa de amețită, încât nu m-ar fi surprins să constat că 
i-am cerut scuze unui zid de cărămidă. Cu siguranţă chiar aşa 
se simţea... 

Aaa! Pe aproape. 

— Ah! 

Am încercat să trec pe lângă el, dar m-a oprit, punându-mi 
mâna pe braț. 

Noah arăta... ei, ca s-o spun direct, arăta absolut groaznic. 

Avea pungi sub ochi, am presupus eu că din cauza mai mul- 
tor nopţi nedormite, şi mirosea slab a fum de ţigară. 

Hei, aşa era Flynn, la urma urmelor; n-ar fi trebuit să fiu 
surprinsă. Cine putea să spună dacă nu era cumva şi beat? 

— Trebuie să vorbim! a spus el cu vocea puţin răguşită. 

Fără să mai aştepte răspunsul meu, m-a tras degrabă în cea 
mai apropiată sală goală şi a închis ușa. 

M-am aşezat pe marginea catedrei, iar el a rămas lângă ușă. 

— Ce mai faci? m-a întrebat Noah abrupt, uitându-se drept 
în ochii mei. 

M-am încruntat, nedumerită și mai mult decât surprinsă. 

— Mult mai bine, acum că Lee m-a iertat, dacă asta voiai 
să ştii. 

— Măcar unul dintre noi se simte bine, a murmurat el, tre- 
cându-şi palmele peste față. Acum e prea târziu să mai facem 
ceva. A ieşit totul la iveală. 

Am avut senzaţia că mă acuza şi m-am zbârlit la el: 

— Hei, ascultă, nu mi-am dorit să-i spun în felul ăsta... 

— Nu te-am învinuit pe tine, Elle, a spus el repede. Eu... 
ascultă, trebuie să vorbesc cu tine şi... 

— Vorbeşte, atunci! l-am îndemnat şi vocea mea a sunat 
mai calmă și mai încrezătoare decât eram. 

Nu că-mi părea rău. Eram bucuroasă că el (așa speram) nu-și 
dădea seama că, din cauza neliniştii, pulsul meu o luase razna, 
că palmele îmi transpiraseră şi că stomacul mi se făcuse ghem. 

— Eu... 

A înghiţit în sec, iar mărul lui Adam s-a mișcat în sus şi-n 
jos. 

— Îmi pare rău! Am profitat de tine şi m-a durut că ai su- 
ferit când a aflat Lee. Trebuia să-i fi spus de la început. Nu ar fi 
trebuit să te las să-l minți așa. A fost și vina mea. Îmi pare rău! 

A spus toate astea așa de repede, de parcă încerca să scoată 
cuvintele înainte de a le putea lua înapoi, iar eu am avut impre- 
sia că nu auzeam bine. Şi... şi părea că fiecare cuvânt era sin- 
cer. Ca şi cum era cu adevărat distrus de cele întâmplate. 

— Ştiu, a spus el rar, că probabil nu mai vrei să-mi mai vezi (i 
mutra niciodată și te înțeleg, dar... 

— Pot să te întreb ceva? 

— Xăă... da. 

— Unde ai fost zilele astea? 

El mi-a zâmbit cu amărăciune şi a ridicat privirea de la bo- 
canci ca să se uite la mine. 

— Am stat la un motel. Nu am vrut să înrăutățesc şi mai 
mult relația ta cu Lee. Am încercat să uit de tine. N-am putut 
să dorm, aşa că m-am plimbat cu maşina. Nu pot să-mi iau 
gândul de la tine, a adăugat el încet. 

Nu era chiar răspunsul pe care îl aşteptam. 

Dar îl cunoşteam pe Noah. Nu era genul care să mintă. 

A venit mai aproape de mine — atât de aproape, încât m-am 
dat jos de pe catedră ca să nu mă blocheze acolo - şi s-a oprit 
în fața mea, înalt, cu corpul aproape lipit de al meu. 

— Nu ştiu ce naiba ai tu, Elle, dar nu pot să... nu pot... 

— Ce? 

— Mă înnebunești, a fost răspunsul lui, spus cu voce scă- 
zută, tandră, intimă. Mă înnebuneşti de tot! Am nevoie de tine! 

Inima mea, care până atunci bubuise, s-a oprit brusc, apoi a 
început să bată sălbatic. Ce spunea? Nu era nimic. Nu era ca şi 
cum ar fi fost îndră.... 

Lee abia mă iertase. Poate că nu trecuse peste asta, dar, cel 
puţin, mă iertase. 

Tar acum Noah voia să... o luăm de unde rămăseserăm? Nu 
era în toate minţile dacă era de părere că aș putea să fac una 
ca asta. 

După ce fusesem pe punctul de a-l pierde pe cel mai bun pri- 
eten al meu, voiam să termin anul acesta în liniște. Ceream prea 
mult? Pe urmă, Noah oricum avea să plece la facultate în curând. 

Nu puteam să mă împac cu el. Nu puteam. Nu era bine. 

Deci... de ce îmi era așa de greu să mă conving că nu era bine? 

— Elle, a spus el, dându-mi părul din ochi. Shelly... 

Am clătinat din cap şi am bătut din picior. 

— Nu! Nu se va întâmpla! Nu pot să... 

— Elle, a spus el, iar ochii ăia de un albastru electric s-au 
întunecat şi m-au făcut să mă dau un pas înapoi. Mă omori! 

— Eşti beat? 

— Nu. Sunt perfect treaz, iar tot ce îţi spun e adevărat. Am 
nevoie de tine! 

Am clătinat iar din cap și m-am retras până când am simţit 
peretele în spate. Noah s-a apropiat, m-a prins de obraji şi m-a 
ţinut așa. Respirația lui îmi gâdila fața. 

— Elle, a spus el din nou. 

M-am uitat în ochii lui. Ştiam că spunea adevărul, dar nu 
voiam să-l cred. Voiam să fiu fermă, să închid uşa şi să las toate 
astea în urmă. Nu voiam să trăiesc iar focurile de artificii stâr- 
nite de atingerea şi de sărutul lui, fiindcă ştiam că atunci n-aş 
mai putea să-l părăsesc niciodată. Dacă nu făceam asta acum, 
n-o mai făceam niciodată - oricum, nu înainte să fie prea târziu. 

Am reușit să scot un singur cuvânt: 

— Nu! 

Palma lui a izbit în tabla din spatele meu, făcând să se zgu- 
duie zidul şi să cadă un panou care nu fusese bine agăţat. 

Am clătinat din cap şi am închis ochii, de parcă aşa aş fi 
reuşit să mă liniştesc. 

— Nu! 

Atunci el mi-a pus mâinile pe umeri şi, când am deschis 
ochii, i-am văzut privirea rugătoare. 

— Lasă-mă! am spus eu, încercând să-l împing. 

Mă rugam să nu mă sărute fiindcă ştiam că voi ajunge să-l 
sărut şi eu. 

— De data asta o s-o fac aşa cum trebuie, ca la carte, a zis 
el. Fără ascunzișuri. 

— Nu mă mai întâlnesc cu tine, am spus eu cu voce slabă. 

A oftat şi a aplecat capul, rezemându-l de al meu. M-am 
încordat. Dar nu eram speriată de el. Eram speriată de mine. 

Era gata să mă prindă în braţe. Tot ce voiam în clipa aceea 
era să-l las să mă îmbrățișeze, să mă sărute. 

Nu puteam s-o fac. Nu puteam să revin la aceeaşi situaţie. 
N-aş mai fi ieşit niciodată din ea. Nu puteam să-i fac asta lui Lee. 

— Noah, te rog... nu! 

— Nu pot să rezist, a spus el, crispat, şi mușchiul din obraz 
i-a tresărit când s-a uitat iar la mine. Am încercat, crede-mă! 
E ceva la tine. Mă înnebuneşti, mă ucizi. Am nevoie de tine. 

— Am spus „nu. 

L-am împins şi m-am strecurat pe sub braţul lui, ducân- 
du-mă în capătul celălalt al sălii. 

— Noah, nu pot s-o fac! Îmi pare rău, dar nu pot! 

— De ce? 

— Pur şi simplu... nu pot. 

Am fost salvată de clopoțel: holurile s-au umplut de copiii 
care ieşeau în prima pauză. Noah nu s-a mişcat și mi-am dat 
seama că nici eu nu puteam să mă mișc. 

— Trebuie... trebuie să plec, am reuşit eu să spun şi am 
luat-o la fugă; am dat peste copii şi nici nu m-a interesat pe 
cine călcam pe picioare. Trebuia doar să plec de acolo. 

Nu pentru că îmi era frică de Noah. 

Îmi era frică de sentimentele pe care le aveam pentru el. 


— Vrei să-mi spui că pentru aniversarea ta - nu, stai așa, 
pentru aniversarea noastră — nu ai idee ce fel de petrecere vrei? 
Am râs. 

— Nu prea m-am gândit la asta, dar trebuie să găsim ceva 
destul de repede. Mai e cam o săptămână. 

Lee a oftat melodramatic. 

— Şi mai spui că eu sunt delăsător! Deci, ce-o să facem? O 
mică petrecere cu prietenii apropiaţi şi cu familia? 

— Cu prietenii apropiaţi? Cred că glumeşti! Asta înseamnă 
jumătate din clasa noastră, plus cei din anii mai mari. 

— Eadevărat. Atunci o mare petrecere cu prietenii apropiaţi 
şi cu familia? Ce zici? Da? Da? Părinţii mei ziceau că am putea 
închiria un club pentru o noapte. 

— Ar fi mişto... dar cred că e scump... 

— Bine. Atunci dăm petrecerea la mine acasă? 

— Cred că da. Nu avem prea multe opţiuni, nu? | 

Lee și cu mine stabiliserăm cu câteva luni în urmă să facem 
o chestie mişto de tot, ceva special, pe care să nu-l poată depăşi 
nimeni. Și cum ziua noastră pica după terminarea școlii, nu 
de mult avusese loc marea petrecere de sfârşit de an. Fiindcă 
toţi colegii din clasele terminale cu care eram prieteni plecau, 
voiam să facem un chef și mai mare şi mai frumos decât acela. 

Ştiam că Lee voia o petrecere mare, iar eu îi eram datoare. 
Fusesem atât de egoistă în povestea cu Noah, nu îi spusesem 
nimic, mă ascunsesem de el. Îi eram datoare. Trebuia să inven- 
tez pentru el ceva deosebit. 

Atunci am avut revelaţia. 

— Îți aduci aminte, în clasa a șasea, cred, am avut petrece- 
rea aia cu costume în salonul de copii care acum s-a închis? 
Avea bazin cu bile şi tot. 

— Da. Şi eu eram pisica din pălărie, iar tu erai o prinţesă 
Disney. 

— Da. 

— Ce-i cu ea? A, nu, Doamne, nu! Exclus! Exclus! 

— Inclus! 

— Nu! 

— De ce nu? O să fie așa mişto! 

— Shelly, tu nu-ţi dai seama ce copilăresc e? a râs el şi i s-a 
încreţit pielea în colțul ochilor. 

— Ştiu, tocmai de-aia e mişto! Suntem singurii care am i 
putea face așa ceva, ar fi colosal! Crede-mă! | 

— Crezi tu? | 

— Îhi. i 

— Trebuiesă organizăm petrecerea înainte să te răzgândeşti. 

Am dat din cap, i-am zâmbit şi i-am întins pumnul. 

Lee a zâmbit, apoi a râs şi a bătut cu pumnul în pumnul | 
meu. Amândoi am scos aceleași sunete, imitând o explozie. 

— Nu am mai făcut asta din clasa a şasea. 

— Mi se pare adecvat, cu aşa petrecere, am comentat eu. 

— Chiar facem o petrecere cu costume? 

— La naiba, da! Iar noi ne deghizăm în gemenele Olsen. 

M-a plesnit în glumă peste cap şi a râs. Am vrut să mă fe- 
resc şi m-am trezit în iarbă. M-am ridicat în fund, m-am aşezat 
turceşte și i-am zâmbit. 

— Lucrul Unu şi Lucrul Doi!. 

— Nu îmi vopsesc părul albastru, am protestat eu. 

Apoi am râs. 

— Dar sunt convinsă că lui Rachel îi va plăcea să te vadă 
într-un combinezon roşu, mulat... 

— Retrag propunerea, a exclamat el, clătinând cu putere 
din cap şi dând din mâini. 

Am început să râd şi mai tare. 


1 Aluzie la două dintre personajele celebrei cărți pentru copii Cotoi 
cu pălării, semnate de Dr Seuss (Theodor Seuss Geisel), trad. din 
lb. engleză de Florin Bican, Editura Arthur, Bucureşti, 2018 (n. a.). 

Apoi a spus: 

— Când s-o facem, vinerea viitoare e bine? După ceremo- 
nia de absolvire? 

— Da, putem s-o facem atunci. Adică ziua noastră pică du- 
minică, deci... Şi dacă mă îmbăt. 

— Nu vreau să fiu mahmur de ziua mea, a completat el. 

— Exact. 

— Evident. Deci mă apuc să trimit mesajele? 

— Păi, mă gândeam... 

— Ai grijă să nu te loveşti! 

Am râs, dar tot am reuşit să mă încrunt la el și să-i spun, 
sarcastic: 

— Haha! Voiam să spun „la același lucru”, înainte să mă în- 
trerupi atât de nepoliticos... 

I-a sunat telefonul, iar el a ridicat un deget. 

— Păstrează-ţi ideea! a spus el, întrerupându-mă. 

Am râs, iar el și-a scos iPhone-ul din buzunar și a început 
să tasteze, trimițând mesajul la toţi cei cincizeci de prieteni. Ne 
gândiserăm că mai degrabă invitam mai mulţi, decât să uităm 
pe cineva. 

Telefonul meu a început să vibreze şi l-am scos din buzunar. 

— Cine e? m-a întrebat Lee. 

— Noah. 

A ridicat repede capul din telefon. 

— Ce naiba mai vrea acum? Nu te-a hărțuit destul? 

Am apăsat pe butonul „ocupat” și i-am ignorat apelul. 

— Nu m-a hărțuit, Lee... 

— Hmmm. Poate nu. Pur şi simplu, cred că nu e potrivit 
pentru tine, Elle, atâta tot. Încerc să am grijă de tine. Îl cunosc 
pe fratele meu. 

— Crezi că eu nu-l cunosc? Niciodată nu s-a purtat urât cu 
mine, Lee! | 


— Dar nici nu s-a purtat cu tine așa cum meritai, m-a con- | 
trazis el. | 

Apoi a oftat și a spus. 

— S-o lăsăm baltă! Nu vreau să ne mai certăm pe subiectul 
ăsta. Deci... Costume pentru petrecere! 


— A, nu-ți mai bate capul! am zâmbit eu cu viclenie. Am 
soluţia perfectă. 

VINERI, când nu eram la ore, alergam încolo și-ncoace să vor- 
besc cu oamenii, ca să mă asigur că fuseseră puse la punct ulti- 
mele detalii pentru Balul Verii, care era a doua zi. Era suficient 
de stresant ca să nu mă mai gândesc la Noah. 

Rachel, May, Lisa şi cu mine plănuiserăm să mergem la un 
mic salon de înfrumusețare să ne facem unghiile și părul; mama 
Lisei lucra acolo, așa că obținuse pentru noi o reducere. 

Totuşi, mă simțeam pe dinafară; toate fetele vorbeau despre 
partenerii lor: ce bine se asorta cravata lui cu rochia ei, cum i-a 
spus băiatul de care era îndrăgostită să păstreze un dans pen- 
tru el, cât de sexy arăta el în smoching... 

Tar eu nu aveam partener. Urma să mă duc singură. Nu pu- 
team să rog vreun prieten să mă însoțească, fiindcă toți prie- 
tenii mei aveau parteneră. Probabil că eram singura din școală 
care nu avea. 

— Dar putem să mergem cu toții, ca prieteni, nu? mi-a 
spus Lisa vineri, în pauza de prânz, când am avut şi eu două- 
sprezece minute să mănânc. 

Ea se ducea cu Cam. Dixon se ducea cu May. Warren mergea 
cu o fată cu care era coleg la istorie și pe care nu o cunoșteam 
prea bine. 

— Da, a confirmat Lee, Așa nu trebuie să vii singură. 

— Păi... ai refuzat o groază de oferte, a spus Cam, ezitant. | 
— De fapt, nu eu le-am refuzat. El le-a refuzat pentru mine | 
cam de fiecare dată. 
Nu trebuia să mai spun la cine mă refeream, evident. 
— Hei, apropo, fratele tău vine la bal, Lee? a întrebat Rachel. 
— Nu ştiu! Chiar nu-mi pasă dacă vine sau nu. 
Rachel și cu mine am schimbat o privire, fiindcă amândouă 
ştiam că îi păsa. Niciuna dintre noi însă n-a spus nimic. 
Chiar dacă închiriam cu toții aceeaşi limuzină și plecam ` 
împreună, tot singură aveam să fiu. 
Mi-am frecat fruntea. Puteam să dau vina pe Noah sau să 
fiu furioasă pe mine că îl lăsasem să le spună tuturor băieților 
că nu mergeam cu ei. 
Dar ştiam de ce nu mă opusesem. Ştiam perfect: fiindcă 
presupusesem că mă voi duce cu el, dat fiind că era un bal mas- 
cat. Sperasem că el va fi partenerul meu. Ba chiar mă invitase, 
în după-amiaza aceea, în garaj — nu cu prea multe cuvinte, aşa, 
în felul lui. 
Dar nu, asta nu urma să se întâmple, în niciun caz! Şi ce 
şanse aveam să mă invite cineva acum, când balul era a doua zi? 
Zero. 


Părul meu fusese uscat şi îndreptat perfect, rămânând 
moale, neted şi lucios. Unghiile erau răsfățate cu o desăvâr- 
şită manichiură franțuzească. Îmi pierdusem ultima jumătate 
de oră cu machiajul, urmând instrucţiunile „profesioniste” pe 
care le găsisem pe net. 

Nu că ar fi avut vreun rost: masca îmi acoperea jumătate 
din faţă. Doar de dragul de a mă machia, de fapt. 

Rochia mea arăta de-a dreptul splendid acum, că eram aran- 
jată. Verdele ei închis făcea ca pielea să-mi strălucească, iar ochii 

căprui străluceau prin mască. Materialul foşnea uşor când mă 
mișcam, plutind în jurul coapselor. Pantofii argintii, fară ştaif, 
se asortau perfect cu mărgeluțele de la gât şi cu masca. 

Arătam perfect. La naiba, mă simţeam perfect! 

Nu mă mai simţisem normal de un secol! Aproape că aveam 
impresia că toată povestea cu Noah nici măcar nu existase. 

Ei, dacă tot o să mă duc singură, cel puţin o să arăt superb, 
mi-am spus eu hotărâtă. Apoi mi-am adus aminte ce se în- 
tâmpla de obicei la Balul Verii: da, aveam să plec împreună cu 
ceilalți în limuzină, dar nu urma să fac o fotografie cu parte- 
nerul meu în sala de bal, tata n-avea să ne facă poze jenante... 

Puteam să trec peste asta, dar, dintr-odată, parcă nu mai 
eram așa de veselă. 

Am oftat și am auzit soneria. Mi-am luat poşeta argintie şi 
m-am mai uitat o dată în oglindă. Ajunseseră mai devreme, 
dar cel puţin eram gata. 

— Elle, au venit! a strigat tata, ducându-se să deschidă. 

— Bine! am răspuns. 

Am coborât, gata să-i întâmpin şi să urc în limuzină. Pe pa- 
lier, am vârât capul pe uşa lui Brad şi i-am spus: 

— Ne vedem mai târziu! 

El s-a întrerupt din joc să se uite la mine. 

— Uau! A durat ceva să ajungi aici! 

— Să ajung unde? 

— De la un trol urâcios la o fată cât de cât drăguță. 

Mi-a oferit zâmbetul lui dulce de copil de zece ani, cu un 
dinte lipsă, şi n-am putut să nu-i zâmbesc, ciufulindu-l. 

— Ah, lasă-mă în pace! Doamne! Eşti așa de enervantă! 

Am râs din nou şi i-am spus la revedere. 

M-am oprit brusc în capul scărilor. 

— ... vreau să vorbesc cu ea! 

— Ea nu vrea să stea de vorbă cu tine! Cred că ar fi mai bine 
să pleci! 

— Nu plec până nu vorbesc cu ea! 

— Nu! Acum pleacă odată de pe veranda mea, ca să nu 
chem poliția! 

Noah a dat să intre în casă și, când tata a vrut să-l împingă 
afară, am scos un sunet ciudat - nici măcar nu era un cuvânt, 
era un soi de scheunat care i-a făcut pe amândoi să se oprească 
şi să se uite în sus, la mine. ` 

— Ce faci acolo? i-am spus lui Noah cu voce şuierată şi am 
coborât repede scările, ţinându-mă bine de balustradă, ca să 
nu cad din cauza tocurilor. Noah, ce naiba cauţi aici? 

— Acum pleacă... 

Cuvintele fuseseră rostite cu tonul de ameninţare al unui 
tată furios. Noah a început să se mute de pe un picior pe altul; 
fie era intimidat, fie se simţea stânjenit. 

Am stat şi m-am uitat la Noah, așteptând să răspundă. Şi 
atunci am observat! 

Avea o cămaşă albă şi o cravată verde, subțire, care-i atârna 
cam aiurea la gât. Purta un smoching negru, la care însă îşi pu- 
sese celebrii lui bocanci, reuşind, cu toate astea, să arate sexy. 
Părul negru îi cădea pe ochi şi părea bătut de vânt şi ciufulit. 

S-a scărpinat în ceafă agitat. 

— Am venit să vorbesc cu tine. 

Am oftat şi m-am întors spre tata. 

— Poţi să ne lași un minut? 

— Bine, a spus el după o tăcere lungă. 

A ridicat ameninţător un deget spre Noah. 

— Dar dacă o atingi măcar cu un deget, jur că... 

— Tată! i-am spus eu, accentuând cuvântul, și i-am făcut 
semn cu capul spre bucătărie. 

El s-a mai uitat o dată urât la Noah, apoi s-a îndepărtat. Au- 
zeam în continuare muzica de la jocul lui Brad; nu ştia nimic 
despre ce se întâmpla aici. 

M-am uitat la Noah, care ieșise afară. 

— Ce faci? Am crezut că vrei să vorbim. 

— i-am spus, Elle. De data asta o să fac totul aşa cum tre- 
buie, ca la carte. 

Şi după ce a spus asta, a tras ușa după el. Am rămas cu ochii 
holbaţi cred că un minut, şocată, aiurită complet, şi apoi am 
auzit soneria. 

Am deschis ușa, tot şocată. 

În fața ușii era Noah, evident. Cu o brățară decorată cu cale. 
Cu un genunchi în pământ. 

— Ce faci? l-am întrebat ușor nervoasă. 

— Elle Evans, vrei să fii partenera mea la Balul Verii? 

Nu m-am putut abţine, sincer, nu am putut. Am izbucnit în 
râs. Am văzut însă că începea să se strâmbe şi m-am potolit, 
mușcându-mi tare buzele. 

Pe bune? Cine şi l-ar fi imaginat tocmai pe Noah Flynn, 
durul (presupus) fustangiu şi agresiv, îngenuncheat pe veranda 
unei fete, ca s-o invite la bal? Era atât de incredibil, încât de- 
venea haios. 

— Vorbeşti serios? 

— Da. Deci vii cu mine? 

Am ezitat. Voiam să spun da, iar gestul lui era așa de drăguţ! 
Dar ştiam că nu se putea. Ar fi fost o decizie extrem de proastă 
să spun da. M-aș fi detestat pentru ea. Şi m-aş fi detestat şi 
dacă aş fi spus nu. 

Atunci el s-a ridicat și s-a uitat la mine cu un mic zâmbet, 
cu unul dintre zâmbetele acelea extrem de rare, contagioase, 
care îi făceau o gropiţă în obrazul stâng. 

— Hai, Shelly, fii înţelegătoare! Mă străduiesc, nu? Ştiu că 
am fost un nemernic şi te-am facut să suferi, că am făcut și 
am spus o groază de chestii pe care le regret și... Încerc să mă 
revanșez şi eu. Te rog, vino cu mine la bal! 

Mi-a întins bucheţelul, iar eu m-am uitat la florile superbe, 
parfumate, apoi la el. Încă mai avea zâmbetul acela și o scânteie 
de speranță în ochi. Nu puteam să spun nu în faţa unei astfel 
de expresii, nu? 

— Nu... nu știu... 

A fost aproape o șoaptă. 

— Nu cred că e o idee bună. 

— Nu te mai gândi la ce crede lumea şi la ce zice lumea. Tu 
ce vrei? 

— Nu ar trebui să... adică, nu putem să... 

— Nu te mai gândi la ce trebuie și la ce nu trebuie. Ce 
vrei fu? La asta să te gândeşti! 

M-am uitat la el. Of, la naiba! Ştiam ce voiam. Doar că min- 
tea mea se împotrivea. Ştiam ce ar trebui să fac, care era decizia 
corectă, ce voia toată lumea să fac. 

— Shelly? a insistat el, întinzându-mi din nou florile. 

Am inspirat adânc și am închis ochii o clipă. Asta era. O fac 
sau n-o fac. Acum sau niciodată. | 

Aş fi făcut-o în ciuda tuturor instinctelor mele, în ciuda | 
raţiunii, care urla... 

I-am întins mâna. 

— Da, Noah! Merg cu tine la bal! 

A râs ușor. 

— Serios? 

Am dat din cap, uitându-mă în ochii lui. El a zâmbit larg, 
cum nu l-am mai văzut niciodată, și mi-a pus brățara cu flori | 
la mână. | 

Refuzând să mai ascult gândurile acelea din cale afară de 
enervante, am spus repede: 

— Cel puţin ai mască? E un bal mascat. 

— Da. 

Şi-a dat ochii peste cap, cu un mic zâmbet, ca şi cum ar fi 
spus „evident? 

— Ah, OK! 

Mi-a zâmbit iar și nu am putut să fac altceva decât să-i zâm- 
besc şi eu. 

— Cred că sunt nebună de legat acceptând să vin cu tine 
la bal. 

A dat din cap. 

— Da. Deci, eşti gata? 

— Ă3ă, o secundă, am spus şi m-am dus la bucătărie, lă- 
sându-l pe Noah pe scări. 

Am intrat încet, dar era limpede că tata abia se repezise să 
stea pe scaun, cu programul TV în mână, ca să nu văd eu că 
trăsese cu urechea. 

— Nu te supăra! i-am spus eu încet, sperând să nu fie prea 
dezamăgit de mine. 

— Nu sunt supărat, propriu-zis... doar că nu cred că faci 
bine, a spus el, clătinând din cap. După tot ce s-a întâmplat cu 
Lee... 

— Ştiu, am spus eu, calmă, dar... 

Tata a oftat din greu, şi-a scos ochelarii și şi-a presat pleoa- 
pele cu mâinile. 

— Există însă un „dar”. 

Perfect. Exact când mă gândeam că... 

— S-a aşezat în genunchi ca să mă roage, am spus eu. Cred 
că într-adevăr îi pare rău. 

— Hmmm. 

Era limpede că tata credea altceva. 

— Asta sau e interesat doar de un singur lucru. 

— Tată! E doar un bal, am spus eu încet. Nu înseamnă că... 
nu ştiu, o să ne împăcăm sau ceva. 

— Faptul că ai acceptat înseamnă foarte multe, Elle. Uite, fă 
ce crezi tu că e bine, dar ai grijă! Nu vreau să suferi. Şi nici să 
rămâi însărcinată, de altfel, a adăugat el grav, 

— Da, tată, am spus eu ca o adolescentă nerăbdătoare. 

— Vorbesc serios! Fă ce vrei, fă ce ți se pare ţie că e bine! Eu 
nu te pot opri. Dar chiar nu cred că asta e bine pentru tine. 

— Nu ştiu ce să fac, am oftat eu şi m-am simţit deodată ca 
la şapte ani, nu ca la șaptesprezece. 

Aşa că am procedat la fel ca toate fetiţele vulnerabile de 
şapte ani: l-am îmbrățișat pe tata. 

— Nu știu ce să fac! 

M-a strâns şi el în braţe. 

— O să-ţi dai tu seama. 

— Asta sper şi eu, fir-ar! 

El a râs şi m-a ridicat în picioare, 

— Uită-te la tine, Elle! Când a crescut așa fetița mea? 

I-am zâmbit uşor. 

— Arăţi splendid! Şi o să rezolvi tu problemele astea, sunt 
convins. 

— Chiar mă face fericită, tată! 

Mi-a zâmbit cumva obosit, iar zâmbetul acela îl făcea brusc 
să pară mai bătrân. 

I-am zâmbit şi eu puţin şi m-am întors pe hol, unde Noah 
mă aştepta cu un aer puțin agitat. Nu mi-am dat seama că tata 
venise după mine decât când a început să vorbească. 

— Bine, păi, presupun că dacă o duci pe fiica mea la bal, ar 
trebui să vă fac niște poze. 

Așadar, a luat aparatul de fotografiat şi mi-a facut semn să 
trec lângă Noah. 

M-am dus iute lângă el, simţindu-mă cam aiurea. Noah m-a 
tras mai aproape şi m-a prins de mijloc. M-am relaxat imediat. 
Era ceva familiar. Plăcut. 

Tata a facut câteva poze, după care a spus: 

— Acum ascultați-mă! Nu sunt prea încântat de asta, dar 
dacă Elle vrea așa, atunci o să accept - deocamdată. Dar numai 
dacă aud că ai făcut ceva - și vorbesc serios, ceva, orice — ca s-o 
răneşti, atunci, băiete, o să-ţi doreşti să nu fi pus piciorul aici 
în seara asta. Ai înțeles? 

— Da, domnule! a spus Noah, părând surprinzător de sin- 
cer şi de politicos. 

— Bine, atunci! Distracţie frumoasă! 

— Pa, tati! am zis eu. 

I-am aruncat un zâmbet încurajator, iar el mi-a răspuns cu 
o ridicare sceptică din umăr. 

Am închis ușa, iar Noah m-a condus pe alee, ţinându-mă în 
continuare de mijloc. 

— Stai, am spus şi m-am oprit. Lee ştie? I-ai spus? 

— Nu. De ce? Contează aşa de mult? O să-i spun mai târziu. 

Dar a lăsat ochii în pământ când a spus asta. 

— Păi, urmau să vină cu toţii cu limuzina ca să mergem 
împreună... 

— Dă-le mesaj și spune-le că ai plecat deja! Sau că s-a întâm- 
plat ceva şi vii mai târziu. Nu ştiu. Spune-le că eşti cu mine, 
dacă vrei. 

— O să le spun că mi-am stricat machiajul, m-am decis eu 
şi i-am trimis mesaj lui Lee. 

Tocmai am plecat de la Dixon. Mersi de informaţie. Ne 
vedem acolo. 

Asta era minunat la faptul că prietenul meu era băiat: nu 
condoleanţe, nu mesaje îngrijorate în care să mă întrebe dacă 
am nevoie de ajutor sau ce s-a întâmplat. Accepta, pur şi sim- 
plu, fără să pună întrebări. 

Mă simţeam oribil că îl minţisem, chiar dacă o facusem prin 
intermediul unui mesaj. Aveam o senzație groaznică, urâtă, în 
mine, că o luam de la început — cu minciunile, cu furișatul, cu 
înjunghierea pe la spate... Şi cel mai rău era că o fâceam atât 
de simplu, fară să clipesc. . 

Dar nici nu puteam să-i dau mesaj și să-i zic: Nu-ţi mai bate 
capul să mă iei, mă duc la bal cu Noah. Da, exact. 

Trebuia să-i spun în faţă. Să-l fac să înțeleagă. Să-i explic 
totul. Era singura modalitate. Gata cu minciunile! Măcar atât 
să fac. Merita mai mult decât un mesaj sau chiar şi un telefon. 

M-am întrebat o clipă ce făcea Noah, de se ducea spre por- 
tiera din dreapta. Cu siguranță n-avea să mă lase pe mine la 
volan. Nu dădea voie nimănui să-i atingă mașina fâră permi- 
siunea lui. Lee era aproape la fel de rău ca el - nici el nu mă 
lăsa să-i conduc comoara. (Serios - o zgârietură minusculă la 
maşina tatei, de la cutia poştală, și eram stigmatizată pe viață.) 

În schimb, el mi-a ţinut portiera deschisă. Era un gest atât 
de cavaleresc, încât m-am întrebat dacă vedeam bine. 

— Mersi, am spus eu, nesigură, şi am urcat. 

A închis portiera după mine, apoi a urcat şi el, a ieșit de pe 
alee şi a pornit spre Royale. Era un drum de vreo douăzeci de 
minute, probabil, şi nu ştiam cum să umplu timpul acela, ca să 
nu fie o atmosferă aiurea. 

Trebuia totuşi să-i pun o întrebare. 

— Deci, ce facem? Ne ducem împreună acolo, pur și sim- 
plu, ca să ştie toată lumea că noi... că noi... în fine, avem ce 
avem? 


RnR 

Nu voiam să spun „avem o relație”, pentru cazul în care el 
nu considera că aveam o relație. 

Noah a oftat. 

— Ascultă, o să dau totul pe față, Elle! Toate cărțile pe masă. 
Îmi place să fiu cu tine. Ţin la tine cu adevărat, poate mai mult 
decât ar trebui. Aşa că nu vreau să te pierd iar. Eu încerc să în- 
drept lucrurile, dar pot să înțeleg dacă tu vrei să fim... neofi- 
ciali sau ceva... 

— Deci? 

— Deci, am vrut să spun că... depinde de tine. 

Inima îmi bătea aşa de tare, încât abia am auzit a doua parte 
a frazei. 

— Dacă tu vrei să, ştii tu... să avem o relație... să fim un 
cuplu. 

M-am uitat atentă la el — de la ochii lui, care erau fixați pe 
semaforul din față, la degetele lui, strânse pe volan. Părea... ei 
bine, nu există alt cuvânt pentru asta: vulnerabil. 

Îmi spusese de ce nu avusese niciodată o prietenă, ci doar 
aventuri: pentru că fetele nu vor să aibă o relaţie cu un băiat 
care se bate tot timpul. Şi nu puteam să le condamn pe tipele 
acelea. Dar... nu aveai cum să conteşti: Noah avea o latură 
foarte, foarte delicată şi afectuoasă. Ca un pic mai devreme, 
când venise la ușa mea sau când îmi ţinuse portiera. 

Lee o să mă urască pentru asta... 

Dar cu glas tare am spus: 

— Trebuie să vorbesc mai întâi cu Lee. Nu pot să-i arunc 
asta în faţă, aşa. 

Nu spusesem mare lucru, dar chiar şi aşa, ochii lui Noah s-au 
luminat când s-a uitat la mine. Buzele lui s-au întins într-un 
zâmbet; un zâmbet, nu un rânjet. 

— Pe bune? 

Am râs. 

— Pe bune, pe bune! 

Amândoi ştiam care era, de fapt, răspunsul meu. Dar tre- 
buja să mă asigur că n-o să-mi pierd prietenul cel mai bun din 
cauza asta. Nici un tip, nici măcar Noah, nu merita aşa ceva. 
Iar el a înțeles când i-am spus că trebuia să vorbesc mai întâi 
cu Lee. 

Nu am avut timp să mai spun ceva, că el s-a aplecat repede 
şi m-a sărutat fugitiv pe buze, înainte ca semaforul să se facă. 
verde. Fusese un sărut prea fugar ca să-mi placă, dar inima 
mea tot a luat-o razna. 

M-a prins de mână şi şi-a împletit degetele cu ale mele. Mi 
s-a părut un gest aşa de natural şi de simplu, ca şi cum ne po- 
triveam perfect - chiar dacă personalităţile şi obiceiurile noas- 
tre sugerau contrariul. 

Restul drumului l-am petrecut mai mult în tăcere. Atâta 
doar că nu era o tăcere penibilă, când te întrebi dacă nu ar tre- 
bui să faci conversaţie. Era o tăcere plăcută. Genul de tăcere în 
care te bucuri de compania cuiva. 

Nu mai era mult până la Royale. Era cam aglomerat, fi- 
indcă erau acolo mașina de pompieri, două maşini de poliţie, 
câteva limuzine, taxiuri, un Rolls-Royce şi două-trei trăsuri, 
ca să nu mai spun de mașinile obişnuite cu care veniseră unii 
dintre colegi. 

— Limuzinele pot să le înțeleg, a spus Noah. Dar trăsurile? 
E, pur şi simplu, o tâmpenie. Ca şi cum vine MTV-ul aici. Bani 
aruncaţi pe fereastră. 

Am râs când l-am auzit, fiindcă şi eu gândeam cam la fel. 

Mi-am netezit rochia şi mi-am scos rujul să împrospătez 
culoarea. Când am simţit că mă privea, m-am uitat la el. 

— Cee? 

— Nimic. 

— Nu, pe bune, ce e? am insistat eu, uitându-mă în oglindă, 
să văd dacă nu am ruj pe dinţi. 

— Nimic. Arăţi superb. 

— A! Mersi! Hei, ce ciudat cum se asortează cravata ta cu 
rochia mea. 

El s-a uitat spre cravată, de parcă ar fi avut nevoie de o con- 
firmare vizuală. 

— Păi, da. Mi-am amintit că mi-ai spus că rochia ta e verde, 
iar asta a fost singura cravată verde de la mall care nu avea pe 
ea palmieri. 

Imaginea mea din oglindă mi-a surâs, în timp ce îmi verifi- 
cam în continuare machiajul. 

— Serios, Elle, lasă oglinda! Arăţi splendid așa cum ești. 

Splendid... Nu-mi puteam stăpâni zâmbetul. 

— Sigur? 

— Sigur, sigur, a râs el. 

Coloana de mașini s-a pus în mișcare după ce limuzinele au 
început să se disperseze, și am mai înaintat câțiva metri. 

— Hei, ia uite acolo, limuzina voastră! 

Am întins gâtul să mă uit în direcţia în care îmi arăta el. O 
limuzină lungă, neagră, era parcată în fața uşilor de la Royale, 
și l-am recunoscut imediat pe Lee, cu Rachel la braţ, și pe 
ceilalți care urcau în urma lor. 

Cum toată lumea avea mască, era destul de dificil să-ți dai 
seama cine era acolo. Puteai foarte bine să iei pe cineva drept 
altcineva. În plus, mulţi băieţi aveau măști simple, care arătau 
cam la fel. 

Poate că nimeni (cu excepția lui Lee, desigur) nu mă va 
recunoaşte la braţul lui Noah. Poate că nu voi fi înconjurată 
de o groază de fete care să mă întrebe cum de am venit cu el. 

Într-un fel, speram să nu mă recunoască nimeni. Așa, noap- 
tea aceea ar fi fost mult mai simplă. 

Am oprit în fața hotelului, unde aştepta un valet să par- 
cheze maşina. Am coborât, dar nu înainte ca Noah să se dea 
repede jos să-mi deschidă portiera. Nici nu observasem că îşi 
pusese masca: era o mască neagră, cu ținte cenușii de metal în 
partea de sus, şi îi acoperea mai mult de jumătate de faţă. 

Valetul a luat cheile de la Noah, care m-a prins de mijloc 
şi m-a condus înăuntru. Simţeam deja priviri aţintite asupra 
noastră; oamenii încercau să-şi dea seama cine eram. Și nici 
măcar nu ajunseserăm în sala de bal. 

Mi se strânsese stomacul şi am simţit că respirația mea de- 
venea tot mai precipitată. 

— Linişteşte-te! mi-a șoptit Noah la ureche, iar răsuflarea 
lui mi-a gâdilat obrazul. O să fie bine! Îți jur. 

— Ah, sper din tot sufletul să ai dreptate... 

ERA O COADĂ MICĂ la care stăteau perechile, așteptând 
să se fotografieze sub o arcadă superbă de flori aflată lângă 
un perete al sălii. Noah m-a condus spre coadă, iar eu i-am 
zâmbit. 

Din câte se părea, tot aveam să fac poză cu partenerul meu. 

Candelabrele delicate de cristal împrăştiau o lumină caldă, 
facând să strălucească decoraţiunile aurii de pe pereţi, coloane 
şi tavan. Podeaua de marmură era acoperită de umbrele celor 
care dansau. Tavanul se ridica într-o cupolă înaltă, iar lângă un 
perete era amenajat un bar. Pe marginea sălii erau măsuţe ro- 
tunde, cu fețe de masă albe și cu aranjamente de flori, iar or- 
chestra se afla pe o mică scenă undeva, în spate. 

Pe scurt, era perfect. O frumusețe incredibilă, fără cusur. 
Eram destul de mândră de mine că propusesem construirea 
acelei arcade de flori, fiindcă arăta foarte romantic. 

— E superb, nu crezi? i-am spus, zâmbind, lui Noah. 

— Da, a confirmat el, uitându-se în jur ca şi mine. 

— Următorii? a spus fotograful şi am păşit sub lumina re- 
flectorului. 

Am stat acolo cam încordată, fiind conştientă că se uita 
lumea la noi. Sigur, se uitau doar așa, așteptând să le vină rân- 
dul. În treizeci de secunde, atenţia lor avea să se îndrepte asupra 

unui alt cuplu. Dar în clipa aceea, mă aşteptam ca din moment 
în moment cineva să strige: „O, Doamne! Elle şi Flynn?” 

— Hei, relaxează-te odată! mi-a şoptit Noah la ureche, 
făcându-mă să tresar un pic. 

— Scuze, sunt puţin cam... agitată. 

Mi-a răspuns oferindu-mi zâmbetul ăla supersexy. M-am 
mai relaxat puţin. Aşa că m-am întors cu faţa la fotograf, iar 
Noah s-a așezat în spatele meu, mi-a înconjurat talia, iar eu 
mi-am pus mâinile peste mâinile lui. Am zâmbit spre obiectiv, 
iar bliţul aproape că m-a orbit, după care... 

— Următorul? 

Și am ieşit imediat din centrul atenţiei. 

— Ți-e sete? 

— Xăă, d-da. 

— Mă duc să aduc ceva de băut. 

— OK. 

Abia dacă plecase de patru secunde de lângă mine, când în 
faţa mea a apărut celălalt frate Flynn. 

Fir-ar! Oare mă văzuse cu Noah? Ne văzuse cineva venind 
împreună? Adică, nu părea furios, dar... 

Mi-a dat masca jos. 

— Shelly, ai venit! 

I-am zâmbit. 

— Bună, Lee! 

— S-a rezolvat necazul cu machiajul? 

Am suspinat uşurată în sinea mea. Nu ne văzuse... 

— Da, mersi. Totul e perfect. 

— Mişto. Deci, ăăă, vii să stai cu noi la masă sau rămâi aici 
singurică? 

Am ezitat. 

— Lee, aş vrea să-ţi spun ceva... 

— Elle este? 

Cineva m-a răsucit de umăr și am văzut o fată blondă, mas- 
cată, care îmi zâmbea. 

— Am bănuit eu că eşti tu! Frumoasă rochie, apropo! Bună, 
Lee! Ascultă, Elle, avem o problemă cu mâncarea, iar Tyrone 
m-a rugat să te caut. Ceva legat de mâncarea vegetariană şi un 
drob cu nuci? 

— Nu, nu, am spus să nu fie drob cu nuci, fiindcă Jon Flet- 
cher e alergic. 

— Da, ştiu. Dar Tyrone mi-a zis să vorbesc cu tine. 

— Dar nu m-am ocupat eu de mâncare. 

Nu mă ocupasem eu, doar dădusem o mână de ajutor. 

— Ştiu, a spus ea. 

Eram aproape sigură că vorbeam cu Kaitlin, fiindcă avea o 
voce puţin nazală. Acum era şi mai nazală, fiindcă era iritată. 
Da, sigur era ea, am tras eu concluzia. 

— Dar Tyrone mi-a spus să te caut pe tine, fiindcă Gen face 
crize. 

Am oftat. 

— Sigur! OK! 

— Perfect! OK, intri pe uşa aia laterală de lângă orchestră și 
pe la jumătatea coridorului e uşa care dă în bucătărie. 

— Lee, mă întorc într-o clipă! Nu pleca, trebuie să-ți spun 
ceva! i-am zis eu. 

— OK. 

Şi am dispărut în mulțime. 

Am urmat instrucțiunile lui Kaitlin și, după ce am greşit de 
vreo două ori uşa, am găsit bucătăria, unde Tyrone şi Gen se 
certau cu bucătarul, pe de o parte, dar şi între ei. 

— Trebuia să fi spus că există invitați alergici la nuci! a iz- 
bucnit bărbatul, furios. 

— Am spus! a țipat, efectiv, Gen. 

— Eşti absolut sigură, Gen? 

Tyrone avea masca ridicată pe cap și nările i se umflaseră. 

— Sunt sigură! Nu puteam să uit aşa ceva, Ty! 

S-a răsucit spre mine, cu o privire disperată, înnebunită. 

— Spune-le, Elle! 

Am oftat şi m-am uitat la bucătar. 

— N-aţi putea să faceţi o porție de mâncare vegetariană 
care să nu aibă nuci? Doar una! 

Omul nu a fost nici pe departe impresionat, dar, până la 
urmă, am reuşit cumva să-l convingem, fără să plătim supli- 
mentar pentru porţia lui Jon. 

Când am ieşit din bucătărie, n-aveam nici cea mai vagă idee 
unde îmi erau prietenii. Sau partenerul. Toată lumea dansa sau 
stătea la masă. 

Cu toți băieții ăia în smoching și măști care le ascundeau chi- 
purile, nu puteai să faci distincție între ei. L-am căutat pe Lee 
cinci minute în cap, după care am renunţat. Ştiam că Rachel avea 
o rochie lungă, lila, cu o fundă mov, dar nici pe ea n-am văzut-o. 

M-am dus lângă un perete unde era mai mult loc și am oftat. 
Masa urma să fie servită în patruzeci de minute și nu aveam de 
gând să stau singură până atunci. De ce a trebuit să facem iar 
bal mascat? Ce mişto, ce şic, ce distracție? Era o mare plictiseală. 

Cineva s-a apropiat de mine. 

— Ia, am impresia că ţi-ar prinde bine. 

Indiferent cine era, mi-a întins un mic pahar cu punci de 
fructe. 

— Mersi... 

M-am încruntat, încercând să-mi dau seama cine era. Mu- 
zica se auzea destul de tare, aşa că nici vocile nu erau uşor de 
distins. 

Salvatorul meu și-a ridicat puţin masca, suficient ca să ex- 
clam „Cam! după care şi-a pus-o la loc. 

— Cine credeai că sunt? a râs el. 

— Peter Parker. Mă rog, cel puţin aşa speram. 

— Maguire sau Garfield? 

— Garfield. 

— Îmi pare rău că te-am dezamăgit! Mi-am dat seama cine 
eşti doar pentru că te-am văzut stând de vorbă cu Lee mai de- 
vreme. Arăţi foarte bine. 

— A, mersi! 

Am zâmbit. 

— Şi tu la fel. Ce faci? 

— Bine. Mă rog, mi s-a părut mie sau te-am văzut intrând 
cu cineva? 

— Nu... nu cred... 

Detest să mint. 

— Ah! Probabil că era altcineva. OK, nu contează, hai să îi 
căutăm pe ceilalți! Am fost să iau ceva de băut şi mi s-a părut 
că eşti cam singură aici. În plus, nu găsesc pe nimeni cu măştile 
astea tâmpite. 

— Eu am spus că e o tâmpenie... 

— Până la urmă, ce faci aici singură? 

— N-am fost în stare să găsesc pe nimeni, am explicat eu, 
apărându-mă. 

— Scuze, scuze... Hai! Cred că sunt încă acolo. 

L-am urmat pe Cam prin mulțimea aceea de dansatori 
mascaţi, ținându-mă de braţul lui, ca să nu-l pierd. În tot acest 
timp, m-am uitat în jur, dar habar nu aveam unde dispăruse 
Noah. 

În curând i-am găsit pe ceilalţi. Toate fetele erau superbe, 
normal, dar și băieții arătau bine. Lee îşi asortase cravata 

cu rochia lui Rachel, dar majoritatea băieților rămăseseră la 
negru. Cam, totuşi, făcuse eforturi să se potrivească la nuanță 
cu rochia Lisei, numai că Lisa avea rochia roşu-închis şi cra- 
vata lui era roşu-aprins. 

Lee şi Rachel arătau aşa de bine împreună! 

— Nu eşti prea supărată, Elle, nu? Adică, fiindcă eşti sin- 
gură, a spus Warren. 

Era o remarcă puţin cam lipsită de sensibilitate, dar aşa era 
Warren, deci nu am interpretat-o altfel. 

— Nu, am spus eu. Sunt OK! 

— Jur că te-am văzut venind cu cineva cu care ai făcut şi 
poză, a spus Bridget, partenera lui. 

— Nu, nu era ea, am întrebat-o eu! a răspuns Cam în locul 
meu. 

— Ah! Ce ciudat! Vezi tu, pentru că toată lumea are măştile 
astea tâmpite, nici nu pot să recunosc pe cineva! 

Apoi conversaţia s-a mutat spre subiecte mai frivole. M-am 
tot uitat după Noah, dar nu l-am văzut nicăieri. M-am dus şi 
am dansat puţin cu fetele, apoi am dansat cu Cam şi cu Lee. 
După care a venit Cody şi l-a bătut pe umăr. 

L-am recunoscut doar după piercingul din limbă, care a 
sclipit în lumină când a spus: 

— Îmi dai voie? 

— Te rog! a spus Lee. 

Mi-a facut o plecăciune sofisticată, după care s-a dus acolo 
unde dansau ceilalţi. Orchestra tocmai începuse o melodie mai 
lentă, un cover instrumental după o melodie pop. 

— Bună, Cody! 

— Bună, Elle! 

A zâmbit. 


— Sper că nu te superi că ţi-am furat dansul ăsta. 

Am râs. 

— Nicio problemă! 

— Arăţi foarte bine în seara asta! a spus el. Îmi pare rău să 
aud că nu ai partener. 

Am scos un geamăt, dramatic. 

— "Toată lumea a aflat? 

El a ridicat din umeri şi a spus: 

— Nu-ţi face probleme! Asta s-a întâmplat doar pentru 
că Noah a speriat toţi băieţii, nu? Dar, oricum, nimeni nu l-a 
văzut, aşa că o să dansezi toată noaptea şi o să furi partenerii 
altor fete. 

— Şi, tu cu cine ai venit? 

— Cu Amy. Amy Johnson. 

Am dat din cap. 

— Super! Dar nu se supără că dansezi cu mine? 

— Nu! Nu-ţi face griji! În fine, ce-ai mai facut? Nu te văd 
decât la ora de chimie. 

— Bine, cred. Tu? 

— Nimic nou, nimic nou. 

Am râs de turnura asta nouă a conversaţiei şi am discutat 
apoi relaxaţi despre formaţie, despre cum arăta totul, până la 
sfârşitul melodiei, când l-am refuzat pe Jason, ca să mă duc „să-l 
caut pe Lee”. De fapt, intenţia mea era să-l caut pe Noah. 

Poate I-aş fi găsit, dacă nu ar fi început toată lumea să se aşeze 
la masă. Am mers pe vârfuri şi mi-am lungit gâtul să-l văd. 

— Elle! Elle! 

M-am uitat în jur. 

— Aici! 

Lee a fluturat mâna şi mi-a facut semn să vin la ei. 

Am zâmbit, deşi am avut impresia că a fost mai mult o gri- 
masă, şi mi-am făcut loc prin mulţime. 

La masă era un loc liber, evident: era o masă pentru cinci 
perechi, și stăteau acolo Warren, Dixon, Lee şi Cam cu parte- 
nerele lor, iar eu cu un scaun gol alături. 

Mă rugam din tot sufletul să mă vadă Noah şi să vină să se 
aşeze lângă mine. 

— Flynn! E loc aici, frate..., am auzit eu puternicul accent 
de Brooklyn al lui Andy, unul dintre fotbalişti, care îl invita pe 
Noah la masa lui. 

Era acolo o amestecătură de băieți și de fete; nimeni nu stă- 
tea lângă partener și mai era un loc liber. 

El s-a îndreptat spre masa lor şi am observat că avea masca 
în mână. A deschis gura să spună ceva, dar una dintre fete a 
sărit în sus bucuroasă și a început să tragă de el. El se uita în 
toate părțile și m-a zărit în timp ce se aşeza, 

Amândoi aveam privirea aia neajutorată; o privire care spu- 
nea că eram blocaţi la mesele astea. Presupun că aşa era mai 
bine, fiindcă nu apucasem să-i spun lui Lee... Dar urma să o 
fac. Nu aveam să procedez ca prima oară. 

Dacă nu ar fi trebuit să rezolv criza cu mâncarea sau dacă 
nu aș fi fost invitată la dans... Acum Noah era silit să se așeze 
la masă, dar nu lângă mine. Şi încă nu-i spusesem lui Lee. 

Soarta ne era potrivnică; dar nu aveam de gând s-o las să 
mă oprească, nu și de data asta. 

Am încercat să împing toate gândurile acelea în fundul 
minţii. O să mă ocup de toate astea mai târziu, mi-am spus. 
Acum o să mă bucur de timpul petrecut cu prietenii mei. 

Simplu de zis, greu de făcut, normal: abia mă stăpâneam să 
nu întorc capul să mă uit la Noah şi eram distrată. 

Evident, lucrul ăsta nu a scăpat neobservat. 

Am văzut nişte degete pocnind în faţa mea, ceea ce m-a 
făcut să tresar şi să scap furculiţa din mână. 


Cabina de săruturi 267 


— Pământul către Elle! Ce-i cu tine? 

— Nimic, i-am spus eu lui Lee, încercând să par cât mai 
inocentă cu putință. 

M-am chinuit chiar să-i zâmbesc. 

— Nu-i nimic cu mine. 

— Ceva e. Aaa, mi-am adus aminte! Ce voiai să-mi spui 
mai devreme? Ştii tu, înainte să te târască ăia de acolo... 

Am înghiţit în sec. 

— Xăă, nu prea multe... 

— A, OK, bine! Ne scuzaţi un minut, copii! 

Lee s-a ridicat în picioare şi m-a tras după el. 

Inima mea părea că voia să iasă din piept, iar palmele îmi 
transpiraseră. 

— Elle, ce se întâmplă? m-a întrebat Rachel. 

— Nimic...» am mormăit eu, iar ea s-a uitat la mine cu o 
expresie îngrijorată. 

Lee m-a scos apoi pe ușa din apropierea mesei noastre, în 
holul hotelului. 

— Serios, a spus el, grav. Ce e? 

Am înghiţit în sec, jucându-mă nervos cu brățara de flori. 

— Păi... dar promite-mi că mă asculţi până la capăt, OK? 
Nu te înfuria şi nu face crize! Doar ascultă-mă. Te rog? 

— OK, a spus el, precaut, părând că se pregătea să audă o 
veste proastă. 

— Nu am avut probleme cu machiajul, am început eu, iar el 
m-a întrerupt cu un hohot de râs ușurat. 

— Asta era? Ce, nu ai vrut să fii singura fâră partener în li- 
muzină? Frate, o clipă m-am gândit că o să-mi spui că iar te-ai 
îmbârligat cu Noah! 

Mi-am mușcat buzele. 

— A venit la mine, să ştii. Mai devreme, a venit la uşă la 
mine. De-asta ţi-am zis că am probleme cu machiajul. 

Lee s-a strâmbat. 

— Ce voia? 

— Voia... 

Am auzit paşi în spatele lui şi am ridicat capul. Noah se uita 
drept la mine. L-am apucat pe Lee de cot. Nu voiam să se în- 
toarcă şi să facă o scenă degeaba. 

— Nu te înfuria, Lee, promite-mi! Dar el... a spus că în- 
cearcă să se revanşeze faţă de mine și... şi... 

— Hei, copii, care-i treaba? 

Eram în stare să-l omor pe Noah în clipa aia. Nu putea să 
mă lase să vorbesc cu Lee fâră să se bage? Acum Lee avea să se 
înfurie sau Noah avea să zică ceva şi urma să iasă scandal, și... 

— Ce-ai căutat acasă la Elle mai devreme? l-a întrebat Lee. 
Nu crezi că ai făcut destule până acum? 

— "Tocmai de-aia m-am dus, a spus el, uitându-se la mine 
cu ochii aceia albaştri pătrunzători. Încercam să mă revanșez. 

— Lee, a venit cu brățară de flori şi tot, am intervenit eu. 

— Nu mă interesează! a exclamat el, întorcându-se brusc 
spre mine. Elle, s-a purtat cu tine ca un nemernic. Te-a lăsat să 
te zbaţi singură când am aflat, nu te-a susținut absolut deloc. 

— Nu e adevărat, a intervenit Noah, încruntat. Şi ştii bine. 
Am încercat s-o sun şi... 

— Nu are importanţă, s-a stropșit Lee. Ideea e că nu ai fost 
acolo când avea nevoie de tine. N-ai încercat să rezolvi nimic. 
Ai lăsat-o să se descurce singură și ţi-ai luat tălpășița cu mo- 
tocicleta ta idioată. Ai pus-o să mă mintă pe mine şi pe tatăl 
ei, şi pentru ce? Pentru puţină distracţie? Pentru ceva acţiune? 

— Lee... 

— De ce n-o întrebi pe ea? Ce-ar fi să vedem ce vrea Elle, a 
spus Noah, cu mușchiul din obraz zbătându-i-se. 

S-au uitat amândoi la mine. Au aşteptat. 

M-amuitat la Noah. Nu puteam decât să mă uit la el, iar Lee 
a oftat, înfrânt. 

— Elle, serios, tu chiar crezi că ăsta e cel mai bun lucru... 

— Noah, l-am întrerupt eu, vrei să ne laşi un minut? 

A ridicat din umeri. 

— Sigur. 

S-a du; la vreo doi metri de noi şi s-a rezemat de perete. 

M-am întors iar spre Lee şi am început să vorbesc în șoaptă. 

— Ştiu, crezi că e o prostie și o nesăbuinţă, dar... vreau să 
fiu cu el. Simt că asta trebuie să fac. 

Buzele lui Lee s-au strâmbat în timp ce se gândea. Parcă ve- 
deam cum i se învârteau rotiţele din cap. 

— Dacă ar fi doar o aventură... Vreau să spun, mie mi s-a 
părut că eşti mai degrabă genul de fată care preferă o relaţie 
stabilă, nu o aventură. Îmi fac griji pentru tine, Shelly! 

I-am zâmbit, calmă şi l-am strâns de mână. 

— Ştiu asta. Dar, de data asta, o s-o facem aşa cum trebuie, 
am repetat eu ca un ecou ceea ce spusese Noah mai devreme. 

— Adică? 

— Adică o să fim iubiţi, a spus Noah suficient de tare ca 
să-l auzim, 

Am roșit, uitându-mă în pământ, apoi m-am întors din nou 
spre Lee, ale cărui sprâncene se ridicaseră la înălțime maximă. 

— Cu aprobarea ta, am adăugat eu. Numai dacă eşti OK cu 
asta. 

— Stai puţin, e pe bune? Vorbeşti serios? 

Am dat din cap. Noah, care se apropiase iar de noi, a spus: 

— Da. De ce? Ai o problemă cu asta, frățioare? 

Lee nu s-a uitat la el; ochii lui erau aţintiți asupra mea, iar 
pielea din jurul lor începuse să se încrețească uşor, ca de un 
zâmbet. 

— Dacă există vreo fată care să-l poată schimba... 

Vocea îi suna destul de încordată. Nu era tocmai încântat 
de situaţie. Dar accepta. 

— Mă duc înapoi în sală înainte ca lucrurile să devină sus- 
pecte. Ne vedem mai târziu, Elle! 

Noah mi-a făcut semn din cap înainte de a pleca. Am in- 
spirat adânc, îngrijorată că va auzi ceea ce va spune Lee în 
continuare. 

— Şi tu spuneai că nu se va schimba niciodată, am spus eu 
în glumă, împingându-i uşor braţul. 

Nu a râs. În schimb, a oftat din greu și și-a strâns o secundă 
şaua nasului, înainte să răspundă. Întoideauna făcea așa când 
era supărat - cum a fost la înmormântarea bunicului său sau la 
zece ani, când a murit câinele lui, Patches. 

— Dar chiar eşti fericită, Shelly? Eu ştiu cum e Noah. Eşti 
convinsă că nu te amăgeşte? Ştii şi tu cum e el. Chiar eşti feri- 
cită cu el? 

— Da, i-am spus eu. Știu că o să spui că sunt prostuţă, și 
siropoasă, şi visătoare dacă spun asta, dar mă face să mă simt 
bine. Ca şi cum... nu contează ce se întâmplă în viața mea, fi- 
indcă atunci când sunt cu el pot să uit de toate. Sunt bucuroasă 
doar să fiu cu el, mă simt fericită. Sunt fericită, Lee! Şi ştiu că e 
o prostie, fiindcă probabil totul se va termina când va pleca la 
facultate, dar... 

M-am întrerupt, neştiind ce să mai spun. Nu găseam cu- 
vinte să-i explic ce simțeam față de Noah; speram măcar ca Lee 
să încerce să înțeleagă. 

În fine, inima vrea ce vrea ea. 

Numai că aici nu era vorba despre inimă. Fiindcă nu-l iu- 
beam. Sigur că nu-l iubeam. Asta ar fi fost chiar ridicol. Nu. 
Sigur nu-l iubeam. 

— Deci... ce? Vrei să-mi spui că eşti îndrăgostită de el? 

— Nu! Nu! În niciun caz! am insistat eu. 

Trebuia să-mi dau seama că va ajunge la concluzia asta. 
Dacă l-aş fi iubit pe Noah, asta ar fi fost o explicaţie rezonabilă 
pentru faptul că voiam să fiu cu el, dar nu îl iubeam. Sigur nu. 

— Ah! 

Pe faţa lui se așternuse o expresie cumva compătimitoare, 
pe care nu prea o înţelegeam. Ca și cum ştia ceva de care eu 
habar nu aveam. 

— Lee, ce vrei să... 

— Ascultă, nu sunt deloc de acord cu asta, Shelly. Te-a 
făcut să suferi rău de tot și nu cred că se va termina bine. Nu e 
ceea ce Îți trebuie ţie, pur şi simplu. Dar dacă asta vrei... o să 
fiu lângă tine atunci când vei avea nevoie, OK? 

Am zâmbit. Nu era un zâmbet larg, dar era un zâmbet au- 
tentic, care reflecta perfect zâmbetul lui Lee. 

— Serios? Nu ești supărat pe mine? 

— Nu, Shelly... 

A zâmbit. 

— Dacă asta îţi doreşti, o să fiu lângă tine când se va ter- 
mina povestea. Întotdeauna voi fi lângă tine. 

L-am îmbrățișat strâns pe prietenul meu și i-am şoptit: 

— Mulţumesc, Lee! 

M-a strâns şi el. 

— Am mai zis eu că m-ai făcut să vorbesc ca o fată. 

Am râs şi am spus încet: 

— Te iubesc! 

— Da, şi eu te iubesc! 

S-a dat un pas înapoi şi mi-a zâmbit iar. 

— Hai! Nu vrem să pierdem desertul. Îmi vreau prăjitura 
cu brânză; dacă nu sunt acolo, ştiu că o să mi-o fure Dixon. 

L-am urmat, râzând, spre masa noastră. 

— E totul în regulă, copii? 

Cam se uita la mine îngrijorat. 

— Sigur eşti OK, Elle? m-a întrebat Dixon. 

Am văzut-o pe Rachel întrebându-l pe Lee, pe mutește, „fra- 
tele tău?” iar el a dat din cap, uitându-se la ea cu un aer cumva 
exasperat. Ea a înţeles și mi-a zâmbit încurajator. 

M-am întors să mă uit la masa lui Noah. Râdea la ce spu- 
sese unul dintre băieţi, dar se uita la mine. Mi-a prins privirea 
şi mi-a fâcut cu ochiul, apoi s-a întors spre ei. 

— Da, am spus eu, zâmbind. Totul e perfect. 

Şi în clipa aceea era cu adevărat perfect. 


Capitolul 24 


— V-AȘ RUGA să fiţi atenţi la mine puţin! 

Imediat s-a aşternut liniștea peste grupul de petrecăreți. 
Dansam de douăzeci de minute cu fetele, dar, de câte ori încer- 
casem să mă scuz, nu reuşisem. Ori voiau să mai dansăm, ori 
începeau o discuţie interesantă. Singura dată când am putut să 
plec „ca să-mi iau ceva de băut”, nu l-am văzut nicăieri pe Noah. 

Tar acum era pe scenă, la microfon, în locul solistului. 

Şi toată lumea tăcea. Toate privirile erau aţintite asupra lui. 

— Xăă, v-aş ruga să fiţi atenţi la mine puţin! 

Nu puteam să explic de ce, dar inima mea o luase razna şi 
abia respiram. Nu aveam nici cea mai vagă idee ce facea Noah 
acolo, în faţa tuturor, dar corpul meu reacționa cu anxietate, 
ca şi cum ar fi ştiut ce urma să se întâmple, înainte ca eu să-mi 
dau seama. 

Şi-a scos masca, aşa că acum nu mai era niciun secret cine 
era. 

Am înghiţit în sec. Ce naiba făcea? 

— Acum, singurul motiv pentru care sunt aici în această 
seară este că încerc să-i demonstrez cuiva că îmi pare rău. Vedeţi 
voi, e vorba despre o fată. Nu pot să mi-o scot din minte. Şi 
i-am făcut nişte chestii naşpa, iar acum încerc să mă revanşez. 
Deci... Elle? Unde eşti? 

Toată lumea s-a întors spre mine aproape simultan. Chiar 
dacă aveam mască, ştiau cu toţii unde să se uite. Am început 
să frământ, nervoasă, materialul fustei, şi m-am uitat urât la 
Noah prin mască. ] 

— Putem să ducem un reflector acolo? a strigat el, arătând 
spre mine, şi am simțit în vocea lui un ton glumeţ. 

Cum, necum, cineva a găsit un reflector cu care să mă or- 
bească. Am strâns din ochi şi m-am apărat cu mâna. 

— Perfect, mulțumesc! Deci, ăăă, Elle... Aşa încerc eu să-ţi 
spun că îmi pare rău. Băieți? 

La ultimul cuvânt s-a întors și a făcut un semn spre orches- 
tră, care a început să cânte. 

Nu era o melodie lentă, ci chiar una alertă. Și am recunos- 
cut-o imediat. 

»I Really Want You”, de la Plain White T's. Era una dintre 
melodiile mele preferate. Cu greu putea fi numit romantic felul 
în care îşi declara Noah dragostea pentru mine... La naiba, 
nici măcar nu cânta el, cânta orchestra! 

A sărit de pe scenă, cu microfonul în mână, şi şi-a făcut loc 
prin mulțimea care se dădea la o parte din faţa lui, până a ajuns 
în fața mea. 

— S-a dus naibii reputaţia ta! i-am spus eu încet, râzând. 

— Crezi că îmi pasă? 

Mi-am muşcat buzele. 

— Dar... 

Până să-l întreb eu de ce, m-a întrerupt şi, când a intervenit 
o parte instrumentală, a spus la microfon: 

— Elle, vrei să fii iubita mea? 

Am roşit sub masca mea. 

Până atunci, nici nu îi observasem pe cei care se aflau în sală. 
Nu le auzisem şoaptele când Noah era pe scenă. Dar acum vo- 
cile lor m-au izbit ca nişte confeti aruncate la un meci. 

— Spune da! 

— O, Doamne, e aşa de romantic! 

— Nu pot să cred că Flynn face asta... 

— E atât de norocoasă! 

— Uită-te la el! Ce gest frumos! 

— Spune da, Elle! 

Toți mă bombardau cu îndemnuri. Mi-am mutat privirea 
de la ei la Noah, care se uita la mine calm, cu o urmă de zâm- 
bet pentru stânjeneala mea. 

— Deci? Vrei să fii iubita mea, Elle Evans? 

Mi-am muşcat buzele, dar îmi era imposibil să-mi reprim 
zâmbetul radios care mi se aşternuse pe faţă. 

— Ah, la naiba, da! 

El a râs încet, dar acesta a fost singurul sunet pe care l-am 
auzit - nimic din uralele, ovaţiile, fluierăturile şi chiuiturile sau 
exclamaţiile gen „vai”. Doar râsul lui. 

Noah i-a aruncat cuiva microfonul, iar persoana respectivă 
l-a pasat din mână în mână până pe scenă, numai că eu nu 
eram atentă la asta. Orchestra interpreta acum o melodie lentă, 
iar perechile începuseră să danseze din nou. Cel care se ocupa 
de reflector a stins lumina. 

Noah m-a tras spre el şi eu l-am luat de gât. 

— A fost dulce! am spus eu, știind că nu-i plăcea să fie aso- 
ciat cu acest termen. 

S-a strâmbat instantaneu. 

— Ah! Te rog, nu-mi spune că sunt dulce! 

— Scuze! Am vrut să spun sexy. Foarte macho. 

A zâmbit. 

— M-am făcut de râs pentru tine, Shelly. Sper că ştii asta. 

— O, da, ştiu, dar nu era cazul. 

— Ştiu, dar am vrut s-o fac. Ți-am spus că, de data asta, o 
să procedez așa cum trebuie. Şi am o groază de chestii pentru 
care să mă revanșez. 

M-a răsucit într-o piruetă, făcându-mă să râd, apoi m-a tras 
şi mai aproape de el. Simţeam furnicături pe piele acolo unde 
trupurile noastre se atingeau, și aș fi rămas așa, în braţele lui, 
ore în şir. 

— În fine, acum că suntem, știi tu, oficiali, pot să-ți spun 
ceva fără să par de-a dreptul ridicol. 3 

— Da? 

Inima mea bătea nebunește, iar el s-a aplecat şi mi-a șoptit 
la ureche. 

Nu o spune. Nu o spune. Nu o spune. 

Spune-o! Spune-o! Spune-o! 

Nu o spune nu o spune nu o spune. 

— Te plac foarte mult, Shelly. 

Am fost cuprinsă de o senzaţie... de uşurare, sunt convinsă. 
Nu de dezamăgire. Sigur nu de dezamăgire. 

I-am zâmbit. 

— Şi eu. 

S-a aplecat încet să mă sărute. Nu era un sărut fierbinte, aşa 
cum ne sărutam noi de obicei. Nici pe departe, Dar chiar dacă 
a fost un sărut delicat, intim, tot a avut artificiile şi intensita- 
tea acelora. 

Eu m-am retras prima. 

— Noah... se uită lumea la noi, am murmurat eu, simțind 
că-mi ardea fața. 

— Şi? 

Mi-am mușcat obrazul. 

— E... aiurea. În plus, unele fete de aici ar putea să-mi facă 
o gaură în cap cu privirile lor. 

— Mie-mi spui? Unii băieţi ar fi în stare să-mi rupă capul. 

— Ce? 

S-a uitat la mine, ca și cum aș fi fost idioată. 

— Sunt aici cu cea mai frumoasă fată din şcoală. Nu crezi | 
că sunt măcar puţin geloși? | 

Am roșit iar. 

— Nu ştiu... 

— Serios, Elle, poţi să mă crezi. Eşti superbă! 

De data asta, odată cu îmbujorarea, a venit și un zâmbet 
pe faţa mea. Nu mi-aș fi închipuit niciodată, dar niciodată, că 
Noah ar folosi cuvântul „superbă” vorbind despre o fată. Suna 
atât de ciudat, venind din partea lui, dar într-un mod plăcut... 
cel mai plăcut. 

— Te-am făcut să roșeşti, m-a tachinat el cu voce melodi- 
oasă şi mi-a atins uşor obrazul cu buzele. ` 

L-am plesnit pe spate. 

— Termină! Măcar eu nu port chiloți cu Superman. 

— Haha, a râs el, sarcastic. Hai! 

M-a luat de mână și m-a scos din sala de dans pe hol, apoi 
într-un mic salon în care era o ferigă mare. M-a tras în spatele 
ferigii şi m-a lipit de perete, ținându-mă de obraji. 

— Am aşteptat toată noaptea să fac asta, a şoptit el, şi şi-a 
lipit buzele de buzele mele. 


Când ne-am întors, în sfârșit, în sală, Noah a fost imediat 
luat pe sus de niște tipi, să meargă să bea ceva, iar eu am fost 
înconjurată de fete. 

— O, Doamne, Elle! De ce nu ne-ai spus? 

— De cât timp sunteți voi doi împreună, de fapt? Trebuia 
să fi zis ceva! 

— Vai, ce norocoasă ești, Elle! Nu-mi vine să cred! Flynn 
chiar are o iubită? 

— Trebuie să ne spui tot! a țipat Jaime, apucându-mă de 
mâini şi silindu-mă să mă așez la o masă. Când a început po- 
vestea asta, deci? 

— Xăă... e cam complicat... 

— Ce, aveţi mai demult o relație, sau ce? 

— Nu, dar... 

— Vai, eşti cea mai norocoasă fată din lume, îți dai seama? 
Ştii ce geloase suntem toate? Adică... vorbim de Flynn! 

— Hei... Deci, Elle, a spus Dixon, care apăruse pe neaștep- 
tate și îmi pusese mâna pe umăr, băieții se întreabă... cam de 
cât timp ai ieşit de pe piaţă? 

Am râs, îmbujorată. 

— De ce? 

— Vor să ştie câtă bătaie pot să-şi ia de la Flynn că au vor- 
bit despre tine. 

Am râs iar. 

— Xăă, din seara asta, 

Oficial, am spus în gând. 

— Am înţeles... Deci nu sunt în mare pericol să se tre- 
zească cu mâinile rupte, a zis el pe un ton amuzat. Ei, în fine... 
felicitări! Cred că aşa se spune. Cine s-ar fi gândit? 

— Mie îmi spui?! 

— Hei, Elle! 

Am ridicat capul şi am văzut-o pe Rachel făcându-și loc spre 
mine. I-am zâmbit, oftând ușurată. M-am ridicat, ignorându-le 
brutal pe fetele care voiau să le povestesc despre Noah, și am 
luat-o de braţ, îndepărtându-ne împreună. 

— Deci aţi rezolvat problema? a întrebat ea. 

Am dat din cap. 

— Se pare că da. Dar... 

— A, nu, nu, nu, nu, nu, a spus ea repede. Fără „dar”. Nu 
sună bine. 

se va termina povestea asta”, 

A dat încet din cap. 

— Am înţeles... 

— Ce? am întrebat-o eu. Ce e? 

— Păi... în fine, eşti sigură că faci ce trebuie? Ştiu că îl placi 
şi aşa, totuși... Toată lumea ştie cum e el... 

Am ridicat din umeri. 

— Ştiu, dar... Chiar nu îmi mai pasă. 

S-a uitat la mine lung, apoi s-a produs un declic şi a părut 
că înţelegea. 

Când orchestra a spus că o să ia o pauză după următoarea 
melodie, Rachel a căpătat o expresie absentă. 

— Ei, tu ştii ce e mai bine pentru tine, Elle. Te înţeleg per- 
fect. Ascultă, trebuie să plec... 

— Lee? 

— Da, a râs, simțindu-se parcă vinovată. Da. Scuze! 

— Du-te, Rach. Oricum trebuie să-l caut pe Noah. 

— Exact. Caută-l pe Noah! 

Mi-a făcut cu ochiul, semnificativ, apoi a plecat repede. 

Cineva m-a prins de braţ cu o strânsoare pe care am recu- 
noscut-o instantaneu şi m-a tras pe ringul de dans înainte să 
pot protesta. 

— Nu mi-ai oferit primul dans, a spus Noah, cu cel mai dulce 
zâmbet din lume, dar fii sigură că mi-l iau pe ultimul. 


Închiriase şi o cameră pentru noi la Royale. Când am vă- 
zut-o, mi-am dat seama de ce dispăruse mai devreme. 

Am chicotit când m-a tras din lift. 

— Nu trebuia să... 

— Ştiu, ştiu, dar ţi-am spus de un milion de ori în seara 
asta. Încerc să mă revanşez față de tine, așa că o să mă port ca 

un iubit idiot de perfect şi de nerealist, doar ca să-ţi arăt cât 
sunt de serios. 

— A, aşa eşti tu când ești serios? am spus eu, sceptică. 

— Hei, fii şi tu mai înţelegătoare, mă străduiesc şi eu! 

Am râs. 

— OK, OK, scuze, tac. 

A râs şi el şi ne-am oprit în faţa unei camere de la etajul al 
şaptelea. A scos un card de acces și a deschis ușa. 

— După tine! a spus el şi a făcut un gest larg cu mâna, invi- 
tându-mă să o iau înainte. 

O să fiu sinceră: Mă aşteptam să intru şi să găsesc petale de 
trandafiri pe podea şi lumânări peste tot, eventual și o muzică 
senzuală - ca în filme, când e Ziua Îndrăgostiţilor sau când 
tipul, care e îndrăgostit nebunește, se pregăteşte s-o ceară pe 
tipă în căsătorie. 

Fiindcă atunci când Noah mi-a zis că o să fie iubitul „idiot 
de perfect şi de nerealist, într-un fel, m-am gândit că o s-o facă 
şi pe asta: un mare spectacol cu care să mă impresioneze. 

Deci, când a deschis ușa şi m-a invitat înăuntru, am fost uşu- 
rată să văd că nu erau nici lumânări, nici muzică, nici lumini 
palide. Nimic siropos, idilic sau romantic. Era un apartament 
obişnuit, cu o canapea de catifea albă, niște covoare imaculate, 
moi, şi cu o uşă care ducea spre dormitor şi spre baie. 

Ar fi fost mult prea artificial să fi mers până la capăt. Acesta 
era Noah Flynn: dur, necizelat și total lipsit de romantism. Nici 
măcar gestul lui „romantic” de la bal nu era propriu-zis sere- 
nada prin care își mărturisea dragostea pentru mine. Era ceva 
tipic Noah... și îmi plăcuse la nebunie. 

— Cam atât cu perfecțiunea idioată şi cu nerealismul, am 
spus eu în glumă, întorcându-mă la el să-i zâmbesc, în timp ce 
închidea ușa. 

— O, crede-mă, n-ai văzut încă nimic! Vino! 

Fi, asta, asta, da, era idiot de perfect şi de nerealist. În fine, pe 
aproape. Era pe aproape, după standardele lui Noah. 

— Acum ai înţeles unde am dispărut mai devreme? m-a în- 
trebat el. Ai idee cât poate să-ţi ia să acoperi o chestie cu pe- 
tale? E imposibil! Până la urmă am renunţat. Aveam de gând 
să scriu „scuze, dar... 

— Văd! 

Pe pat şi pe podea erau risipite petale roşii de trandafir. 

M-am ridicat pe vârfuri și l-am sărutat pe obraz. 

— Nu trebuia să faci asta. 

— Da, ştiu. Dar mă străduiesc, nu? i-am zis că o să mă 
străduiesc. Și ştiu cât eşti de romantică în adâncul sufletului. 

I-am zâmbit, intimidată. 

— Dar sunt oarecum surprins că mi-ai oferit aşa de uşor a 
doua şansă, a spus el și m-a tras pe pat, luându-mă în braţe. Mă 
aşteptam să te împotrivești mai mult. 

— Ți-ar plăcea să ne mai certăm, Noah? l-am întrebat eu. 

M-a tras în joacă de păr. 

— Nu! Spun și eu aşa! Nu mă plâng! E o diferenţă! 

— Mică! 

A râs şi am simţit reverberaţia râsului în pieptul lui. M-a 
sărutat delicat. Eram gata să-i răspund la sărut, dar, în clipa 
aceea, telefonul meu s-a hotărât să sune. 

Mai mult am simţit, decât am auzit, oftatul lui Noah, şi m-a 
lăsat din braţe aproape îmbufnat când m-am ridicat să-mi iau 
poşeta. 

Am oftat când am văzut cine suna şi m-am dus în baie cu 
geanta în braţe și cu telefonul la ureche. Aș putea să-mi verific 
şi machiajul, dacă tot am ieșit puțin, m-am gândit eu. 

— Bună, tati! am spus eu, sperând să nu se simtă prea tare 
în vocea mea iritarea că am fost întrerupți. 

M-amaplecatunpicspreoglindăsăcurățo micăurmă de der- 
matograf. 

— Cum a fost balul? 

— Frumos, 

Şi-a dres vocea. 

— Te-ai hotărât ce faci cu el? 

Mi-am mușcat obrazul înainte de a răspunde. 

— Da. Da, m-am hotărât. 

Tata a oftat. . 

— Rămâi cu el, aşa-i?! 

Era mai mult o constatare, decât o întrebare; ştia deja. 

— Da, am confirmat eu încet. Tati, trebuie să plec acum. 
Ne vedem mâine, OK? 

— Bine. 

Am inspirat adânc de câteva ori, să mă calmez. Am închis 
telefonul, ca să nu mai avem parte de alte întreruperi. Apoi 
mi-am dat cu puţin balsam şi mi-am înfoiat părul, după care 
m-am întors în dormitor. 

Noah se lungise pe pat, cu mâinile sub cap şi cu un picior 
ușor îndoit. Nu era o poză, sigur, dar, în clipa aceea, chiar se- 
măna cu un top-model. Avea ochii pe jumătate închiși și era 
perfect relaxat. Nu cred că şi-a dat seama că am intrat. 

M-am uitat la el din cap până în picioare. Era atât de fru- 
mos, cu părul lui ciufulit şi cu smochingul, chiar şi cu nasul 
lui rupt! Era suficient de înalt ca să mă facă să mă simt minus- 
culă. Şi îmi plăceau la nebunie ochii lui, atât de luminoși, de 
albaştri și de pătrunzători, care acum erau deschişi și mă mă- 
surau într-un mod ce mă făcea să roşesc. 

— Oricât de frumoasă ai fost în seara asta cu rochia ta, Elle, 
trebuie să spun că te prefer fără ea. 

— Nu mai spune! Şi ce te face să crezi că se va întâmpla asta? 


PT = 

A zâmbit. 

— Nu cred că o să fie o problemă. 

I-am zâmbit cu cochetărie, iar el a sărit din pat şi s-a apro- 
piat de mine. Am ridicat o sprânceană, întrebându-mă care era 
mai exact planul lui. 

Dar el s-a oprit pe neaşteptate la câţiva paşi de mine. 

— Vino aici! mi-a spus el cu o voce surprinzător de tandră, 
apoi m-a luat în braţe şi am mers amândoi cu spatele până la 
pat, unde s-a așezat cu mine pe picioare. 

Când m-a strâns tare în braţe, mi-am pus mâinile pe umerii 
lui. Era un moment atât de tandru, atât de intim! 

— Nu trebuie să facem nimic, să ştii! Dacă vrei să o luăm 
încet, nu trebuie decât să spui. Nu pentru asta am luat camera. 
Voiam doar să fiu singur cu tine şi chiar vei dori să te duci 
acasă mai târziu. 

Eram şocată: mă găseam aici, convinsă că unicul scop pen- 
tru care închiriase camera era să facem sex, şi acum îmi spunea 
că nu voia să grăbească lucrurile, dacă nu voiam şi eu. Flynn 
renunța la sex pentru mine. 

Dumnezeule! 

Întâi se aşezase în genunchi ca să mă invite la bal, apoi ches- 
tia cu dedicaţia muzicală, apoi petalele de trandafir de pe pat 
şi acum asta? 

Frate! Chiar s-a schimbat! 

— Am auzit când i-ai spus lui Lee că ai impresia că data tre- 
cută ne-am cam grăbit, a spus el. De data asta o s-o facem aşa 
cum trebuie, deci m-am gândit că... 

Într-adevăr, așa îi spusesem lui Lee, fiindcă acum puteam 
să fiu absolut sinceră cu el, fară să mă mai simt așa, judecată. 
Dar nici nu îmi imaginasem că Noah era acolo să audă... în 
ultimul timp îmi făcusem griji că poate mă grăbisem, că poate 

nu gândisem cum trebuie, fiind prea încântată de fiorul pe 
care mi-l dădea relaţia secretă. 

Aşa ar fi trebuit să fie prima oară, mi-am zis eu, uitându-mă 
la apartament, la petalele de flori; Noah... 

Am clătinat din cap, cu fruntea lipită de a lui. 

— Nu, vreau! 

Dacă ar fi fost o poveste siropoasă, acum era momentul să 
spunem „te iubesc”. 

Dar cum nu era, el a murmurat ceva ce n-am înțeles şi m-a 
sărutat apăsat pe buze, făcându-mă să mă topesc în braţele lui. 
M-a ajutat să-i scot sacoul şi, în timp ce îi descheiam nastu- 
rii de la cămașă, el a tras de cravată, îndepărtându-se puţin de 
mine, doar cât să şi-o scoată pe cap. 

Am început să râd când, în graba lui, a reușit să rămână cu 
cravata în gură, 

— Să nu îndrăznești! m-a ameninţat el, cu cravata în gură, 
vorbind înăbușit. 

Am râs şi mai tare, dar m-a redus repede la tăcere cu un 
sărut. În clipa aceea am încetat să mai gândesc. Nu exista ni- 
ciun gând conştient în spatele acţiunilor mele. În seara aceea... 
eram doar noi. 

AM CLIPIT de mai multe ori, am deschis ochii, am căscat și 
m-am întors pe o parte, trezindu-mă nas în nas cu Noah. Gura 
lui era ușor întredeschisă, iar genele lui păreau neobișnuit de 
lungi cum se vedeau așa, pe obraz. Arăta atât de liniștit, atât de 
nevinovat! 

M-am tras mai aproape de el şi l-am privit dormind. Mereu 
mă întrebasem de ce fac asta cei care se găsesc într-o relaţie, de 
ce se uită la celălalt când doarme, că nici măcar nu face ceva. 
Dar acum înţelegeam. Era ca şi cum l-ai vedea pe celălalt în cea 
mai vulnerabilă ipostază. 

După un timp, când am văzut că nu se trezea, iar eu eram 
mult prea vioaie ca să mă mai culc la loc, m-am hotărât să-l 
sâcâi un pic. 

— Noah, i-am spus eu la ureche. Noah... trezeşte-te... 

A bolborosit ceva incoerent, m-a luat în braţe şi m-a tras 
mai aproape de el, dar nu a deschis ochii. 

— Noah! am spus eu din nou. 

Niciun răspuns. 

M-am apropiat şi mi-am lipit ușor buzele de gura lui. Atunci 
el s-a frecat la ochi şi şi-a trecut mâinile prin păr. 

— Dacă așa ai de gând să mă trezeşti, nu m-ar deranja să imi 
petrec noaptea cu tine mai des, a spus el cu o sclipire în ochi. 


II 

— Haha, am râs eu, sarcastic, dar zâmbeam. 

Mi-am dat părul de pe față. 

— Bună dimineaţa! 

M-a sărutat pe vârful nasului. 

— Bună dimineaţa şi ţie! 

S-a întins, apoi m-a luat în brațe. Ne-am împletit picioarele. 

Mi-am tras imediat piciorul drept de lângă el. 

— Cee? 

— Ai picioarele așa de reci! m-am miorlăit, iar el a izbuc- 
nit în râs. 

Am lăsat încet piciorul la loc, evitând să îl ating. 

Vreo oră nu ne-am ridicat din pat; am rămas îmbrățișați, 
vorbind încet şi sărutându-ne. 

Nu puteam să fiu mai fericită. 


L-am rugat pe Noah să mă ducă direct acasă. Aveam să trec 
mai târziu pe la Lee. Ardeam de nerăbdare să aflu dacă îi spu- 
sese, în sfârșit, „te iubesc” lui Rachel (pentru că, deşi el nu-şi 
dăduse seama până atunci, ştiam că o iubea). 

Dar încă nu era prea împăcat cu ideea că eu şi fratele lui 
eram împreună. Şi dacă mă duceam la el așa, cu urmele machi- 
ajului de azi-noapte pe faţă şi cu rochia boțită, era ca și cum aș 
fi vrut neapărat să-i aduc aminte de asta. 

Mai degrabă suportam suspinul tatălui meu, dezamăgit de 
cum îmi petrecusem noaptea, decât să mă vadă Lee așa. 

— Elle? a strigat tata, după ce eu mă străduisem să închid 
uşa fără zgomot. 

Am oftat. Eram un copil extrem de împiedicat. Nu m-aș fi 
putut strecura pe nesimţite în casă sau din casă, nici dacă ar fi 
depins viaţa mea de asta. Aşa că am strigat și eu: 

— Da, eu sunt! 


RTT 

— Cum a fost balul? a întrebat tata, iar eu mi-am netezit 
puţin rochia, oftând, şi am intrat în sufragerie. 

Brad stătea cu capul în jos şi cu picioarele pe spătarul cana- 
pelei. A ridicat puţin ochii la mine, apoi a continuat să se joace 
pe Nintendo. 

— Balul a fost superb, am spus eu. Cu excepţia unei mici 
crize cu nişte nuci dintr-o mâncare vegetariană şi un tip care 
e alergic... 

— Plictisitor! a spus Brad tare, lălăind cuvântul ca să mă 
enerveze aşa cum numai un frate mai mic poate să o facă. 

— Te-ai dus şi la petrecerea de după bal? m-a întrebat tata. 

— Nu...» am spus eu, cu grijă. Noi, ăăă... Noah a închiriat 
o cameră la hotel... 

Vocea mea s-a prefăcut într-un soi de mormăit, după care 
s-a pierdut complet. 

— Nu mai spune! 

Cuvintele rostite de el erau pline de dezaprobare. 

— Nu s-a întâmplat nimic, am spus eu repede, fără să-mi 
pot împiedica obrajii să roşească. 

Apropo de penibil... 

Brad a fost cel care a vorbit. 

— Noah şi Elle s-au suit într-un copac şi ce nu trebuie fac..., 
a cântat el în bătaie de jos. 

— În fine, a fost răspunsul meu isteţ, imitându-i tonul. 

A ridicat capul din Nintendo şi s-a strâmbat la mine, iar eu 
am scos limba la el. 

— E prea târziu să retrag ce am spus aseară, şi anume că 
fetița mea s-a fâcut mare, Elle? a râs tata, clătinând din cap, cu 
ochii la noi. 

I-am zâmbit timid. 

— Deci te-ai simţit bine la bal. 


RR EEE EEE TE T O 

— Da. Şi ştii ce a facut Noah? A pus formaţia să-mi dedice 
o melodie și m-a rugat să fiu iubita lui, în fața tuturor. Așa de 
serios e! Cu mine, am precizat eu. 

— Vai, micuța şi drăguța Elle e îndrăgostită? a spus Brad cu 
o voce siropoasă, țocăind din buze și strâmbându-se la mine. 

— Nu! am spus eu repede. Nu! Clar nu! 

Tata doar mă privea, ca și cum ar fi oscilat între resemnare 
şi dezamăgire. Tocmai voiam să închei discuţia, când a sunat 
cineva la ușă. A 

— Mă duc eu, am spus repede și am fugit la uşă. 

— Am auzit la radio-şanţ că eşti acasă, a spus Lee, reze- 
mându-se de balustrada verandei și zâmbind. 

Surâsul i-a dispărut o clipă din ochi când m-a văzut - era 
foarte limpede că nu fusesem acasă toată noaptea -, dar și-a 
revenit repede. 

— Plus că trebuia s-o şterg de acasă! a continuat el. Ai mei 
fac crize cu Noah. 

— De ce? 

— Păi, pentru început, că a fost, citez „Dumnezeu ştie unde 
şi a făcut Dumnezeu ştie ce săptămâna trecută” şi că, citez din 
nou „o să fie dat afară din facultate înainte s-o înceapă dacă va 
continua să se poarte atât de prosteşte şi de nesăbuit ca până 
acum”, 

Am oftat şi mi-am trecut o mână prin păr. 

— O să iasă scântei! Şi prefer să nu fiu acolo. 

— Cum a fost petrecerea de după bal? 

— Ai ratat nişte chestii tari de tot, mi-a spus el cu seriozi- 
tate, apoi a zâmbit larg. A fost superamuzant. Warren s-a pilit 
şi a făcut un număr beton de karaoke, completat cu un dans și 
cu declaraţii de dragoste pentru toată lumea. Supertare! Din 
păcate, nicio bătaie, nimic! 

— Dacă n-a fost Noah acolo..., am spus eu. 

A râs. 

— Adevărat, adevărat... 

Şi-a dres vocea. 

— Ăăă, te-aș întrebat cum a fost seara ta şi ți-aş cere „să-mi 
dai toate detaliile, dragă”, a spus pe un ton fals, prefăcându-se 
că-şi dă părul pe spate, dar chiar nu vreau să ştiu ce prostii faci 
tu cu fratele meu. 

I-am zâmbit. 

— Nici nu mi-am închipuit că vrei să ştii, ca să fiu sinceră. 
Dar legat de asta, amice, cumva tu şi Rachel... 

— Nu, n-am făcut nimic, a spus el, parcă mândru, ridicând 
bărbia. J 

— Serios? Am crezut că acum o s-o faceți. 

— Şieu... 

A ridicat din umeri. 

— Dar ea a zis că nu e Încă pregătită, aşa că, habar n-am, o 
să aşteptăm până când o să fie pregătită. 

— Vaai! am făcut eu. 

L-am ciupit de nas. 

— Eşti mâncat, prietene! 

Lee nici măcar n-a protestat. S-a mulțumit să-şi dea ochii 
peste cap şi a roşit pe sub pistrui. Eu am râs, dar nu cu răutate. 

— Rachel ştie că eşti mâncat? 

— Păi, t 

— O, Doamne! Ai spus-o, este? E clar că ai spus-o! I-ai spus 
că o iubeşti! Când i-ai zis? I-ai zis când dansați? I-ai zis sub 
stele, la petrecere? 

Lee a chicotit şi şi-a pus ferm mâinile pe umerii mei. 

— Linişteşte-te, domnişoară Romantism! Dacă îmi dai oca- 
zia, o să-ţi spun cum s-a întâmplat! 

Am mimat că trag fermoarul la gură. 

— Când dansam pe o melodie lentă, am spus-o cam repede 
şi cam încet. Ea nu a auzit și a zis „poftim?”, aşa că a trebuit să 
mai spun o dată, mai tare, dar nici atunci n-a auzit. A trebuit 
atunci s-o spun tare de tot, şi după aia câţiva au întors capul 
spre noi, iar ea s-a înroşit toată... 

A zâmbit şi apoi a râs. 

— A fost destul de drăguţ, de fapt, că după aia mi-a spus-o 
şi ea, aşa roşie-roşie. Pe bune, era roșie ca sfecla, şi... 

L-am plesnit peste braţ. 

— Ce răutate! 

— Nu e răutate, a fost drăguţ, ţi-am zis că a fost drăguţ! Și 
nu mă mai întrerupe! În fine. Deci, mi-a spus şi ea, arătând ca 
o sfeclă tare drăguță, a subliniat el, şi eu i-am zis poftim? Nu te 
aud”, aşa că a trebuit s-o zică şi ea tare. 

Am zâmbit. 

— Vai, asta chiar e drăguţ! 

— Mi-ai schimbat personalitatea, a spus el, amuzat, îm- 
brâncindu-mă în joacă. Am ajuns un siropos, după ce am stat 
cu tine atâția ani. 

— Şi după aia v-aţi sărutat? După ce ați spus-o? 

— Evident. 

— Vai... 

— Ai de gând să stai aici toată ziua să pălăvrăgeşti şi să te 
extaziezi sau ne uităm şi noi la Judge Judy? După ce faci un duș, 
evident. Ți s-a întins tot rimelul. 

M-a atins încet sub ochi şi aproape că a sărit peste mine în 
casă. 

Nu am putut decât să râd şi să clatin din cap văzând cum 
Lee se simţea ca acasă vorbind cu Brad și cu tata, după care 
m-am dus sus să mă spăl şi să mă schimb. 

Era totuşi ceva care nu-mi dădea pace: cum mă tachinase 
prostul de frate-meu, spunându-mi că sunt... că sunt îndră- 
gostită de Noah. 

Nu puteam să fiu. 

Vreau să zic, am ştiut de la început că nu era ceva... în fine, 
ceva serios, oficial, până aseară. Şi nici înainte de seara trecută 
nu puteam să fiu... nu eram... 

Sau eram? 

EU ŞI LEE leneveam în curtea din spatele casei mele; soarele 
strălucea şi era mult prea plăcut ca să stăm în casă. În general, 
ne relaxam așa la piscina lui Lee. Şi grădina lui era mai fru- 
moasă decât a mea: aveam și noi un leagăn dintr-alea acope- 
rite, dar era atât de vechi, încât scârţâia la fiecare mişcare. Şi 
jumătate din iarbă se uscase; tata fusese mult prea ocupat în 
ultima vreme ca să aibă grijă de ea şi mult prea încăpățânat să 
angajeze un grădinar. 

Îi sugerasem lui Lee să mergem la el, spunându-i că, pe vre- 
mea asta, ar fi superb la piscină. Dar el voia să mai aşteptăm. 

— Shelly, tata mi-a zis că îmi dă mesaj când se liniştesc lu- 
crurile. Adică ori după ce Noah o șterge de-acasă, ori după ce 
se satură ei să îl certe şi să-i frece ridichea. Şi până acum nu am 
primit niciun semn. 

— Chiar a fost așa de rău? 

— Crede-mă, nu vrei să ştii! 

Exact atunci i-a sunat telefonul, iar Lee a vârât mâna după 
el în buzunar. S-a încruntat și nu a răspuns imediat, cum m-aș 
fi aşteptat. 

— Cinee? l-am întrebat, ridicându-mă puţin să văd ecranul. 

— Noah, a murmurat el chiar în clipa în care am văzut şi eu 
cine era apelantul. Ce naiba vrea? 

— Îşi dau o idee: răspunde și află! 

S-a prefăcut că se uită urât la mine și a răspuns: 

— Cee ` 

Am auzit vocea lui Noah, care suna la fel de nemulțumită ca 
a lui, dar nu am putut auzi ce spunea. 

— Bine, a spus Lee, apoi mi-a întins telefonul. Ai mobilul 
închis. Vrea să stea de vorbă cu tine. 

— Ah! 

Am luat aparatul și m-am trezit că zâmbesc numai la gân- 
dul că o să vorbesc cu el la telefon. Şi nici măcar nu spusese 
ceva. Ce naiba era cu mine în ultima vreme?! 

— Bunä! 

Dar ştiam precis de ce mă purtam așa. Din același motiv 
pentru care acceptasem să mă duc cu el la bal, chiar dacă în- 
cercasem din răsputeri să găsesc o altă explicație. 

— Încerc să te sun de un secol. 

— Un secol însemnând cam cât, mai exact? 

— Xăă, de vreo patru minute? Te-am sunat de două ori. 

Am râs. 

— Ei, da, asta chiar înseamnă un secol, domnule Nerăbdă- 
tor. În fine, de ce m-ai sunat? 

— Ascultă, Elle... 

Noah se purta cam ciudat, ca și cum îi era greu să vorbească. 
Mi-l și imaginam trecându-și mâna prin păr și frecându-şi obra- 
zul. M-am încruntat un pic, întrebându-mă ce s-a întâmplat. 

Apoi a vorbit. A spus acele cuvinte fatale. 

Ştiam că trebuia să închei povestea cu Noah de mult! La 
naiba, nici măcar nu ar fi trebuit s-o încep. Dar acum era 
prea târziu. Mi-am dat seama că mă implicasem mult prea 
mult, pentru că următoarele cuvinte pe care le-a spus mi-au 
tăiat pentru o clipă respiraţia. 

A oftat în telefon. 
— Trebuie să stăm de vorbă! 


Urma să ne întâlnim la un Starbucks de la marginea orașului. 
Asta era tot ce reţinusem din conversaţie. Nu fusesem în stare 
să spun vreun cuvânt, am bâlbâit doar un „OK”. 

— Ce s-a întâmplat? m-a întrebat Lee, îngrijorat. Pari spe- 
riată rău! 

— Eu... el... o să... Starbucks... 

— Ce? Shelly, respiră adânc şi zi-mi ce ţi-a spus! Dar mai 
întâi, eşti OK? 

Am dat din cap şi am inspirat adânc. 

— Păi... nu... nu ştiu. El... noi... 

Am inspirat iar. 

— A zis că trebuie să stăm de vorbă. 

Lee a strâns din ochi și a tras aer în piept. 

— Au! Dar... stai, vorbeşti serios? Eşti sigură că așa ţi-a spus? 

Am dat din cap. 

— Ne întâlnim la Starbucks la opt. 

— Cum ar fi, într-o oră. 

Am dat din cap. 

— Trebuie să mă pregătesc... 

Amorţită, cu picioarele ca de lemn, m-am dus în camera 
mea, simţindu-mă ameţită, ca într-un vis. Tata lucra în sufra- 
gerie, iar Brad se dusese în parc cu nişte prieteni. Lee a fugit 
după mine pe scări. 

— Stai puţin, despre ce crezi că e vorba? 

— Vrea să se despartă de mine, nu? Adică, abia am început 
să ne întâlnim oficial... şi acum vrea s-o termine, nu? Așa spui 
când vrei să te desparţi de cineva, trebuie să stăm de vorbă, şi 
pe urmă spui nu e vina ta, e vina mea, şi... 


a—— TIT TE 

Lee a pocnit din degete chiar în ochii mei, facându-mă să 
tresar, pentru că nu mă aşteptam. 

— Calmează-te! 

— Scuze... 

— Uite, poate că pur şi simplu... vrea să staţi de vorbă. 
Poate nu vrea să se despartă de tine. Nu văd de ce ar face-o. 

— Dar... dar atunci mi-ar fi zis, nu? Ar fi zis „Nu-ţi face 
griji, nu ne despărţim”. O, Doamne, cu ce trebuie să te îmbraci 
când cineva vrea să se despartă de tine? 

Am început să răscolesc prin șifonier şi prin sertare, cău- 
tând ceva de îmbrăcat. Mă gândeam chiar serios: ar trebui să 
port ceva frumos, ca să-l fac să se gândească de două ori îna- 
inte de mă părăsi? Ar trebui să-mi pun pe mine ceva cu care 
m-a mai văzut - vechii mei blugi scurți şi tricoul mov — ca să îi 
arăt că nu îmi pasă că se desparte de mine? 

M-am hotărât să nu mă mai schimb, ci doar să mă machiez 
puţin. 

— Elle, linişteşte-te! Probabil că nici nu vrea să se despartă 
de tine. E nebun dacă face asta. 

— Mersi, Lee, asta m-a liniștit complet. 

Am luat dermatograful, dar mâinile îmi tremurau aşa de 
tare, încât până la urmă m-am aruncat pe pat, mi-am acoperit 
faţa cu mâinile şi am scos un țipăt de frustrare. 

Ştiam că mă apropiasem prea mult de Noah. Numai că nu 
voisem să cred asta. Crezusem că dacă îmi spuneam că nu era 
posibil o să fie şi adevărat. Că dacă îmi spuneam că nu m-am 
implicat prea mult însemna că nu... că nu m-am îndrăgostit 
de el... 

Mă întrebam de câtă vreme aveam sentimentele astea pen- 
tru el. Şi acum, acum, când înțelesesem, în sfârşit, el voia să se 
despartă de mine. 

Până şi Brad îşi dăduse seama înaintea mea. Iar Lee... ştiuse 
şi el. De-asta se tot uita la mine cu privirea aia ciudată. Tata şi 
Rachel bănuiseră şi ei; acum pricepeam expresia de pe chipu- 
rile lor. Oare chiar eram ultima care să-şi dea seama ce simţea? 

Totuşi, în adâncul sufletului meu, ştiusem; doar că eram 
mult prea speriată ca să recunosc. 

Logica îmi spunea că el nu simţea la fel; tocmai voia să ne 
despărțim. Trebuie să stăm de vorbă... Mi-am mușcat buzele. 

Am simțit mâna lui Lee pe genunchiul meu; când am des- 
chis ochii, el era aplecat deasupra mea, cu nasul la un centime- 
tru de nasul meu, şi se uita la mine cu ochii ăia mari şi albaștri. 
M-am uitat şi eu la el. 

— Lee... 

— Da? 

— Avem o problemă. 

— Da? 

— Cred că... 

Am înghiţit în sec, uitându-mă drept în ochii lui. 

— Cred că s-ar putea să-l iubesc. 

— În sfârșit! Dumnezeule, am crezut că este evident din 
clipa în care ai acceptat să vii cu el la bal. Nicio fată zdravănă la 
cap n-ar fi acceptat. Mă aşteptam să-mi spui asta de când mi-ai 
zis că ai venit cu ella bal. 

— Stai puţin! Tu ai ştiut şi nu mi-ai spus? 

— Am crezut că trebuie să-ți dai seama singură... OK, OK, 
a admis el, văzându-mi expresia sceptică. Am crezut că nu vrei 
să recunoști. 

— Cum de ţi-ai dat seama înaintea mea? l-am întrebat eu, 
prosteşte. 

— Sunt jumătatea ta. Eu sunt Ashley, iar tu eşti Mary Kate, 
eu sunt Lucrul Unu și tu ești Lucrul Doi, a adăugat el, zâmbind. 

— Lee, ce mă fac? O să se despartă de mine... 

A ridicat din umeri. 

— Nu ştiu ce să-ți spun, Shelly! Doar că va fi OK. Și ştii de 
ce? Pentru că mă ai pe mine. Ţi-am spus: orice s-ar întâmpla, 
voi fi lângă tine. Că ai inima frântă sau că rămâi însărcinată, 
ce-o fi! 

Am zâmbit. 

— Păi, atâta timp cât te am pe tine... 

A râs. 

— Premiul de consolare, nu? 

— Nu fi caraghios! Nu eşti premiul de consolare. Eşti prie- 
tenul meu cel mai bun. 

A zâmbit slab, trist. 

— Dar nu sunt la fel de important pentru tine ca el. Nu pot 
concura cu tipul pe care îl iubeşti, indiferent că e fratele meu 
sau nu. 

— Lee, nu fi tăntălău! Mereu, mereu, mereu, o să fii cel mai 
important om din viața mea. În afară de tata. Dar ești foarte 
aproape de el. 

Am zâmbit. 

— Cu Noah sau fără Noah. Niciun băiat n-o să intervină 
între noi. Niciodată. Ai înțeles? 

— Şi nicio fată, mi-a spus el. Cei mai buni prieteni. 

— O să îmbătrânim împreună şi toate cele. 

— Nu pot să-mi închipui că m-aș juca „bate la ușă şi fugi” 
cu altcineva decât cu tine, amândoi în scaunul cu rotile și în- 
cercând să dispărem din zonă cu viteză maximă. 

Am râs şi l-am îmbrățișat. M-a strâns și el atât de tare, că 
am rămas fără aer. 

— Chiar eşti îngrijorat că mă poţi pierde, aşa-i? am încer- 
cat să glumesc. 

— E aşa de evident? 

— Nici eu nu vreau să te pierd. 

A zâmbit şi mi-a facut cu ochiul. 

— Hei, te-ai gândit vreodată ce ar fi fost dacă... ştii tu, dacă 
am fi fost împreună? 

Am ridicat puţin din sprâncene. 

— Nu vreau să sugerez că ar trebui să încercăm! a adăugat 
el repede. Spun şi eu aşa... 

— "Toată lumea s-ar aștepta să fim împreună. 

— Numai Dumnezeu ştie de ce! Prea multe filme de dra- 
goste şi romane siropoase, după mine. 

Am râs. 

— Am fi fost un cuplu dezastruos. 

— Exact. Am fi dat-o în bară grupa mare. 

Am confirmat. Nu ştiu ce aş fi facut dacă Lee mi-ar fi spus 
că mă iubeşte în mod romantic. Noi eram prieteni pe viață, 
fraţi de cruce. 

— Pe urmă, tu eşti îndrăgostit până peste cap de Rachel. 

— Şi tu de Noah. 

— Deocamdată, cel puţin... mersi că mi-ai amintit. 

— Fir-ar! M-am priceput destul de bine să-ţi abat gându- 
rile de la asta, nu? 

— Da, cu mărețul tău moment de dulcegărie. Şi: acum, 
mişcă-te! Stai în lumină şi trebuie să mă machiez. 

A râs şi s-a dat la o parte ca să pot ajunge la măsuța de to- 
aletă. Măcar nu-mi mai tremura mâna, așa că am putut să mă 
fardez fără să-mi bag creionul în ochi. 

— Vrei să te duc cu maşina? Ar cam trebui să pleci, dacă nu 
vrei să rămâi blocată în trafic... 

— Da, te rog! am spus eu şi am băgat în buzunar vreo două 
bancnote de cinci dolari. 

Până la urmă Lee şi-a găsit şi el cheile de la mașină, după ce 
a răscolit printre ambalaje de gumă și monede. 

— OK, hai să mergem la frângerea inimii! am spus eu cu 
un zâmbet ironic. 

M-a plesnit pe spate, puţin cam tare, ce-i drept. De parcă ar 
fi vrut să-mi bage mințile în cap. M-am împiedicat şi a trebuit 
să mă prind de balustradă ca să nu cad pe scări. 

— Linişteşte-te! O să fie bine! 

Curios lucru, în realitate, nu îl credeam. 


Am ajuns la Starbucks cu puţin după opt, fiindcă nu fu- 
sese aglomerat. Am văzut motocicleta lui Noah parcată afară. 
Mi-am spus că, la întoarcere, ar trebui să-l sun pe Lee să mă ia, 
ca să nu mai accept să mă ducă Noah - asta dacă s-ar oferi... 

— Să-mi dai mesaj dacă vrei să vin să te iau, OK? mi-a spus 
Lee încet, chiar când intram pe ușa cafenelei. 

Am dat din cap şi am început să mă uit în jur, neliniştită. 
Apoi am văzut o mână ridicată: Noah stătea la o masă mai în 
spate, lângă fereastră. 

Lee m-a strâns de braţ. 

— O să fie bine, Shelly! În afară de asta... nici nu te merită. 

Am râs, dar râsul meu suna forțat. 

— Vorbim mai târziu, Lee! 

M-a salutat ca la armată, iar eu m-am întors spre Noah și 
m-am îndreptat spre el, având grijă să îmi țin capul sus. 
“Părea şi mai chipeș ca de obicei. Poate pentru că acum îmi 
dădeam seama ce simţeam pentru el sau poate pentru că era 
gata să se despartă de mine. Părul îi stătea vâlvoi și era îmbră- 
cat cu nişte jeanşi negri, decoloraţi, un tricou alb, simplu şi cu 
vechea lui geacă de piele. S-a ridicat când m-am apropiat, ceea 
ce m-a surprins. 

Parcă îl şi auzeam pe Lee spunându-mi: „Ooo, uite cine l-a 
transformat pe Noah într-un domn!” şi apoi dându-mi un ghiont. 

— Bună! a spus Noah, puţin precipitat şi neliniștit. Ăăă, ia loc! 

Aşa că m-am aşezat. Am început să vorbim amândoi în 
acelaşi timp, apoi ne-am oprit şi am început iar. 

— Tu mai întâi! am spus amândoi deodată. 

El a zâmbit sau a rânjit, n-aş putea spune prea bine, iar eu 
am hohotit uşor. 

Apoi s-a repezit la noi un chelner de vreo douăzeci şi ceva 
de ani, care părea că luase cam multă cafeină, ca să-l țină treaz. 

— Ce pot să vă aduc, copii? 

— dă... 

Oare aveam să stăm suficient de mult pentru asta? 

Sau Noah voia să scape de mine și să o şteargă apoi repede 
cu sicriul ăla pe două roți al lui ? 

— Aş vrea o cafea normală, i-a spus el tipului. 

Apoi a arătat cu degetul spre mine şi a adăugat: 

— Iar pentru ea, un latte degresat cu frişcă. 

Tipul a mâzgălit comanda pe hârtie şi a zis: 

— Perfect! Le aduc imediat! 

După ce chelnerul a plecat, nu am putut să mă abţin, așa că 
l-am întrebat pe Noah: 

— De unde ştii ce fel de cafea beau? 

— Ai mai comandat o dată. Mi s-a părut o ciudăţenie de 
cafea, cred că de-aia mi-am amintit. 

— Aaa... 

Eram șocată, dar şocată în sens bun. Tipul ăsta nu avea cum 
să se despartă de mine, nu? 

Îmi doream atât de mult să cred că Lee avea dreptate, că fra- 
tele lui chiar mă iubea. Dar... 

Dar... 

Întotdeauna e un „dar” 

Nu am mai spus nimic și nici Noah. Am așteptat, pur şi 
simplu, în tăcere până au venit cafelele, după care el a luat o 
gură şi s-a rezemat de spătarul scaunului, cu un picior culcat 
pe genunchi şi cu un braţ atârnat. 

Nu m-am repezit să beau; nu aş fi făcut decât să mă frig 
la limbă. Nu eram dispusă să-mi ard toate papilele gustative, 
chiar dacă era o tăcere aiurea. 

Apoi, în sfârşit, s-a hotărât să vorbească. 

— Ascultă, trebuie să stăm de vorbă! 

— Vrei să te desparţi de mine? m-am repezit eu, incapabilă 
să mai rețin întrebarea. 

El a oftat, iar mie mi s-a îngreunat inima. Mă simţeam ter- 
minată văzându-i expresia. 

— Uite, Elle, vreau să mă asculți bine, OK? 

Am dat din cap. Ce altceva aş fi putut să fac?! 

— Mi s-a oferit un loc la Harvard. La informatică. 

— Harvard... adică Harvard, Massachusetts? 

A dat din cap. 

— Da. 

— Ce mişto... Felicitări! 

Numai că vocea mea nu era tocmai entuziasmată. Am mai 
încercat o dată. 

— E fantastic, Noah! 

— Ştiu. Dar... 

Tar era acolo. Cuvântul acela oribil. 

Numai că, de data asta, într-un fel îmi plăcea să-l aud. 

— Hei, stai, fără „dar”. Nici nu se pune problema să nu te 
duci la Harvard. 

— E în Massachusetts. În celălalt capăt al țării, Elle, Am fost 
acceptat și la Universitatea din San Diego. Nici nu e așa departe 
şi au o facultate bună de inginerie... 

— Noah, de ce te-ai gândi să renunți la Harvard? Nu poţi 
face asta! 

— Nu ştiu, a oftat el. 

Părea derutat și neajutorat. | 

— Părinții mei vor să mă duc, dar nu ştiu dacă vor să mă 
duc acolo doar ca să scape de mine de pe capul lor. Am accep- 
tat oferta, dar nu sunt lămurit dacă e cel mai bun lucru. 

— Sunt convinsă că părinții tăi sunt fericiți pentru tine. E 
minunat! E o şansă formidabilă. Sigur că vor să te duci. 

— Erau aşa de supăraţi pe mine, a spus el cu un hohot de 
râs lipsit de veselie, urmărindu-și degetul care se plimba pe 
marginea cănii. Mai ales pentru povestea cu tine... Pur şi sim- 
plu vor să plec. 

— Nu vor să pleci! Sunt doar îngrijorați. 

— În fine, a spus el cu o voce tristă şi mi s-a părut atât de 
dărâmat, încât n-am mai încercat să-l contrazic. 

Mi-am trecut degetul arătător peste cană, uitându-mă la 
aburul care se ridica din ea şi i-am spus: 

— Mă bucur pentru tine. 

S-a întins şi mi-a prins fața în palmă, trecându-și uşor de- 
getul pe obrazul meu. Inima mea a uitat să mai bată. 

— Acum e povestea asta cu tine și nu ştiu ce vreau să fac. 

Am înghiţit în sec. Lee se înșelase. Eu doar mă amăgeam. 

Era caraghios să-mi închipui că el îmi va spune vreodată 
aşa ceva. 

S-a uitat în ochii mei, apoi s-a aplecat şi m-a sărutat incre- 
dibil de delicat, făcându-mă să simt fiori pe şira spinării. 

Buzele lui au rămas lipite de ale mele mult, mult timp; apoi 
s-a rezemat din nou de spătar. Nu prea reuşeam să-i descifrez 
expresia, dar avea pe frunte o cută adâncă. 

— Elle, ştiu că am fost... am fost un nemernic și am spus că 
o să încerc să mă revanșez, dar... chestia e că eu... 

A oftat și şi-a trecut mâna prin păr, făcându-l să stea ridicat 
în toate părţile. 

— Elle, la toamnă o să plec la facultate şi nu ştiu cum o să 
meargă relaţia noastră, dar nu vreau să te pierd. Nu vreau să 
mă despart de tine, dar... 

— Noah, am încercat eu să-l întrerup. 

Apoi a spus: 

— Nu, lasă! Mai avem timp. Uite, termină-ți cafeaua şi ple- 
căm! Vreau să te duc undeva. 

— Unde? 

— Nu pot să-ţi spun, n-ar mai fi o surpriză. Dar o să-ţi placă, 
crede-mă! Nu e departe, dar trebuie să plecăm mai repede ca să 
ajungem acolo la timp. 

Aş fi vrut să întreb „unde să ajungem”, dar ştiam că nu o 
să îmi spună, așa că am tăcut şi am sorbit din cafea. Noah 
aproape că o dăduse peste cap, iar eu mă întrebam cum de nu 
îi arsese gâtul. 

După ce am pus cana jos, Noah a început să râdă. 

— Cee? 

A întins mâna și mi-a dat ușor cu degetul peste nas, apoi 
m-a şters cu un şerveţel. 

— Aveai puţină frişcă. 

Am roşit, dar el a râs. 

— A fost simpatic! Acum hai să mergem... 

— OK, OK! am râs eu. Ce eşti așa de nerăbdător azi? 

Apoi mi-am adus aminte de ceva. 

— O, Doamne, nu, nu merg nicăieri cu tine! 

— Cum? De ce? 

— Ai venit cu motocicleta. Am văzut-o afară. Nu mă mai 
urc pe chestia aia niciodată. O dată a fost de ajuns. 

— Ei, hai, toată lumea merită a doua şansă. Mie mi-ai dat a 
doua șansă. Nu te supăra pe motocicletă. 


Da a iau 


304 BETH REEKLES 


Am râs, uitând pe moment de starea de greață şi de teama 
că l-aş putea pierde. Pe urmă, în clipa aceea mă simțeam mai 
sigură pe mine. Nici nu mai credeam că voia să ne despărțim; 
Chiar îmi spusese că nu voia să mă piardă. 

— Îmi pare rău, nu pot s-o fac! Nu pot să merg cu ea, e 
groaznic! Nici nu mă gândesc! 

— Dar așa poţi să stai lipită de mine, a glumit el. Hai, se- 
rios, nu e nici pe departe aşa de rău pe cât spui tu! 

— E groaznic! i-am spus eu, încăpăţânată. Îmi pare rău, nu 
pot! N-am cum să mă urc cu tine pe motocicleta aia. 

— Păi, n-ai încotro. Te duc acolo chiar dacă va trebui să te 
iau cu forţa. 

M-am încruntat. 

— Glumesc! Dar merită, promit! 

— Nu! 

S-a aplecat spre mine şi m-a pupat repede. 

— Te rog? Jur că merită. O să fiu sclavul tău pe viață dacă 
n-o să-ţi placă. 

Cum puteam să spun „nu” când făcea faţa aia? 

Aşa că am spus, încruntându-mă cu suspiciune: 

— Pe viață? 

— Da. 

— OK, OK, dar asta e ultima oară. Şi îmi rămâi dator! Dator 
până peste cap. Chiar dacă o să-mi placă. 

— Cum zici tu, Shelly! Dar o să-ţi placă la nebunie. Şi n-o 
să fie aşa de groaznic cu motocicleta. 

— Am mari dubii. Uneori te urăsc, Noah Flynn! 

MI-A FIXAT EL CASCA. Am avut o senzaţie de dejă-vu, amin- 
tindu-mi de prima oară când mersesem cu motorul, şi am 
zâmbit. Apoi el a încălecat pe motocicleta care acum mi se 
părea mai monstruoasă şi mai înspăimântătoare decât o ştiam 
şi mi-a întins mâna. L-am prins de mijloc cu grijă. Palmele îmi 
erau transpirate. Bătăile inimii îmi răsunau în urechi. 

Indiferent ce era locul ăla, ar fi fost cazul să merite. 

Oare era prea târziu să mai dau înapoi? Să-i spun să mer- 
gem altădată? 

— Noah, m-am răzgândit, chiar nu... 

El a pornit motorul, iar motocicleta a prins viaţă, huruind. 
Am tresărit şi am scos un țipăt, ţinându-mă cât puteam de strâns. 
Am simţit din freamătul corpului lui că râdea şi, până să-i mai 
spun o dată că m-am răzgândit, a pornit în viteză pe stradă. 

Nici măcar nu am deschis ochii. 

Vântul mă plesnea pe mâinile şi picioarele goale; știam că 
o să am pielea de găină când o să mă dau jos. Măcar părul era 
băgat cu totul în cască, aşa că n-aveam să fiu groaznic-de ciu- 
fulită după ce o scoteam. 

Dar nu voiam să văd cum treceam în viteză pe lângă toate. 
Am auzit un claxon, cel mai probabil pe noi ne atenţiona, dar 
am continuat să ţin ochii strânși şi să stau agăţată de Noah. 

Nu-mi place nu-mi place nu-mi place. 

ÎL iubesc îl iubesc îl iubesc. 

Aproape că nici nu mi-am dat seama când ne-am oprit. 
Dintr-odată se făcuse liniște şi, abia după ce Noah mi-a des- 
făcut mâinile de pe mijlocul lui, am îndrăznit să deschid ochii. 

Eram la poalele unui deal de lângă un parc din afara oraşului. 
Obişnuiam să vin cu Lee aici vara, fiindcă era acolo o piscină 
publică; mai făceam o schimbare de peisaj, când ne plictiseam 
de bazinul din curtea lui. 

Noah s-a dat jos primul, apoi, cu gesturi delicate, mi-a scos 
casca. M-am uitat urât la el, la care mi-a răspuns cu un hohot 
de râs. 

— N-a fost chiar așa de rău, hai, recunoaște! a spus el, nete- 
zindu-mi părul răvășit. 

— Cred că îmi vine să vomit. 

Nici măcar nu exageram... prea mult. 

El a râs din nou, susținându-mă să cobor de pe afurisenia aia. 
Îmi simţeam picioarele moi ca piftia, gata să cedeze, Noah m-a 
luat de mână, a deschis compartimentul de sub șa și a scos de 
acolo o pătură mare, aşa cum sunt cele de picnic. A aruncat-o pe 
umăr și a început să vorbească înainte să întreb eu ce se întâmpla. 

Sigur, sigur nu ne aflam în faţa unei despărțiri, m-am gân- 
dit eu. N-ar fi fost logic. 

— Hai! Nu vrem să întârziem! 

— Unde mergem? l-am întrebat. 

El deja pornise spre deal, trăgându-mă şi pe mine. 

— Noah! Unde mergem? 

— Acum cine e nerăbdător? a râs el și m-a strâns de mână. 

Nu a durat mult până să ajungem în vârf, iar odată acolo, 
mi-a dat drumul la mână şi a întins pătura pe iarbă, sub un ste- 
jar imens, înclinat într-o parte, care avea crengile atât de jos, 
încât frunzele îmi atingeau capul. 

S-a așezat pe pătură şi a bătut ușurel cu palma lângă el. 

— Hai aici! 

Încruntându-mă puţin nedumerită, m-am aşezat totuși, 
încet lângă el. 

Apoi am văzut pentru ce veniserăm. 

Din locul unde ne aflam, se vedea jumătate de oraş, se ve- 
deau plajele şi oceanul. Panorama oraşului, cu nenumăratele 
lui luminiţe, era superbă. Fiindcă era la apus, cerul căpătase o 
nuanţă roșiatică, iar fâșiile subţiri de nori erau roz şi argintii. 
Era splendid. Culorile apusului se reflectau și în apă, transfor- 
mând bleumarinul oceanului în roşu, galben şi roz. Ţi se tăia 
răsuflarea: soarele părea atât de mare, coborând așa, la orizont! 
Era şi linişte: nu se auzea niciun zgomot din oraş sau de la sur- 
ferii de pe plajă. Doar vântul care foşnea prin frunze. 

— Uau! am exclamat. 

Chiar nu era alt cuvânt pentru asta, doar „uau”. 

— Ştiu. Ţi-am zis eu c-o să-ţi placă! 

Noah mi-a împins uşor umărul şi, când am întors capul 
ca să mă uit la el, avea zâmbetul acela care îi făcea gropiță în 
obraji şi ochii mai strălucitori. 

— O minunăţie! am spus eu încet. 

— Da, eşti! a murmurat el. 

Am tăcut o clipă, apoi am râs. 

— Eşti așa de siropos! 

— Şi ţie îţi place, a glumit el, împingându-mă uşor cu umărul. 

— Nu-mi vine să cred că m-ai adus aici ca să admirăm apu- 
sul. E aşa de... romantic! 

— Ţi-am spus, Elle, de data asta osă factotcetrebuie. Şi ştiam 
că o să-ţi placă. Şi încă nu e totul. Mai stai cincişpe-douăzeci de 
minute, a spus el, după ce s-a uitat la ceas. 

— Ce se întâmplă atunci? 

El a râs, evitând să răspundă, şi, cu mâna liberă mi-a încli- 
nat fața spre el, să mă sărute. La început a fost un sărut delicat, | 
dar, în scurt timp, degetele mele erau în părul lui şi el mă ținea 
strâns în braţe. 

Nu știu cât am stat aşa, dar, la un moment dat, el m-a întins 
pe pătură şi s-a aplecat peste mine, sărutându-mă. Mă simţeam 
plină de scântei şi aveam impresia că o să-mi explodeze capul. 
Îl sărutam ca şi cum eram gata să mă înec, ca şi cum el era 
aerul meu; iar el mă săruta la fel. Era ca într-o poveste, numai 
că nu era poveste, se întâmpla în realitate. Era realitatea şi toate 
astea mi se întâmplau mie. 

La naiba, până şi artificiile care apăreau când ne sărutam' 
păreau reale! Ca și cum explodau deasupra capului meu. 

M-am desprins din sărut, Noah s-a ridicat puţin şi ne-am 
uitat amândoi la peisaj. Cerul era acum mai întunecat - nu 
negru ca smoala sau bleumarin-închis, dar mai întunecat. Lu- 
minile strălucitoare ale artificiilor tocmai se risipeau. 

Au apărut altele, care explodau, şuierând, şi apoi se desfă- 
ceau în arcuri verzi, aurii, albastre şi roz. 

— Dumnezeule! am exclamat. 

— Sunt focuri de artificii pe plajă, mi-a spus el. Am uitat cu 
ce ocazie, nu ştiu ce eveniment a fost și... da. 

— Uau! Mai întâi apusul, apoi asta? 

Alte artificii au explodat, umplând cerul de culori hipnotice. 

— Cu ce ocazie? Toate gesturile astea dulci. Vreau să zic... 

— Elle! Nu-mi spune că sunt dulce. Te rog! 

Mi-am dat ochii peste cap. 

— Răspunde la întrebare! 

A ridicat din umeri. 

— Nu ştiu. Pur şi simplu... ăăă, cum să zic... Când te-am in- 
vitat la bal şi aşa, a fost ca să-ți arăt că îmi pare rău. Dar, uneori, 
a spune „îmi pare rău” nu e de ajuns. Şi tu meriţi mult mai mult 


lin li i A i aaa 


| 
Cabina de săruturi 309 


decât atât; mai mult decât pe mine. Frate, detest chestiile astea 
sentimentale, dar o să o spun, totuși, fiindcă meriți măcar atât. 

A înghiţit în sec, iar eu am ridicat capul de pe umărul lui ca 
să îl privesc. 

— Noah..., am şoptit eu, dar nu ştiu dacă m-a auzit. 

— Nu, lasă-mă să spun asta, Elle! 

Apoi şi-a muşcat agitat buzele, arătând mai degrabă ca un 
băieţel speriat decât ca durul Flynn. În secunda următoare, bu- 
zele lui s-au lipit de ale mele aşa de repede şi de tare, încât mi 
s-a tăiat respiraţia. Am fost mult prea surprinsă ca să-i răspund 
la sărut şi mi-am revenit abia după ce el s-a retras. 

Artificiile încă se mai ridicau pe cer, aruncând pe fața lui 
fulgere colorate. 

— Te iubesc, Elle! mi-a spus el, dându-mi părul de pe faţă. 

Nu am putut decât să respir. Nu reuşeam să spun nimic şi, 
pentru o clipă, mintea mea s-a golit complet; inima mea când 
bătea nebunește, când se oprea. Respiră! mi-am spus eu. Respiră! 

Noah a clipit des. 

— Spune ceva, Elle! Eu am pus tot la bătaie, inclusiv dem- 
nitatea mea, iar tu nu spui nimic. 

Am râs şi, practic, m-am repezit la el, aruncându-mi braţele 
de gâtul lui și sărutându-l. M-a strâns în braţe, buzele lui au 
răspuns la sărutul meu şi și-a strecurat limba în gura mea. 

După ce ne-am îndepărtat, peste un minut sau aşa ceva, 
Noah şi-a lipit fruntea de fruntea mea şi s-a uitat la mine cu 
ochii aceia captivanţi. Un foc de artificii violet a explodat pe 
cer, în spatele lui. 

— Te iubesc! am şoptit eu. 

El a râs și am simțit ușurarea din vocea lui: 

— Slavă Domnului! O clipă am crezut că te-am pus pe fugă. 

Am râs și eu şi am clătinat din cap, fără să mă dezlipesc de 
fruntea lui. 

— Nu! Sunt tot aici! | 
— Perfect. 
M-a pupat repede pe buze. | 
Apoi m-a luat în brațe și eu mi-am culcat din nou capul pe 
umărul lui. Focurile de artificii au continuat să lumineze cerul, 
iar eu mă simțeam fericită lângă Noah, pe dealul acela. 
Mi-a spus că mă iubeşte. Mă iubeşte. Mă iubeşte. Îl iubesc pe 
fratele prietenului meu... şi mă iubește şi el. 
Mă iubeşte. 


— Noah? 

— Da? 

— Ce-o să facem? Adică, fiindcă tu pleci la facultate. 

El a oftat şi și-a sprijinit bărbia de capul meu. Degetele lui 
se jucau cu părul meu. 

— Nu ştiu, Elle. Nici eu nu vreau să plec de lângă tine. 
Dar... e Harvard, înţelegi? Harvard. 

— Ştiu. 

— Te iubesc! a murmurat el. Habar n-am ce o să fac. 

— Părinţii tăi ştiu de relaţia noastră? l-am întrebat eu, 
curioasă. 

A dat din cap. 

— Da. Le-am spus după ce s-au calmat. 

Apoi a oftat iar. 

— Dacă ai fi văzut ce furioși erau pe mine. Până şi Lee a 
plecat de acasă. Ți-aduci aminte cum au facut după ce v-aţi 
bătut voi cu mâncare, în clasa a opta? Imaginează-ţi un scandal 
ca ăla, numai că de o mie de ori mai grav. 

— Hmm... 

Chiar nu știam ce să spun. Nu-mi imaginasem vreodată că 
Noah îmi va spune toate astea. La naiba, nu-mi imaginasem că 
se va gândi măcar la toate astea! 

Nu mă înțelege greșit, știu că Noah îşi iubeşte familia. Şi 
de Lee a fost mereu foarte apropiat; când a fost nevoie, întot- 
deauna s-au susținut unul pe celălalt. Dar nu-mi închipuisem 
că putea fi atât de sensibil la așa ceva. 

— Mama s-a mai îmblânzit după ce i-am spus că voi face 
tot posibilul să te recâştig. 

A zâmbit, dar şi-a trecut mâna peste faţă, iar eu am renunțat 
să-l mai chestionez. Nu mai voia să continue, aşa că am schim- 
bat subiectul. 

— Presupun că la petrecerea noastră de săptămâna viitoare 
te îmbraci în Superman. Adică, dacă deja ai lenjeria adecvată... 

Mi-am muşcat buzele când am văzut cum s-a uitat la mine, 
era clar că se simţea jenat. 

Am deschis gura, dar el mi-a acoperit-o cu palma. 

— Să nu îndrăzneşti! 

— Ce? am încercat eu să spun, dar el mi-a înăbuşit cuvintele. 

— Voiai să spui că sunt dulce, ştiu eu. 

Am râs, jenată. De fapt, chiar asta voiam să spun... 

— În fine. Deci în ce te costumezi? 

— Cred că un James Bond ar fi cam mult, nu? 

M-a apucat uşor de nas. 

— Va trebui să ai răbdare, Shelly! Nu, stai, tocmai am avut o 
sclipire de geniu. Tu ar trebui să te costumezi în scoică!. 

— Da, sigur, ar fi un costum fantastic. Şi uşor de găsit. 

A zâmbit, dar cumva tandru. Nu mai puteam să-mi păstrez 
expresia sarcastică; i-am zâmbit și eu, apoi am râs amândoi, 
după care am tăcut. 

Am stat așa, fără să vorbim, câteva minute, cu mintea în altă 
parte, înainte să încep eu să vorbesc. 


! Joc de cuvinte pornind de la prenumele personajului, Shelly, în a 
cărui rădăcină se identifică termenul shell, „scoică” (n. red.). 

Aş fi vrut să-i spun să nu se ducă la Harvard şi îmi dădeam 
seama că, într-un fel, ar vrea să fac asta. Dar nu puteam. 

— Chiar îți dorești să te duci, nu? am întrebat eu aproape 
în şoaptă. 

Nu ştiu de ce am mai întrebat, ştiam deja răspunsul. 

S-a aplecat în faţă și şi-a prins genunchii cu braţele, uitân- 
du-se la cerul întunecat al nopții şi la ultimele artificii. 

M-am ridicat şi eu în fund, mi-am tras picioarele sub mine 
şi m-am uitat la el. Expresia lui era absolut impenetrabilă și 
faţa îi era umbrită. 

Apoi, după un timp, a dat din cap. 

— Da. Da, vreau să mă duc. Dar nu vreau să te las, mi-a 
spus el încet, tot cu ochii la cer. După toate câte s-au întâmplat 
între noi şi... pur şi simplu nu vreau să te las, Elle! 

— Nici eu nu vreau să mă laşi, i-am mărturisit şi i-am pus 
mâna pe braţul cu muşchii bine definiţi, apoi mi-am culcat din 
nou capul pe umărul lui. 

— Dar dacă vei renunţa la şansa pe care o ai, vei regreta şi 
ştim amândoi asta. 

— Da, ştiu! 

M-a luat de mijloc. Îşi mişca mâna în cerc pe spatele meu, 
iar eu am simţit cum mi se relaxa tot corpul la atingerea lui. 

— Trebuie să te duci! i-am spus eu în şoaptă. 

După o pauză, m-a sărutat pe tâmplă și a rămas așa, cu bu- 
zele lipite de mine, și mi-a spus: 

— Te iubesc! 

— Şi eu te iubesc! 

M-am trezit că râd. 

— Ce s-a întâmplat cu fustangiul cel dur? 

— S-a îndrăgostit, a spus el cu simplitate, sărutându-mă pe 
obraz. Apropo de clişee. 

A DOUA ZI m-am dus cu Lee la mall să ne luăm unul altuia 
cadouri şi să ridicăm costumele pe care le comandaserăm pen- 


luat un portofel, un CD pe care şi-l dorea şi cel mai tare tricou 
posibil. Eram sigură că îi va plăcea. N 

— Ti-am zis eu, mi-a repetat Lee pentru a mia oară pe ziua 
aia, când ne-am întâlnit la mașină. Ți-am zis eu că e mâncat? 
Ei? i-am zis? 

Am râs. 

— Da, bine, am înțeles! Ai avut dreptate. ' 

El a suspinat, mulțumit, şi şi-a pus în portbagaj sacoşele cu 
cumpărături. 

— N-o să mă satur niciodată să te aud spunând asta, Elle! 

Mi-am dat ochii peste cap şi am urcat în maşină. : 

— Tot nu-mi vine să cred că eşti OK cu plecarea lui la Har- 
vard, mi-a spus Lee, odată așezat la volan. 

Mi-a pierit zâmbetul. 

— Nu sunt OK, Lee! Chiar deloc. Nu vreau să plece. Dar 
nici nu pot să-l țin aici, să-i spun să se ducă la San Diego sau 
ceva de genul. Nu pot să fac asta! Trebuie să se ducă! Işi doreşte 
să se ducă! 

— Atunci o să încercaţi ceva la distanță? 

— Da. Cel puţin, așa ne gândim. Deocamdată. Nu ştiu, Lee, 
poate până se termină vara ne răzgândim. Dar deocamdată am 
zis că o să încercăm. 

— Numai să nu uiţi ce ţi-am spus, bine? Dacă nu merge, eu 
sunt aici să adun cioburile. 

I-am strâns mâna. Mi-a strâns-o şi el. 

Eram bucuroasă că venise vara şi se terminase școala. Asta 
însemna că nu mai trebuia să suport mereu întrebările despre 
Noah. Bine, fetele m-au sunat și am vorbit cu ele, le-am spus 
tot felul de amănunte pe care voiau să le afle. Mă aşteptam să 
mă satur de întrebările lor, dar nu, îmi plăcea să vorbesc despre 
Noah. Îmi plăcea pentru că îl iubeam. 

Totuşi, exista o chestiune foarte presantă despre care pălă- 
vrăgea toată lumea: petrecerea noastră cu costume. 

Vorbeam la telefon în trei, cu Karen şi cu Olivia, despre 
apropiatul eveniment. 

— Dacă n-aveţi încotro, le-am spus eu, râzând, puteţi să vă 
luaţi, pur şi simplu, o rochie de gală şi să ziceţi că sunteți fata 
din filmele cu Bond. 

— S-ar putea să fac şi asta, a spus gânditoare Olivia. Am co- 
mandat costumul şi nici până acum nu mi-a venit. 

— Deci tu şi Lee în ce vă costumaţi? m-a întrebat Karen. 
Ştiu că ne-ai spus la un moment dat, dar nu-mi aduc aminte. 
Internetul mi-a făcut figuri toată săptămâna. 

— Eu, în Robin, i-am spus eu, zâmbind. 

— Robin, din Batman? 

— Da. Lee e Batman. 

— Mi-am dat şi eu seama, a râs Karen. 

Telefonul a început să vibreze în mâna mea, aşa că l-am luat 
de la ureche ca să văd cine mă suna. 

— Scuze, fetelor, trebuie să închid! 

— Care dintre ei e? m-a întrebat Olivia. 

— Poftim? 

— Care dintre fraţii Flynn? a clarificat Karen. Unul dintre 
ei trebuie să fie. 

Am râs. 

— Noah. 

Amândouă au exclamat la unison „0-0! iar eu am râs și 
le-am spus la revedere. Apoi m-am culcuşit în perne şi am în- 
ceput să zâmbesc când i-am auzit vocea lui Noah. Nu vorbeam 
despre nimic deosebit, dar asta nu conta; eram fericită că vor- 
beam cu el. 

Deci asta face dragostea din om, mă gândeam, în timp ce 
Noah îmi povestea despre programul de fotbal de la Harvard. 
Chiar îl transformă într-un sentimental. 

Fiindcă, sincer, nu dădeam doi bani pe nimic legat de fot- 
bal; dar Noah părea atât de încântat, încât m-am trezit ascul- 
tându-l cu mare atenţie şi dorind să-mi spună cât mai multe. 

Tubirea mă făcuse şi mai bleagă decât eram. 

Dar ştii ce? mi-am spus eu, zâmbind larg, nici măcar nu-mi 
pasă. 


— Uau! am făcut eu, ridicându-mă. Nici nu-mi vine să cred 
că s-a terminat şcoala. 

— Mie-mi spui?! Dar mai ciudat e că la anul o să fim noi 
absolvenţii, mi-a zis Lee, dându-mi un cot şi făcând semn cu 
câpul spre scena pe care profesorii începuseră să o părăsească. 

— Asta chiar că e ciudat! 

— Parcă ieri eram copii, nu? Ne duceam la tabăra de fotbal, 
la tabăra de baseball... La petreceri cu costume... 

Am râs. 

— Da, ei, avem inimă de copil. 

M-am uitat în jur, încercând să descopăr prin marea de 
robe bleumarin familiarele plete negre şi nasul strâmb. Părinții 
lui Noah se duseseră deja la el să-l felicite. | 

— Mă bucur că a ajuns aici, suspinase mama lor când ne 
așezaserăm. Credeam că o să fie exmatriculat înainte de a ab- 
solvi. Şi la anul, Harvard... 

Dar n-avea cum să-şi ascundă mândria din voce. 

Şi eu mă bucuram pentru el. Serios, mă bucuram. . 

Doar că mi se strângea puţin stomacul când mă gândeam 
că o să plece. Nu voiam să plece. 

Nu era corect. 

Oricât de copilăresc ar fi fost să gândesc aşa, nu mă puteam 
abţine. De ce trebuia să fie Harvardul în celălalt capăt al ţării? 
De ce mă îndrăgostisem tocmai acum de el? 

— Şi voi faceţi şaptesprezece ani, copii, continuase ea. 
Dumnezeule! Şaptesprezece ani! Doar gândiți-vă! La anul vă 
duceţi la facultate şi... 

— Mamă! intervenise Lee, înainte să apuce tatăl lui s-o 
spună, nu începe să plângi! 

— Nu plâng! protestase June, dar vocea îi cam tremurase. 

Stăteam printre tinerii zâmbitori, îmbrăcați în robele lor de 
absolvire, şi mândrele lor familii. Mi-am întins gâtul, încer- 
când să-l zăresc pe Noah. Cu coada ochiului, l-am văzut pe Lee 
cum se uita în spatele meu, am dat să întorc capul să văd la ce 
se zgâia şi... 

— Bău! 

Am tresărit, efectiv am sărit în sus şi chiar am ţipat ușor, 
ceea ce a atras asupra mea o groază de priviri curioase. Lee a 
început să râdă, ca și fratele lui, care mi-a oferit unul dintre 
zâmbetele alea rare. 

L-am plesnit în joacă şi m-am uitat urât la el, cu inima încă 
bubuind. 

— Eşti aşa de infantil, Noah Flynn, zău! m-am stropşit la el. 

El mi-a oferit zâmbetul lui inconfundabil. 

— Dacă ai fi văzut ce față aveai! 

— Termină! 

Asta l-a făcut să râdă şi mai tare. 

— Hei, a spus Lee. Felicitări! Chiar ai reușit! 

Noah a hohotit din nou. 

— Mie îmi spui?! Dar va trebui să duci mai departe nu- 
mele Flynn, să ştii. Să intri în cât mai mult în belele şi să eviţi 
la mustață exmatricularea. 

Lee s-a amuzat copios. 

— Da, chiar cred că aşa se va întâmpla. 

Noah a ridicat din umeri. 

— "Treaba ta! 

Mi-a înconjurat umerii cu braţul. 

— Eşti OK, Elle? 

M-am strâmbat puţin la el, dar zâmbetul ăla care îi făcea 
gropiță în obraz nu mă lăsa nici măcar să mă prefac că eram 
supărată; am oftat. 

— Deci n-ai nimic să-mi spui că am reușit să termin liceul? 
m-a întrebat Noah, lovindu-mă cu şoldul. Nicio felicitare? Nici 
măcar una mică? 

— Depinde, am spus eu în glumă. 

— Te păstrezi pentru diseară, așa-i? 

A mișcat repede din sprâncene, iar eu am roşit; până şi mi- 
mica lui mă făcea să mă îmbujorez. O clipă mi-am făcut griji 
că Lee s-ar putea simți aiurea auzindu-l vorbind. M-am uitat 
repede la el, dar el se maimuţărea melodramatic şi se prefăcea 
că-i venea să vomite. 

— Încetează, te rog! a exclamat el, clătinând din cap. 

I-am zâmbit şi i-am spus lui Noah: 

— Felicitări! 

— Mulţumesc! 

— Acum, facultate! 

— Da... 

"Tăcerea a umplut repede pauza din conversaţie, şi nu era o 
tăcere ușoară. Lee s-a grăbit să spună: 

— Deci ţi-ai pregătit costumul pentru diseară, frate? 

Noah a pleoscăit şi a ridicat un deget spre Lee. 

— Bună întrebare... Nu. 

— Nu ți l-ai... Noah! am țipat eu, exasperată. 

— Hei, abia mi-am amintit să pun benzină ca să ajung la 
şcoală pentru festivitate, s-a apărat el. Crezi că am mai avut 
timp să mă gândesc şi la haine de petrecere? 

— Flynn! Hai, frate, facem poze! a strigat cineva la el, îna- 
inte să am timp să-mi dau ochii peste cap. 

— Vin imediat! i-a strigat el tipului. 

M-a pupat repede pe buze. 

— Ne vedem diseară, Elle! Pa, i-a spus şi lui Lee, apoi a ple- 
cat să facă poze cu colegii de clasă. 

— Iac, a făcut Lee. Ce babalâci! 

Am râs. 

— Termină... 

— Mergem la Batmobil, Robin? 

Își trăsese o voce joasă, puțin răgușită. 

— Mergem! am spus. 

Ne-am zâmbit înainte de a pleca, braţ la braţ, cât se poate 
de fericită: după toată melodrama produsă de relația mea cu 
Noah, încă îl mai aveam alături pe prietenul meu cel mai bun. 

— TU EŞTI, Elle? am auzit-o pe June când am intrat în casa 
lui Lee. 


— Da! 

A ieşit din birou și mi-a zâmbit. 

— Tocmai ascundeam nişte chestii, mi-a explicat ea. Ca să 
nu fie distruse. 

Am râs. 

— Bună idee! Mă duc sus să mă pregătesc. 

— Bine, iubito! 

Ea şi Matthew urmau să se ducă la o piesă de teatru în seara 
aia, cu tata — aveau seară liberă și voiau să ne lase singuri la pe- 
trecere. Brad avea, a doua zi, meci de fotbal şi oricum rămânea 
peste noapte la un prieten, așa că tata se ducea și el cu părinţii 
lui Lee. 

— Apropo, Lee zicea că băieții o să vină mai devreme, ca să 
mute mobila. 

— A, da? Mişto! 

— Vrei ceva de băut? 

— O să iau ceva de la frigider, mulțumesc! 

I-am zâmbit din nou în timp ce intra în sufragerie să mai 
adune niște lucruri de acolo, apoi am înhățat din frigider două 
cutii de suc să le duc sus. 

Uşa de la camera lui Lee era deschisă, iar el stătea pe pat, cu 
capul atârnat şi cu căştile pe urechi. 

— Nu te-am mai văzut de mult. 

— "Ți-am adus de băut. 

— Super! 

S-a rostogolit de pe pat şi a căzut grămadă pe jos, după care 
s-a ridicat și a luat cutia de suc. 

— Cam şi Dixon o să vină la șapte să mă ajute să mutăm ca- 
napeaua şi alte chestii, apoi să montăm boxele. 

— Da, mi-a zis maică-ta. 

Mi-am pus cutia de suc pe biroul lui Lee şi am scos costu- 
mul din geantă. Am ţinut rochia întinsă în faţa mea şi m-am 
strâmbat. 

— Poate o să arate OK pe mine. .., am gândit eu cu glas tare. 

Fusta avea o despicătură cam prea mare pentru gustul meu, 
iar bustul mi se părea cam decoltat unde nu trebuie. Era o 
rochie dintr-un material subțire, metalizat; partea de jos era 
verde ca smaraldul, iar cea de sus, roşie ca rubinul. Avea şi o 
centură muştar. 

— Încearc-o! a spus Lee, cu o voce care părea să vină dintr-o 
peşteră. 

Am ridicat capul, încruntată, fiindcă eram curioasă de ce 
suna așa, şi am început să râd când am văzut că îşi pusese masca 
de Batman. Şi-a aruncat pelerina peste cap, ca pe un voal. 

— Nu mă uit, jur! 

Am râs. 

— Arăţi ca un idiot. 

— Sigur nu te uiţi în oglindă, Shelly? 

— Hahaha, am făcut eu, sarcastic, și m-am strâmbat. 

Mi-am dat jos pantalonii scurţi şi tricoul și mi-am pus ro- 
chia. Lee a venit să-mi tragă fermoarul, numai că nu era chiar 

aşa de simplu. Rochia era cam strâmtă la piept şi am simţit că 
plesnesc vreo două capse când Lee a tras de fermoar. Mi-am 
pus şi centura. 

— Frate, are şi sutien cu push-up? 

— Nu, am gâfâit. 

Îmi era cam greu să respir cu ea. Dar şliţul nu era chiar atât 
de mare, iar fusta avea o lungime decentă. 

— Nu arată prea rău! 

— Sigur? 

— Sigur. Pe urmă, alte fete o să arate ca nişte târfe. O să fie 
bine, nu îţi face griji! 

— Sigur? 

A râs. 

— Nu, am minţit. Dar serios acum, nu mai ai ce face. Doar 
dacă nu vrei să îţi pui lenjeria intimă şi să zici că ești model 
Playboy? 

— Nu, mersi! Cred că rămân la asta. 

— Shelly, o să fie bine! O să fii regina balului! 


După aproape o oră, părul meu era prins la spate, revăr- 
sându-se în cascadă pe umărul stâng, și eram gata. Lee era un 
Batman super, iar rochia mea de Robin îmi plăcea, deși respi- 
ram cam greu în ea. 

Părinţii lui Lee plecaseră când venise tata şi, la nici două 
minute, s-a auzit soneria. 

Probabil că Dixon şi Cam se înţeleseseră dinainte; costu- 
mele lor nu se puteau potrivi așa dintr-o coincidenţă. Cam avea 
o perucă albă, elegantă, ca pe vremuri, şi o pălărie de marinar 
care se potrivea cu uniforma. Iar Dixon era în echipament com- 
plet Jack Sparrow: tatuaj spălăcit, tricorn, plus o sabie şi un pis- 
tol din plastic. 

— Comodorul Norrington la dispoziţia dumneavoastră, 
doamnă! m-a salutat Cam, scoțându-și pălăria și făcând o ple- 
căciune sofisticată, ca să-mi sărute mâna. 

Abia m-am abținut să nu râd, cât s-a îndreptat și și-a pus 
iar pălăria. 

— Super costumele! i-am spus eu. 

— Autentice! a adăugat Lee. 

— Mulţam! au spus ei în același timp şi au izbucnit în râs. 

— Fratele meu ne-a aranjat o reducere, fiindcă îl cunoștea 
pe un tip care are un magazin de costume, ne-a lămurit Dixon. ` 

Intrigată, mi-am trecut degetul peste obrazul lui Dixon şi 
l-am întrebat: 

— E cumva bronz artificial? 

— Nu pune mâna! 

Mi-a dat degetul la o parte. 

— Ai idee cât de greu e să-ţi dai pe față cu şase kile de cacao? 

— E cacao? a pufnit Lee. Chestia aia cu care se face cioco- 
lată caldă, adică? 

— Sora mea o foloseşte ca bronzant, atunci când nu are. A 
zis că merge. 

Toți trei am început să râdem când l-am auzit. Nu cu rău- 
tate, doar pentru că Dixon primea sfaturi de înfrumusețare de 
la sora lui în vârstă de paisprezece ani. 

— Terminaţi! a spus el, prefăcându-se supărat. 

— OK, OK, scuze! a chicotit Lee. Dar arată mișto. 

— Aşa sper și eu, a bolborosit el. În fine... Mobila? 

— Eu mă ocup de boxe, a spus Cam. 

— Şi eu îl ajut pe Cam, m-am oferit eu. 

— Da, sigur, nu am vrea să ne rupem vreo unghie, nu? a 
glumit Lee. 

— Mai degrabă mi-era teamă să nu-mi stric coafura. 

— Frate, i-a spus Dixon, partenera ta e naşpa! 

Mi-am dat ochii peste cap și am plecat cu Cam. Lee şi Noah 
cumpăraseră mai multe seturi de boxe pe care puteam să le 
conectăm la staţia cea mare din sufragerie, dar erau într-un 
dulap, într-un morman de cabluri încurcate. 

Nu a durat însă prea mult să le rezolvăm; Dixon şi Lee au 
împins toate mobilele la perete în sufragerie şi în sala de jocuri 
şi au eliberat pe cât posibil bucătăria. Se făcuse destul loc pen- 
tru o petrecere nebună; nu mai lipseau decât invitaţii. 

Iar aceștia au început să sosească rapid, grupuri, grupuri, 
chiar la fix. 

În scurt timp, casa familiei Flynn răsuna de muzică şi se 
umpluse de adolescenți; nu, nu de adolescenţi, mai degrabă de 
o adunătură de personaje din filme. 

Erau acolo prințese Disney, zâne, iar Candice reuşise o va- 
riantă zombi de Alice în Țara Minunilor. Prietenul ei era Pălă- 
rierul Nebun, costumat à la Johnny Depp (de ce toată lumea 
se costuma ca el?! Cred că văzusem pe undeva și un Edward 
Mâini-de-Foarfecă). Karen profitase de părul ei roșcat şi se îm- 
brăcase ca Ginny din Harry Potter. 

Erau variante feminine şi masculine de supereroi, de la 
Omul-Păianjen la Femeia Fantastică şi la Căpitanul America. 
“Warren era Dumbledore şi avea o barbă urâtă, pe jumătate 
dezlipită, fiindcă nu o prinsese bine. Harry Potter părea să fie 
de bază; eu aş fi zis că va fi plin de agenţi 007, nu de jumătate 
din şcoala Hogwarts. 

Favoriţii mei erau clar Tyrone și Jason. 

Eu şi Lee îi deschiseserăm uşa lui Tyrone. Stătea acolo, cu 
bustul gol şi cu o pereche de pantaloni sfâşiaţi, care păreau să 
fi fost nişte blugi obişnuiţi tăiaţi cu foarfeca. Mi-am dat seama 
imediat pe cine întruchipa; avea părul negru scurt şi pielea în- 
chisă la culoare specifice personajului. 

— La mulţi ani pentru duminică! a zâmbit el. | 

— Mulţumim! Dar, ăăă, ce-ai vrea tu să fii? Cumva un 
model de la Calvin Klein? l-a întrebat Lee. 

— E vârcolacul din Amurg, i-am spus eu, cu un ton care 
s-ar fi tradus „cum de nu ţi-ai dat seama”. 

Tyrone s-a întors demonstrativ să ne arate coada lipită cu 
scotch de fundul blugilor. 

— Am măcelărit vechiul căţel de pluş al surorii mele, ne-a 
explicat el. 

— Aha... 

Apoi s-a auzit un „Bună, copii! La mulţi ani!” iar Jason a 
apărut pe verandă cu o cămașă bleu descheiată, ca să i se vadă 
muşchii; părul lui şaten-deschis stătea în sus şi era dat cu sclipici. 

— Tu cine eşti, Monstrul Sclipitor? l-a ironizat Tyrone. 

— Tu vorbeşti? s-a strâmbat Jason. Până la urmă ce ești tu? 

— Sunt vârcolac. 

— Da? s-a strâmbat el. Ei bine, eu sunt vampir. Vampirul. 

— Frate... costumul ăsta e naşpa, a chicotit Lee şi amândoi 
am izbucnit în râs. 

Tyrone şi Jason erau costumaţi ca Edward şi Jacob din Amurg. 
Costumele erau destul de potrivite, lăsând la o parte faptul că 
Jason nu avea paloarea aia cadaverică, dar îşi pusese nişte colți 
de plastic. 

Părea ceva suprarealist, când te uitai în jur. Un ninja şi un 
marinar jucau biliard cu contele Dracula şi cu Rocky Balboa. 
Sirenele şi zânele se sărutau cu pompierii şi soldaţii. 

Dar încă nu îl văzusem pe Noah. Şi, crede-mă, dacă ar fi 
fost acolo, l-aş fi observat. 

Mă simţeam puţin cam pe dinafară; toate perechile se să- 
rutau, iar ceilalți invitaţi stăteau de vorbă, părând să se simtă 
foarte bine. 

Dar eram OK. Pălăvrăgeam cu invitații, râdeam şi glumeam. 
Câteva fete m-au întrebat unde era Noah, dar lumea era mult 
prea ocupată să vorbească despre costume ca să-şi mai bată 
capul cu cel mai recent cuplu. 

Aș fi vrut să ştiu unde era... Dar, sincer? Mă distram așa de 
bine, că abia dacă am avut timp să mă întreb de ce nu se afla 
lângă mine. 

— Nu-i aşa că Faith arată foarte bine în rochia de grecoaică? 
Am auzit că a fost a bunicii ei. 

— Doamne, ai văzut cu ce e îmbrăcată Tammy? Adică, cine 
ar vrea să fie? Model de la Victorias Secret? 

— Joel e aşa de sexy în costumul ăla de marinar, nu? O, 
Doamne, am impresia că tocmai s-a uitat spre noi. Se uită în- 
coace? Doamne, nu te uita la el! Nu așa de vizibil! O, Doamne, 
m-a văzut. Repede, prefă-te că-mi spui ceva amuzant! 

Cam așa vorbeau fetele, cele care nu se sărutau sau flirtau 
cu băieţii 

Iar băieții? Ei, în mod sigur, nu voiau să afle totul despre 
relaţia mea cu Noah şi cât de bine sărută. 

Am ieşit în curtea din spate şi l-am văzut pe Dixon cu nişte 
băieţi lângă piscină. Era cam pilit şi cânta din toți plămânii 
„Iu-hu, iu-hu, ce viață de pirat!” 

Am râs, 

— Şi eu care mă întrebam unde a dispărut romul. 

Apoi, pe neașteptate, cineva m-a prins de mijloc şi am simţit 
o răsuflare caldă în ureche: 

— Bună, sărbătorito! 

M-am întors și i-am ridicat puţin pălăria care îi ascundea 
fața. Nu că aveam nevoie să-l văd, ca să-mi dau seama cine era. 

— Deci te-ai hotărât, în sfârşit, să te arăţi? 

El a râs. 

— Da, doamnă! 

Avea un costum gri-închis, cu dungi fine şi cu pernuțe la 
umeri, cămașă albă, cravată neagră, niște pantofi extrem de 
lucioşi, în care probabil puteai să te oglindeşti, și o pălărie 
din-alea din anii'20, de culoarea fildeșului, cu panglică neagră. 

— Al Capone? 

Am zâmbit. 

— Arăți... 

M-a întrerupt şi n-am putut să termin; m-a întrerupt, lipin- 
du-şi buzele de buzele mele, chiar dacă doar pentru o clipă. 

— Să. Nu. Spui. Cuvântul. Ala! 

Am râs. Nici măcar nu-mi dădeam seama că toată lumea 
se uita la noi. În afară de Balul Verii, spre final, nimeni nu 
prea ne văzuse împreună. Dar, efectiv, nici nu am observat 
că toți cunoscuţii noştri erau aici, la petrecere, și ne priveau 
plini de curiozitate. 

— Dar așa e. 

— Nu. 

— De ce nu-ţi place? 

— Sunt cel mai dur tip din şcoală. Merg cu motorul, mă 


. Şi tu îmi spui aşa? Dintre toate adjectivele, tu pe 


ăsta îl alegi? 

— Scuze, dar e atât de potrivit! 

A râs şi m-a ciupit de nas. M-am strâmbat, dar asta l-a facut 
să râdă şi mai tare. 

— Distracţie plăcută, atunci, sărbătorito! 

— Hmm, nu încă... 


A ridicat o sprânceană, cu capul înclinat pe o parte, ca un 
căţel curios. I-am zâmbit ca răspuns la întrebarea lui nerostită, 
după care m-am ridicat pe vârfuri să-i spun la ureche: 

— Încă nu mi-am primit sărutul de aniversare. 

El a rămas uitându-se lung la mine. Am simţit că inima 
mi-o luase la goană; poate că nu reuşeam să fiu sexy şi seducă- 
toare. Fusese o replică stupidă... 

S-a aplecat puţin spre mine și abia mi-a atins buzele, dar nu 
m-a sărutat. 

Aşa, cu buzele lipite de ale mele, mi-a spus: 

— Oare ce s-a întâmplat cu dulcea, naiva şi inocenta Elle 
Evans pe care eu credeam că trebuie s-o apăr de hoardele de 
adolescenţi plini de hormoni? 

— S-a întâmplat cabina de săruturi? 

A râs din nou; am simțit vibrația râsului în piept, unde îmi 
tineam mâna. 

— S-ar putea. 

— Deci acum pot să-mi primesc sărutul? l-am întrebat eu, 
îndepărtându-mă puţin ca să fac bot. 

Nu eram convinsă că faţa mea de căţel mergea şi cu altci- 
neva în afară de Lee sau de tata, dar merita să încerc. 

— Dar ştii că încă nu e ziua ta, nu? 

— Şi? Ce relevanţă are? 

Şi-a dat ochii peste cap, dar m-a pupat pe obraz, apoi mi-a 
dat mâinile la o parte şi s-a îndepărtat. Eu nu m-am mişcat, 
nici măcar nu am clipit; eram prea şocată. Un pupic pe obraz? 
Asta era tot? 

— Hei, am strigat eu după el. 

Nu ştiu de ce, dar îmi venea să râd, poate pentru că amân- 
doi ştiam că glumea, dar mi-am păstrat o expresie calmă, seri- 
oasă, controlată. 

— Crezi că o să scapi așa? 

— Sunt Al Capone, a spus el, dur ca un mafiot. Pot să scap 
din orice. 

— Foarte amuzant! 

— Aşa am crezut şi eu, a spus el. 

A rânjit, dar ochii îi sclipeau de amuzament. 

Nu m-am putut abţine şi am făcut-o. 

M-am strâmbat la el, ba chiar i-am scos şi limba, ca un copil. 

Noah nu a facut altceva decât să râdă, un râs adevărat, din 
toată inima; genul acela de râs din cauza căruia îţi dau lacri- 
mile şi te apucă durerile de burtă. 

— Doamne, cât de iubesc, Shelly! a spus el încet, păstrând 
încă râsul acela în voce, în ochi și pe faţă. 

Poate era felul în care mă ţinea, sau expresia de pe faţa lui, 
sau râsul, nu ştiu; indiferent care era cauza, am crezut că leşin. 
Fără glumă, mi-am dat seama în clipa aceea la ce se referă ro- 
manele siropoase când spun că ți se înmoaie picioarele şi simţi 
că te topeşti. Și dacă Noah nu m-ar fi ținut de umeri, eram con- 
vinsă că m-aş fi prăbuşit. 

Am simţit că buzele mele se întindeau într-un zâmbet care 
îl oglindea pe al lui, iar el a spus: 

— Mă întorc repede! Du-te şi distrează-te, sărbătorito! 

— Uau! Cine s-ar fi gândit că o să trăiesc ziua în care ultra- 
protectorul şi violentul frate al prietenului meu o să-mi spună 
să mă duc „să mă distrez”? am glumit eu. Şi să nu-mi spună să 
am grijă ce beau şi cu cine vorbesc sau să facă diverse comen- 
tarii legate de felul în care sunt îmbrăcată. 

Mă aşteptam să-şi dea ochii peste cap, să râdă sau să facă o 
ironie. Dar el mi-a zâmbit, cumva intimidat, cu un aer aproape... 
vinovat. 

— Nu am vrut să fiu răutăcioasă, i-am spus eu. 

— Ştiu. Nu-ţi face griji! Dar îmi pare rău pentru asta. Ştii 
tu, că am fost așa de... 

— VUltraprotector? Dominant? Nesimţit? 

A râs. 

— Da. Dar aşa, ca să știi: ești foarte sexy în seara asta! 

Am zâmbit şi am roşit în acelaşi timp, făcându-l să zâmbească. 

— Acum hai, du-te şi distrează-te, Elle, şi te găsesc eu un 
pic mai târziu. 

— Bine, i-am spus eu, veselă, şi l-am sărutat rapid pe obraz 
înainte să plec. 

Am simţit brusc zeci de ochi îndreptaţi asupra mea. 

Mi-am luat inima în dinţi, m-am dus la frigider să iau o 
cutie de cola şi m-am întors să înfrunt ceata de fete care nu mai 
conteneau să spună ce frumos ne stătea împreună și ce geloase 
erau ele; ce sexy arăta Flynn şi ce noroc aveam eu, şi iar ce fru- 
mos ne stătea împreună. 

— Aş vrea am şi eu ce ai tu! mi-a spus Tamara zâmbind. 

— Ce? Un băiat rău, dar sexy? m-am încruntat eu, uşor 
nedumerită. 

A râs. 

— Nu. Un final ca în basme. 

MI-AR FI PLĂCUT să fie un final ca în basme. 

Petrecerea s-a terminat parcă prea repede. Orele au tre- 
cut pe nesimţite şi s-a făcut ora unu, iar casa a rămas goală. 
N-a mai rămas nimeni în afară de mine, Noah, Lee și Rachel. 
Invitaţii nu lăsaseră în urmă un dezastru, pentru că nici nu se 
băuse prea mult. 

Am adunat gunoiul, l-am pus în nişte saci şi l-am dus pe 
trotuar, iar pe la ora două, Rachel adormise pe canapea, în 
braţele lui Lee, care moţăia şi el. 

M-am întins pe cealaltă canapea, cu capul pe picioarele lui 
Noah. N-aș fi vrut să adorm, ca să petrec mai mult timp cu el. 
Poate aș fi reuşit să-mi țin ochii deschişi, dacă el nu îşi trecea 
degetele prin părul meu. Mângâierea aceea era mai liniştitoare 
decât un cântec de leagăn. 

— Noah, am spus eu, dar a ieşit doar un murmur adormit. 

— Mmm... 

Părea şi el pe jumătate adormit. Poate așa era. Aveam ochii 
închiși și depăşisem etapa în care mai aveam suficientă voință 
să-i deschid. 

— La ce te gândeşti? 

A ezitat un moment înainte de a răspunde. 

— La noi. La facultate. 

Am aşteptat cu răbdare să dezvolte răspunsul. 

— Nu vreau... 

S-a întrerupt din cauza unui căscat şi a trebuit să reia. 

— Nu vreau să stai să mă aștepți pe mine să vin în vacanță 
și să nu ai o viaţă. Ştiu că sună ciudat venind din partea mea, 
după ce am încercat atâta timp să te protejez, dar... nu ştiu. 
Pur și simplu, nu mi se pare corect... pentru tine, a spus el căs- 
când din nou, să stai să mă aștepți... Sunt obosit. Oricum nu 
mă pricep la chestiile astea. 

Am scos un hohot adormit de râs: 

— La „rahaturile emoţionale”, adică? 

— Da, nu știu. O să facem ce putem și sperăm că o să fie 
bine. Doar atât putem să facem, nu? 

— Să ştii că o să-mi fie dor de tine! am spus eu cu o ridicare 
de umăr, încă gândindu-mă la vorbele lui. 

El m-a strâns ușor de braţ. 

Am rămas tăcuţi câteva momente. Ştiam că nu adormise, fi- 
indcă încă își mai trecea degetele prin părul meu. Am auzit un 
sforăit puternic care a spart tăcerea, înainte să se transforme 
iar într-o respirație regulată. Lee. Adormise, deci. 

Noah s-a mişcat şi mi-a schimbat poziţia. Am strâns și mai 
tare din ochi și am scos un mic sunet de protest, dar pe urmă 
nu s-a mai mișcat. Se întinsese lângă mine pe canapea şi mă 
ţinea lipită de el. Am zâmbit. Am vrut să mă întorc cu fața 
spre el, dar mi-a luat ceva timp să fac asta, fiindcă eram așa de 
adormită. 


— Elle! a spus el atunci, cu tonul acela grav, care însemna 
că voia să-mi spună ceva serios. 

Eram mult prea obosită ca să vorbim acum... 

— Ce e? am şoptit eu somnoroasă, prin întuneric. 

— Te iubesc! 

M-a sărutat pe frunte. M-am strâns mai tare în el, îngro- 
pându-mi capul sub gâtul lui, iar el m-a îmbrățișat. 
Am adormit în câteva secunde. 


Niciunul dintre noi nu s-a trezit când au venit părinții lui 
Lee. Niciunul nu s-a trezit când aceştia au umblat prin bucătă- 
rie, să-şi pregătească o gustare sau când au făcut ordine în re- 
stul casei. 

Era aproape două după-amiaza când am deschis, în sfârşit, 
ochii. 

Dormisem aproape toată ziua, iar după-amiaza mi-a petre- 
cut-o jucând jocuri video cu Lee. Noah dispăruse undeva, la 
un cimitir de maşini, să-şi ia niște piese pentru motocicletă. 
Mesajul lui nu mă lămurise prea mult, fiindcă oricum nu mă 
pricepeam la mecanică; mai mult am bănuit ce voia să facă. 

Şi apoi a venit ziua mea. 

Uite așa, am împlinit șaptesprezece ani. 

Am stat până la miezul nopții, ca să-i dau mesaj lui Lee, dar 
abia dimineaţă, când m-am trezit de-a binelea și mai leneveam 
în pat, cu ochii la tavan şi la jocurile de lumini pe care le făcea 
acolo soarele, abia atunci am avut revelaţia. 

Am avut senzaţia că, în anul care trecuse, mă maturizasem 
brusc. 

Şi, ca să fiu absolut sinceră, nu prea îmi plăcea asta. 

În primul rând, nu îmi plăcea că maturizarea însemna şi 
decizii importante. Cum ar fi la anul facultatea. Trebuia să mă 
gândesc la facultate. La naiba, habar n-aveam ce voiam să fac! 
Până acum mă mulțumisem să merg înainte. Nu mă gândisem 
prea mult la asta. Pur şi simplu, habar n-aveam. 

Sigur, maturizarea avea şi părți bune, cum ar fi să ai un iubit 
sau să poți conduce mașina, să descoperi cine eşti, tra-la-la. 

Dar oare era atât de rău că o parte din mine ar fi vrut ca lu- 
crurile să rămână la fel pentru totdeauna? Să dau fuga acasă și 
tata să-mi lipească un plasture pe genunchi după ce am căzut, 
să plonjez cu Lee în piscină și să nu mă intereseze altceva decât 
cum să fac ca să împroşc mai multă apă decât el. 

Apoi uşa de la camera mea s-a dat de perete. 

— La mulţi ani, trolule! 

M-am ridicat în fund şi am aruncat cu o pernă în Brad, dar 
el a închis uşa înainte să-l nimeresc. A deschis-o iar şi a spus: 

— Scoală-te odată! 

— De ce? E opt dimineaţa! 

— Dacă m-am sculat eu, te scoli şi tu! 

Am observat că era deja îmbrăcat şi mi-am dat ochii peste 
cap. Cam așa era, Brad simţea nevoia acută ca toată lumea să 
fie trează după ce se scula el. Îmi imaginam că deja îl trezise pe 
tata să-i dea din dulap un castron ca să-şi mănânce cerealele. 

— M-am trezit, m-am trezit! Frate! 

— Dar ţi-am spus „La mulţi ani?” nu? a spus el. 

Am oftat. 

— Da, mulțumesc, Brad. 

— Hai mai repede, bine? 

Nu vedeam care era graba, dar el a aruncat perna în pat şi 
a trântit uşa, după care s-a repezit pe scări cu graţia unui ura- 
gan. Mi-am dat ochii peste cap, dar am zâmbit, apoi am des- 
chis şifonierul să-mi iau ceva de îmbrăcat. 

Urma să luăm masa în oraș, dar pentru asta mă îmbrăcam 
mai târziu. Pentru moment, mi-am luat o pereche de pantaloni 
scurți de blugi şi un tricou. În fiecare an luam masa în oraș de 
ziua noastră. Era o tradiţie de familie. Lee, eu, părinții lui, tata, 
mama, atunci când trăia, Brad şi Noah. Vreo doi ani, când se 
nimerise să fie și bunicii în oraş, veniseră și ei. 

Nu era cazul să mă deranjez prea mult cu părul, aşa că l-am 
strâns în coadă şi am coborât. 

— În sfârşit! a mormăit enervat Brad când m-a auzit in- 
trând în bucătărie. 

— La mulţi ani, puştoaico! mi-a urat tata, zâmbind cu gura 
până la urechi. 

Stătea în picioare, lângă masă, pe care era un tort imens. Un 
tort de ciocolată cu glazură de căpşuni pe care scria cu alb, nu 
prea caligrafic, „17 La mulți ani!” 

— Asta mănânc la micul dejun? am glumit eu, cu speranță. 

— Nu chiar. Dar eu și Brad ne-am trezit mai devreme azi 
să-l facem. Acum pregătesc clătite. 

— Da, şi nu a vrut să le facă până nu veneai şi tu, a bom- 
bănit Brad. 

Stomacul lui a chiorăit în semn de răspuns, ca un tigru în 
cuşcă ademenit cu carne. Eu și tata am început să râdem. 

— A zis că n-are rost să facem de două ori. 

— De-asta trăgeai tu de mine să mă scol, maţe chiorăi- 
toare, am spus eu, ciufulindu-l puţin, după care m-am dus să-l 
îmbrăţişez pe tata. 

— Cum a fost petrecerea? Teri nu prea ai avut ocazia să-mi 
povesteşti. 

— Scuze! 

— Nu-i nimic! Ai stat toată ziua la Lee; m-am gândit că ai o 
mahmureală groaznică şi eviţi să dai ochii cu taică-tău. 

Am râs. 

— Nu chiar. De fapt, nu prea s-a băut. Ne-am distrat aşa de 
bine, că n-a fost nevoie, cred. 

Era o glumă, dar el, care se fixase acum pe poziţia „tată”, 
şi-a luat o faţă care spunea „nu trebuie să bei ca să te simţi 
bine”. 


Cabina de săruturi 335 


Restul dimineţii a trecut destul de repede, iar pe la două- 
sprezece şi jumătate ne opream în fața unui restaurant de fiţe, 
al cărui nume nici nu știam să-l pronunţ. Mă îmbrăcasem cu o 
rochiță de vară, bleumarin cu floricele galbene. Îmi pusesem 
nişte sandale şi ceva bijuterii şi îmi lăsasem părul aşa cum era. 

Am intrat exact după ce ajunsese şi familia Flynn. Chelne- 
rul a spus: 

— A, deci a venit toată lumea! Să vă conduc la masă! 

Am auzit-o pe June întrebându-! pe fratele meu cum a fost 
meciul de fotbal, iar pe taţi stând de vorbă. 

M-am uitat imediat la Noah, el mi-a zâmbit, dar până să-i 
zâmbesc şi eu, Lee a venit lângă mine. Mi-am luat ochii de la 
Noah, ca să-mi îndrept atenția spre prietenul meu. 

— La mulţi ani! am spus noi la unison, cu nişte zâmbete 
identice pe faţă. 

Lee a râs şi mi-a răsucit coada câ elicele unui elicopter. L-am 
îmbrâncit uşor de umăr şi l-am îmbrățișat strâns. M-a strâns şi 
el, lăsându-se pe spate, astfel încât o secundă m-a ridicat de la 
pământ. 

— Deci, cum a fost ziua până acum? m-a întrebat el, îna- 
inte să ne ducem după ceilalți. 

— La fel cum ţi-am spus mai devreme: OK. A ta? 

— E cazul să mă mai deranjez să repet? 

— Nu, am râs eu. 

— De fapt, m-am întâlnit cu Rachel. Am stat doar vreo oră 
cu ea, înainte să plecăm. 

— Vai! Ţi-a oferit un sărut mare de „La mulți ani”? 

M-am strâmbat şi am ţocăit din buze. 

— Păi... 

— Vă stă așa de bine împreună! Sunteţi ca... Ca Omul-Pă- 
ianjen şi Mary-Jane. Voiam să zic Batman şi cineva, dar nu ştiu 
cine era iubita lui Batman. 

Lee a râs. 

— Atunci voi cine sunteți? Frumoasa și Bestia? Tu fiind 
Bestia, evident. Noah are aceleaşi gene ca mine, iar eu cu sigu- 
ranță nu am gene de bestie. Numai uită-te la mine! 

M-am uitat la el şi m-am strâmbat. 

— Oribil! 

A râs din nou și ne-am aşezat pe cele două scaune de la 
mijlocul mesei. Noah stătea vizavi de mine, de data asta. Era o 
schimbare binevenită faţă de Brad, care tot timpul mă lovea cu 
picioarele pe sub masă, văitându-se că nu are loc de „picioroa- 
iele mele groase”. 

— La mulţi ani, Elle! a spus el cu un zâmbet plăcut. 

I-am zâmbit şi eu. 

— Mersi! 

— Deci ce ai primit de ziua ta, Lee? a întrebat tata. 

— Încă nu ştiu. Am aşteptat-o pe Shelly. 

— Dar tu, Elle? m-a întrebat Matthew. 

— Eu l-am aşteptat pe Lee, am spus eu, râzând. 

Ospătarul a venit să ia comanda de băuturi şi să ne dea 
meniurile. Noah îşi proptise lista pe masă şi se aplecase puţin, 
astfel încât acum nu-i mai vedeam decât coatele şi vârful 
capului. 

Mă uitam peste meniul pe care îl vedeam cel puţin o dată 
pe an, întrebându-mă dacă ar trebui să-mi fac curaj şi să încerc 
altceva sau să iau, ca de obicei, piept de pui cu parmezan și sos 
barbecue, legume la grătar şi cartofi prăjiți. 

În clipa aceea, telefonul a bipăit scurt, semn că primisem un 
mesaj. M-am gândit că era Warren sau cineva care voia să îmi 
spună „La mulți ani”. 

Nu era Warren. 

Arăţi foarte bine. 

Am ridicat capul, dar Noah era ascuns în spatele meniu- 
lui, părând că nu se uita la mine. Am clipit de câteva ori, apoi 
m-am uitat la telefon și am apăsat tasta „răspuns”, 

Mersi. Chiar nu ştiam ce să mai spun, aşa că am lăsat doar 
atât — scurt şi dulce. 

Ce faci mai târziu? 

Nu ştiu. Când, mai târziu? 

După tort. Am o idee pentru sărbătorită. La final adăugase 
şi un emoticon care făcea cu ochiul. M-am uitat puţin la mesaj, 
întrebându-mă dacă avea oare vreo semnificaţie ascunsă. 
După cum îl știam eu, probabil avea în minte la ceva siropos, 
care ştia că o să-mi placă. 

— Elle, lasă mesajele la masă! m-a certat tata. 

— Scuze! 

L-am văzut pe Noah zâmbind cu ochii în meniu, tot fără să 
se uite la mine. Mă gândeam să-i trimit un mesaj să-l întreb la ce 
se gândise, dar probabil că el asta aștepta, ca să mă necăjească, 
să-mi spună că e surpriză, numai ca să mă enerveze. Aşa că nu 
i-am dat satisfacția asta. Am băgat telefonul în geantă. 

— Mulţumesc! a spus tata apăsat. 

— Toată lumea e pregătită să comande? 


După ieşirea la restaurant, am plecat cu toţii la familia 
Flynn, ca de obicei, să ne desfacem cadourile şi să ne înfrup- 
tăm din tortul imens pe care îl făcuseră tata şi fratele meu în 
dimineața aceea. 

Părinţii lui Lee îi luaseră niște CD-uri şi haine. Noah îi 
cumpărase un set de boxe pentru maşină; a zis că de-asta se 
dusese la cimitirul de maşini, să caute nişte piese suplimentare. 
Lee cam bănuise ce CD îi luasem; era şi greu să nu bănuiască, 
după ce, cu vreo două zile în urmă, nu îl lăsasem să-l descarce 
pe computer, fără să-i spun de ce. 

I-a plăcut şi portofelul, după care a desfăcut pachetul cu tri- 
coul. Era un tricou albastru, pe care scria PM WITH STUPID 
și avea o săgeată îndreptată în jos. 

A început să râdă, apoi a luat unul dintre pachetele mele şi 
mi l-a aruncat. 

— Mersi, Elle! Deschide-l pe ăsta acum! 

— E de la tine? 

— Evident. Deschide-l odată! 

L-am deschis. Mi-a luat un minut să mă opresc din râs. Îmi 
luase un tricou galben - de la acelaşi magazin - pe care scria 
TM WITH STUPID şi avea o săgeată îndreptată în sus. Era va- 
rianta feminină a tricoului cumpărat de mine. 

Apropo de ciudăţenii. 

— Ce-aţi facut, v-aţi vorbit? a glumit tatăl lui, când le-am 
arătat tricoul. 

— Nu, am spus noi în cor şi am râs. 

— Așa suntem noi, telepatici, a comentat Lee. 

Îmi mai luase și nişte cărți - cu vampiri, că ştia că am o slă- 
biciune pentru ele -, după care am trecut la un cadou mai mic, 
ambalat bine şi înfășurat cu atâta scotch, că a trebuit să-l rupt 
cu dinții. 

— Ce e? m-a întrebat Brad nerăbdător, în timp ce trăgeam 
cu dinţii de pachet. 

— Nu ştiu, nu vezi că nu l-am desfăcut? 

— Nu spun nimic! a glumit Lee. 

Zâmbetul lui avea ceva diabolic, care parcă mă făcea să-mi 
fie teamă să-l desfac... 

În sfârșit, am reușit să scap de scotch și am rupt hârtia. Era 
ca farsa aceea cu obiectul minuscul pus în nenumărate cutii; 
în cazul meu, obiectul era înfăşurat de vreun milion de ori cu 
o sfoară. 

— Ce e? m-a întrebat Brad, încercând să vadă. 

Când am văzut ce era, instantaneu mi-au luat foc obrajii şi 
l-am aruncat ca și cum ar fi fost o bombă. 

— Lee! 

— Ce? Nu vreau să fiu unchi deocamdată! Nu sunt destul 
de bătrân! 

— Şi nu puteai să-mi dai asta când eram doar noi? 

Ştia la ce mă refeream: de ce de faţă cu tata? Şi de ce de față 
cu părinții lui! 

— Şi de față cu iubitul tău, să nu uităm! 

Am încercat să mă calmez, ca să se ducă roşeaţa din obraji, dar 
nu puteam. Tata deja deschisese o discuţie cu June și Matthew, 
încercând cu toţii să ignore pachetul de prezervative pe care îl 
desfăcusem. 

Noah s-a întins de pe canapea și a luat pachetul. 

— Mersi, Lee! O să-l ţin la îndemână. 

Nu credeam că era posibil, dar m-am făcut şi mai roșie. 
Mi-am acoperit fața cu mâinile. June a tuşit şi mi-am dat seama 
că era imposibil ca părinții noștri să nu fi auzit comentariul. 

Lee nu părea deloc deranjat. S-a întins şi m-a bătut ușor pe 
mână, spunând: 

— Vreau doar să fii prudentă, Shelly! Încerc să am grijă de 
tine, atâta tot. 

— Nuvăd ce e, s-a plâns seminevinovatul meu frate de zece 
ani. Ce e? 

— O chestie pentru oameni mari! i-am spus eu. 

— Tampoane, i-a spus Lee. 

De data asta i-am dat o palmă peste cap, nu prea tare, totuşi. 

— Tu, amice, ești pur și simplu insuportabil! 

— Ştiu, a zâmbit el, şi a trebuit să râd, 

Pur şi simplu a trebuit. 

Părinții au părut să observe că prezervativele nu mai consti- 
tuiau tema discuţiei, iar tata a spus: 

— Poftim, Elle! 

Mi-a înmânat o cutiuță. O cutiuţă lungă, de catifea neagră, 
ca de bijuterii. 

Am luat-o şovăind. 

— Cee? 

— Ei, de fapt, ăăă... a fost al mamei tale. Şi mereu spunea 
că vrea să ţi-l dea. Am intenţionat să ţi-l dau la șaisprezece 
ani, dar am uitat complet de el. Ştiu că şaptesprezece ani nu 
are așa mare semnificaţie, dar... mi-a fost teamă să nu uit și 
la anul. 

A râs puţin, parcă vinovat, apoi a zâmbit trist. 

Păstraserăm toate bijuteriile mamei, evident. Nu erau nişte 
lucruri pe care să le arunci. Aveam câteva perechi de cercei 
care-mi plăcuseră când eram mică și un lănţișor de aur pe care 
îl purtam uneori. Dar era evident că obiectul din cutie nu era 
o bijuterie obişnuită. 

Am desfăcut încuietoarea aurie şi am deschis cutiuţa. 

Mă gândeam că era un colier - un şir elegant de perle sau 
ceva de genul. Dar nu era. Era un ceas: un ceas de argint stră- 
lucitor, cu pietricele mici de topaz în jurul cadranului. Secun- 
darul se mișca, o liniuță argintie profilată pe cadranul negru. 
L-am scos cu grijă din cutie. Pietricelele albastre păreau auten- 
tice și eram convinsă că era incredibil de scump. 

— Sunt pietre preţioase, mi-a spus tata, de parcă mi-ar fi 
citit gândurile. 

— E superb! a spus June, cu un zâmbet matern. 

Am crezut că o să plâng. Cred că toată lumea îşi imagina că o 
să plâng. Practic, îi vedeam pe toţi cum se uitau la mine, aştep- 
tând să izbucnesc în plâns și să spun că mi-era dor de mama. 

Chiar îmi era dor de mama! Chiar îmi era! Mi-aş fi dorit să 
mai fie în viață; să fie pe acolo, trebăluind pe la bucătărie, ui- 
tându-se la vreo porcărie de telenovelă sau pregătindu-se să 
plece la serviciu. 

Dar nu puteam face nimic în privința asta; acceptasem fap- 
tul că nu mai e cu mulți ani în urmă. Oricât de mult mi-ar fi 
fost dor de ea, oricât de mult aș fi vrut să vină înapoi şi oricât 
aş fi suferit, nu puteam face nimic. Şi înțelesesem asta. Plânsul 
nu avea niciun rost, fiindcă plânsul nu o putea aduce înapoi. 

Cred însă că i-am şocat pe toţi când am zâmbit şi mi-am 
pus ceasul la mână. Era rece şi greu, puţin cam larg, dar îmi 
plăcea foarte mult. 

— Mulţumesc, tati! 

El a zâmbit cu un amestec de emoţii pe faţă. Tristeţe în ochi, 
bucurie în zâmbet și o uşurare care îi ştersese uşoara încrun- 
tare a sprâncenei. Apoi a scos încă ceva din buzunar: o altă 
cutie mică de catifea neagră. Era diferită de cea în care fusese 
ceasul: nu avea încuietoare aurie şi nu se vedea nici vreo îmbi- 
nare metalică. 

— Acolo sunt cumva cercei care se asortează cu ceasul? am 
glumit eu. 

— Nu, aici e cadoul de anul ăsta. Practic, ceasul e un cadou 
întârziat... 

A râs şi a clătinat ușor din cap, încercând parcă să-şi alunge 
tristeţea, I-am zâmbit şi am luat cutia. 

Şi chiar mă aşteptam să găsesc în ea nişte cercei. 

La urma urmelor, dimensiunea cutiuței părea potrivită. 

Dar nu erau cercei. Nu era nicio bijuterie. 

— Mi-ai luat... o cheie? 

Am scos cheia din cutie, legănând-o uşor pe deget, încă ne- 
dumerită. Apoi mi-a picat fisa. 

— Dumnezeule! Mi-ai luat o maşină! 

Toată lumea a început să râdă, fie pentru că ştiau dinainte, 
fie pentru că, după cum era cazul lui Lee, se prinseseră înaintea 
mea. Am sărit în picioare şi m-am repezit la tata să-l îmbrăţişez 
strâns. 

— Mulţumesc, mulțumesc, mulțumesc! 

A râs. 

— Nici măcar n-ai văzut-o, 

— Da, ar putea să fie cine știe ce vechitură căreia i se opreşte 
motorul de câte ori stai la stop, a glumit Noah. 

— Este în garaj, mi-a spus June. Trebuia s-o ascundem un- 
deva, să n-o vezi, nu? 

Am fugit afară și am deschis, icnind, ușa garajului. 

I-am auzit pe toți ieșind şi venind după mine. În garaj era 
cam întuneric; podeaua era pătată de ulei, iar sculele lui Noah 
erau împrăștiate peste tot. Bicicleta lui Lee era rezemată de pe- 
rete. Erau acolo mingi de fotbal european şi de fotbal ameri- 
can, plus diverse piese de mobilă vechi sau stricate. 

Fix în mijloc era cadoul meu. 

Un Ford Escort la mâna a doua. Era bleumarin închis, iar la 
oglindă erau agățate nişte zaruri pufoase de un roz-neon. 

— Zarurile au fost ideea mea, a spus tatăl lui Lee. Doar ca 
să ştii. 

Am râs, bucuroasă, și m-am aplecat să mă uit în mașină 
pe geamul deschis din dreptul şoferului. Interiorul mirosea a 
brad şi a piele veche. Nu părea că o să meargă ca unsă sau să 
aibă un motor prea silențios şi probabil nu m-aş fi mirat prea 
tare ca, la un moment dat, să rămân pe marginea drumului, 
aşteptând o maşină de tractare. 

Dar m-am îndrăgostit de ea pe loc. 

Nici nu mă aşteptam ca tata să-mi ia o mașină nouă-nouţă. 
Nici nu voiam una nouă. Voiam o mașină pe care să nu-mi fie 

teamă s-o conduc. Niciodată n-am fost un şofer prea grozav. 
Acum, în sfârşit, aveam maşina mea! 

— Uite, nu o să te mai sâcâi mereu să mă duci cu maşina, 
Lee! i-am spus eu. 

— Să ştii că eu cu tine nu merg! m-a anunțat el, încercând 
să pară serios. Ţin prea mult la viaţa mea, nu, mulțumesc! 

Am râs şi m-am dus iar la tata să-l îmbrăţișez. 

— Mulţumesc, îmi place la nebunie! 

— Ştiu că nu-i cea mai grozavă, dar poţi să începi cu ea. O 
să suporte câteva îndoituri şi buşituri, nicio problemă. 

— Chiar nimeni nu are încredere în abilitățile mele de şofer? 

Toată lumea a început să râdă, apoi Brad a spus: 

— Bine, bine! Acum putem să tăiem tortul? 

Ca la un semn, mie și lui Lee ne-au huruit stomacurile în 
tandem, așa că am spus: 

— Fără discuţie! 

După care ne-am luat la întrecere până în casă. 

— LA CE TE-AI GÂNDIT, mai precis? l-am întrebat pe Noah. 

Punea farfuriile în mașina de spălat vase, iar eu venisem 
cu paharele. Lee era la maşină, încercând să-şi monteze noile 
boxe. Brad se uita la televizor, iar părinţii vorbeau despre... mă 
rog, despre ce vorbeau ei. Aşteptasem ocazia să rămân singură 
cu Noah, ca să vorbim. 

El s-a uitat la mine pe sub braţul cu care se sprijinea de 
mașină în timp ce punea vasele acolo. 

— Mai devreme mi-ai dat mesaj şi mi-ai zis că ai ceva în 
plan pentru mine. 

— A, la asta te referi... 

— Da, la asta. Deci, ai de gând să-mi spui despre ce e vorba? 

— Dacă ţi-aş spune, cum ar mai putea fi o surpriză? 

— Bănuiam eu că o să spui așa, am mormăit eu şi i-am dat 
paharele. 

Le-a pus în maşină, apoi s-a îndreptat de spate şi a închis 
uşa cu piciorul. 

M-a tras în braţele lui şi mi-a şoptit la ureche: 

— Dacă ţi-aş spune că are legătură cu cadoul lui Lee... 

Mi-a atins ușor obrazul cu buzele. 

Nu ştiam ce să-i răspund la asta, dar nici dacă aş fi ştiut, n-aş 
fi putut să-i răspund; se părea că-mi pierdusem brusc vocea. 

Noah a râs încet. 

— Totuşi nu la asta m-am gândit, a spus el, retrăgându-se 
puţin ca să-mi zâmbească. Voiam să te duc undeva. Sunt sigur 
că-ţi va plăcea. Dar vreau să fie o surpriză. 

— OK... 

Am început să-mi storc creierul. Ştiam că nu putea să mă 
ducă iar să vedem apusul și artificiile; trebuia să fie altceva... 
De la o vreme, Noah părea să fie atât de plin de surprize, încât 
ar fi putut să fie orice. 

— Deşi, a spus el gânditor, dacă ai vrea să foloseşti cadoul 
lui Lee mai târziu... 

Am roşit şi mi-am îngropat faţa în umărul lui, ca să nu vadă. 
El a râs şi m-a sărutat pe creștet, ținându-mă strâns în braţe. 

Am ignorat replica lui şi l-am strâns şi eu. 

— Te iubesc! 

Cuvintele îmi ieşiseră pe gură ca din reflex şi mi se rosto- 
goliseră, pe limbă de parcă ar fi fost cele mai fireşti cuvinte din 
lume pe care să i le spun fratelui prietenului meu. 

El m-a sărutat iar pe creștet şi a spus: 

— Eu te iubesc mai mult. 

Am clătinat din cap, așa cum stăteam, lipită de umărul lui. 

Nu a mai spus niciunul dintre noi nimic. Am rămas așa, 
îmbrăţişaţi, în mica noastră capsulă care ne izola de lume. 

— A! Scuze, nu mă luaţi în seamă, am venit doar să iau ceva 
de băut! 

Ne-am îndepărtat un pic şi am văzut-o pe June luând un 
pahar cu apă. Când s-a întors, ne-a zâmbit. Nu era un zâmbet 
care să spună „v-am prins”, mai degrabă „ce drăguţi sunteți”. 

Măcar nu ne sărutam sau ceva. 

Atunci chiar că ar fi fost penibil. 

Mama lui Noah s-a întors în sufragerie, iar eu m-am uitat 
la el. 


se Bera Rear 


— Deci când ne ducem in locul acela surpriză? 

— Acum, dacă vrei. Nu e departe. 

— Acum? Serios? 

A ridicat din umeri. 

— Dacă vrei, da. 

Am zåmbit. 

— Pot sä conduc eu? 

— Si conduci spre o destinație pe care n-o ști... Mi se pare 
0 idee foarte bună, nu, Elle? 

— Päi poţi să-mi spui tu pe unde s-o jau, nu? Te rog, te rog, 
terog! 

Fam zâmbit cum m-am priceput mal frumos, atât de In- 
câtă la gândul cå aş putes să-mi conduc noua mașină. 

— Bine, bine! Dar n-o si dai vina pe mine dacă osă ghiceşti 
unde mergem şi o să-mi strici surpriza, nu? 

Am ris. 

— Pin la urm, ce-i cu Baia asta a ta pentru surprize? 

A ridicat din umeri 

— Mi s-a pårut că e mai romantic așa decăt să-ţi zic: „Hei 
Ele, o să te duc... så vezi apusul și niste focuri de artifici 
iar ie intotdeauna i-au plăcut filmele cu poveşti de dragoste 
Jeşinätor de siropoase. 

— pi. 

Mi-am muşcat buzele, jenat. 

— OK, OK, am priceput. Hai så mergem! 

— Putin cam neräbdätoare? 


— OK, deci aici fa stânga... apoi a doua la dreapta. Ar tre- 
bui så găseşi acolo un loc de parcare. 

T-am urmat instrucțiunile și acum imi doream så nu il fi 
rugat så conduc eu. Eram aşa de speriată så nu gării maşina, 

că trebuise să stau cu ochii ațintiţi la drum. Nu mi-am per- 
mis să mă uit în jur, ca să-mi dau seama unde mergeam. Nu 
recunoșteam niciuna dintre străzile astea — nu știam unde mă 
conducea şi cu atât mai puţin care era surpriza lui. 

Am găsit un loc în care să parchez, am coborât din mașină 
şi l-am auzit pe Noah trântind portiera. 

— OK, am spus, fără să-mi pot reţine zâmbetul. Acum poţi 
să preiei conducerea! 

EI a zâmbit, a urcat pe trotuar lângă mine și m-a luat de 
mână, trecându-și degetele printre degetele mele. Braţele noas- 
tre se mişcau precum un pendul în timp ce mergeam în direcția 
dinspre care veniserăm. 

M-am uitat în jur şi mi-am dat seama că nu mai eram în 
oraș, nici măcar într-un orășel. Anumite case păreau că fuse- 
seră transformate: la parterul uneia era o florărie, la parterul 
alteia era o brutărie. Tot nu aveam idee unde ne aflam, dar era 
frumos. Din loc în loc, erau spaţii verzi, cu iarbă și copaci, iar la 
pervazuri, flori. Pe drum n-am zărit decât câţiva oameni, dintre 
care vreo doi care îşi plimbau câinii, iar din când în când trecea 
o mașină pe stradă. 

Era o localitate mică şi liniștită, Am auzit în depărtare clo- 
potele unei biserici. M-am întors spre Noah și, când a văzut 
că mă uitam la el, mi-a oferit zâmbetul acela, jumătate zâm- 
bet, jumătate rânjet, ca şi cum i s-ar fi părut amuzant că nu îmi 
spune unde eram. 

I-am zâmbit şi eu şi i-am strâns mâna. 

— Am ajuns! 

S-a oprit, iar eu m-am dat un pas înapoi, lăsându-l să se 
apropie de magazinul în faţa căruia ne opriserăm. Deasupra 
uşii avea o prelată verde, care i-a umbrit fața lui Noah când 
a deschis uşa. S-a auzit un clopoțel — avea un sunet suav, care 
mi-a adus aminte de zâna din Peter Pan. 

Apoi m-a izbit în plin. Mirosul. 

Era un parfum superb: vanilie dulce, cacao tare, o aromă 
vagă de zahăr topit şi un miros de ciocolată care îmi facea sto- 
macul să chiorăie şi îmi lăsa gura apă. Toate mirosurile astea 
au ieşit din magazin când Noah a deschis uşa, izbindu-mă cu 
forță şi lăsându-mă cu gura căscată. 

Am intrat înaintea lui Noah, care imi ţinea ușa deschisă. 
Îmi aminteam cum acum câteva luni, mă dusesem la ei acasă 
să-l văd pe Lee, iar eu eram în spatele lui. Ştia că eram acolo, 


dar nici nu se gândise să-mi ţină ușa; îi dăduse drumul după el, ` 


ca s-o prind. Nu facuse asta din răutate: era doar Noah Flynn 
care se purta exact ca Noah Flynn. 

N-am putut să nu observ cum îmi ținea ușa acum. Era un 
gest atât de banal, de neimportant, dar eu i-am zâmbit. 

Apoi m-am lăsat învăluită de mirosul de ciocolată. În cofe- 
tărie erau nişte lămpi care dădeau o lumină caldă, galbenă. Pe 
jos era un covor întunecat, de culoarea mahonului, iar pereţii 
erau crem. Era acolo o tejghea cu o casă veche de marcat — co- 
pilul din mine parcă era încântat să vadă că acea casă de mar- 
cat era chiar veche -, genul acela cu butoane ca ale mașinilor 
de dactilografiat, care zornăie când deschizi sertarul. 

Cofetăria arăta la fel de dulce precum mirosea şi, când 
m-am răsucit încet, să mă uit în jur, cu gura în formă de „O” şi 
cu ochii mari de uimire, am văzut toate ciocolatele alea. 

Nu ştiam ce să fac, unde să mă uit mai întâi, ce să-i spun 
lui Noah. 

— Bună, scumpilor! s-a auzit o voce subțirică. 

Era genul acela de voce care îți spune clar că îi aparține unei 
persoane în vârstă, iar când am ridicat ochii de la pralinele de 
pe geamul tejghelei am văzut o doamnă de șaizeci-şaptezeci de 
ani. Era exact genul de persoană pe care ţi-ai imagina-o într-o 
cofetărie. 


Cabina de săruturi 349 


Grăsuţă, cu obrajii rozalii şi cu părul cărunt, prins într-un 
coc din care îi scăpaseră câteva şuviţe pe lângă obraji. Purta 
blugi, o bluză albă de bumbac și un șorț roz cu pete de cioco- 
lată, zahăr, frişcă, glazură, sirop şi caramel. Unele păreau vechi 
de zeci de ani, ca și cum ar fi fost modele pe șorț, dar altele se 
vedeau clar că erau făcute în dimineaţa aceea. 

— Bună ziua! a spus Noah, trecând în fugă pe lângă mine. 
Am sunat mai devreme. Numele meu e Flynn. 

— A, desigur, desigur! Îmi amintesc. Desigur, am totul pre- 
gătit, drăguță. Numai două secunde! 

Femeia a zâmbit cu un aer matern, apoi s-a retras cu spa- 
tele, destabilizând un teanc de cutii de carton. Din fericire, 
după sunet se părea că erau goale. 

— Hopa-şica! 

A îndreptat cutiile, râzând de propria stângăcie. După ce a 
dispărut în cealaltă cameră, am auzit-o fredonând. 

— Ai sunat mai devreme? am întrebat, iar Noah s-a întors 
să se uite la mine. 

Am simțit că buzele mi se întindeau într-un zâmbet. 

— Până la urmă, cum ai descoperit locul ăsta? 

— Pă if 

Şi-a dres vocea şi s-a scărpinat în ceafă. 

— Ți-aduci aminte - nu, probabil că nu-ţi aduci aminte — 
când eram mici, iar eu citisem cartea aia, Charlie şi fabrica de 
ciocolată, şi îmi intrase în cap că eu vreau să merg la fabrica lui 
Willy Wonka, iar mama mea — şi mama ta, îmi amintesc că şi 
ea era cu noi — m-a adus aici, fiindcă zicea ea că seamănă cu 
cea din carte. Mi-am amintit de cofetăria asta acum vreo doi 
ani şi am luat autobuzul până aici, să văd dacă mai există. 

Mi-a luat ceva timp să pricep tot. În primul rând, era ati- 
pic pentru el să-mi povestească un lucru atât de personal; în al 


e 
| 


350 BETH REEKLES 


doilea rând, când mi-l imaginam copil drăgălaş care visează să 
viziteze fabrica lui Willy Wonka, îmi venea să râd. Dar nu cu 
răutate, cu afecţiune. 

Totuşi, nu cred că ar fi apreciat dacă i-aș fi zis că era dulce, 
aşa că am spus: 

— Îmi amintesc. Mie îmi trebuia cartea pentru un referat. 
La bibliotecă nu mai era, iar Lee mi-a spus că o ai tu, aşa că 
n-are rost s-o cumpăr, dar tu n-ai vrut să mi-o dai. 

— A, da! 

A râs şi şi-a mușcat buzele, părând un pic ruşinat. 

— Ce scuză am inventat? 

— Niciuna, am spus eu după o clipă de gândire. Pur şi sim- 
plu ai zis că nu mi-o dai. 

A dat din cap. 

— Cam așa cred c-a fost. 

— Chiar voiai să te duci la fabrica lui Willy Wonka? 

În vocea mea se strecurase un pic de amuzament şi iar i-am 
zâmbit cu gura până la urechi. 

— Aveam vreo opt ani, OK? Mai scuteşte-mă! 

Am râs amândoi şi chiar atunci a revenit doamna cea în 
vârstă cu o cutie mare şi albă, legată cu fundă mov. 

— Poftim! 

Noah şi-a prins atunci mâinile la spate, legănându-se uşor 
pe picioare. 

Am priceput mesajul şi am tresărit. 

— Sunt pentru mine? 

— Ce, chiar credeai că am uitat să-i iau iubitei mele cadou 
de ziua ei? 

Mi-a dăruit zâmbetul acela şmecher şi frumos, iar femeia a 
râs cu bunăvoință. 

— Păi, nu... nici nu mi-am dat seama. 

— Shelly! Întotdeauna ţi-am luat cadou. 

— Odată mi-ai luat o pernă care pârâia când te aşezai pe ea. 

— Tot cadou se cheamă şi aia. Şi aveam doisprezece ani, 
cred, dacă-mi aduc eu bine aminte. Te-ai fi aşteptat să-ţi iau 
ceva frumos sau simbolic? 

Am râs. 

— Anu... 

— Şi chiar-ai crezut că fix anul ăsta am uitat să-ți iau? 

Am ridicat din umeri, stânjenită. Mai devreme, când văzu- 
sem că nu îmi dădea nimic, nu îl întrebasem unde era cadoul 
meu. În primul rând ar fi fost total nepoliticos. Dar când îmi 
scrisese în mesaj „am o idee pentru sărbătorită”, mi-am închi- 
puit că acesta era cadoul lui, să mă ducă undeva, chiar dacă 
mergeam acolo doar să ne sărutăm. 

Am luat cutia din mâinile doamnei. 

— Mulţumesc! 

— Câte una din fiecare, a spus ea. Mă rog, câte au putut în- 
căpea pe două rânduri. Dar am avut grijă să fie cele mai bune. 
Sper că nu eşti alergică la nuci, drăguță. 

— Nu! 

Mă bâlbâisem doar pentru că vorbise așa de repede, cu un soi 
de veselie care părea să facă parte din personalitatea ei plăcută. 

A zâmbit. 

— Bine, bine, bine! Păi, dacă vreţi, mai uitaţi-vă pe aici; sau 
poate vreţi să staţi să mâncaţi ceva... În cazul ăsta, vă servesc 
imediat. 

— Aa... 

M-am uitat la Noah. N-aveam idee dacă veniserăm aici doar 
ca să luăm pachetul sau mai avea alte planuri. Vreau să spun, 
în ultimul timp era plin de surprize. 

Ela ridicat mâinile în sus şi a clătinat din cap, zâmbind uşor. 

— La tine sunt cheile de la maşină. 

M-am răsucit să mă uit în jur, zâmbind larg. 

— O, da! 

— Să-ţi spun eu ce am bun, a spus doamna, îndreptându-se 
spre una dintre vitrine. 

A tras iute un sertar și a scos o tavă; eu plecasem după ea, 
cu Noah în spatele meu. 

Era o tavă cu nenumărate pătrăţele de ciocolată, iar pe fi- 
ecare bucăţică scria ceva minuscul, cu atâtea înflorituri, incât: 
era, practic, ilizibil. Ai fi zis că sunt bucățele tăiate dintr-un 
calup mai mare, iar aroma care îmi gâdila nările şi se instala pe 
papilele mele gustative mă făcea să salivez. 

— Asta, a arătat ea, are granule pocnitoare. Cea mai ciudată 
senzaţie din lume, cu granulele pocnitoare! Iar asta are aromă 
de mango. Am câteva cu arome de fructe. 

— Şi de portocală? a întrebat Noah şi l-am simțit lipindu-se . 
de mine, cu mâna pe brațul meu, ca să se uite în tavă. 

— A-ha, uite-o aici! 

A luat o bomboană şi i-a dat-o lui Noah. El a luat-o și a bă- 
gat-o în gură, 

— Asta este tava mea cu mostre, mi-a spus ea, citindu-mi 
parcă gândurile. Te rog, drăguță, serveşte-te! 

După ce a spus asta, mi-a întins tava şi m-a lăsat s-o stu- 
diez în voie. 

S-a auzit clopoţelul de la uşă, eu m-am uitat peste umăr și 
am văzut o femeie intrând în cofetărie. 

— Bună, Mabel! a spus proprietara magazinului. 

M-am întors la tava mea. 

Noah a întins mâna peste umărul meu şi a luat o bomboană 

la întâmplare. A părut că se îneacă, iar, când m-am uitat la el, 
faţa lui era schimonosită de scârbă, dar a înghiţit, cu greu. 

— Cocos! 

Am râs. 

— Aha. Păi poate ar fi trebuit mai întâi să citeşti ce scrie 
pe ea, tăntălăule! 

— Am încercat, mi-a șoptit el la ureche. 

Mi-am înăbușit râsul şi am şovăit, mișcându-mi degetele 
prin aer și încercând să mă decid ce să aleg. Ciocolată albă? 
Ciocolată amăruie? Una cu bombonele colorate? Cu cafea, cu 
fructe, cu ciocolată solidă? 

Mi-au atras atenţia cuvintele caligrafiate „fagure de miere” 
şi am ales-o pe aceea. Într-un fel, mă bucuram că scrisul bătrâ- 
nei doamne era așa de greu de citit. Dacă aş fi văzut toate aro- 
mele acelea, probabil aș fi vrut să încerc câte una din fiecare. 

Am mai luat vreo două şi ne-am dus la casa de marcat. 

— Şi de cât timp sunteţi voi împreună? ne-a întrebat femeia 
aceea, Mabel. 

— Ai... 

— De două luni, a răspuns Noah. Dar, practic, ne știm de 
când ne-am născut. 

— Ei, asta chiar că e dulce ca bomboanele! Ştiţi, întotdeauna 
mi-a plăcut să văd cum vin aici cupluri tinere şi pot să spun că 
dacă aș fi făcut un panou de onoare cu toate cuplurile alea, pe 
voi v-aş fi pus chiar în frunte. 

Am râs. 

— Suntem un cuplu dulce, nu? 

Am observat că Noah s-a strâmbat auzind cuvântul, dar nu 
a spus nimic, doar și-a scos portofelul şi i-a întins banii vân- 
zătoarei. După ce am băgat cutia în sacoşă, femeia ne-a dat o 
cutie de caramele. 

— Pe astea vi le ofer din partea casei, a spus ea, zâmbind. 

— Vai, nu trebuie... 

— E ziua ta, nu? 

Am dat din cap. 

— Ei, atunci „La mulţi ani!” 

Am zâmbit. 

— Mulţumesc. 

Noah m-a prins cu braţul de talie. M-am rezemat de el au- 
tomat, cu capul de umărul lui. Încă o dată romantica din mine, 
obsedată de clişee, s-a întrebat cum de ne potriveam așa de 
bine, ca două piese dintr-un puzzle, când aveam personalități | 
atât de diferite. Noah m-a sărutat pe tâmplă și, în clipa aceea, 
am simțit că nu îmi mai păsa că nu eram potriviţi unul pentru 
celălalt sau că el avea să plece în curând la facultate; am simţit 
că pur și simplu îl iubeam. 


Capitolul 32 


TIMPUL A ZBURAT. Am plimbat căţeii vecinilor de câteva 
ori, nu pentru că aveam nevoie de bani, doar ca să-mi umplu 
timpul. Uneori venea şi Noah cu mine. 

Cum tata avea de lucru, m-a şantajat să-i duc pe Brad și pe 
prietenii lui încolo şi încoace cu noua mea maşină: în parc, la 
fotbal, la film sau la un milkshake. 

Aș fi refuzat, dar tata mi-a spus: 

— Scumpete, vrei să fiu un tată care îți impune o oră la care 
să fii acasă de la întâlnire sau care să aibă reguli stricte pentru 
iubitul tău? Fiindcă pot să fac şi asta. 

— Mă şantajezi cu Noah, ca să-l plimb pe Brad cu maşina? 

A dat din cap. 

— Nici acum nu sunt prea încântat de relaţia voastră, Elle. 
Nici nu-ţi dai seama cât de indulgent sunt. 

Aşa că am lăsat-o baltă. 

În plus, chiar ajungeam târziu acasă; leneveam toată ziua la 
piscina familiei Flynn, seara mă uitam la film cu Noah, cu Lee 
şi cu Rachel, care stăteau pe cealaltă canapea şi, după aceea, 
pierdeam noțiunea timpului rămânând cu Noah. 

Într-o zi, în lunea de dinaintea plecării la mare, făceam 
plajă la piscină. Erau mai multe fete acolo: Lisa, care încă se 
mai întâlnea cu Cam, Rachel și May. Noah era în oraş cu nişte 
băieţi de la fotbal. 

— Mâine e ziua fetelor, a anunţat Lisa de pe şezlongul ei. 

Tocmai mă pregăteam să intru în piscină, eram cu tricoul 
deasupra capului, şi m-am oprit. 

— Super! a spus Rachel. 

Mi-am scos tricoul, l-am aruncat pe şezlong şi mi-am dat 
jos şi ochelarii de soare. 

— Elle, vii? 

— Hai, vino! O să fie mişto! a spus Lisa, veselă. 

— Ce o să fie mişto? a întrebat Cam, ieşind din piscină pe, 
neaşteptate. 

Şi-a scuturat părul ca un căţel, şi aşa, ud, a sărutat-o pe Lisa 
pe obraz, apoi a rămas în picioare. 

— Vai, Elle, nu-mi spune că ai de gând să faci vreo ghidușie! 

Am râs. 

— Nu. 

— Ne ducem la shopping, a spus May. 

— Fără Lee, a completat Lisa. 

— Ce vreți să faceţi fără mine? Shelly? Rachel? Pentru ce 
vreţi să mă abandonaţi? 

— Pentru shopping, am răspuns în acelaşi timp eu și Ra- 
chel, apoi am început să râdem. 

— Tu? La shopping? Fără mine, stilistul tău personal? 

Lee părea îngrozit. 

— Dar îmi luaţi şi mie un milkshake? 

Am râs. 

— Bine. 

— Deci rămâne stabilit, da? a întrebat Lisa. 

— Da. 

De fapt, eram cumva măgulită că mă includeau într-o chestie 
la care nu era prezent şi Lee. Numai că mi-era teamă că n-o să 
mă simt în largul meu, fiindcă nu prea obişnuiam să ies cu fetele. 

— Haide, Elle, n-o să fie chiar așa de rău, mi-a spus Dixon, 
sprijinindu-se în coate de marginea piscinei. Ai putea să cum- 
peri nişte lenjerie sexy pentru Flynn. 

Nu ştiam cum să reacționez la asta: să râd sau să roşesc. 
Le-am făcut pe amândouă. 

Apoi Lee a sărit în piscină chiar lângă el şi l-a umplut de 
apă. Cred că Dixon a înghiţit cel puţin un litru de apă și şi-a dat 
drumul în piscină, bolborosind, în timp ce noi râdeam. 

— Frate, așa vorbeşti cu Shelly a mea? a protestat Lee, cu 
un aer dramatic. 

Spusese „Shelly a mea”, cum ar fi spus „surioara mea”. Apoi 
a adăugat: 

— Apropo de scârbos. 

— Deci aşa? l-am provocat eu. 

— Deci aşa! 

M-am ridicat în picioare şi m-am uitat la el cu o privire ino- 
centă, după care am strigat: 

— Bombă! 


Până la urmă, chiar a fost distractiv la shopping. Într-un fel, 
mi s-a părut cam aiurea să merg la cumpărături cu fetele, şi nu 
cu prietenul meu, dar mi-a plăcut. 

Ziua următoare mi-am făcut bagajul, împachetam şi despa- 
chetam, după care iar goleam valiza și o luam de la capăt. În- 
totdeauna îmi fusese greu să-mi fac bagajul pentru excursia la 
casa de vacanţă. Până la urmă, totuşi, mi-am luat aceleaşi lu- 
cruri ca de obicei. De ani de zile ne duceam în fiecare vară la 
casa de vacanţă a familiei Flynn. 

Aș fi vrut ca lucrurile să se petreacă la fel cum se petreceau 
de obicei, dar ştiam că nu avea să fie așa. Noah şi cu tatăl lui 
urmau să plece mai devreme cu două zile, ca să vadă campusul 

de la Harvard. Venea și Rachel vreo două zile, nu că asta mă 
deranja, chiar mă bucuram să stau într-o companie feminină, 
nu doar cu June, cum se întâmpla de obicei. 

Și cu toate că până și casa părea la fel ca întotdeauna - cu 
duşumelele pline de nisip şi cam micuță pentru atâția oameni, 
cu varul jupuit, cu podeaua care scârțâia şi cu piesele alea des- 
perecheate de mobilă care mie îmi plăceau aşa de mult -, era 
altfel. La început, am crezut că va fi la fel ca înainte. 

În ziua în care a venit Rachel, seara am ieşit cu toții la resta- 


urant, iar eu şi Noah ne-am purtat ca un adevărat cuplu; odată, | 


când ceilalți plecaseră în oraș, mi-a pregătit cina și după masă 
ne-am plimbat pe plajă. În momente de genul acesta îmi dă- 
deam seama cât de mult se schimbase situația și că nimic nu va 
mai fi ca înainte. 

Nici măcar relația mea cu Noah. 

Nu ştiam ce avea să fie după ce pleca. Nu voiam să mă gân- 
desc la asta. Nu voiam să umbresc timpul pe care îl petreceam 
împreună. Îmi tot spuneam că o să trecem râul când o să ajun- 
gem la el, dar... 

Nu eram convinsă că o să putem să-l trecem nici-atunci, ca 
să fiu sinceră. 

Era aiurea să încerc să mă împart între prietenul meu cel 
mai bun și iubitul meu. Mă bucuram că Lee era acum cu Ra- 
chel; aşa nu mă mai simțeam vinovată că petreceam atâta timp 
cu Noah. 

Ne duceam impreună la film şi era aşa de plăcut să ne pur- 
tăm ca un cuplu normal, după ce ne întâlniserăm pe ascuns 
atâta timp! Nici acum nu-mi venea să cred cât de mult se schim- 
base în ultimele luni. 

Deşi odată, când îl duceam pe Brad în parc să joace fotbal 
cu prietenii lui, l-am văzut bătându-se cu unul dintre băieții cu 
care juca, iar restul echipei îi încuraja. 

Oricât de mult reuşisem să-l schimb eu, rămăsese tot băia- 
tul rău alături de care crescusem. Într-un fel, îmi plăcea. Era 
cumva liniştitor să ştiu că nu-și pierduse complet latura aceea 
negativă, care, de fapt, mă făcuse să mă îndrăgostesc fi el. 

Dar motocicleta... Mereu încerca să mă convingă să mer- 
gem cu ea, spunea că e mai rapidă şi mai simplu de parcat decât 
maşina; ba chiar voia să mă înveţe să merg cu ea. Dar eu am 
rămas pe poziţie: detestam motocicleta. 


Și iată-ne la aeroport, ascultând anunţul de la difuzor Eare 
spunea că începuse îmbarcarea pentru zborul opt-zero-cinci 
spre Boston şi toți pasagerii erau rugați să meargă la poarta 
cinci. , pew i 

Stăteam acolo cu Noah şi am simţit că mă strângea mai ta: 
de mână. Şi-a pus rucsacul pe umăr cu mâna liberă. 

— Ei, cam asta e! a spus Lee. ahl f 

I-am eliberat mâna lui Noah, astfel încât cei doi frați să se 


poată îmbrățişa în stilul lor băiețesc, bătându-se cu palma pe 
spate. 


— Baftă! Ar. 
— Încearcă să nu te iei prea des la bătaie, fiule! l-a sfătuit 


Matthew, bătându-l uşor pe spate, dar vorbindu-i pe un ton 
autoritar. 3 ` 

Noah a dat din cap, însă toată lumea îşi dădea seama că, de 
fapt, nici nu era atent. (nt e 

sa Să ne suni când ajungi, i-a spus June şi l-a îmbrățișat. 

Îşi luase un aer zâmbitor, dar se vedea din ochii ei cât de 
tristă era că băieţelul ei se făcuse mare şi pleca în celălalt capăt 
al țării la facultate, părăsind cuibul. A înghițit în sec, ca şi cum 
s-ar fi străduit să nu plângă. 

Şi, la naiba, nu era singura! 

Nu voiam să-I pierd. Nici acum nu voiam să plece, dar nu 
era alegerea mea. Ştiam că exista o şansă ca relaţia noastră să 
nu meargă, totuși. 

Şi ştii ceva? 

Eram OK cu asta. 

Nu toate iubirile durează veșnic, doar cele din basme. Poate 
că aveam să mă îndrăgostesc de o sută de ori până îl găseam pe 
cel alături de care urma să-mi petrec viaţa, poate că acela o să 


fie Noah sau poate nu. Ştiam că s-ar putea să se termine şi nu 


voiam asta, dar dacă aşa avea să fie, urma să mă descurc. 

Poate că aveam să mă aleg cu inima frântă, așteptând să 
apară vreun tip care să mă vindece; dar până atunci, eram fe- 
ricită să-l iubesc pe Noah, chiar dacă el era tocmai la Boston. 
Trăiam în prezent. 

Dar mi-aș fi dorit ca relaţia noastră să dureze; romantica 
disperată din mine încă mai trăia. 

M-am îndreptat spre poarta de îmbarcare cu Noah. În fața 
femeii care verifica documentele de călătorie se formase o coadă. 
El m-a strâns de mână şi s-a întors cu fața la mine. 

— O să meargă, mi-a spus el. Într-un fel sau altul. 

— Acum cine e un prostuţ romantic? am glumit eu. 

— Ne vedem peste câteva săptămâni! mi-a spus el. 

După un moment, a adăugat: 

— O să-mi fie dor de tine! 

— Şi mie o să-mi fie dor de tine! 

M-am ridicat pe vârfuri şi l-am sărutat, apoi am revenit cu 
picioarele pe pământ. 

— Măcar încercăm. Nu poate să spună cineva că nu încercăm. 

— Pesimistă ca întotdeauna, nu-i aşa, Shelly? a glumit el, 
ciupindu-mă de nas. Te sun când ajung! 

— Ai face bine s-o suni întâi pe mama ta, i-am spus eu. O 
s-o ia razna dacă nu-i zici că ai aterizat cu bine. 

— Cred că ai dreptate! a râs el şi m-a luat de mijloc. 

— Ultimul apel pentru pasagerii zborului opt-zero-cinci 
spre Boston... 

Am oftat şi l-am strâns tare în braţe, inspirându-i parfumul. 
Îl cunoşteam atât de bine, dar acum parcă aș fi vrut să-l fixez 
permanent în simţurile mele. M-a strâns și el, şi am încercat să 
fixez în memorie şi senzaţia asta — braţele lui în jurul meu, fața 
lui în părul meu. 

— Te iubesc! mi-a șoptit el la ureche. 

— Te iubesc! i-am răspuns eu, trezindu-mă deodată că tre- 
buia să-mi rețin lacrimile care începuseră să-mi înțepe ochii. 
Aşa de mult! 

— O să încercăm, mi-a spus el, blând, apoi m-a sărutat şi 
i-am simţit buzele moi și dulci. 

Aveau gust de vată de zahăr, exact ca atunci când ne săruta- 
serăm prima oară: îşi cumpărase vată de zahăr de la un maga- 
zin de dulciuri din aeroport. 

— De dragul trecutului! 

Degetele mele se jucau în părul lui de la spate, iar când m-a 
sărutat, am simțit aceleași scântei cunoscute în mine. Era ca 
şi cum toată fericirea, toată tristeţea, toate speranțele şi toate 
temerile, tot ce aveam noi era în acel sărut. Ne-am despărțit 

după un timp care mie mi s-a părut un secol, iar el și-a lipit 
fruntea de fruntea mea. 

— Trebuie să plec! a murmurat el. 

— Vorbim mai târziu! Noroc! 

A pornitspre poarta de imbarcare, cu spatele, zâmbindu-mi. 

— Noroc? Shelly, uiţi că vorbeşti cu Flynn! N-am nevoie 
de noroc. 

Am râs şi nu am fost prea şocată când am simțit o lacrimă 
pe obraz; i-am simțit gustul sărat în colțul gurii, acolo încă 
unde mai stăruia amintirea sărutului. 

— Idiot dependent de violenţă ce eşti! 
El mi-a făcut cu ochiul, râzând, şi s-a făcut nevăzut pe poartă. 
Câteva minute mai târziu, eram la fereastră, uitându-mă la 
avionul care rula pe pistă şi am simțit că lângă mine a venit 
cineva şi m-a luat de umeri. Mi-am rezemat capul de umărul 
lui Lee. El nu a spus nimic, dar nici nu trebuia, Era acolo, lângă 
mine, exact aşa cum o să fie întotdeauna. 
Când avionul lui Noah a început să prindă viteză și să se ri- 
dice în aer, mi-am dat seama că zâmbesc, un zâmbet trist. 
Poate că relația mea cu Noah chiar avea să meargă. Speram 
să fie așa. Îmi ţineam degetele încrucișate. Dar poate că relația 
mea cu Noah nu avea să meargă, poate că aveam să întâlnim 
pe altcineva, sau poate urma să ne îndepărtăm, sau poate că o 
relaţie la distanță nu era potrivită pentru noi. Dar indiferent 
ce avea să se întâmple, știam că întotdeauna o parte din inima 
mea îi va aparţine lui Noah Flynn, durul şcolii; o mică părti- 
cică din inima mea avea să fie mereu a lui. 
Indiferent ce va fi, mi-am spus, uitându-mă după avionul lui 
Noah, o să fie bine. 
— Şi când te gândeşti, mi-a spus Lee, că toate astea au por- 
nit de la o cabină de săruturi. 
Am râs, împingându-l uşor, şi a râs şi el, strângându-mă o 
clipă, apoi ne-am întors cu spatele spre pista goală şi spre avio- 
nul care dispăruse undeva, pe cer, şi am plecat. 

